
ĮŽANGA 


tūkstančius kilometrų prastais sovietiniais keliais su draugu nuvažiavau 

į Kijevą. Turėjome dažnai sustoti. Važiuojant duobėtu keliu, nuleisda- 
vo padangas, buvo sunku gauti kuro, o smalsūs valstiečiai ir sunkveži- 
mių vairuotojai norėdavo žvilgtelėti po dangčiu, kaip atrodo vakarietiško 
automobilio variklis. Važiuodami vieninteliu greitkeliu iš Lvovo į Kijevą 
aplankėme Žytomyrą, žydų gyvenamąjį centrą, kuris per II pasaulinį karą 
buvo holokausto architekto Heinricho Himmlerio būstinė. Toliau į pietus, 
Vinicoje, buvo Adolfo Hitlerio vadavietė Werwolf. Kadaise visame šiame 
regione naciai vykdė baisybes. 

Siekdamas sukurti tūkstantmečius gyvuosiančią imperiją, kartu su išra- 
dėjų, pareigūnų, saugumo karininkų, rasės grynumo „mokslininkų“ ir 
inžinierių komanda, kurių užduotis buvo kolonizuoti ir išnaudoti kraštą, 
Hitleris atvyko į šias derlingas Ukrainos sritis - geidžiamą Europos kąs- 
nelį. 1941 m. vokiečiai puolė Rytuose, nusiaubė užimtą teritoriją ir 1943— 
1944 m. įveikti atsitraukė į Vakarus. 

Šį kraštą atkovoję sovietų kariškiai konfiskavo daugybę vokiečių oficialių 
ataskaitų, nuotraukų ir laikraščių bei filmų ričių. Karo grobį jie perdavė 
valstybės ir regionų archyvams, kurie, nusileidus „geležinei uždangai , 
dešimtmečius buvo neprieinami. Būtent jų skaityti vykau į Ukrainą. 


| 992 m. vasarą nusipirkau lėktuvo bilietą į Paryžių, įsigijau seną reno ir 

Žytomyro archyvuose aptikau lapų su batų padų atspaudais ir apdegusiais 
kraštais. Šie dokumentai atlaikė du „pasikėsinimus“: pirmą kartą, kai eva- 
kuodamiesi naciai degino nusikaltimų įrodymus, kitą - per miesto gaisrą 
1943 m. lapkričio ir gruodžio mėn. Segtuvuose - ne visa korespondencija, 
popieriaus skiautės, prirašytos blunkančiu rašalu, įsakai, patvirtinti neį- 
skaitomais įmantriais žemo rango nacių karininkų parašais, policijos tar- 
dymo protokolai, drebančia ranka pasirašyti įbaugintų Ukrainos valstiečių. 

Iki tol mačiau daug nacių dokumentų mikrofilmų, visus juos skaičiau 
patogiai įsikūrusi Vašingtono nacionalinio archyvo skaitykloje (JAV). 
Tačiau dabar, sėdėdama pastate, kuris buvo užimtas vokiečių, radau itin 
trapią sklaidomą medžiagą. Savo nuostabai, taip pat aptikau jaunų mote- 
rų vokiečių, aktyviai veikusių šiame regione Hitlerio imperijos kūrėjų, 
pavardes. Jos surašytos paprastame biurokratiniame vaikų darželio auklė- 
tojų sąraše. Turėdama šį siūlo galą, grįžau į Jungtinių Valstijų ir Vokietijos 
archyvus bei daug sistemingiau ėmiau ieškoti vokiečių, kurios buvo išsiųs- 
tos į Rytus, ypač holokausto liudytojų ar vykdytojų. Segtuvai ėmė pūstis, 
istorijos įgijo pavidalą. 

Nagrinėdama pokario tyrimus, supratau: kaip liudytojos buvo šaukiamos 
šimtai moterų, ir dauguma jų turėjo ką papasakoti, nes kaltintojai labiau 
domėjosi jų bendradarbių ir sutuoktinių, o ne žvėriškais moterų darbais. 
Prisimindamos, ką mačiusios ir patyrusios, dauguma liko beširdės ir 
surambėjusios. Viena buvusi vaikų darželio auklėtoja Ukrainoje paminė- 
jo „žydų reikalus per karą. Ji ir jos kolegės, 1942 m. perėjusios sieną su 
Vokietija ir patekusios į rytinius okupuotus kraštus, buvo trumpai infor- 
muotos. Ji prisimena, kad nacių pareigūnas „rudai auksine uniforma“ 
padrąsino jas neišsigąsti išgirdus šaudant - „tai tik nušauti keli žydai .! 

Jei žydų šaudymas per karą nebuvo laikomas priežastimi nerimauti, 
kaip moterys reagavo atvykusios į savo postus? Nusigręždavo ar norėdavo 
pamatyti, ar padaryti dar ką nors? Esu skaičiusi istorijos pirmtakių Gudrun 
Schwartz ir Elizabeth Harvey studiją, kuri tik patvirtino mano įtarimą, kad 
vokietės dalyvavo nacių sistemoje, bet neatsakė į klausimą, kokios apimties 
yra jų kaltė. 

Schwartz atskleidė žiaurių esesininkų žmonų veiksmus. Ji mini atvejį, 
kai Hrubešuve Lenkijoje viena jų paėmė pistoletą iš vyro ir šaudė žydus 
per masines žudynes vietinėse kapinėse. Tačiau Schwartz nenurodo jos 

Įžanga 


pavardės. Harvey nustatė, kad Lenkijoje aktyviai veikė mokytojos - jos 
lankydavosi getuose ir vogdavo žydų daiktus. 

Tačiau moterų dalyvavimo žudynėse Rytų teritorijose mastas tebėra 
neaiškus. Regis, niekas, sklaidydamas karo laikų ir pokario užrašus ir 
atsiminimus, neklausė: ar paprastos vokietės dalyvavo naciams masiškai 
žudant žydus? Ar Ukrainoje, Baltarusijoje ir Lenkijoje vokietės holokauste 
dalyvavo taip, kad savo dalyvavimo po karo nepripažįsta? 

Vokietijoje, Izraelyje ir Austrijoje po karo atliktuose tyrimuose išgyvenę 
žydai nurodo, kad vokietės buvo ne tik atsitiktinės stebėtojos, bet ir žiau- 
rios kankintojos bei nusikaltimų vykdytojos. Tačiau dažniausiai jie negali 
nurodyti šių moterų pavardžių: po karo arba jos ištekėjo, pasikeitė pavar- 
des ir jų neįmanoma rasti. 

Nors mano tyrimą ribojo šaltinių duomenys, ilgainiui supratau, kad 
mokytojų ir kitų nacių aktyvisčių sąrašas, kurį 1992 m. radau Ukrainoje, 
tėra ledkalnio viršūnė. Į Rytus, t. y. į Lenkiją ir į kitas daugelį metų Sovietų 
Sąjungai priklausiusias rytines teritorijas (dabartines Ukrainą, Baltarusiją, 
Lietuvą, Latviją ir Estiją), atvyko šimtai tūkstančių vokiečių moterų. Jos 
buvo neatsiejama Hitlerio naikinimo mechanizmo dalis. 

Viena iš šių moterų - Erna Petri. Jos pavardę sužinojau 2005 m. 
JAV Holokausto memorialiniame muziejuje, kuris įsigijo buvusio Rytų 
Vokietijos slaptosios policijos [vok. Stasi] dokumentų mikrofilmų. Tarp 
jų - Ernos ir jos vyro Horsto Petri tardymo ir teismo įrašai. Jie abu buvo 
pripažinti kalti, nes nacių okupuotoje Lenkijoje savo privačioje valdoje 
šaudė žydus. Neįtikėtinai išsamiai Erna pasakoja apie pusnuogius Žydų 
berniukus, drebančius jai išsitraukus pistoletą. Teisėjo paklausta, kaip 
ji, būdama motina, galėjo nužudyti šiuos vaikus, Petri remiasi režimo 
antisemitizmu ir troškimu būti lygi su vyrais. Nepanašu, kad, darydama 
šias piktadarybes, būtų buvusi atskalūnė. Man atrodo, ji yra tikras nacių 
režimo įsikūnijimas. 

Tam tikra prasme žudikių bylų įrašai atskleidė daug platesnį nutylėtą, 
pražiūrėtą ir neištirtą reiškinį. Atsižvelgdama į ideologinę Trečiojo reicho 
laikais pilnametystės sulaukusių jaunų vyrų ir moterų indoktrinaciją, jų 
masišką mobilizaciją kampanijai Rytuose ir genocido kultūrą, persmelku- 
sią nacių užkariavimus bei kolonizaciją, darau prielaidą (kaip istorikė, ne 
kaip kaltintoja), kad žydus ir kitus Reicho „priešus“ žudė daugiau moterų, 
nei yra dokumentuota per karą ar apkaltinta po jo. 

Nors dokumentuotų žudymo bylų nedaug, jos vertintinos labai rimtai, o 
ne atmestinos kaip anomalijos. Hitlerio furijos nebuvo kraštutinės sociopa- 
tės. Tikėjo, kad smurtiniai jų darbai pateisinami kaip kerštas Reicho prie- 
šams; jų supratimu, tai - lojalumo išraiška. Ernai Petri net bejėgiai žydų 
berniukai, varomi į dujų kamerą, kai pasislėpė už vagono, nebuvo nekalti; 
jie tie, kurie vos nepaspruko. 


X 


Rytų Europoje naciai ir jų kolaborantai masines žudynes rengė neat- 
sitiktinai. Istoriškai susiklostė, kad tuose kraštuose daugiausia gyveno 
žydų, didžioji jų dalis, nacių nuomone, buvo tapę pavojingai bolševikiški. 
Vakarų Europos žydus deportavo į atokias Lenkijos, Baltarusijos, Lietuvos 
ir Latvijos vietas ir masiškai šaudė suvarę į dujų kameras vidury dienos. 

Holokausto istorija itin susijusi su nacių Rytų Europos užkariavimu, 
kuriam buvo mobilizuoti visi vokiečiai. Pasak nacių, būti Volksgemeinschaft, 
arba žmonių bendruomenės, dalimi reiškė dalyvauti Reicho kampanijose, 
taip pat holokauste. Galingiausios organizacijos, tarp kurių - SS ir policija, 
buvo pagrindinės vykdytojos; joms vadovavo vyrai, bet dirbo ir moterys. 
Vadovybės hierarchijoje profesionalės ir galingų vyrų sutuoktinės savo 
ruožtu pačios turėjo nemenką valdžią, be kita ko, ir pažeidžiamiausiems 
režimo subjektams. Moterys, paskirtos į pagalbines vietas kariuomenėje, 
kad vyrai dalyvautų fronte, galėjo duoti nurodymus pavaldiniams. Nacių 
hierarchijoje jos užėmė nuo pačių aukščiausių iki žemiausių postų. 

Hitlerio svitoje Rytuose jo sekretorės, kaip antai Christa Schroeder, bun- 
keryje netoli Vinicos užrašydavo, ką diktuoja fiureris. Nuvykusi į Ukrainos 
kaimą, kur lėbavo su regioniniais vokiečių vadais ir aplankė etninių vokie- 
čių (Volksdeutsche) kolonijas, laiške svarstė apie naująsias vokiečių gyvena- 
mąsias vietoves (Lebensraum): 


Imigruojantiems čia mūsų žmonėms kyla nelengvų uždavinių, tačiau jie 
turi daug galimybių įgyti svarbių dalykų. Kuo ilgiau pabūni šiame didžiu- 
liame krašte ir vis daugiau supranti raidos galimybes, tuo dažniau kyla klau- 
simas, kas šiuos didingus darbus perims ateityje. Tada prieini išvadą, kad 
svetimšaliai [Fremdvolk] netinka dėl įvairių priežasčių, o labiausiai dėl to, 
kad per daugelį kartų pagrindinį, vokiškąjį, elementą atmieš užsieniečiai. 


Įžanga 


Tai esmingai pažeistų sampratą, kad reikia išsaugoti šiaurietišką mūsų rasę, 
o ateitis pakryps taip pat, kaip, pavyzdžiui, Romos imperijos. 


Žinoma, Schroeder buvo labai neįprastoje vietoje tarp kelių išrinktųjų; 
bet jos žodžiai patvirtina, kad sekretorės kovos lauke suprato savo impe- 
rinę svarbą?, o jų nacių misijos suvokimas buvo išreiškiamas tam tikra 
rasistine, kolonijine terminija, paprastai priskiriama vyrams užkariauto- 
jams ir valdovams. 

Apsiskelbusios aukščiausiomis valdytojomis, vokietės nacių Rytuose 
savo rankose sutelkė beprecedentę galią paženklintiems „Žemesniesiems 
žmonėms“. Jos galėjo tyčiotis iš visuomenės padugnių ir jas net žudyti, 
pasak vienos netoli Minsko dirbusios sekretorės. Šios moterys valstybės 
valdomoje masinio naikinimo mašinoje buvo labai arti valdžios, taip pat 
visai netoli nuo nusikaltimo vietų. Maži miesteliai, kur jos atlikdavo kas- 
dienius darbus, nebuvo labai toli nuo siaubingų getų, koncentracijos sto- 
vyklų bei žudynių vietų. Nebuvo skirstoma į namų frontą ir mūšio lauką. 
Moterys vietoje galėjo nuspręsti dalyvauti smurto orgijose. 

Hitlerio furijos - aršios kruvinų įvykių pareigūnės, plėšikės, kankinto- 
jos ir žudikės.* Buvo surinkta ir į Rytus išvyko šimtai tūkstančių - bent 
pusė milijono - moterų. Vien tik šis skaičius patvirtina vokiečių moterų 
svarbą nacių vykdomo genocido sistemoje ir imperijos valdyme. Nacių 
laikais Raudonasis Kryžius parengė šešis šimtus keturiasdešimt tūkstančių 
moterų, maždaug keturi šimtai tūkstančių atliko aptarnavimo darbą kare; 
dauguma jų išsiųstos į užnugarį ar vietoves netoli mūšių vietų rytinėse 
teritorijose. 

Jos dirbo karo ligoninėse ir SS koviniuose daliniuose, traukinių plat- 
formose kareiviams ir pabėgėliams tiekė maistą, šimtuose kareivių namų 
bendravo su vokiečių būriais Ukrainoje, Baltarusijoje, Lenkijoje ir Baltijos 
šalyse. Vokiečių kariuomenė parengė daugiau kaip penkis šimtus tūkstan- 
čių jaunų moterų pagalbiniams darbams - radijo operatorių, kartotekinin- 
kių, skrydžių registruotojų ir telegrafisčių. Du šimtai tūkstančių jų tarnavo 
Rytuose. Sekretorės organizuodavo, skirstydavo ir išdalydavo didžiulius 
išteklius, reikalingus karo mašinai. 

Daugybė organizacijų, išlaikomų nacių partijos (sakykim, Nacionalinė 
socialistų gerovės asociacija), ir Himmlerio rasės ir persikėlimo biuras 
moteris bei merginas samdydavo kaip socialines darbuotojas, rasės tyrėjas, 

persikėlimo patarėjas, mokytojas ir mokytojų padėjėjas. Viename aneksuo- 
tos Lenkijos regione buvo įkurta germanizacijos laboratorija, kuriai nacių 
vadovai pasamdė tūkstančius mokytojų. Dar šimtai, tarp kurių ir jaunos 
mokytojos, minėtos mano Žytomyre rastame segtuve, išsiųstos į kitas 
Reicho kolonijas. Būdamos nacių imperijos kūrimo agentės, šios moterys 
buvo paskirtos kurti vokiečių „civilizacijos“ nešimo procesą. Taigi kuria- 
moji ir naikinamoji nacių užkariavimo ir okupacijos veikla neatskiriamos. 

Išsigandusios karo ir holokausto žiaurumo, dauguma moterų liudytojų 
sugebėjo atsitolinti nuo holokausto ir sumenkinti savo, kaip nusikalstamo 
režimo veikėjų, svarbą. Tačiau trisdešimčiai tūkstančių moterų, Himmlerio 
SS ir policijos patvirtintų žandarmerijos, Gestapo būstinių, kalėjimų pagal- 
binėmis darbuotojomis, psichologinė distancija buvo sunkiai įmanoma, o 
dalyvavimo masinėse žudynėse tikimybė labai didelė. 

Dar dešimt tūkstančių sekretorių dirbo civilinėse nacių kolonijinių val- 
dytojų ir komisarų administracijose Rovne (dabar Rivnė), Kijeve, Lydoje, 
Revelyje (dabar Talinas), Gardine, Varšuvoje ir Radome. Šie biurai buvo 
atsakingi už leidimų vietos gyventojams, įskaitant žydus, davimą. Dauguma 
žydų buvo perkelti į getus ir priverčiamųjų darbų stovyklas, kurioms vado- 
vavo šie vokiečių biurokratai ir biurokratės. Hitlerio furijos ne visos buvo 
nacių režimo darbuotojos. Tai motinos, draugės ir žmonos, prisidėjusios 
prie savo sūnų ir sutuoktinių Lenkijoje, Ukrainoje, Baltarusijoje, Baltijos 
šalyse ir Rusijoje. Keletas pačių žiauriausių žudikių yra kaip tik iš šios 
grupės. 

Iš šios mobilizuotųjų daugybės išsiskiria kelios moterys. Daug užduočių 
galinčios atlikti sekretorės buvo ir pasyvios žudikės, ir sadistės: kai kurios 
ne tik spausdino likvidavimo įsakymus, bet ir dalyvavo getų žudynėse bei 
masiniuose sušaudymuose. Esesininkų žmonos ir meilužės ne tik guodė 
savo vyrus, grįžusius po juodų darbų, bet kai kada ir pačios rankas susite- 
pė krauju. Nacių manymu, kelias valandas varinėti ir šaudyti žydus buvo 
sunkus darbas, taigi moterų paguoda nesiribojo vien prieglobsčio namie 
sukūrimu: netoli susidorojimo ir trėmimo vietų moterys padengdavo 
vyrams stalus, nukraudavo valgiais ir gėrimais? 

Jauna mažo Latvijos miestelio stenografuotoja save apibūdino kaip palai- 
kančią partijos gyvybę, lygiai kaip ir masinių šaudymų dalyvę. Skaitant 
bylas, akivaizdu, kad seksualinis intymumas ir smurtas buvo susipynę, bet 
daug kasdieniškiau, nei po karo vaizduojama vulgariose pornografinėse 

scenose. Romantiškas pasivaikščiojimas miške galėjo nuvesti į patį holo- 
kausto sūkurį. Esu skaičiusi apie vokiečių komisarą, kuris su meiluže savo 
sekretore surengė žiemos medžioklę. Jie neaptiko žvėrių, todėl pašaudė į 
lėtai po sniegą vaikštinėjančius žydus. 


Moterys, Hitlerio reiche turinčios oficialius vaidmenis, tarkim, Gertrud 
Scholtz-Klink, galbūt gerai matomos, bet jų politinė galia buvo nominali 
ir formali.“ Ir, atvirkščiai, daugybės kitų moterų indėlis menkai pripažįsta- 
mas ir tyrinėjamas. Ši balta dėmė ypač išryškėja, kai kalbama apie moteris 
okupuotose rytinėse teritorijose. 

Visos moterys dėl karo turėjo dirbti ir mokamą, ir nemokamą darbą. Jos 
tvarkė tėvų namus, šeimos ūkius ir verslus. Triūsė fabrikuose ir biuruo- 
se. Daugiausia dirbo žemės ūkyje ir baltarankių - „moteriškus“ - darbus: 
buvo slaugės ir sekretorės. 25-30 proc. mokytojų Veimaro respublikoje 
ir nacių Vokietijoje buvo moterys. Reicho aparatui padidėjus, moterims 
atsivėrė nauji karjeros keliai, įskaitant ir galimybę įsidarbinti koncentraci- 
jos stovyklose. Stovyklų prižiūrėtojų karjerą ir veiksmus kruopščiai apra- 
šė Žurnalistai, ištyrė mokslininkai, bet daug mažiau žinoma apie moteris, 
užsiėmusias tradicine veikla - moteris, kurios nebuvo mokomos žiauriai 
elgtis, tačiau atsitiktinai ar tyčia galų gale tarnavusias kriminalinei režimo 
politikai. 

Mokytojos, slaugės, sekretorės, socialinio aprūpinimo darbuotojos ir 
žmonos atsidūrė rytinėse teritorijose, kur įvykdyti sunkiausi Reicho nusi- 
kaltimai. Ambicingoms jaunoms moterims nacių imperijoje užsienyje 
atsivėrė galimybės būti paaukštintoms. Jos numojo ranka į slegiančius įsta- 
tymus, buržuazinius papročius bei visuomenės tradicijas, kurios reguliavo 
gyvenimą Vokietijoje. Rytinėse teritorijose moterys tapo liudytojomis ir 
vykdė žiaurumus daug atviresnėje sistemoje, o iš dalies į juos žvelgė kaip į 
profesinę galimybę ir išlaisvinamąją patirtį. 

„Hitlerio furijose“ nagrinėjama atskirų moterų transformacija holo- 
kausto užkulisiuose ir platesniame fone - kontorose, tarp okupantų elito, 
žudymo laukuose." Dažnai tos, kurios atrodė mažiausiai tinkamos vykdyti 
holokausto baisumus, labiausiai įsitraukė, daugiausia dalyvavo. Šioje knygo- 
je aprašomos moterys kilusios iš įvairių regionų - kaimiškosios Vestfalijos, 
kosmopolitinės Vienos, pramoninio Reino krašto, bet kolektyviai jos 

sudarė vieną kartą (septyniolikos trisdešimt metų). Pilnametystės visos 
sulaukė Hitlerio kilimo ir žlugimo laikais. 


Kartais šaltiniai leidžia ieškoti atsakymų į gilesnius klausimus: kodėl šios 
moterys buvo tokios žiaurios? Kaip po karo jos suvokė Rytuose praleistus 
metus? Neturint tardymo dokumentų, atsiminimų, dienoraščių ar asmeni- 
nių laiškų, daugelio neįprastų interviu, būtų vargu ar įmanoma nustatyti, 
ką šios moterys mąstė, koks buvo jų požiūris prieš karą, per jį ir po jo. 

Po karo dauguma vokiečių apie savo patirtį atvirai nekalbėjo.* Jos arba 
per daug gėdijosi, arba bijojo atvirai papasakoti, kas atsitiko ar ką jos pačios 
padarė. Jų gėda nebūtinai susijusi su kalte. Kai kurios turėjo gerų prisi- 
minimų apie laikus, laikomus blogais. Priežasčių gausu: pirmosios meilės, 
patarnavimas gražiose vilose, naktinės puotos, daugybė žemės.? Vokietijos 
ateitis, regis, buvo beribė, o šalis valdė visą Europą. Tiesą sakant, daugeliui 
vyrų ir moterų tie laikai, atėję po Vokietijos ankstesnio pralaimėjimo, reiš- 
kė jų gyvenimo pakilimą. 

Tylėjimas apie žydus ir kitas holokausto aukas taip pat rodo jaunystės 
savanaudiškumą ir ambicijas, ideologinę aplinką, kurioje merginos išaugo, 
ir tai, kad po karo šios formavimosi metų nuostatos išliko. Būdamos 
paauglės, uolios profesionalės ir jaunamartės, buvo įsigilinusios į savo 
planus, nesvarbu, ar svajojo Švabijos ūkyje, ar triukšmingame uostamies- 
tyje Hamburge. Norėjo užsiimti gerbiama ir gerai mokama veikla. Turėti 
draugų ir gražių drabužių, daugiau veikimo laisvės, keliauti. Pasipuošusios 
nauja Raudonojo Kryžiaus uniforma, didžiuodamosi nacių partijos finan- 
suotu vaikų priežiūros kursų baigimo pažymėjimu ar džiaugdamosi maši- 
ninkės darbu Gestape, jos tyčia ar ne tapo nacių režimo dalimi. Turbūt 
nenuostabu, kad šios moterys nei sau, nei mums nei tada, nei po daugelio 
metų, nei teismuose, nei prisiminimuose nepripažino, kad visa tai apėmė 
ir jų dalyvavimą nacių režime. 

Tiesioginiai karo padariniai, susidūrimas su žiauriausiomis stovyklų 
prižiūrėtojomis, kaip antai Irme Grese ir Ilse Koch, galėtų nuslopinti sub- 
tilesnę diskusiją apie moterų dalyvavimą ir kaltę. Teismuose buvo papa- 
sakotos sensacingos moterų sadizmo istorijos, vėliau perkeltos į nacių 
stilistikos pornografiją. Paprasta vokietė buvo vaizduojama kaip didvyrė, 
turinti pagražinti gėdingą vokiečių praeitį, plėšikaujančių Raudonosios 
armijos prievartautojų auka ar koketiška amerikiečių karius linksminanti 

lėlė. Atsiradęs feministinis požiūris pabrėžė moterų viktimizaciją, o ne 
nusikalstamą jų veiklą. Nepaisant Bernhardo Schlinko romano The Reader 
populiarumo, daugiausia išliko simpatiškas jų įvaizdis.“ 

Šių laikų Vokietijos miestuose galima rasti skulptūrų ir atminimo lentų, 
dedikuotų griuvėsių moterims. Apskaičiuota, kad vien Berlyne, atskirda- 
mos praeitį nuo ateities, griuvėsius tvarkė šešiasdešimt tūkstančių moterų. 
Jos šlovinamos, kad įkvėpė Vakarų Vokietijos ekonomikos stebuklą ir Rytų 
Vokietijos darbininkų judėjimą. 

Tarp pokario mitų yra ir mitas apie apolitiškas moteris. Po karo daugelis 
jų liudijo teismuose ar aiškino žodžiu, kad jos „tik“ organizavo kontorų 
kitus, dislokuotus Rytuose, vokiečius. Jos nematė (o gal ir nenorėjo matyti), 
kaip socialiniai dalykai virto politiniais, ir kaip, atrodo, nedaug prisidė- 
damos prie kasdienių vyriausybės, kariuomenės ir nacių partijos darbų, 
skatino genocido sistemą. 

Fašistės nacių partijos būstinėje Kijeve, kariuomenėje ir SS daliniuose 
bei policijos nuovadose Minske ar aptvertose vilose Liubline ne šiaip sau 
darė „moteriškus“ darbus. Kai tik vokietės perkeliamos į kitą sritį arba 
jų politinė įtaka sumažinama, pusė genocidą vykdžiusios visuomenės 
tampa, Annos Taylor Allen žodžiais, „nekalta dėl šiuolaikinės valstybės 
nusikaltimų“ ir pati patenka už istorijos ribų.!! 

Visos vokietės (1939 m. jų buvo beveik keturiasdešimt milijonų) negali 
būti laikomos aukomis. Trečdalis moterų populiacijos, trylika milijonų, 
buvo įsitraukusios į nacių partijos organizaciją, moterų narių skaičius šioje 
partijoje nuolat augo iki pat karo pabaigos. Kadangi moterų veikla istorijo- 
je yra nuvertinama, šiuo atveju, atsižvelgiant į moralines ir teisines prielai- 
das, gal dar kebliau detalizuoti ir išsamiai paaiškinti moterų nusikaltimus 
Trečiojo reicho laikais." Daugybė vokiečių moterų nebuvo aukos, o įpras- 
tos moterų dalyvavimo holokauste formos vis dar neatskleistos. 

Apibendrinimo apie visas moteris reikėtų vengti. Tačiau kaip pradėti 
suprasti, koks buvo moterų - gelbėtojos, stebėtojos ar žudikės - vaidmuo 
holokauste, o kur dar visos pilkosios zonos tarp jų? Kaip daug tiksliau 
nustatyti moterų vietą genocidinio režimo mechanizme?“ Vien priskir- 
ti žmones nusikalstamoms kategorijoms - bendrininkas ar kaltininkas — 
neužtenka, kad būtų paaiškinta, kaip veikė sistema, ir kokiais būdais mote- 
rys tapo holokausto liudytojomis ir dalyvėmis. 

Daug daugiau aiškėja plačiau pažvelgus, kaip buvo skirstoma galia 
nacių sistemoje, ir tiksliau nustačius, kas kam ką ir kur darė. Pavyzdžiui, 
Reicho saugumo valdybos vyriausioji tyrėja, padedama beveik dviejų šim- 
tų agenčių, išsibarsčiusių po visą Reichą, tiesiogiai nulėmė tūkstančių vai- 
kų likimą.!* Šios tyrėjos surinko jaunuolių „rasinio išsigimimo“ įrodymus 
ir vėliau priskyrė jiems nusikaltimus. Sugalvojo spalvinių kodų sistemą, 
kurią pritaikė maždaug dviem tūkstančiams savo persekiojamų žydų ir 
čigonų vaikų, taip pat kitų „nusikaltėlių“, įkalintų internavimo stovyklo- 
se. Tokie organizaciniai, klerikaliniai įgūdžiai buvo laikomi moteriškais ir 
gerai atitinka šiuolaikinį biurokratinį požiūrį į kovą su nusikalstamumu. 

Liudytojos, vykdytojos ir sumanytojos šioje knygoje aprašomos remiantis 
karo metų vokiečių dokumentais, sovietų karo nusikaltimų tyrimais, Rytų 
Vokietijos slaptosios policijos įrašais ir teismų bylomis, Vakarų Vokietijos ir 
Austrijos tyrimais bei teismų bylomis, Vienos Simono Wiesenthalio archy- 
vo dokumentais, paskelbtais atsiminimais, privačia karo metų korespon- 
dencija ir dienoraščiais bei interviu su liudytojais Vokietijoje ir Ukrainoje. 

Oficialūs karo meto dokumentai - SS pareiškimai registruoti santuoką, 
civilinės administracijos įrašai, Raudonojo Kryžiaus įrašai ir nacių partijos 
įstaigų ataskaitos - pravertė nustatant moterų buvimą įvairiose pozicijo- 
se, detalizuojant biografinius jų faktus ir išsiaiškinant, kokius ideologinius 
mokymus vedė organizacijoms, kurioms pačios priklausė. Tačiau tokie 
įrašai, net įrašyti kažkieno ranka, visiškai neatskleidžia asmenybės ir jos 
motyvų. 

Kad biografiniai portretai būtų nuspalvinti asmenine patirtimi ir požiū- 
riais, reikia daug patikimesnių šaltinių, kuriuos vokiečių mokslininkai tiks- 
liai vadina ego dokumentais. Tai yra paties žmogaus sukurti jį pristatantys 
pareiškimai, laiškai, atsiminimai ir interviu. Dauguma pokario pasakojimų 
kelia rimtų problemų, tačiau kaip istorinių šaltinių jų nevertėtų atsisakyti. 
Ilgainiui išmoksti juos skaityti, klausytis ir atpažinti išsisukinėjimą, perdėtų 
istorijų pasakojimą ir literatūrinių priemonių bei klišių konformizmą ir, 
norėdamas patikrinti jų teisingumą, stengiesi aptikti, kas tai patvirtintų. 
Būtent šių šaltinių subjektyvumas daro juos ypač vertingus. 

Reikšmingai skiriasi tai, kas sakoma kaltintojui, ir tai, kas pasakoja- 
ma per interviu istorikui, žurnalistui ar rašant atsiminimus." Pasakotoja 
pritaiko savo istoriją prie klausytojo lūkesčių, be to, ilgainiui istorija 

keičiasi iš kitų šaltinių daugiau sužinojus apie praeitį ar pasikeitus audito- 
rijos klausimams. 

Žodžiu papasakotos istorijos, paskelbtos 9-ajame dešimtmetyje, nėra 
tokios skaudžios, palyginti su XXI a. pradžioje paskelbtais atsiminimais 
apie holokaustą. Naujesniuose memuaruose dažnai mėginama atsakyti į 
dalyvavimo klausimą, nes liudytojos tikisi, kad skaitytojai ar klausytojai 
gali paklausti: „Ką žinai apie žydų persekiojimą?“, „Ką matei?“ Negana 
to, atsiminimus paprastai rašo senyvi Žmonės, ir tie raštai dažnai būna 
bendras tėvų ir jų palikuonių projektas. 

Pagyvenusios karo laikų liudytojos nori palikti palikimą, parašyti skau- 
džius šeimos istorijos skyrius; žinodamos, kad jų atsiminimus skaitys atei- 
ties kartos, vengia būti atviros ar vaizdingai aprašyti savo susidūrimus su 
žydais, žavėjimąsi nacizmu ar dalyvavimą masiniuose nusikaltimuose. 
Kartais rašoma užkoduotai ar pateikiama tik užuominų. Keletą kartų buvo 
naudinga susitikti su atsiminimų autorėmis ir kai ko paklausti. 

Nereikėtų manyti, kad liudytojos ir memuarų rašytojos siekia apgauti ar 
nuslėpti faktus ir kad kažkokia baisi tiesa dar turi būti atskleista. Siekiant 
įveikti skausmingą patirtį, natūralu ją slopinti. Atsiminimus parašiusios 
moterys norėjo būti suprastos ir sulaukti savo gyvenimo patvirtinimo. Jos 
nenorėjo būti teisiamos ar pasmerktos. Pervertus daugybę pasakojimų, 
tapo aišku, kuriais galima pasitikėti, o kuriais - ne. 

Moksliniuose darbuose apie holokaustą ir genocidą sutariama, kad sis- 
tema, padariusi įmanomas masines žudynes, nebūtų galėjusi veikti pla- 
čiai nedalyvaujant visuomenei, tačiau beveik visose holokausto istorijose 
nelieka vietos pusei visuomenės, tarsi moterų istorija būtų vykusi kur nors 
kitur. 

yrai ir moterys, įtvirtinę ir išplėtoję Trečiojo reicho teroro sistemą, 

buvo jauni.! Kai keturiasdešimt trejų metų Hitleris 1933 m. sausio 

mėn. buvo paskirtas Vokietijos kancleriu, daugiau kaip du trečdaliai 
jo šalininkų neturėjo nė keturiasdešimt. Būsimajam Vyriausiosios reicho 
saugumo valdybos vadui Reinhardui Heydrichui, Vanzės konferencijos 
pirmininkui, atskleidusiam nacių planus išžudyti Europos žydus, buvo 
trisdešimt septyneri. Legionui sekretorių, palaikančių masinio žudy- 
mo mašinos funkcionavimą, buvo aštuoniolika-dvidešimt penkeri. Karo 
zonoje dirbančios slaugės, asistavusios atliekant medicininius eksperimen- 
tus ir skyrusios mirtinas injekcijas, taip pat buvo jaunos. SS elito meilužės 
ir žmonos, kurios turėjo užtikrinti arijų rasės grynumą, kaip ir priklauso, 
buvo vaisingo amžiaus. Koncentracijos stovyklų prižiūrėtojų vidutinis 
amžius - dvidešimt šešeri metai; jauniausiai, dirbusiai Gros Rozeno kon- 
centracijos stovykloje aneksuotoje Lenkijoje, vos penkiolika. 

Siaubingą režimą palaikė jaunimo idealizmas ir energija. Jaunuoliai tapo 
klusniais masinio judėjimo kadrais, paramilitarinių organizacijų nariais ir 
net genocido vykdytojais. Labai nepasisekė vokiečių vyrams, subrendu- 
siems I pasaulinio karo metais, jų deformacijas vis dar tikimės nustaty- 
ti. Vienas istorikas šią kartą apibūdino kaip jaunų bekompromisių, kietos 
ideologijos ir savimi pasitikinčių profesionalų kartą, kuri savo užmojus 
įgyvendino kaip SS elitas - holokausto mechanizmo kūrėjai Berlyne.* 

Vokietijos Moterys sveikina savo furerį A. Hitlerį. 

Jaunų moterų karta genocide taip pat buvo svarbi, tačiau ne prie vairo, 
o kaip mašinos prižiūrėtojos. Jaunoms profesionalėms ir sutuoktinėms, 
kurios holokaustą padarė įmanomą - moterims, II pasaulinio karo metais 
išvykusioms į Rytus ir tapusioms tiesioginėmis liudytojomis, bendrininkė- 
mis ir vykdytojomis, būdinga tai, kad per I pasaulinį karą jos buvo pagrin- 
dinės gimdytojos ir pastojo baigiantis vienai erai ir prasidedant kitai.? 

1918 m. pabaigoje Vokietijos imperija buvo sutriuškinta ir žlugo, kariai 
maištavo, o kaizeris, karą paskelbęs nusikaltimu, pabėgo į Nyderlandus. 
Patriarchinis senojo režimo pasaulis žlugo, jo griuvėsiuose, regis, buvo 
galima bet kokia politika. Moterims naujoji tvarka - pirmasis demokratijos 
eksperimentas Vokietijoje pagal Amerikos ir Britanijos pavyzdį - suteikė 
galimybę gauti daugiau asmeninės laisvės ir galios Vakarus modernizuo- 
ti. Vokietės pirmą kartą balsavo 1919 m. sausio mėn. ir pagal Veimaro 
Konstituciją įgijo bent formalią lygybę. Tai buvo nepaprastas pokytis, ypač 
turint omeny, kad nuo 1908 m. jos negalėjo dalyvauti politinėje veikloje 
kaip „žemesnioji“ lytis. 

Tokią tvarką Vokietijos visuomenėje dauguma moterų laikė normalia. 
Nors I pasaulinio karo metais moterys įžengė į visuomeninę sritį dirbda- 
mos su karu susijusius darbus gamyklose, tramvajuose ir vyriausybės įstai- 
gose, jos neturėjo patirties politikoje ir dauguma tenkinosi vadindamos 
save apolitiškomis. Žlugus monarchijai, iki tol joms neprieinama politinė 
arena staiga atsivėrė. 

Veimaro respublikoje kūrėsi neaiškūs judėjimai, budėjimo grupės ir 
organizuotos visokiausio plauko partijos.* 3-iojo dešimtmečio pradžioje 
vien Miunchene buvo maždaug keturiasdešimt tokių judėjimų, tarp jų - ir 
kylanti nacių partija. Dauguma išdidžiai vadinosi vėlkisch, t. y. „žmonių, 
liaudies, bet šiuo atveju žmonėmis įvardijo vien vokiečius. 

Šie judėjimai buvo begėdiškai nacionalistiniai, ksenofobiški ir 
antisemitiniai. Jie siekė rasinės vienybės ir liberalizmą bei parlamenti- 
nę demokratiją atmetė kaip svetimšalių kėsinimąsi į vokiečių gyvenimą, 
kuriame viešpatauja taika ir tvarka. Romantizuojant praeitį, buvo aukšti- 
namas Volk, šlovinama vokiško kraujo ir žemės vienovė bei nepalenkiamas 
karžygių ryžtas. Pažemintoje ir nugalėtoje pokario Vokietijoje nacionali- 
nio atgimimo ir šalies garbės atkūrimo mitai ypač veikė jaunimą ir kaimo 
varguomenę - jie plūdo į daugybę liaudies partijų. 

Į dešiniojo sparno judėjimų kūrimą vokietės įsitraukė, ko gero, 
mažiausiai. Vyrai nenorėjo atsisakyti tradicinio politinio dominavimo, o 
moterų klausimas buvo laikomas antraeiliu reikalu, ne nacionaliniu prio- 
ritetu. Veimaro vėlkisch partijos sėmėsi jėgos iš vyrų pasaulio mūšių lauke, 
o ne iš moterų pasaulio namų fronte. 

Moterims buvo geriau atstovaujama įsitvirtinusiose prieškarinėse par- 
tijose - Centro katalikiškojoje ir Socialistinėje demokratinėje. Tik nedau- 
gelis radikalų, daugiausia miestiečių, palaikė komunistų judėjimą (kaip 
žinoma, viena jo vadovių buvo Rosa Luxemburg, žiauriai nužudyta po 
nepavykusio sukilimo Berlyne). Nebuvo atsidavusių moterų feminizmo, 
jis prasidėjo 7-8-ajame dešimtmetyje.? 

Veimaro politikoje, kultūroje ir visuomenėje „moterų klausimas“ iškil- 
davo neaiškiomis, prieštaringomis formomis, pavyzdžiui, kaip kampani- 
jos dėl prostitucijos, kontracepcijos, seksualinio pasitenkinimo, socialinio 
aprūpinimo reformų, darbo sąlygų ir pagalbos vokiečių pabėgėliams iš 
prarastų teritorijų pagal Versalio sutartį. Tarp daugybės kampanijų iškilo 
judėjimas, kovojantis už balsavimo teisės suteikimą. Buvo labai naujoviškų 
judėjimų, susijusių su seksualiniu išsilaisvinimu ir eksperimentavimu; šios 
kampanijos dažnai uždegdavo dešinę, lygiai kaip padrąsindavo kairę. 

Moterų organizacijos dažnai skelbdavosi apolitiškomis, bet iš tiesų tei- 
giniai apie moters ir šeimos vertybes buvo daug daugiau nei nacionalinio 
parlamento užuolaidėlės. Šios dorybės labai įsakmiai, paprastai skaldo- 
mai apibrėždavo, ką reiškia būti vokiečiu. Vokietijos kolonijinės sąjungos 
moterų skyrius labai ilgai kovojo, kad užsienyje nebūtų rasinio vokiečių 
maišymosi, o Vokietijos namų šeimininkių asociacija mokė jaunas moteris 
tinkamai prižiūrėti namų ūkį, kuriame išnaudojami tarnai, gausu vokiš- 
kų gėrybių ir kurį tvarko tvirtai patriotiškai nusiteikusi namų šeimininkė, 
ryšinti nepriekaištingai švarią prijuostę.“ 

Gyvavo ir priešinga nuostata, pavyzdžiui, Motinos apsaugos ir seksu- 
alinės reformos asociacija padėdavo paliktoms motinoms ir įrengdavo 
namus vienišoms moterims su vaikais. Tačiau net ir šiame radikaliame, 
prieš I pasaulinį karą atsiradusiame judėjime buvo medikų ir medikių, 
kurie vis labiau linko socialines su moterimis susijusias problemas spręsti 
rasinio mokslo metodais. 

3-iame dešimtmetyje paprasti vokiečiai įgijo daugiau asmeninių lais- 
vių ir politinės galios. Išraiškos laisvė, laisvas laikas, mobilumas, prekyba, 

valstybės tarnyba buvo prieinama daug labiau nei anksčiau, o radijas, 
laikraščiai ir automobiliai miesto tempą, dažnai ir jo triukšmą pernešė į 
kaimą. Pasirodė, kad tai viršija daugelio vokiečių lūkesčius. Modernumo 
ir demokratijos sąmyšyje, nežinioje vis patraukliau atrodė atkurti tvarką 
ir tradicijas. 

Trapią respubliką apniko kontrrevoliuciniai judėjimai. Nepatenkinti 
patriotai ir galios netekę monarchistai nepripažino Vokietijos pralaimė- 
jimo ir toliau atkakliai varė karo vagą. Dabar jie išėjo į Vokietijos gatves 
turėdami naujus priešus - raudonąjį komunizmą ir Veimaro „lapkričio 
nusikaltėlius, 1918 m. lapkričio mėn. pasirašiusius paliaubas, „Vokietiją 
užpuolusius iš nugaros“. Senoji ir naujoji dešinė dėl Vokietijos pralaimė- 
jimo Didžiajame kare kaltino sąlygas namų fronte, o ne mūšiuose; namų 
frontas daugiausia buvo įsivaizduojamas kaip dvi figūros: sąjungininkų 
blokados, nutraukusios tiekimą Vokietijai, išvargintos moterys kankinės, ir 
civiliai žydai, paprastai vaizduojami kaip kapitalistai aferistai arba politikai. 

Tokie mitai ir prietarai prisidėjo prie politinės poliarizacijos ir neveiks- 
mingų trapios respublikos koalicijų. Priėjus aklavietę, buvo skelbiami nauji 
rinkimai. Vokiečiai vos ne nuolatos dalyvavo varginamose politinėse ir pro- 
pagandinėse kampanijose, sumišusiose su šiurkščiu linksminimu ir masių 
bauginimu, kurie dažnai baigdavosi rinkimų kabinose. 1919-1932 m. mėgi- 
no valdyti dvidešimt viena koalicinė vyriausybė. Šioje Vokietijoje, kurioje 
vyravo nesantaika ir rinkėjų nepastovumas, nesuvaldoma infliacija ir visi 
gluminantys bei jaudinantys modernumo aspektai, užaugo ir subrendo 
moterys, dalyvausiančios Hitlerio sumanytame genocide. 

Vokiečių moterys į dešinę pasuko anksčiau, nei susikūrė nacių partija. 
Veimaro laikais veikė apie trisdešimt oficialių politinių partijų, moterys 
sudarė didžiąją dalį konservatyvių rinkėjų, tačiau nacių partija, net pasie- 
kusi populiarumo viršūnę 1932 m., moterų balsų negaudavo daugiau 
nei kitos. Moterims ši partija iš tikrųjų buvo nepatraukliausia, nes naciai 
moterų nepriimdavo ir neleisdavo balsuoti. Politikuoti, kuriant strategijas 
aludėse ir marširuojant gatvėmis, buvo vyrų darbas. 

3-iojo dešimtmečio pabaigoje moterys galėjo dalyvauti demonstracijose 
ir dėvėti uniformas, tačiau negalėjo žygiuoti su fiureriu. Oficialioje partijos 
istorijoje sentimentaliai aprašomos raudonosios svastikos seserys - 
taip buvo vadinamos smogikus slaugančios slaugės: pirmosiomis mūšio 
dienomis pralieta daug kraujo, ir žaizdas gydė šios moterys. Idealizuotos 

kaip rūpestingos globėjos, nacių judėjimą palaikančios moterys 3-iajame 
dešimtmetyje virto pagalbinėmis. 

Tačiau kai kurioms moterims Hitlerio judėjimas vis tiek atrodė 
patrauklus, ir jos ėmėsi kurti Moterų kovos sąjungą (1926), siekė socialinės 
ir politinės moterų integracijos nacionalinėje bendrijoje. Hitlerio reikalą 
palaikančios vokietės įnešė savo įnašą balsuodamos, dirbdamos partijos 
biuruose ir namie. Viena pirmųjų aktyvisčių prisimena politinį moterų 
pabudimą ir jų svarbą pirmuose debatuose bei rinkimuose: 


Moterys negali likti neįtrauktos į šią kovą, nes nuo jos priklauso ir jų, ir 
jų vaikų ateitis [...] Tada išgirdome pirmą nacionalsocialistų (nacių) kal- 
bėtoją. Klausėmės. Nuėjome į kitus mitingus. Išgirdome fiurerį [...] Vyrai 
stovėjo pirmose eilėse. Moterys tyliai vykdė savo pareigas. Motinos nakti- 
mis neramiai klausėsi, laukė grįžtančių. Daug moterų tamsiose Berlyno 
gatvėse ieškojo savo vyrų ar sūnų, kurie rizikavo pralieti kraują ir pra- 
rasti gyvybę kovodami su „žemesniaisiais žmonėmis. Buvo prilankstyta 
daugybė lankstukų: smogikai [SA] juos palikdavo pašto dėžutėse. Daug 
vertingų valandų praleista SA virtuvėse ir kambariuose. Visada buvo 
renkami pinigai. Naujasis tikėjimas kas mėnesį vis labiau plito. Partijai 
nebuvo per ilgo kelio, per mažos paslaugos.“ 


Nors vokietės nacių judėjimą aktyviai palaikė, kaltinti jų atvedus Hitlerį 
į valdžią negalima. Hitleris nebuvo išrinktas demokratiškai; kancleriu jį 
paskyrė aukštesniųjų klasių klika, vyresnioji karta, kuri manė galinti pasi- 
naudoti jaunimu kairei sutriuškinti ir konservatizmui atkurti. 

Vos tik pradėjęs tarnybą, Hitleris ir jo rėmėjai išnaudodavo kiekvieną 
progą ir teisės spragą Vokietiją paversti vienos partijos ir vienos nacijos 
diktatūra.? 1933 m. vasario mėn., nepraėjus nė mėnesiui nuo jo atėjimo į 
valdžią, buvo suspenduotos pilietinės teisės, o politiniai oponentai suimti 
ir sukišti į kalėjimus bei neseniai atidarytą Dachau koncentracijos stovy- 
klą. Buvo nutrauktos prekybos sutartys, boikotuojamos žydų parduotuvės, 
deginamos knygos. „Atkurta“ visa valstybės tarnyba, tie, kurie nepriklausė 
arijams, priversti atsistatydinti. 

Tarp persekiotųjų buvo apie aštuonis tūkstančių komunisčių, soci- 
alisčių, pacifisčių ir „asocialių  moterų.!*“ 1933 m. kovo mėn. Minna 
Cammens, parlamente dirbusi kaip socialdemokratų atstovė, suimta 

1932 m. rinkiminis nacių plakatas:„Mes, moterys, balsuo- 
jame už sąrašą Nr. 2, nacionalsocialistus!" 


dalijanti antinacinius atsišaukimus. Buvo įkalinta, tardoma ir nužudyta 
Gestapo. Komunistų partijos narės suimtos ir nužudytos arba rastos pasi- 
korusios kamerose. Moringeno pataisos namai buvo paversti Reicho pir- 
mąja moterų stovykla, čia kalintos ir Jehovos liudytojos, nepritariančios 
karui ir Hitlerio nelaikančios svarbiausiu gelbėtoju. 

Lina Haag ir kitos Vokietijos komunistų partijos aukštų narių žmonos 
buvo suimtos kartu su savo vyrais. Kai gestapininkai per pietus Haag vedė 
jos daugiabučio namo koridoriais, visi kaimynai „tylutėliai ir kuo atsargiau 

užsidarė duris .!! Kalėjimuose ir koncentracijos stovyklose Haag pralei- 
do penkerius metus. Kamuodamasi Štutgarto kalėjimo vienutėje, girdėjo 
karšligiškai šnabždančią myriop nuteistą kalinę. Kitą kartą kalėjimo sienas 
perskrodė girtų nacių sargybinių bliovimas - jie dainavo populiarią dainą 
su bauginamu priedainiu: „Kai išeini, tyliai pasakyk sudie.“! 

Daugėjant moterų kalinių, daugėjo ir moterų prižiūrėtojų, užverbuotų iš 
nacių partijos moterų organizacijos." Medicinos darbuotojos taip pat buvo 
įdarbinamos koncentracijos stovyklose; baigiantis karui, bemaž dešimtda- 
lį stovyklų personalo sudarė moterys. Bent trisdešimt penki tūkstančiai 
jų buvo išmokytos kaip koncentracijos stovyklų prižiūrėtojos. Tai vyko 
daugiausia Ravensbriuke, o iš ten jas siuntė į įvairias stovyklas: Štuthofo, 
Aušvico-Birkenau ir Maidaneko. 

Šio baisaus darbo savanorės tokias masinio naikinimo vietas laikė gali- 
mybe būti įdarbintos. Uniforma darė įspūdį, atlyginimas geras, perspektyva 
įgyti galią viliojo. Kai kurios prižiūrėtojos turėjo kriminalinę praeitį ar 
buvo Reicho kalinės, o tapti prižiūrėtojomis joms buvo būdas reabilituotis 
nacių sistemoje. Per karą daug moterų turėjo imtis šios tarnybos, kad įvyk- 
dytų privalomojo darbo prievolę. 

Baigusios mokymus, davusios priesaiką ir patekusios į stovyklos siste- 
mą, labai nedaugelis moterų kalinius laikė žmonėmis. Nojengamo kon- 
centracijos stovyklos prižiūrėtojos garsėjo veriamais riksmais, daužymu ir 
mušimu.'* Šiaip ar taip, tokį kalinės „disciplinavimą“ verčiau apibūdinti 
kaip terorizavimą, nes jis, vykdomas moterų, trikdė juo labiau. 

Ne stovykloje moterys persekiojo moteris. Kalinių kategorijos buvo 
gana neapibrėžtos ir greitai keitėsi. Kiekviena galėjo būti apšaukta veltėde, 
sabotuotoja, bename ar asocialia. Įeidama į kepyklą, viena moteris nepasi- 
sveikino kaimynių, kaip jos tikėjosi, Heil Hitler; vėliau dėl to buvo apklaus- 
ta Gestapo. „Asocialės“ - valkatos, kišenvagės, prostitutės, padugnės, 
teršiančios Vokietijos gatves ir temdančios akinamą arijų įvaizdį, buvo 
suimamos, net sterilizuojamos ir žudomos. Diktatūrai nereikėjo gausios 
slaptosios policijos, nes kaimynai iš baimės, konformizmo, fanatizmo ir 
pykčio uoliai stebėjo, kad režimas veiktų.'* Galėjo būti siekiama asmeni- 
nių ir politinių rezultatų. Pažeidžiamiausi visuomenės paribių nariai turėjo 
būti naikintini. 

Hitleris pareiškė, kad moters vieta namie, taip pat judėjime. 1934 m. 
Niurnbergo nacių suvažiavime jis pasitelkė įprastą karinę retoriką: 

Vokiečių motinos garbės kryžiumi (Ehrenkreuz der deutschen Mutter) 
apdovanota daugiavaikė motina. 1938 m. 


„Vyro heroizmas pasireiškia mūšio lauke, o moteris prilygsta nesibaigiančiu 
atkaklumu ir aukojimusi, nesibaigiančiu skausmu ir kančia **; „Kiekvienas 
vaikas, kurį pagimdo, yra mūšis, mūšis, kurį ji kovoja, kad gyvuotų jos 
tauta [...| Nacionalsocialistams Volk bendruomenė turėjo tvirtus pamatus, 
nes milijonai moterų tapo lojaliausios, fanatiškos kovos bendražygės.“ 
1935-1936 m. kalbose nacių partijos moterų organizacijoje Hitleris 
pareiškė, kad penkių, šešių ar septynių sveikų ir gerai išauklėtų vaikų 

motina yra vertesnė nei teisininkė. Jis atmetė lygias teises, kurių reikalavo 
marksistai, „nes tai moterį įstumia į sritį, kurioje ji bus prastesnė. Moteris 
patenka į aplinkybes, kurios negali jos sustiprinti ir vyro, ir visuomenės 
atžvilgiu, ją tik silpnina." 

Moterų, siekiančių mokslo laipsnių ir politinės tarnybos, skaičius buvo 
ribojamas. Alfredas Rosenbergas, nacių partijos ideologas, apibendrino: 
„Visos galimybės panaudoti moters energiją turi būti įmanomos, tačiau 
turi būti aiškus vienas dalykas: tik vyras privalo būti ir likti teisėjas, karys 
ir valstybės vadovas.“ !š 

Reichui kovojant dėl kilmės, Hitlerio bendražygės turėjo vykdyti nuro- 
dymus, aukotis dėl aukštesnio gėrio, išsiugdyti geležinius nervus ir tyliai 
kentėti.'? Tarnaudamos valstybei, jos privalėjo atsisakyti savo pačių kūnų 
kontrolės. Pergalės buvo skaičiuojamos ne pagal gimimų, bet pagal sveikų 
arijų kūdikių skaičių. Masinė selekcijos kampanija sutelkė visų kartų ir 
klasių vokietes - jos ne tik kentėjo nuo rasinio nacių karo, bet ir pastūmė- 
jo jį į priekį. Akušerija kaip profesija suklestėjo. Palaikant režimo aukšti- 
namą gryną kilmę, cezario pjūviai buvo uždrausti, o maitinimas krūtimi 
vertinamas. 

Ne visos moterys buvo laikomos tinkamomis karėmis. Sergančios vadi- 
namosiomis genetinėmis ligomis (tarp jų - alkoholizmu ir klinikine depre- 
sija), prostitutės, sergančios venerinėmis ligomis, čigonės ir žydės buvo 
priverstinai sterilizuojamos ar joms padaromi abortai. Iš keturių šimtų 
tūkstančių ne žydų Vokietijos gyventojų, priverstinai sterilizuotų, mote- 
rys sudaro maždaug pusę. Pasak istorikės Giselos Bock, keli tūkstančiai jų 
mirė dėl nepavykusios medicininės procedūros.“ 

Paprastas vokietes moteris ir merginas išduodavo akušerės ir slaugės: 
gimusiam vaikui nustatydavo tariamus apsigimimus, o, padarius įprastus 
ginekologinius tyrimus, rekomenduodavo atlikti abortą ar sterilizaciją. 
Taigi pilietiniame kare dėl arijų kūdikių, kuris prasidėjo dar prieš II pasauli- 
nį karą, vienos moterys priimdavo kitoms gyvybiškai svarbius sprendimus, 
sužlugdydavo moralinį jautrumą ir įsitraukdavo į režimo nusikaltimus. 

Iš Vokietijos moterų ir net mergaičių buvo reikalaujama politinio kon- 
formizmo. Indoktrinacija formaliai prasidėdavo nuo dešimties metų. 
Nuo 1936 m. dalyvauti Hitlerio jaunimo organizacijos mergaičių sparne, 
Vokiečių mergaičių sąjungoje (Bund deutscher Mūdel, BdM), buvo priva- 
loma. Naciai daugelį kitų jaunimo programų, išskyrus kai kurias Vatikano 

saugomas katalikų jaunimo grupes, galiausiai panaikino arba įtraukė į 
Hitlerio jaunimo programas. 

Kadangi globėjiški tėvai, kurie stengėsi apsaugoti savo vaikus nuo judė- 
jimo, netekdavo autoriteto ir įtakos bendruomenėje, paprastai nusileisda- 
vo nacių partijai priklausantiems agitatoriams, kaimynams ir kolegoms. 
Sakykim, vietinė Mindeno valdžia nacių partijai pateikdavo gimusių mer- 
gaičių sąrašus, tada partijos savanoriai eidavo nuo durų prie durų ir vokie- 
taites užrašydavo į judėjimą. 

Sąjunga patenkindavo daugelio mergaičių (ir politiškai nusiteikusių, ir 
ne) bendruomenės ir ilgalaikės draugystės poreikį. Kai kurioms tai buvo 
žingsnis į narystę nacių partijoje ir karjerą judėjime, būdas įgyti tam 
tikrų įgūdžių. Vietinė sąjungos vadovė buvo neįtikėtinai valdinga; visame 
Mindene ją žinojo dėl nirtulingo rėkimo.*! Patys bjauriausi vietos nacių 
lyderiai galėjo tapti pavyzdžiu bręstančioms miestelių merginoms. 

To laikotarpio moterys žvelgė pirmyn, o ne atgal. Jos nesivadino femi- 
nistėmis; tiesą sakant, dauguma tos kartos moterų sufražistes atmetė kaip 
atgyveną. Kai naciai 1933 m. paskelbė naikinantys moterų balsavimo teisę, 
vokietės nepaskelbė bado streiko. Jų priešas buvo ne engiantys vyrai; dau- 
geliui - žydai, asocialai, bolševikai ir feministės. 1934 m. Hitleris pareiškė, 
kad apie moterų emancipaciją kalba tik žydų intelektualai. Nacių judėji- 
mas „moteris emancipuos nuo emancipacijos ./* Tiesą sakant, Vokietijos 
žydės suvaidino reikšmingą vaidmenį Veimaro laikais vykdant socialines 
reformas ir plėtojant moterų judėjimus. 

Šiais pareiškimais Hitleris nušovė du zuikius: pašalino žydus iš 
Vokietijos politikos ir sužlugdė nepriklausomą Vokietijos moterų judėji- 
mą. Eksperimentinė Veimaro laikų laboratorija buvo visiškai diskredituota 
ir išardyta, kai įvesta kita emancipacinė nacizmo alternatyva pirmenybę 
teikti drausmei ir konformizmui. 

Moterys, paveiktos nacizmo, jautėsi išsilaisvinusios bendrystėje - ne taip 
kaip feministės, kurios metė iššūkį patriarchizmui, bet kaip konservatyvios, 
rasinės revoliucijos veikėjos. Kaip visavertės Hitlerio fašistinės visuomenės 
narės arijės, jos, to nenorėdamos, buvo politiškos. Iš tiesų moterų klausi- 
mas dabar įgijo išeinančių į paradus, dirbančių laukuose, stovyklaujančių 
vasaros stovyklose, kur mokosi žygiuoti, atlikti medicininę apžiūrą, lanko 
namų ruošos kursus, dalyvauja vėliavos pakėlimo ceremonijose, moterų ir 
merginų pavidalą. 

Vokietijos Merginų sąjungos (Bund Deutscher Mūdel) narės mokosi šaudyti. 1936 m. 
Bpk, Berlin/Art Resource, NY. 

Volk ideologijoje buvo savita moteriška estetika.“ Pasak šios ideologi- 
jos, grožis - tai sveikos mitybos ir sportavimo, o ne kosmetikos padarinys. 
Nebuvo manoma, kad vokietės merginos ir moterys dažysis nagus, blaks- 
tienas, lūpas, plaukus ar bus pernelyg lieknos. Nacių lyderiai visą 3-iojo 
dešimtmečio kosmetikos bumą pasmerkė kaip žydų prekybą, nupiginančią 
vokiečių moteriškumą ir jas paverčiančią prostitutėmis bei vedančią prie 
rasinio išsigimimo. Vokiečiai turėtų susidėti su kaimynų mergina, o ne 
kokia miestiete ar holivudiška vilioke. Jauna moteris natūraliai švyti nuo 
fizinio darbo, buvimo lauke, o pačiu labiausiai aukštintinu atveju - būda- 
ma nėščia. 

Hitleris siekė pakelti paprastų vokiečių rasinę sąmonę, bet daugeliui 
moterų rasinis prabudimas buvo ir politinis prabudimas. Jos ėmė valdyti 
ambicijos: kartais elgėsi nedrąsiai, bet daug dažniau energingai, daugiau 
tikėdamosi iš gyvenimo.“ Savo atsiminimuose ir interviu Hitlerio furi- 
jos pasakoja panašią savo jaunystės patirtį: baigusios pagrindinę mokyklą 
ir tapusios pilnametės, jos suvokė norinčios ką nors pasiekti. Dabar toks 
siekis yra įprastas, tačiau tais laikais buvo revoliucinis. Jaunos vidurinio 
sluoksnio moterys save išreikšdavo išvykdamos iš savo kaimų, įsirašyda- 
mos į mašininkių ar slaugių kursus ir įsitraukdamos į politinį judėjimą. 
Pirmą kartą Veimaro respublikos laikais balsavusių žmonių dukterys įsi- 
vaizdavo savo galimybes Vokietijoje ir už jos ribų. 


Šioje knygoje aprašomos moterys labai retai užsimindavo apie nacių 
prieškario politiką žydų atžvilgiu. Brigitte Erdmann, vokiečių karių links- 
mintoja Minske, 1942 m. savo motinai rašė, kad Baltarusijoje pirmą kartą 
pamatė Vokietijos žydą. Ar moterys suvokė, kad Hitlerio ideologijoje žydų 
klausimas užėmė svarbiausią vietą, ar suprato, ką jiems darė? 

Vokietijoje auklėjamos merginos, žinoma, matė šiurkščią propagandą, tai, 
kad plakatuose ir laikraščiuose žydai vaizduojami kaip žemesni. Grožinėje 
literatūroje ir filmuose jie vaizduojami kaip mergaitėms ypač pavojingi ištvir- 
kėliai. Tokia seksualizuota forma antisemitizmas įsibrovė į intymiausią, emo- 
ciškai stiprią vietos vokiečių ir Vokietijos žydų lytinių santykių sritį. Jis buvo 
pritaikytas Vokietijos arijų moterims, suvokiamoms kaip pažeidžiamas sek- 
sualinis objektas, kurios turi saugoti savo kūną nuo žydų. Toks antisemitizmas 

: Da * 


E Juden NE sis 


1935 m. rugpjūčio Mėnesio nacių partijos suvažiavimas. Matyti užrašai: „Žydai yra mūsų 
nelaimė", „Moterys ir merginos, žydai yra jūsų nelaimė“. The United States Holocaust 
Memorial Museum Photo Archives. 


taip pat pakurstydavo vokiečių vyrų mačizmą: ginti savo moteris nuo „pavo- 
jingų“ žydų - jų garbės ir vyriškumo patikrinimas. 

Vaikų priežiūros kursuose moterys gaudavo „rasinės higienos“ (sveika- 
tos apsaugos) instrukcijas, kaip nustatyti bjaurius „žemesniųjų žmonių“ 
veido bruožus ir galvos formą. Vidurinėje mokykloje visi vaikai sudaryda- 
vo išsamius genealoginius brėžinius, kuriais siekta dviejų tikslų: jie suži- 
nodavo savo vokiško kraujo liniją, o mokytojai išsiaiškindavo, kas iš jų yra 
arijai, o kas - ne.“ 

Visą pasaulį apraizgęs žydas-voras kėsinasi į šviesiaplaukę 


vokietę. Antisemitinė karikatūra iš nacių laikraščio Der Stūrmer 
(„Smogikas'). 


Naujų leidimų vadovėliuose antisemitiniai šūkiai ir groteskiški žydų pie- 
šiniai buvo gretinami su nacių simboliais ir įkvepiančiomis patrauklaus, 
pagražinto fiurerio citatomis. Viešas žydų pravardžiavimas ir tyčiojima- 
sis iš jų buvo pakenčiamas žaidimų aikštelėse, pirtyse, sporto renginiuo- 
se. Viename katalikiškame regione per Užgavėnių eitynes būtinai eidavo 
vokiečiai, persirengę žydais ortodoksais, traukiančiais į Palestiną.“* Kad 
labiau pasityčiotų, dalyviai prisilipdydavo „žydiškas nosis“. 

Tarpukariu vokietės merginos buvo politinio smurto ir gatvėse, ir 
mokyklose liudininkės.*“ Jos išmoko ne tik toleruoti jį, bet ir pačios 
užsipulti pasirinktą priešininką ir pažeidžiamą bendraklasį. Vienoje 
mokykloje vokietaitė mėgino primušti žydę, bet šioji, jos nuostabai, pasi- 
priešino. Vokietaitė pareiškė: „Tu žydė, negali duoti atgal.“? 

1938 m. lapkričio mėn. prasidėjus pogromams, I pasaulinio karo kūdi- 
kiai buvo sulaukę pilnametystės. Jie matė, girdėjo ir skaitė apie Žydų 
užpuolimus visoje Vokietijoje. Miestuose ir miesteliuose buvo padegta 
šimtai sinagogų, išdaužytos parduotuvių vitrinos. Smogikai ir esesininkai 
niokojo žydų kapines, vartė ir daužė antkapius. Sumušta tūkstančiai žydų 
vyrų, trisdešimt tūkstančių suvaryta į koncentracijos stovyklas. 

Oficialūs Vokietijos šaltiniai skelbia: buvo nužudytas 91 žydas. Vis dėlto 
istorikas Richardas Evansas mano, kad mirė 1-2 tūkstančiai, iš jų - 300 
savižudybių.? Daugiau kaip trys ketvirtadaliai Vokietijos žydų verslų buvo 
išgrobstyta ar sužlugdyta. Moterys ir merginos, einančios apsipirkti, matė 
šį žlugdymą; dauguma jų išreiškė nuomonę, kad reikia įvesti tvarką, arba 
skundėsi dėl netvarkos ir nepatogumų. 

Paprasti berlyniečiai pogromus eufemistiškai vadino Kristallnacht, 
dūžtančio stiklo naktimi, griovimą apibūdino labiau kaip materialų, o 
ne žmogišką.?? Vienas iš jų, ryto šviesoje pamatęs stiklo šukes, pagalvojo: 
„Žydai yra naujosios Vokietijos priešai. Šią naktį jie pajuto, ką tai reiškia“?! 
Pirkėjos ir pardavėjos vokietės žydus kasdien sutikdavo Reicho vartotojų 
bendruomenėje. Per pirmuosius boikotus jos rinkdavosi, į kurią parduo- 
tuvę eiti, o kurių vengti, ir matė, kaip keičiasi vietinių verslų šeimininkai. 

Iki 1933 m. žydai valdė keletą didžiausių Vokietijos prekybos centrų, 
sakykim, Tietz tinklą, kuriam priklausė KaDeWe, Berlyno Harrods. Per 
boikotus nacių smogikai išdaužydavo parduotuvių vitrinas ir neleisda- 
vo moterims įeiti į parduotuves. Daugiausia tai buvo mažos žydų šeimų 
krautuvėlės, bet didžiuosiuose prekybos centruose, kaip Tietz, pardavėjo- 
mis dirbo daug vokiečių moterų. Nacių lyderiai ir vokiečių finansininkai 
privertė žydus atsisakyti verslų ir parduoti pigiau, nei jie verti, o žydus 
vadybininkus pašalino iš valdybų.** Daugeliui vokiečių moterų pardavėjų 
žydų mažmeninės prekybos arijizacija reiškė darbo netekimą arba naują 
viršininką. Bet kuriuo atveju tai buvo įvykis, matomas pokytis, rodęs jų 
kaimynų ir darbdavių žydų viktimizaciją, o paskui išvykimą. 

4-ajame dešimtmetyje nacių išpuoliai sukrėtė Vokietijos žydus, ir galiau- 
siai dauguma tų, kurie galėjo išvykti, išvyko. Apie 1940 m. iš Vokietijos 
buvo išvykę maždaug pusė žydų, du trečdaliai jų - vaikai. Vokiečių požiū- 
riu, likę žydai buvo laikomi ne žmonėmis, bet Vokietijai visuomet gresian- 
čiu blogiu. Tad Minsko linksmintoja Brigitte Erdmann ir kitos vokietės, 
netikėtai susidūrusios su žydais Rytuose, buvo įsitikinusios, kad niekada 

anksčiau jų nematė, nors iš tikrųjų, augdamos Vokietijoje, dauguma kas- 
dien su jais susitikdavo. 

Visuomenės norma nepaisyti Vokietijos žydų padėties atitiko lūkes- 
tį, kad vokiečių merginos turėtų moteriškai savitai įkūnyti šiurkštumą. 
Tarp sportinių pratimų, kuriuos darydavo Vokietijos mergaičių sąjungos 
narės, buvo marširavimas eilėmis ir šaudymas. Jaunos moterys, iš esmės 
dar mergaitės, mokėsi šaudyti oriniais šautuvais. Ilga Prūsijos militarizmo 
tradicija ne tik išugdė visuotinių karų ir galutinių sprendimų kultūrą, bet 
ir, XX a. pasireiškusi fašizmo forma, į karinę visuomenę moteris įtraukė 
kaip patriotizmo puoselėtojas ir kovos bendražyges.?* 

Fizinis aktyvumas buvo gretinamas su gyventojų kvailinimu. Vokietaitės 
mokykloje nebuvo mokomos, tarkim, lotynų kalbos, nes tokios žinios atei- 
ties motinoms nebūtinos.** Užtat skaitydavo brošiūras, kuriose patariama, 
kaip išsirinkti vyrą - pirmas klausimas galimam sutuoktiniui turėtų būti 
toks: „Kokia tavo rasinė praeitis?“ Manyta, kad ištekėjusioms tokie patari- 
mai ir visuomenės palaikymas yra naudinga. 

Viešumoje motinyste buvo iškilmingai žavimasi. „Mano valstybėje moti- 
na yra svarbiausias pilietis, - pareiškė Hitleris.?? Niekada vokietės motinos 
nebuvo taip pripažintos ir neturėjo tiek paslaugų: daugiau kūdikių priežiū- 
ros centrų, daugiau sveikatos priežiūros („rasinės higienos“) paslaugų, be 
to, susilaukusios daugiau kaip keturių vaikų buvo laikomos garsenybėmis 
ir pagerbiamos motinų apdovanojimo Garbės kryžiumi ceremonijose. 

Žinoma, nacių propagandą ir jų vadų pareiškimus kai kas vertino apdai- 
riai. Propaganda reiškė, kad moterys vėl stumiamos į asmeninę Kinder, 
Kiūche, Kirche - vaikai, virtuvė, bažnyčia - erdvę, ir finansinis skatinimas 
(taip nacių lyderiai tikėjosi padidinti santuokų ir gimimų skaičių) laukiamų 
rezultatų nedavė."* Po 1935 m. gimimų skaičius mažėjo, o skyrybų daugė- 
jo. Statistiškai dauguma vokiečių moterų buvo neištekėjusios, nesilaukė ir 
nešeimininkavo namie. Trečiajam reichui visoje Vokietijoje (vėliau ir oku- 
puotose teritorijose) vis daugiau steigiant savo agentūrų ir biurų, moterys 
tapo darbo jėgos dalimi, svarbesne nei kada nors per Vokietijos istoriją. 
Galima apibendrinti: šios kartos moteris I pasaulinis karas išmokė, kad 
„kiekviena privalo turėti profesiją. Anaiptol negali būti tikra, kad ištekėsi 
[...] Kas žino, ką atneš ateitis??? 

Trečiojo reicho karinių oro pajėgų pagalbininkės sveikina tiesioginį savo 
viršininką. Ant sienos - A. Hitlerio portretas. 


Vis dėlto būtų netikslu pervertinti pasirinkimo laisvę, kurią moterys 
turėjo Hitlerio Vokietijoje.?* Jos tikrai negalėjo pasirinkti tekėti už žydo 
arba auginti vaiką, sergantį genetine liga, neturėjo politinio pasirinkimo, 
nes nacių partija —- vienintelė legali. Ribota galimybė ir rinktis karjerą. 
Prieš karą visi vokiečiai, baigę mokyklą ir ketinantys lankyti universitetą, 
turėjo šešis mėnesius atidirbti Reichui paprastai žemės ūkyje. Nors mote- 
rys ir vyrai gyveno atskirai, šiose darbo stovyklose visų socialinių-ekono- 
minių klasių dalyviai būdavo laikomi drauge, kad išsiugdytų nacionalinio 
bendrumo jausmą. 1938 m. pradžioje, Hitleriui rengiantis karui, kiekviena 
studentė, įstojusi į aukštojo mokslo įstaigą ar prekybos mokyklą, turėjo 
baigti pagrindinį mokymą trijose srityse: oro gynybos, pirmosios pagalbos 
ir ryšių. 

Nacių sistemoje nebuvo toleruojami nonkonformistai. Įsidarbinusios 
karinėse ar vyriausybės įstaigose, moterys galėdavo būti atleistos nebent 
dėl sveikatos, įskaitant ir nėštumą, arba dėl aplaidumo, bet šiuo atveju jas 
bausdavo. Pareiga tarnauti Reichui skiepyta vaikams mokykloje ir jauni- 
mui pagal programas, o apšaukti tinginiais ar veltėdžiais būdavo išsiunčia- 
mi į vis gausėjančias koncentracijos stovyklas „perauklėti“. 

1941 m. vasarą, Hitlerio armijai užėmus daugiau teritorijos Rytuose, 
darbo barus išplėtė moterys - dirbo karo pramonės gamyklose, įstaigose ir 
ligoninėse. Nacių lyderiai rengėsi visuotiniam karui ir didžiulei imperijai. 
Galiausiai visa Europa turėjo tapti arijų tvirtove, valdoma Hitlerio val- 
dybos Berlyne. Dėl tokių globalių ambicijų reikėjo sukurti naują kastą — 
vokiečių imperijos elitą, sudarytą iš jaunų vyrų ir moterų. 

MOKYTOJOS, SLAUGĖS, SEKRETORĖS, ŽMONOS 


rinę ideologiją ir įtvirtino teritorinius užmojus. Tai, ką sumanė kaize- 
ris, užbaigs Vokietijos kaip didžiausios Europos galios atkūrimas. Vis 
dėlto, atvirkščiai nei Britanija, siekusi apsaugoti savo, kaip galingos jūrų 
valstybės, hegemoniją ir užjūrio valdas, Vokietijos taktika buvo susitelkti į 
žemyninę Europą, ypač į derlingas žemes jos Rytuose. 
Hitlerio doktrina buvo išdėstyta judėjimo biblijoje - jo knygoje Mein 
Kampf, išleistoje 1925 m.: 


Diaso nacių judėjimo metais Hitleris ir jo bendrai ištobulino impe- 


Kaip mūsų protėviai [...] turėjo kautis dėl žemės rizikuodami savo 
gyvybe, taip ir ateityje ne liaudies malonė laimės mums žemę, taigi ir 
gyvybę mūsų žmonėms, bet tik galingas pergalingas kardas [...] Vadinasi, 
problemą gali išspręsti ne kolonijinis žemės užėmimas, bet tik teritori- 
jos užkariavimas, kuris padidins mūsų tėvynės plotą [...] Todėl mes, 
nacionalsocialistai, sąmoningai tęsiame savo prieškarinės užsienio poli- 
tikos liniją. Pradedame nuo ten, kur baigėme prieš šešis šimtus metų. 
Liaujamės judėti į Pietus ir Vakarus, žvilgsnį kreipiame į Rytus.! 

Knygoje Mein Kampf judėjimo tikslai neįprastai susieti su Hitlerio bio- 
grafija, atsiminimais, kritika ir doktrina. Atviras raginimas kolonizuoti 
Rytų Europą atrodo pasibjaurėtinas. Žinome, kokias genocido pasekmes 
sukėlė Hitlerio šalininkai. Vis dėlto, Europos hegemonijai silpnėjant, tokie 
imperialistiniai pareiškimai, turint didžiąją galią, buvo laikomi teisėtais. 
Hitleris darė prielaidą, kad jo tauta į šias teritorijas turi kolektyvinę teisę ir 
istoriškai yra jų nusipelniusi. Vėliau bunkeryje Ukrainoje jis svarstys taip: 


Vokiečių kolonistai turėtų gyventi gražiuose erdviuose ūkiuose. 
Vokiečių tarnautojai turėtų įsikurti nuostabiuose pastatuose, guberna- 
toriai - rūmuose [...] Kas Anglijai buvo Indija, mums bus Rusija. Jei tik 
galėčiau priversti vokiečių liaudį suprasti, kokia reikšminga ši erdvė mūsų 
ateičiai! Kolonijos yra rizikinga nuosavybė, bet šios žemės - užtikrintai 
mūsų. Europa - ne geografinis vienetas; tai rasinis vienetas.“ 


4-ajame dešimtmetyje vis labiau platinant Mein Kampf, valstybė parei- 
kalavo, kad šią knygą skaitytų mokykloje mokydamiesi apie „kraujo grynu- 
mo esmę .? Pagal nacių vestuvių ritualą turėjo būti įteikta ypatinga fiurerio 
dovana - kiekviena pora gaudavo Mein Kampf vestuvinį leidimą. 

Tikriausiai iš pradžių vokiečių jaunamartės, gavusios šią knygą, nesu- 
prato (jei joms išvis tai rūpėjo), kas slypi už Hitlerio raginimo kolonizuoti 
Rytus. Bet reikalavimas atkurti, o iš tikrųjų išplėsti Vokietijos sienas, kokios 
jos buvo 1914 m., populiarėjo. Didžiojo karo patirtis, ypač pažeminimas, 
netekus teritorijos, tik sustiprino jausmą, kad vokiečiai - tai Volk ohne 
Raum, tauta, neturinti pakankamai vietos, kaip buvo pavadintas 3-iojo 
dešimtmečio bestseleris.“ 

Nacių propagandininkai ir intelektualai perrašė Vokietijos mokykli- 
nius istorijos vadovėlius ir parodė sėkmingo veržimosi į Rytus pavyzdžius. 
1938 m. Hitlerio jaunimo organizacijos merginos ėmė mokytis naujos dai- 
nos, kurioje buvo tokie žodžiai: „Į rytus vėjas pučia vėliavas / Į rytus vėjas 
jas plaiksto / Štai ten turime pradėti statybas / Kurios nustatys mūsų laikų 
taisykles. * 

1942 m. Josephas Goebbelsas, Reicho propagandos ministras, ir jo šta- 
bas Berlyne atidarė didžiulę parodą „Sovietų rojus“, kuri buvo rengiama 
nuo 1934 m. ir kurią pamatė 1,3 mln. vokiečių.“ Šioje parodoje Goebbelsas 
sugretino bolševizmo siaubą ir vokiečių Drang nach Osten, žygį į Rytus. 

Tik ką vedusiam SS nariui ir jo Žmonai Trečiojo reicho civilinės valdžios pareigūnas 
įteikia privalomą dovaną - A. Hitlerio knygą Mein Kampf. 


Parodoje buvo eksponatų, vaizduojančių Kryžiuočių ordino žygius Rytų 
Europoje viduramžiais, darbščius Hanzos sąjungos vokiečių pirklius, sun- 
kiai dirbančius vokiečių valstiečius, kurie visi nuosekliai siekė sustabdyti 
Azijos ordų plūdimą į Vakarus. 

Vokiečiai buvo didžiausi civilizacijos gynėjai ir tobulintojai. „Sovietų 
rojuje“ vaizduotos ir moterys - mylimos žmonos ir tvirtos motinos. 
Tikėtasi, kad šie įvaizdžiai ir pasakojimai įkvėps paprastus vokiečius vykti 
į Rytus, paskelbti kryžiaus žygį bolševizmui, pateisinti istoriškai ir pavaiz- 
duoti kaip būtiną Lenkijos užėmimą 1939-aisiais ir įsiveržimą į Sovietų 
Sąjungą 1941 m. Trečiojo reicho laikais vokietės, vykusios į Rytus, buvo ne 
pirmoji vokiečių imperialistų karta. Misionierės sudarė kaizerio kolonia- 
listų elitą Užsachario Afrikoje, o tarpukariu buvo perkeltos arčiau namų į 
pasienio regionus dalyvauti judėjimuose, kurie turėjo gelbėti pagal Versalio 
sutartį prarastuose kraštuose gyvenančius vokiečius. 

Po to, kai 1939 m. rugpjūčio mėn. buvo įveikta Lenkija, keleto tūkstan- 
čių vokiečių moterų buvo primygtinai reikalaujama stoti į darbo tarnybą 
ir triūsti laisvose vietose Lenkijoje. Nacių partijos moterų judėjimo pro- 
paganda iš naujo įplieskė imperines fantazijas. 1942 m. buvo skelbiama: 
„Mūsų ginkluotųjų pajėgų veržimasis į Rytus, kova ir pergalės tampa tuo 
didingesnės, kuo daugiau vokiečių vyksta į Rytus su civiline administracija 
[...] Paskui kovotojų būrius iš karto seka vokietės.“? 

Buvo tikimasi, kad ilgainiui moterys, siekiančios aukštesnės padėties 
partijos vadovybėje, išeis mokymus rytinėse teritorijose. 1943 m. rengtis 
karjerai į Lenkiją atvyko daugiau kaip trys tūkstančiai jaunų moterų. Jos 
rūpinosi išsilavinusiais etniniais vokiečių pabėgėliais, kurie iš Rumunijos 
ir Ukrainos plūdo į Lenkijos kaimus, tarkim, į Zamošą, kur vokiečiai 
šiurkščiai išvarė lenkus iš namų, išvogė jų nuosavybę, galvijus ir asmeni- 
nius daiktus. Vokietijos istorijoje imperinis veržimasis į Europą ir užjū- 
rio kraštus nacių laikais pasižymėjo radikalia genocido politika, socialinės 
inžinerijos schemomis ir moterų įtraukimu. 


Nacių įsivaizdavimu, rytiniame Lebensraum, arijų gyvenamuose užsie- 
nio kraštuose, viskas įmanoma - tai vietos, kur buvo pastatyti masinio 
žudymo fabrikai ir įkurtos utopinės tik vokiečių kolonijos.* „Rytai“ žadi- 
no visus žiaurius, bet taip pat romantiškus kaubojų ir indėnų stereotipus 
to laiko filmuose ir literatūroje. Populiariojoje Trečiojo reicho kultūroje 
laukiniai Rytai buvo vaizduojami kaip derlingi kraštai, kuriuos sutramdo 
šauliai, ginkluoti būriai ir pirmeiviai. Etniniai vokiečiai nacių nuotraukose 
vaizduojami sulipę į vagonus, o vietos žandarai ir esesininkai - apžergę 
motociklus lyg kaubojai žirgus.? 4-ojo dešimtmečio populiariame stalo 

Hitleris, būdamas tarp tų, kurie žavėjosi Amerikos Vakarais, šią sąsa- 
ją paaiškino taip: „Imigruojančių vokiečių pareiga germanizuoti [Rytus], 
o vietinius laikyti raudonodžiais.“ Himmleris apie nacių misiją Rytuose 
kalbėjo kaip apie akivaizdžią Vokietijos lemtį. Daug vokiečių buvo užaugę 
skaitydami Karlo May aus romanus ar žiūrėdami 1936 m. filmą Der Kaiser 
von Kalifornien („Kalifornijos kaizeris“) arba propagandinę 1941 m. juos- 
tą Carl Peters („Karlas Petersas“) apie žiaurų vokiečių kolonistą Afrikoje, 
kuris, eidamas plakti „juodųjų, pasipuošdavo baltu paltu ir juodais 
žvilgančiais batais. Ši kultūrinė produkcija, kaip ir ankstesni vokiečių 

ekspresionistų siaubo ir gangsterių filmai - Nosferatu, The Cabinet of 
Dr. Caligari („Dr. Kaligario kabinetas) ir M - to laikotarpio kritiko 
Siegfriedo Kracauerio žodžiais, atskleidė giliausius kolektyvinio mentali- 
teto sluoksnius, psichologines jo laikų ir kartos nuostatas.!* 

Lebensraum sąvoka buvo tikimasi sužadinti vokiečius, panašiai kaip 
Volksgemeinschaft idėja pačiame Reiche, nugalėti, kolonizuoti ir išnaudoti 
Rytų Europą. Reikalavimas grąžinti Vokietijos pasienio regionus ir anks- 
čiau priklausiusias žemes, esančias kitose šalyse, buvo suvokiamas kaip 
nacionalinio apsisprendimo aktas: milijonai paprastų vokiečių tikėjosi, 
kad, Vermachtui įžygiavus į Lenkiją ir Sovietų Sąjungą, jie galės ten persi- 
kelti kaip imperiniai valdovai ir naujakuriai. Lebensraum tikrovė toli pra- 
noks demokratinius pažadus. 

Vokiečių jėgą sudarė karinės pajėgos, SS ir policija, civilinės vyriausybės 
įstaigos ir plėtros rangovai. Galingiausias Reicho žmogus po Hitlerio buvo 
Heinrichas Himmleris, SS ir policijos vadas, kontroliuojantis ir saugumo 
aparatą, ir socialinę inžineriją. Pagal garsųjį jo planą, vadinamą genera- 
liniu Rytų planu (Generalplan Ost), turėjo būti nužudyta ir dvidešimčiai 
metų ištremta 50 mln. slavų („prastesnių žmonių“), kad būtų atlaisvinta 
vieta vokiečių naujakuriams. „Laimingieji“ likę helotai būtų patarnavę 
savo šeimininkams vokiečiams. 

SS vyriausioji rasės ir perkėlimo valdyba bei kitos germanizacijos agen- 
tūros naršė visas rytines okupuotas teritorijas ieškodamos rasiškai pri- 
imtinų etninių vokiečių ir tinkamų kolonijinių anklavų. Himmleris savo 
žmonėms nurodė vykdyti valstybės sankcionuotas vaikų grobimo kam- 
panijas."/ Viena šios Žiaurios mados versija buvo vadinama šienavimu. 
Esesininkas, Ukrainos, Lenkijos ar Baltarusijos kaime pastebėjęs gražų 
šviesiaplaukį mėlynakį berniuką ar mergaitę, pagrobdavo. SS rasės tyrimu 
būdavo nustatoma, ar jis turi pakankamai vokiško kraujo, ir jei taip, vaikas 
būdavo įvaikinamas. 

Nevaisingos ar persileidimą patyrusios vokietės, karštligiškai siekiančios 
įrodyti rasinę savo vertę tapdamos motinomis, pagrobtus vaikus noriai 
paimdavo ir įvaikindavo. Rasiškai nevertingi vaikai būdavo išsiunčiami į 
vaikų namus, o kai kuriais atvejais kaip jūrų kiaulytės naudojami medici- 
niniams nacių eksperimentams. 

Vaikų vertinimas ir paskirstymas - dar viena valstybės remiama Reicho 
genocido sritis, kurioje galėjo dalyvauti moterys. Kaip apgyvendinimo 

Šis Trečiajame reiche leidžiamo žurnalo moterims Frauen Warte 
viršelis puikiai atspindi kolonizacinius nacių planus. Vyras kalaviju 
aria užkariautą žemę, 0 moteris prižiūri namų židinį ir auklėja vaikus. 


administratorės ir rasės tyrėjos pargabendavo raudonskruosčius vaikučius 
iš Rytų į Reichą ir apgyvendindavo globėjų namuose ir valstybės išlaiko- 
mose prieglaudose.'* Germanizacija reiškė priverstinę šių vaikų asimilia- 
ciją, jų „civilizavimą“, ir tai padarydavo vokietės socialinės darbuotojos ir 
motinos. 

Kaip įprasta oficialiose vokiečių ataskaitose, šie vaikai bejausmiais ter- 
minais vadinami našlaičiais, nors iš tikrųjų vokiečių SS ir karinės pajėgos, 

vykdydamos antipartizanines ir masines represines operacijas, būdavo 
nušovusios jų tėvus ir į koncentracijos stovyklas išsiuntusios motinas. 
105 vaikai iš Čekijos kaimo Lidicės, kurį naciai sugriovė keršydami už 
pasikėsinimą į Himmlerio pavaduotoją Reinhardą Heydrichą, turbūt yra 
žinomiausios aukos, bet jų buvo daug daugiau: manoma, pavogta nuo pen- 
kiasdešimt tūkstančių iki dviejų šimtų tūkstančių vaikų. 

Po karo Lenkijos vyriausybė ir giminaičiai pareikalavo vaikus grąžinti. 
Didžiosios dalies jų nepavyko nustatyti, tačiau daugelis vokiečių motinų 
atsisakė atiduoti nustatytuosius. Dėl to daug vaikų užaugo Vokietijoje, 
ir tik maža jų dalis sužinojo, iš kur yra kilę. Šis nacių genocido aspektas 
nebūtų buvęs įmanomas, jeigu nebūtų talkininkavusios administratorės ir 
vokietės motinos. 

Himmleris buvo atsakingas už rasinį vokiečių saugumą ir plitimą bei 
jų priešų sunaikinimą ir arijų gimstamumo skatinimą. Nacių judėjimas 
siekė pakreipti Europos istoriją nauja linkme, iš esmės į antisemitinio 
Weltanschauung Vokietijos hegemonijos laikus, kai nebūtų rasinės ir poli- 
tinės Žydų įtakos. Tais sunkios krizės laikais žydų laikymas atpirkimo ožiais 
nebuvo vokiečių išradimas, tačiau akivaizdu, kad šie „kiti“ nacių ideologi- 
joje užėmė svarbią vietą. 

Nacių galvosenoje rytinės gyvenamosios vietos įgijo prieštaringas for- 
mas: tai buvo ne tik Vokietijos ateities Edeno sodas, galimybių vieta, bet 
ir priešų teritorija. Imperinės svajonės krypo į kraštus tarp Vokietijos ir 
Rusijos. Nacių paveiksle ten gyveno prastesnės, gąsdinančios rasės ir poli- 
tiniai oponentai. Tokia paranojiška neapykanta skatino radikalios gyven- 
tojų politikos ir sustiprinto saugumo priemonių atsiradimą ir tapo masinių 
civilių, sovietinių karo belaisvių ir ypač Žydų (vyrų, moterų ir vaikų) sušau- 
dymų priežastimi. Nuo 1941 m. liepos pabaigos, kai atrodė, kad vokiečių 
pranašystės, esą Sovietų Sąjunga greitai žlugs, tampa tikrove, Himmleris 
pareikalavo sunaikinti žydus, gyvenančius miesteliuose, kur buvo numa- 
nomi partizanų židiniai, pirmenybę teikiant Baltarusijos pelkėms išvalyti. 
Masinės žudynės prasidėjo prisidengiant karu, kaip tiksliai pastebėjo isto- 
rikas Christopheris Browningas, apėmus „pergalės euforijai .V 

Kokiais keliais vokiečiai vyrai ir moterys nukako į Rytus ir kiek jų buvo 
įtraukta?!“ Lipdamos ant kulnų Vokietijos armijai, vyriausybė ir nacių 
organizacijos okupuotose buvusios Sovietų Sąjungos teritorijose apgy- 
vendino bent trisdešimt penkis tūkstančius kolonizavimo agentų. Nacių 

okupuotoje Lenkijoje taip pat buvo pritraukta politinių avantiūristų, 
linksmintojų, diletantų, karjeristų, siekiančių aukštesnio socialinio statu- 
so, ir buvusių nuteistųjų; manoma, kad iš viso administracijoje, vadina- 
moje generalgubernija, dirbo apie keturiolika tūkstančių vokiečių vyrų ir 
moterų. 

Istorikas Michaelis Kateris mano, kad į aneksuotas teritorijas padėti vyk- 
dyti apgyvendinimo operacijų buvo išsiųsta devyniolika tūkstančių jaunų 
vokiečių moterų. Dauguma jų dirbo Vokietijos pašto įstaigose ir geležin- 
kelyje. Čia nepatenka Himmlerio SS ir policijos personalas, Vokietijos 
Raudonasis Kryžius, ginkluotojų pajėgų vadovybės ir lauko biurų bei 
vyriausybės darbuotojos. Teisingai apskaičiuoti darosi sunku dėl perkėli- 
mo, išvykimo, žūčių kare, šeimos narių išvykų ar perkėlimo. Bet anksčiau 
pateiktas moterų Rytuose skaičius - pusė milijono - yra pagrįstas slaugių, 
sekretorių, mokytojų, žmonų, nacių aktyvisčių ir apgyvendinimo prižiū- 
rėtojų dokumentavimu ir apima Rytų bei Pietryčių Europą, įskaitant ir 
1939 m. Vokietijos aneksuotą Lenkiją. 

Šiame skyriuje aptarsime didžiausių grupių moteris - mokytojas, 
slaugės, sekretores ir žmonas - ir pažiūrėsime, kaip jos priėmė galimybę 
vykti į Rytus ir ja pasinaudojo. 


MOKYTOJOS 


Nacių šalininku niekas netapdavo pernakt; tam reikėjo indoktrinacijos ir 
nenuilstamo įtvirtinimo Reicho mokyklose. Hitlerio manymu, tinkamas 
lavinimas „rasinį pojūtį ir rasinį jausmą turėtų įdiegti taip, kad jis taptų 
instinktu ir įaugtų į jaunimo intelektą, širdį ir smegenis .'* Vadovaudamasi 
1934 m. reforma, mokykla turi ugdyti jaunimą tautos ir nacionalsocializ- 
mo dvasia, o mokytojai turi būti rengiami taip, kad taptų šios dvasios per- 
davėjais. Du trečdaliai vokiečių mokytojų dalyvavo rengimo stovyklose, 
kur turėdavo atlikti fizinius ir ideologinius pratimus. 

Vokietijos mokyklose per istorijos pamokas daugiausia dėmesio buvo 
skiriama kariniam meistriškumui, praeities imperijoms, herojiškiems 
pionieriams. Hitleris buvo įtrauktas į didvyrių panteoną kartu su Karoliu 
Didžiuoju, Frydrichu II ir Bismarcku. Kalbos skirtumai buvo aiškinami 
ne kaip regioniniai dialektai, bet kaip rasiniai variantai. Per matematikos 

Jauna Mergina Mokoma atpažinti vokiečių tautai būdingus „savus“ antropologinius 
tipus. Žinoma, reikėjo išmokti skirti ir „svetimus“, 


pamokas mokiniai skaičiuodavo socialinės apsaugos išlaidas neįgaliesiems 
valstybės išlaikomose prieglaudose, todėl jaunuose protuose įsitvirtinda- 
vo ekonominis pacientų, kurie buvo vadinami nenaudingais valgytojais, 
masinių žudynių programų pateisinimas. 

Viename vadovėlyje studentai buvo mokomi „stebėti žydą: kaip jis 
vaikšto, kuo rengiasi, kaip gestikuliuoja ir juda kalbėdamas'.'* Pasak vieno 
mokytojo, žydų bjauri ne tik išorė, bet ir vidus. Visus mokymosi dalykus 
vienijo ta pati tema - vokiečių rasės pranašumas. Valstybinės mokyklos 

mokinė žydė vėliau prisiminė, kaip mokytoja su svastika ant drabužių atėjo 
į klasę, parodė į ją ir liepė: „Eik į klasės galą. Tu nebesi viena iš mūsų.“"" 
Tie, kas tokiems principams prieštaraudavo, nesvarbu, ar tai būtų mokyto- 
jai, ar mokiniai, iš sistemos būdavo šalinami. 4-ajame dešimtmetyje buvo 
įprasta mušti vaikus, kurie nepritampa ar nepaklūsta. 

Siekiant įgyvendinti 1933 m. Genetiškai ligotų vaikų prevencijos įsta- 
tymą, mokytojai turėdavo pranešti apie neįgalius vaikus. Jei vaikas nemo- 
kėdavo užsisegti palto, blogai išlaikydavo egzaminus ar nepakankamai 
koordinuotai žaisdavo sportinius žaidimus, būdavo pateikiama paraiška 
atlikti jo „patikrą . Bavarijoje Reichersbojerno kaime tokia mirtina atranka 
vyko jaukioje vieno kambario mokykloje. 

2011 m. dariau interviu su buvusiu mokiniu, dabar jau septyniasde- 
šimtmečiu, Friedrichu K., kuris noriai prisiminė, ką patyręs, būdamas 
berniukas, per karą. Sėdėjome jo terasoje ir mėgavomės popiečio kava bei 
pyragu. Kai baigėme, paklausiau jo ir prie mūsų prisėdusios jo žmonos 
apie jo kaimui vadovavusius nacius. Jis prisiminė, kad tai buvusi vieti- 
nė mokytoja Frau Ottnad, jau mirusi. Nusižudė. Jis mostelėjo į netoliese 
stovinčią koplyčią, kur palaidota, ir kažką papasakojo apie jos kapą, kaip 
įprasta mažų kaimelių gyventojams. 

Paklausiau, ką ji darė. Jis nutilo ir pažvelgė į žmoną, o ši pritariamai link- 
telėjo. Ką gi, pasakojo jis, mūsų kaime buvo miela mergaitė, su kuria mėgau 
žaisti. Mes laipiodavome po medžius. Klasėje kartu sėdėjome. Bet kartais 
ištikdavo traukuliai, nes sirgo epilepsija, o Frau Ottnad negalėjo to pakęs- 
ti. Tada ši mergaitė liovėsi ėjusi į mokyklą; dingo iš kaimo. Vaikams buvo 
smalsu, ir mes paklausėme mokytojos Frau Ottnad, kur ji. Mokytoja pasa- 
kė: klasėje ji kėlė per didelę sumaištį ir buvo išsiųsta. Niekada negrįžo.! 

Mokytojo, kaip ir slaugės ar akušerės, profesija, tradiciškai laikyta moters 
ugdymo dorybe, tokia ir liko, tačiau dabar pradėta taikyti rasinius kriteri- 
jus - spręsti, kas yra žmogus, o kas prastesnis žmogus, kas vokietis, o kas 
ne, kas vertas dalyvauti bendruomenės gyvenime, o kas turi būtų išvarytas. 
Mokytojai vesdavosi mokinius į psichiatrijos ligonines, tuo metu vadin- 
tas bepročių prieglaudomis, kad mokiniai, pamatę apsigimusius, rėkian- 
čius ligonius, įvertintų „savo pačių rasinę sveikatą“. Vaikai buvo mokomi 
nejausti gailesčio „žemesniems“. 

Kaip atkreipė dėmesį istorikė Claudia Koonz, tokios išvykos prieštara- 
vo buržuaziniams papročiams nespoksoti į nelaimėlius ir atstumtuosius.!? 

Nacių socializacija skatino žiūrėti į prastesnius, kad įtvirtintų savo prana- 
šumą. Žmogus išmoko į kančią žvelgti arogantiškai. Šis pedagoginis meto- 
das buvo taikomas ne vien Vokietijoje; žiūrėjimas į „prastesnius žmones“ 
paplito imperinėse žemėse Rytuose. 


Donkichotiška svajotoja Ingelene Ivens tapo viena iš Hitlerio kovotojų 
už tinkamą vokiečių lavinimą okupuotoje Lenkijoje. Baigė mokytojų kur- 
sus Hamburge ir, rengdamasi mokytojo egzaminams, ėmė svarstyti, kur 
norėtų mokyti. Į tarnybą užsienyje paskirs tik tas, kurios gaus geriausius 
įvertinimus, taigi Ivens uoliai mokėsi. Vaikystėje su tėvu buvo nuvykusi į 
Nyderlandus; gerai atsiminė Hagą, kur rezidavo olandų gubernatorius, ir 
vieną pastatą - Vokiečių mokyklą. 

1942 m., Hitleriui užvaldant Europą, Ivens laukė oficialaus kultūros 
ministro mokslui ir menui atsakymo iš Berlyno dėl jos paskyrimo. Kur ją 
galėtų skirti? Galimybių daug. Haga būtų geriausia, bet gal ir kur nors kitur 
Nyderlanduose, Šiaurės Prancūzijoje, Bohemijoje, Lenkijoje, Latvijoje ar 
Ukrainoje? 

Gavus ploną mėlyną voką su oficialiu antspaudu, Ivens širdis ėmė plakti 
greičiau. Atplėšė voką ir perskaitė: „Jūs esate paskirta į pradinę mokyklą 
Reichelsfelde Poznanės apskrityje.“*? Ivens buvo sukrėsta. Tėvas išėjo iš 
kambario ir ėmė skambinti draugams. Ar kas nors žino, kur tai yra? Grįžo 
kai ką sužinojęs. Reichelsfeldas yra kaimelis aneksuotoje Lenkijos teritori- 
joje. Kaime nėra pašto, traukinių stoties, elektros ir vandentiekio. 

Ivens buvo nusivylusi, bet nieko negalėjo padaryti. Įsakymas yra įsaky- 
mas, nebuvo kada liūdėti dėl Hagos. Pradėjo krautis daiktus ir planuoti 
kelionę. Ji buvo iškviesta į apskrities centrą Poznanę, iš kur penkiolika 
mylių iki mokyklos Reichelsfelde teks eiti pėsčiomis arba važiuoti dviračiu. 


Ivens buvo viena iš kelių šimtų Vokietijos mokytojų, kurie buvo išsiųsti 
į Lenkijos Vartos kraštą [vok. Warthegau] vadovauti atokioms mokyklė- 
lėms, ir viena iš tūkstančių mokytojų ir mokytojų padėjėjų, išsiųstų į kitas 
Lenkijos, Ukrainos, Lietuvos, Latvijos ir Bohemijos-Moravijos (nacių 
aneksuotos Čekijos teritorijos) vietoves.?!! Nors nacių valdžia nenoriai 
siuntė netekėjusias moteris į šiuos atokius kaimus, pasirinkimo nebuvo. 
Vykstant karui, vis mažiau vyrų galėjo imtis civilių darbų ir profesijų. 

Nacių lyderiai apsisprendė toliau siekti savo misijos civilizuoti Rytus, 
kad ir kaip tai būtų pavojinga vienišoms moterims. Mokyklos buvo 
pagrindinės institucijos, kur etninius vokiečius atversdavo į nacių reikalą 
ir kurdavo rasinę hierarchiją, dėl kurios ne vokiečių vaikai iš mokyklos 
būdavo išstumiami. Be to, taip kurtas mokytojų moterų elitas. 1940 m. 
kovo mėn. Reicho švietimo ministras Berlyne jau buvo nurodęs regioni- 
nėms Vokietijos įstaigoms gerai pasirengusius mokytojus nedelsiant siųsti 
į rytines teritorijas vykdyti savo misijos. 

Viename Lenkijos regione vien tik vokiečių mokyklose dirbo dvide- 
šimt penki tūkstančiai vokiečių moterų; jos taip pat organizavo daugiau 
kaip penkių šimtų vaikų darželių įsteigimą. Kaip ir Ivens, šios mokytojos 
negalėjo rinktis paskyrimo vietos; mėginimai gauti leidimą nevykti į tokias 
paskyrimo vietas kaip Reichelsfeldas būdavo atmetami. Kad atgrasintų nuo 
tokio vengimo, nacių partijos Vokiečių merginų asociacija ir Moterų orga- 
nizacija paskyrimą į rytus reklamavo kaip patriotinę pareigą ir nuotykį. 

Mokytojos ir auklėtojos, vadovaujančios mokykloms ir vaikų darželiams 
nacių Rytuose, prie režimo genocido kampanijos prisidėjo keliais pagrin- 
diniais būdais: šalindamos ne vokiečių vaikus iš mokyklų sistemos; teikda- 
mos privilegijų etniniams Lenkijos, Ukrainos ir Baltijos šalių vokiečiams 
ir juos ideologiškai indoktrinuodamos; užgrobdamos žydų ir lenkų nuosa- 
vybę bei daiktus mokykloms ir moksleiviams; apleisdamos savo mokinius 
(daugelis kurių buvo našlaičiai) naciams pasitraukus iš Rytų. 

Mokykloms dažnai vadovavo iš Reicho atsiųstos vokietės ir vietinės 
vokietės pagalbininkės. Viena jauna Latvijos vokietė, dirbanti darželio 
auklėtojos padėjėja Lenkijoje ir Ukrainoje, savo darbą vadina Sizifo triū- 
su.* Vietos esesininkai vis atvesdavo į mokyklą „rasiškai vertingų“ vaikų, 
kurių tėvus būdavo nušovę. Traumuoti, nuo šeimos atplėšti vaikai čia ir 
bet kur kitur sparčiai plintančioje nacių mokyklų sistemoje turėjo mokytis 
vokiškai, dainuoti vokiškas dainas ir įsiminti Hitlerio posakius apie tinka- 
mą elgesį ir vokiečių rasės pranašumą. 


52 


2. Rytams reikia tavęs 


SLAUGĖS 


Iš visų profesijų būtent slaugių daugiausia buvo nublokšta tiesiai į karą 
ir nacių genocidą, nes jos atliko daugybę tradicinių ir naujų vaidmenų 
kuriamoje rasinėje valstybėje.“ Paprastoms moterims pasakodavo apie 
„rasinę higieną“ ir paveldimas ligas. Vokietijoje dalyvavo prieglaudose 
atrenkant protiškai ir fiziškai neįgalius žmones ir šias aukas lydėjo į mirtį 
dujų kamerose arba sušvirkšdavo mirtinus vaistus. Rytinėse teritorijose 
rūpinosi vokiečių kareiviais ir prižiūrėjo sovietų karo belaisvių ir žydų 
žudymą. 

Jos dirbo koncentracijos stovyklų ligoninėse. Guodė vokiečių esesi- 
ninkus ir kareivius, sukrėstus aukų šaudymo. Lankėsi getuose ne tik per 
oficialius sveikatos patikrinimus, bet ir privačiai - iš smalsumo ar norė- 
damos gauti kokį daiktą ar paslaugą. Stovėjo geležinkelio platformose, 
kol maldaujantys pasigailėti žydų tremtiniai buvo grūdami į vagonus. Jos 
pirmosios holokausto liudytojos Europoje, o kai kurios vykdė ir masines 
žudynes, kai eutanazijos programa iš Vokietijos pasiekė Lenkiją. 

Kas buvo nacių režimo slaugės, kokiomis aplinkybėmis vyko į Rytus? 

XIX a. antroje pusėje tapusia garbingų pašaukimu slaugės profesija 
galėjo užsiimti tik vidurinio ir aukštesnio sluoksnio moterys. Vokietijos 
militarinėje kultūroje buvo tikimasi, kad per karą „namų angelas“ turėtų 
išskleisti sparnus ir rūpintis tvarka, higiena bei motiniškai globoti sužeistus 
Vokietijos kareivius lauko ligoninėse. Išties kareiviai dievino šias slaugės 
ilgais baltais drabužiais ir kepuraitėmis, sklendžiančias nuo vienos lovos 
prie kitos kaip „fronto angelai .* 

4-ojo dešimtmečio viduryje dėl naujos rasinės hierarchijos Vokietijos 
visuomenėje apskritai nuslopus klasiniams skirtumams, socialinė padė- 
tis neteko reikšmės, o dėl Hitlerio pasaulinio karo planų masinė slaugių 
mobilizacija tapo būtinybe. Pavyzdinės slaugės atvykdavo į kaimus vesti 
namų slaugos kursų ir užverbuoti jaunų merginų, ypač jei jos priklausė 
Hitlerio jaunimui. 

Verbuotojos jaunas moteris suviliodavo patriotiniais šūkiais ir propagan- 
diniais egzotiškoje aplinkoje besišypsančių slaugių baltomis švarutėlėmis 
uniformomis vaizdais, kuriuose karas buvo pateikiamas kaip gydymo ir 
slaugymo, o ne kruvina ir žiauri patirtis. Daug paauglių atsiliepė į raginimą 

tarnauti Reichui - jos norėjo ištrūkti iš kaimo ir jau buvo gerokai raga- 
vusios rasinės biologijos per vaikų priežiūros kursus. 1939 m. pabaigoje- 
1940 m. pradžioje, vos naciams užėmus Lenkiją, verbavimui pasidavė apie 
penkiolika tūkstančių moterų. 

Nacių laikais slaugymas tapo labai nacionalistiniu ir ideologiniu.*? 
I pasaulinio karo chalatus pakeitė įliemenuotos suknelės ir paprastos kepu- 
raitės. Svarbiausias naujos uniformos akcentas - segtukas - garbės ir organi- 
zacinės priklausomybės ženklas. Vadovaujamas SS karininko ir medicinos 
daktaro Ernsto Roberto Grawitzo, Vokietijos Raudonasis Kryžius ne for- 
maliai, bet reikšmingai buvo susietas su Heinrichu Himmleriu, kurio žmo- 
na - išdidi slaugė. 

Nacių partija reguliavo Raudonojo Kryžiaus slaugių sertifikavimą, ko! 
išsiugdė savo kadrus - „rudąsias slauges“.?* Žydėms buvo leidžiama dirbti 
slaugėmis tik žydų ligoninėse ir slaugyti tik žydus. Kad būtų galutinai 
sertifikuota, t. y. įgytų statusą, leidžiantį dirbti bet kurioje ligoninėje, slaugė 
turėjo įrodyti savo arijų kilmę ir politinį patikimumą. 

Slaugyme, kaip jis buvo suprantamas tuomet, liko mažai humanistinių 
idealų. Baigusi mokymus Erfurte, slaugė nustebo išgirdusi instruktorių 
sakant, kad nekęsti yra kilnu.“ Tradicinės slaugių savybės - pasiaukojimas, 
drausmė ir lojalumas - dabar virto karo įrankiu. Slaugės misija - pabrėž- 
davo instruktoriai - stiprinti Vokietijos kariuomenės kovinę galią rūpinan- 
tis jos kareiviais, keliant jų moralę ir grąžinant sveikatą. Kaip ir paprasti 
vokiečių kareiviai, slaugės turėjo prisiekti fiureriui. 

Neseniai Raudonojo Kryžiaus slaugė, kuri buvo išsiųsta į Rygą, papasa- 
kojo, kad jai kalta į galvą apie „blogus Rusijos žmones, „bolševikus komu- 
nistus, kurie žudo ir valgo vaikus.*ė Filmuotoje medžiagoje akivaizdu, kad 
ji pradėjo sakyti „žydai“, bet tuoj pat pasitaisė ir sakė „bolševikai komunis- 
tai . „Mes tikėjome tuo, kas mums buvo sakoma, - kalbėjo ji. 

Kai 1938 m. slaugių verbuotojai užkalbino aviganio dukterį Eriką Ohr, 
ji dirbo tarnaite kunigo namuose Rupertshofene Švabijoje. Jai ne per daug 
patiko dirbti namie, ypač kad kaimiečiai į ją žiūrėjo kreivai - jauna nete- 
kėjusi moteris viena tvarkosi kunigo namuose? Vietos nacių partijos agi- 
tatoriai pasikalbėjo su kunigu ir siūlė Ohr stoti į partijos merginų sąjungą. 
Jausdama, kad neturi pasirinkimo, ji įstojo. Dalyvavo vos keliuose susi- 
rinkimuose, juk vakarais, kai jie vykdavo, jai reikėjo tvarkytis kunigo vir- 
tuvėje. Nieko nepamena apie susirinkimų ideologinį turinį (arba galbūt 

Į priesaikos ceremoniją Berlyne susirinkusios Vokietijos Raudonojo Kryžiaus slaugės. 
Kurt Friedrich, Archives of the German Red Cross. 


smulkius prisiminimus nuslopino), tačiau gerai įsidėmėjo, kaip gavo uni- 
formą - gurgždančią baltą palaidinę ir tamsiai mėlyną sijoną. 

Jos ateitį daugiau nulėmė vienas renginys, galbūt taip pat suorganizuotas 
nacių partijos, kuriame Ohr sutiko dvi Raudonojo Kryžiaus slauges. Jos 
taip pat kilusios iš kaimo ir, supratusios, kad ūkį paveldės vyresnieji broliai, 
nusprendė pasukti kitu keliu ir siekti profesijos. Su Raudonojo Kryžiaus 
uniformomis ir ženkliukais atvartuose merginai jos atrodė labai įkvepian- 
čios.“? Pakišo planą, kaip pabėgti nuo avių augintojos ar kunigo tarnaitės 
gyvenimo. Ji įvardijo - „norėjau daugiau“?? 

E. Ohr. 1941 m. R. Sarkar ir E. Summ asmeninis archyvas. 


1939 m. sulaukusi aštuoniolikos, Ohr artimiausiame mieste užsiregis- 
travo slaugių mokykloje. Tačiau pirmiausia turėjo būti atleista nuo pri- 
valomųjų darbų Reicho darbo tarnyboje, ir dar reikėjo gauti pažymą, 
patvirtinančią jos arijų rasės statusą. Sutvarkiusi biurokratinius dokumen- 
tus, Ohr įtikino savo darbdavį kunigą atleisti. Pasklidus gandams apie jos 
išvykimą, kaimynai negalėjo patikėti, kad kunigo virėja tampa Raudonojo 
Kryžiaus slauge. Visi patikėjo tik tada, kai buvo sukrautas didžiulis lagami- 
nas ir išplukdytas į Štutgartą. 

1939 m. prasidėjus karui, vis labiau reikėjo slaugių ir sveikatos priežiū- 
ros pagalbininkių. Ohr pareiškimą pateikė pačiu laiku.*! Tačiau, pildyda- 
ma jį, nė neįsivaizdavo, kiek jaunų moterų iš Vokietijos ir Europos, kaip 
ir ji, rašys prašymus, kad galėtų slaugyti sužeistus karius ir esesininkus ar 
dirbti prieglaudose ir koncentracijos stovyklų ligoninėse, kur žudys tuos, 
kas neverti gyventi. 

1940 m. spalio mėn. drauge su devyniolika merginų pradėjo lankyti kur- 
sus. Jos prižiūrėtojos, viršininkės buvo daug už ją vyresnės; viena jų dirbusi 
ir per I pasaulinį karą. Visos buvo be galo dalykiškos, vertino tikslumą ir 
švarą. Kai kurioms aiškiai patiko duoti nurodymus jaunesniosioms. Viena 
liepė visoms slaugėms persiskirti plaukus per vidurį, kad atrodytų oriau. 
Tačiau Erikai Ohr patiko kitaip. Ji persiskyrė plaukus šone ir grįžusi namo 
taip išdidžiai nusifotografavo su uniforma. 

Po dvejus metus trukusių intensyvių mokymų keliose Štutgarto kliniko- 
se ir ligoninėse Ohr tapo sertifikuota slauge ir gavo žygio įsakymus.?* Visi 
Vokietijos Raudonojo Kryžiaus nariai, lygiai kaip ir su religinėmis, parti- 
jos ir vyriausybės organizacijomis susijusios slaugės, galėjo būti šaukiami 
į karinę tarnybą. Tokia buvo oficiali politika nuo 1937 m., kai, Hitleriui 
rengiantis karui, vadovavimą Raudonajam Kryžiui perėmė kariuomenė. 
Ohr žinojo apie tokią politiką, kai registravosi į slaugių mokymus, bet kėlė 
nerimą žygio įsakymai, kurių negalėjo atsisakyti. Gal ji padarė klaidą. 

Štutgarto karo ligoninėje Ohr susitiko su vokiečių kareiviais ir gydė jų 
žaizdas, bet dabar jai teks dirbti arčiau fronto ir svetimame krašte. Galėjo 
būti išsiųsta bet kur į nacių okupuotą Europą ar Šiaurės Afriką. Mergina 
nieko nežinojo apie užsienį; nebuvo išvykusi toliau kaip šimtą mylių nuo 
gimtojo miesto Šiaurės Vokietijoje. Gavusi pranešimą, kad turi nuvykti į 
kariuomenės skyriaus biurą pasiimti oficialių perkėlimo dokumentų, kurie 
datuoti 1942 m. lapkričio 3 d., nerimavo. 

Ją išsiuntė į Ukrainą. Turėjo mažai laiko galvoti apie paskyrimo vietą: 
Berlyną privalėjo palikti po kelių dienų. Paskubomis susikrovė daiktus ir 
pranešė šeimai apie paskyrimą. Įlipusi į traukinį, kuris nuvežė į Ukrainą, 
suprato esanti vienintelė moteris tarp tūkstančių kareivių. Niekas atsisvei- 
kindamas nepamojo jai stotyje. 


1941 m. vasarą Annette Schūcking, puikiai išsilavinusi, ypatingos kilmės 
jauna moteris, taip pat gavo įliemenuotą Raudonojo Kryžiaus uniformą. 

Ji buvo kilusi iš XIX a. gerbiamų literatų šeimos. Jos senelis - Annettės 
von Droste-Hūlshoff kompanionas, kurio herojiški veikėjai ir romantiški 
apmąstymai apie Vestfaliją atitiko nacių kultūros idealus. 

Hitlerio valstybėje Schūcking buvo vertinama dėl praeities, bet tikrai 
ne dėl liberalių politinių šeimos pažiūrų. Jos tėvas, pacifistas, aktyvus 
Vokietijos socialdemokratų partijos (ji įkūrė Veimaro respubliką) narys, 
iš politikos buvo išstumtas, kai naciai užėmė valdžią 1933 m. Būdama 
sava intelektiniuose sluoksniuose ir nusiminusi dėl tėvo likimo, Schūcking 
nusprendė siekti teisės diplomo nepaisydama, kad aukštojo mokslo siste- 
ma buvo labai konkurencinga ir nepalanki moterims. Būdama patriotė ir 
idealistė, Annette tikėjo: diktatoriaus valdžią galės išardyti teisme.?? 

Deja, Schūcking netrukus suprato esanti bejėgė pakeisti nacių sistemą ir 
valdančius vyrus. Miunsterio universitete savo kurse ji buvo viena iš dviejų 
moterų; iš jų nuolat šaipėsi globėjiški profesoriai, kuriems jos dalyvavimas 
seminaruose atrodė tradicijos negerbimas. Tačiau dėl gero Schūcking aka- 
deminio pasirengimo 1941 m. liepos mėn. profesoriai teigiamai įvertino 
pirmuosius valstybinius egzaminus. Kad ir kaip jai sekėsi, taikyti teisės ji 
negalės: Hitleris buvo uždraudęs moterims dirbti teismų sistemoje ar turė- 
ti teisininko profesiją.“ 

Prieš gaudama diplomą Schūcking buvo pašaukta atlikti darbo prievo- 
lės.?? Ką ji galėjo daryti? Norėjo išvengti nuobodaus valdininko darbo ir 
buvo per daug išsilavinusi, kad dirbtų fabrike. Kėlė nepasitenkinimą naciai 
ir jų vykdomas politinių teisių ir laisvių slopinimas, o svajonės apie karjerą 
sužlugdytos, bet ji vis tiek buvo išdidi vokietė, turinti pareigos jausmą. 

Jos bendraamžiai, jauni vyrai vokiečiai, buvo išsiųsti į kovą ir jais reikėjo 
rūpintis, taigi Schūcking negalėjo likti namie. Tuo metu Vokietijos kino 
teatruose rodė kroniką „Motinos Mogiliove“. Ten buvo rodomos slau- 
gės, atliekančios savo pareigas kare Baltarusijoje - sveikinančios Hitlerį, 
besirūpinančios sužeistais kariais, matuojančios vaistų dozes ir tiekian- 
čios maistą ir gėrimus jauniems kareiviams. Pasimokiusi keletą mėnesių, 
Schūcking buvo paskirta į kareivių namus Voluinės Naugarde Ukrainoje, 
netoli Erikos Ohr, avių augintojo dukters, paskyrimo vietos. 


Ohr ambicijos ir Schūcking idealizmas galėjo atsiskleisti slaugės dar- 


be. Jų, kaip ir daugelio kitų slaugių ir kariuomenės padėjėjų, įdarbinimas 
Ukrainoje ir Rusijoje buvo integrali Hitlerio vykdomo genocidinio karo 

A. Schūckiną, vilkinti slaugės uniformą, 1941 m. vasara. 
A. schūcking-Homeyer ir J. Paulus asmeninis archyvas. 


dalis. Šios slaugės - kriminalinio režimo veikėjos, kaltos dėl bendrininka- 
vimo, bet ne dėl savo darbų. Nors kai kurios, šiaip ar taip, ir pačios žudė. Iš 
visų moterų profesijų slauga yra sritis, kurioje liko daugiausia dokumentų 
apie nusikaltimus vykdant eutanazijos programą ir medicininius 
eksperimentus koncentracijos stovyklose.?* 

Paulineės Kneissler byla yra tarp geriausiai žinomų vokiečių slaugių 
žudikių bylų. Kneissler gimė 1900 m. ir užaugo pasiturinčioje vokiečių 
šeimoje Odesos rajone Ukrainoje. Pabėgusi nuo bolševikų revoliucijos, 

Kneissler šeima patraukė į Vestfaliją, kur Paulinės tėvas pradėjo dirbti 
žemės ūkyje, bet paskui perėjo į Vokietijos geležinkelį. Vokietijos pilietybę 
Kneissler gavo 1920 m. ir studijavo slaugą Duisburge prie Reino. 3-iojo 
dešimtmečio pradžioje baigė mokytis įvairiose institucijose ir ėmė dirbti 
municipaline slauge saugioje Berlyno prieglaudoje. 

1937 m. Kneissler įstojo į nacių partiją. Ji taip pat buvo Nacionalsocialisčių 
sąjungos, Nacionalsocialistų socialinio aprūpinimo asociacijos, Reicho 
apsaugos nuo antskrydžių sąjungos, Reicho slaugių sąjungos narė. Ne tik 
aktyviai dalyvavo nacių organizacijose, visu etatu dirbo Berlyno prieglau- 
doje, bet ir giedojo protestantų bažnyčios chore. 

1939 m. gruodžio mėn. pagal anksčiau tais pačiais metais Vidaus reika- 
lų ministerijos gautą pranešimą ji iškviesta į policiją. Tiesą sakant, buvo 
nurodytas Kolumbo namų nacių operacijos valdybos adresas. Čia ją ir apie 
dvidešimt slaugių trumpai informavo Werneris Blankenburgas iš fiurerio 
kanceliarijos. Vėliau Kneissler liudijo: 


Fiureris parengė eutanazijos įstatymą, kuris, atsižvelgiant į tai, kad 
vyksta karas, nebuvo paskelbtas. Moterys galėjo sutikti dalyvauti visiškai 
savanoriškai. Nė viena iš mūsų neprieštaravome dėl šios programos, ir 
Blankenburgas mus prisaikdino. Prisiekėme laikytis slaptumo ir klusnu- 
mo, o Blankenburgas atkreipė mūsų dėmesį, kad dėl bet kokio priesaikos 
pažeidimo bus baudžiama mirtimi?! 


Slaugės buvo paskirtos į viduramžių Grafeneko pilį maždaug už ketu- 
riasdešimt mylių nuo Štutgarto ir netoli nuo ten, kur slauge mokėsi Ohr. 
Pilis - ankstesnė Viurtembergo kunigaikščių vasaros rezidencija, per 
keletą mylių nutolusi nuo artimiausio miesto, stūksojo kalno viršūnėje. 
Po I pasaulinio karo paversta neįgaliųjų prieglauda. 

Kneissler turėjo užduotį keliauti po aplinkines institucijas su pacien- 
tų, atrinktų perkelti į Grafeneką, sąrašais. Už transportą atsakingas ponas 
Schwenningeris iš Institucinės globos labdaros fondo turėjo sąrašą, kas 
iš perkeltųjų turi būti nužudyti. Šį sąrašą reikėjo suderinti su lankomų 
įstaigų pacientų sąrašu. Pasak Kneissler, „ne visi pacientai buvo ypač sun- 
kios būklės ; daugelio „fizinė būklė gera .“* Nustatytą dieną transportas su 
maždaug septyniasdešimt pacientų atvyko į Grafeneką, ir Kneissler buvo 
viena iš lydinčių slaugių. 

„Eutanazijos centras“ Grafeneko pilyje. Nuo 1940 m. sausio iki gruodžio Mėnesio čia nu- 
marinta daugiau nei 10 tūkst. žmonių, kuriuos režimo politika paskelbė nevisaverčiais. 


Grafeneke pacientai apgyvendinti barakuose, ir paviršutiniškai juos 
apžiūrėjo du daktarai. Pagal klausimyną „šie du gydytojai tardavo galu- 
tinį žodį, ar pacientas turi būti nunuodytas dujomis, ar ne [...] Daugeliu 
atvejų pacientai buvo nužudyti per dvidešimt keturias valandas nuo atvy- 
kimo.“ Daktarai aukoms, prieš nuodydami dujomis, sušvirkšdavo morfino 
ir skopolamino; vėliau atlikdavo beveik visų kūnų skrodimą. Galiausiai 
kūnai būdavo sudeginami, pelenai sumaišomi ir, supilstyti į atskiras urnas, 
išsiunčiami giminaičiams su laišku. Kad būtų išlaikomas slaptumas ir 
apsaugomi vykdytojai, gydytojų pavardės užuojautos laiškuose būdavo 
suklastotos ir nurodoma netikra mirties priežastis. 

1940 m. sausio ir gruodžio mėn. Grafeneke medicinos personalas nužu- 
dė 9839 žmones. Kneissler, kuri dalyvavo kaip liudytoja nuodijant dujo- 
mis, atrodė, kad jie išsigandę, bet ne per labiausiai, taigi ji su kolegomis 
padarė išvadą, kad „mirtis nuo dujų neskausminga“. 

Kneissler tapo profesionalia žudike Grafeneke, Hadamare ir kitose 
„eutanazijos“ vietose Vokietijoje. Penkerius metus beveik kasdien padė- 
davo atliekant nuodijimo dujomis procedūrą, badaujantiems pacientams 

ir sušvirkšdama mirtinas injekcijas protiniams bei fiziniams ligoniams. 
Po karo jos nusikaltimai Vokietijoje išaiškėjo. Mažiau žinomas faktas, kad 
trumpai ji dirbo Rytuose, nes masinio žudymo procedūros iš Vokietijos 
persikėlė į Lenkiją ir Baltarusiją. 


Nacių iškreipta Paulineės Kneissler profesija išmokė ir pašaukė žudyti. 
Moteris įstojo į specialų Hitlerio patvirtintą žudikų dalinį. O kitos vokie- 
tės dokumentuotas žudymas Rytuose buvo mažiau nulemtas profesinio 
pasirengimo, labiau paprasčiausios galimybės, individualaus charakterio 
ir buvimo arti valdžios ir žiaurioje aplinkoje. Net stovyklų ir kalėjimų pri- 
žiūrėtojos galėdavo spręsti, kiek Žiauriai ir sadistiškai elgtis su kaliniais ir 
pacientais. 

Nacių režime tūkstančiai moterų buvo parengtos būti bendrininkėmis, 
beširdiškai elgtis su Reicho priešais, bet nesiekta išugdyti žudikių. Ypač už 
koncentracijos stovyklų, kalėjimų ir prieglaudų siaubingos sistemos ribų 
nesitikėta, kad moterys bus žiaurios ir žudys. Tos, kurios žudė, pasinaudo- 
jo vaisinga sociopolitinės aplinkos „galimybe“ ir vylėsi apdovanojimų bei 
pritarimo, ne persekiojimo. Rytuose sekretorės ir žmonos, o ne mokytojos 
ir slaugės (nors labiau tikėtina) virto tiesioginėmis žudikėmis. Buvusios 
arti nusikaltimo vietų ir vyrų, kurie rengė ir vykdė masines žudynes, neiš- 
vengiamai įsitraukė ir dalyvavo daug labiau, nei būtų turėjusios tai daryti. 


SEKRETORĖS 


Be slaugių, daugiausia prie kasdienių operacijų Hitlerio genocidinia- 
me kare prisidėjo vokietės sekretorės ir biurų darbuotojos: dokumentų 
tvarkytojos ir telegrafo operatorės, dirbančios valstybiniais ir asmeniniais 
sumetimais Rytuose. Pirmiau nei naciai paėmė valdžią, Vokietijoje vyko 
dar viena revoliucija, lemtinga šiai moterų kartai - daugėjo modernių dar- 
bo vietų ir į jas patenkančių netekėjusių moterų.*? 1925 m. valdišką darbą 
moterų dirbo trigubai daugiau nei prieš dešimtmetį. 

1933-1939 m. vis daugiau jaunų moterų siekė kitokio darbo nei vien 
tradiciniai užsiėmimai žemės ir namų ūkyje. Moterys atliko biurokratinį 
darbą valstybėje ir korporacijose, sudarė mašiną, kuri rėmė, organizavo ir 
vykdė holokaustą. Veimaro laikais paprasta jauna moteris buvo ne laisva 

pleputė, o nacių laikais - ne kukli namų šeimininkė. Ji tapo persidirbusia 
prastai mokama sekretore. Modernumas gali įkvėpti ir sekinti. 

Tačiau išsiplėtusi nacių sistema jaunoms moterims atrodė teikianti gali- 
mybių administravimo srityje. Buvo galima dirbti biure Reiche arba užsie- 
nyje, valstybės įstaigoje ar ginklų pramonėje. Ilse Struwe buvo tarp tų bent 
dešimties tūkstančių sekretorių, kurios išvyko iš Vokietijos dirbti biuruose 
Rytuose. 


Ilse buvo linksmas vaikas - tiesą sakant, per daug smarkus savo prū- 
siškiems namams, kur, kaip ji vėliau prisiminė, pagrindinis reikalavimas 
buvo tyla. Iš lovos nesikelianti motina primygtinai reikalavo, kad mergaitė 
nekalbėtų, būtų matoma ir negirdima. Tėvas, prekiautojas vaisiais ir nacių 
partijos narys, ją mušė, jei neklausydavo. Netrukus Ilse suprato, kad, norint 
būti mylimai ir priimamai šauniai, gerai mergaitei, reikia nekelti sunkumų 
valdžiai ir viską tyliai ištverti. 

Būdama keturiolikos, Struwe neteko motinos. Vėliau prisiminė žiūrėjusi 
į ramų mirusios mamos veidą, ir jis, regis, sakė: „Ačiū Dievui, šis gyvenimas 


m 


Viešos patyčios. Lenkijoje pagautam žydui kerpama barzda. 

baigėsi.“*? Per mamos laidotuves Struwe sutiko tris merginas iš Vokiečių 
mergaičių sąjungos, ir jos padarė stiprų įspūdį: pakvietė į jaunimo judėji- 
mą, kai jautėsi vieniša ir gedėjo. Struwe lankėsi susirinkimuose ir džiaugėsi 
priimama bandraamžių. Susidraugavo su vietos vaikinu iš nacių partijos 
paramilitarinės organizacijos - jis kvailiodavo ir ją prajuokindavo. Vėliau, 
kai per nacių įsiveržimą nusileido parašiutu Lenkijoje, laiške savo mielajai 
Ilsei pasigyrė nukirpęs senam žydui barzdą. Struwe juo pasibjaurėjo. 


+ 


Kariuomenės štabo sekretorė I. Struwe prie darbo stalo. 1942 m. 
Aufbau Verlag GmbH 8 Co. KG, Berlin 1999. 


Sulaukusi pilnametystės, Struwe suprato, kad yra kaip ištrūkti iš slo- 
gių namų ir kaimo. Nelaiminga, visą gyvenimą nuo dukters priklausoma 
motina patarė dukrai mokytis kokios nors profesijos. Struwe persikėlė į 
Berlyną, kad galėtų lankyti vidurinę mokyklą ir baigti sekretorių mokymus 
prekybos mokykloje. Kam vargti mokantis, jei vis tiek ištekės, nesuprato 
tėvas. Reikalavo grįžti namo ir padėti jam versle. Struwe buvo pasirengu- 
si paklusti reikalavimams, bet Berlyne gyvenantis dėdė patarė siekti vie- 
tos kariuomenėje. Nauji biurai buvo steigiami ką tik vokiečių užimtame 
Paryžiuje. Ji pateikė prašymą. 


2. Rytams reikia tavęs 


Trys Vermachto ryšių tarnybos atstovės Ruano (Prancūzija) geležinkelio stotyje. 


Struwe 1940 m. buvo nusiųsta į Prancūziją, 1941 m. - į Serbiją ir 1942 m. - 
į Ukrainą. Ji atplėšdavo laiškus, spausdino įsakymus, redagavo skelbimus 
ir perduodavo pranešimus iš Vermachto sargybos raštinės. Buvo maždaug 
tarp penkių šimtų tūkstančių Reicho kariuomenės pagalbinių darbuoto- 
jų, moterų, padedančių sausumos kariuomenėje, oro pajėgose ir laivyne.*! 
Du šimtai tūkstančių šių moterų, kaip ir Struwe, buvo išsiųstos į okupuo- 
tas teritorijas. Perkelta į Ukrainą, per daug nesvarstė. Ji troško nuotykių ir 
kelionių, be to, vis tiek turėjo vykti, kur siunčiama. 


Liselotte Meier, priešingai, pati pasirinko vykti į Rytus. Ji užaugo 
Saksonijoje, Reichenbacho mieste Rūdinių kalnų priekalnėse prie sie- 
nos su Bohemija.“* Meier ir viena jos vaikystės draugių kartu rengėsi 
baltarankių darbui. Svajojo apie karjerą gretimuose Leipcigo, Dresdeno, 
Berlyno miestuose ir abi pateko į tą patį biurą Lydoje Baltarusijoje. Meier 

L. Meier apie 1941 m. Landesarchiv, Speyer Collection. 


buvo dvejus metus pasimokiusi prekybos mokykloje ir dvejus kaip mokinė 
dirbusi prekyboje. Būdama devyniolikos, galėjo rinktis darbą automobilių 
fabrike Leipcige arba vykti į Rytus kaip naujos okupacinės administracijos 
sekretorė. Pasirinko pastarąjį variantą. Kartu su kitais ji tapo naujo okupa- 
cinio štabo darbuotoja ir išvyko į Pomeraniją Lenkijoje, į mėnesio kursus 
Kriozinzės [dabar Zlotenecas] pilyje, kur su kitais ką tik iškeptais imperia- 
listiniais viršininkais buvo paskiepyta ir ideologiškai parengta. 

Kaip ir Liselotte Meier, Johanna Altvater veiklą Rytuose pasirinko 
savo noru. Altvater buvo darbininkų kilmės mergina iš Mindeno Vakarų 
Vokietijoje, kur jos tėvas dirbo meistru liejykloje. Vestfalijos miestas buvo 
socialiai apmiręs, ekonomiškai slogus ir pamaldžiai konservatyvus. 4-ajame 
dešimtmetyje ten nebuvo daug darbo perspektyvų. Modernėjančioje vals- 
tybėje santuoka vis dar buvo pirmas būdas pasiekti aukštesnę socialinę 
padėtį. Tačiau moterys norėjo aukštesnio statuso ir kaip tarnautojos, plės- 
damos Hitlerio valstybės aparatą.“ 

Altvater lankė mergaičių vidurinę mokyklą, o vietos Hitlerio jaunimo 
organizacijoje tapo „stipria, drąsia moterimi“ ir „nacionalsocialistinio 
pasaulio pažiūrų čempione“.** Vokietijos mergaičių sąjunga Altvater mies- 
te uoliai verbavo nares vietos mokyklose, kurių mokytojai bendradarbiavo 
su nacių partija. Kartu su draugėmis ji turėjo pereiti ideologinio ir fizi- 
nio pasirengimo patikrinimus. Socializacija čia vyko ne ugdant tradicines 
moters dorybes, o sąjunga nereiškė mokyklos baigimo. Tačiau Altvater - ir 
nutrūktgalvė, ir sąmojinga viliokė, vertinama dėl išnešioti vaikus galinčių 
klubų - buvo beveik idealaus nacių tipo. Rasinėje kovoje ji viena galėjo 
atsilaikyti prieš savo bendraamžius vyrus. 

Netrukus Altvater akis nukreipė ten, kur nebuvo troškios Mindeno 
atmosferos. 1935-1938 m. kaip verslo sekretorė mokėsi mašinų gamybos 
firmoje. Vadovas ją apibūdino kaip „labai punktualią, darbščią, garbingą 
ir trokštančią dirbti'.*? Turėdama tokią rekomendaciją, galėjo gauti steno- 
grafuotojos darbą savo miesto administracijoje. Tačiau netrukus sėdimas 
darbas ėmė nusibosti; troško būti arčiau karo veiksmo. Jos viršininkas 
Mindene tuščiai atkalbinėjo išvykti. 

Suprasdama, kad narystė nacių partijoje atvers galimybes patekti į anek- 
suotas Lenkijos žemes, Altvater pateikė prašymą. Buvo priimta 1941 m. 
sausio mėn. Kanceliarinio darbo patirtis, šeiminis statusas, pasišventimas 
partijai ir troškimas persikelti padarė ją geriausia kandidate dirbti užsieny- 
je. Naujasis Reicho okupuotų rytinių teritorijų ministras atrinko ją perkelti 
į Ukrainą, ir ji tuoj pat išvyko. 


Sabine Dick, mergautine pavarde Gisela Sabine Herbst, gimė 1915 m. 
ir buvo šiek tiek vyresnė už Struve, Meier ir Altvater.““ Ji baigė gimnazi- 
ją, konkurencingą Vokietijos vidurinę mokyklą, ir jos kelias iki galutinio 
paskyrimo Rytuose buvo daug prestižiškesnis nei kitų sekretorių. Būdama 

devyniolikos, gavo vietą neseniai įkurtame Gestapo skyriuje Berlyne. 
Iš čia perkelta į Vyriausiąją Reicho saugumo valdybą. Šioje didžiulė- 
je organizacijoje 1944 m. dirbo apie penkiasdešimt tūkstančių žmonių. 
Dick dirbo Kontržvalgybos skyriuje, kur buvo tiriamos valstybės priešų, 
plačiai suvokiamų kaip „tie, kurie kelia pavojų tautos bendruomenei ar 
vokiečių Volk gyvybingumui“, bylos ir rengiamas jų suėmimas, tardymas 
ir kalinimas. 

Sekretorės, dirbančios šioje žinomiausioje nacių teroro aparato įstaigoje, 
atitiko tam tikrą profilį.“ Dauguma jų, prieš įsidarbindamos Rytuose, buvo 
nacių partijos narės ar aktyviai veikė partijos organizacijose. Buvo rimtos, 
savimi pasitikinčios moterys, kurių nebaugino Gestapo pastatas, vieta, į 
kurią vokiečiai būdavo šaukiami ir iš kurios daug kas negrįždavo namo. 
Joms tai atrodė greičiau patraukli darbo vieta. Atlyginimas čia buvo geres- 
nis ir būti viduje gal buvo saugiau nei išorėje. 


Vokietijai įsiveržus į Austriją, dar daugiau vokiečių moterų pateko į 
nacių sistemą. Kai Hitleris 1938 m. kovo mėn. aneksavo savo gimtąją šalį, 
dvi jaunos Vienos sekretorės jau buvo pasirinkusios nacizmą. Būdamos 
tikros fanatikės, vėliau pačios pasisiūlys dirbti Gestapo įstaigose Lenkijoje 
ir Ukrainoje. 

1920 m. gimusi Gertrude Segel buvo SS karininko dukra ir 
SS-Sippengemeinschaft (SS Giminių bendrijos) narė. Kaip ir daugelis jos 
kartos žmonių, baigė aštuonmetę ir vidurinę mokyklas, o tada dvejų metų 
prekybos mokyklą. Kelerius metus dirbusi mašininke privačioje firmoje, 
1938 m. nuėjo į neseniai įsteigtą Gestapo biurą ir dirbo čia iki 1941 m. 
vasario mėn., kol Saugumo policijos ir saugumo tarnybos (Sipo-SD) virši- 
ninko paprašė geresnės vietos Radome Lenkijoje. 

SS rasinio tyrimo vertintojų apibūdinta kaip „atviro, garbingo būdo, 
Segel manė esanti tvarkinga, taupi ir motiniška namų šeimininkė.** Tačiau 
neatrodė kaip arijė - buvo žema, rudų akių ir storais tamsiai rudais plaukais. 
SS gydytojas pareiškė, kad išvaizda rodo ją turint dinarų rasės kraujo, kuris 
laikomas vertingu pietryčių vokiečių variantu. Nuotraukai, kurią vėliau 
pateiks kartu su prašymu tekėti už aukšto SS pareigūno Felixo Landau, 
Gertrude gana kvailai pasirinko pozuoti su nėriniuota palaidine, kokias 
paprastai ypatingomis progomis vilkėdavo slavų moterys iš provincijos. 

G. Segel apie 1941 m. U.S. National Archives and 
Records Administration. 


Mokslininkas Michaelis Mannas įrodė, kad naciai už Vokietijos ribų, 
ypač pasienyje su Lenkija, Bohemija ir Alzase bei Austrijoje, 4-ajame 
dešimtmetyje tapo labai fanatiški.“? Jų troškimas tapti didžiojo vokiečių 
Reicho dalimi reiškė, kad reikia perbraižyti Vidurio Europos sienas ir savo 
šalyse sukelti revoliucijas ar jas net sugriauti. 1933 m., paskatinti Hitlerio 
paskyrimo ir nacių jėgų susivienijimo Vokietijoje, nacių aktyvistai Vienoje 
agresyviai siekė sustiprinti savo rėmimo bazę. Vakarais jie organizuodavo 
renginius, į kuriuos viliodavo jaunus viengungius vyrus ir merginas. Viena 
iš jų buvo Josefine Krepp. 

Josefine Krepp - dvidešimt trejų metų mašininkė, gyvenanti nuošaliame 
Vienos rajone.?* Jos šeimos butas Krausegasse gatvėje buvo ne pati geriau- 
sia vieta siekti karjeros ar ieškoti vyro. 1933 m. kovo mėn. Krepp patrau- 
kė į miestą dalyvauti nacių partijos susirinkime. Ji sumokėjo du šilingus, 
kad daugiau sužinotų apie judėjimą ir susitiktų su smalsiais jaunais žmo- 
nėmis. Šis dviejų šilingų įėjimo mokestis tapo pirmąja jos įmoka partijai. 
Krepp parašė stojimo prašymą; tai buvo pirmoji formali jos sąsaja su poli- 
tine partija. Bet turėjo palaukti, kol gaus oficialų partijos pritarimą, nes po 
to, kai naciams nepavyko perversmas ir pasikėsinimas į kanclerį 1934 m. 
liepos mėn., Austrijoje partija buvo paskelbta už įstatymo ribų. 

Krepp rado geresnį darbą centriniame policijos departamente. Kai 
1938 m. kovo mėn. Vokietija aneksavo Austriją, Krepp, vis dar laikoma 
pretedente į partiją, galiausiai gavo leidimą įsisegti nacių ženkliuką. Jos 
pasišventimas ir siekiai buvo pripažinti, pasiūlyta nauja darbo vieta, šį kar- 
tą Gestapo biure Berggasse 43 netoli Ringstrasse pačioje Vienos širdyje. 

Krepp biuras buvo kaip tik kiek Žemiau toje pačioje gatvėje, kaip 
Sigmundo Freudo namas Berggasse 19, kur, praėjus kelioms dienoms po 
anšliuso, įvyko riaušės. Po jo senasis Freudas keliems mėnesiams išvyko 
į Paryžių. Jis buvo vienas maždaug iš šimto trisdešimt tūkstančių žydų, 
išvengusių antisemitinių dekretų ir pogromų, kuriais ištremta ir nuskurdin- 
ta Vienos žydų bendruomenė, o jos sinagogos, kultūros centrai, mokyklos 
ir įmonės sužlugdytos. Hitleris ypač nekentė Vienos žydų. 

Daugelis austrų užsitikrino ateitį partijoje ir Reiche 1938-1939 m. įsi- 
tvirtindami Vienoje?! 1938 m. rugpjūčio mėn. Austrijos SS oberšturm- 
fiureris Adolfas Eichmannas Centrinę žydų emigracijos būstinę įsteigė 
buvusiuose Rothschildų rūmuose Vienoje. Čia jis su darbuotojais sparčiai 
ištobulino priverstinės žydų emigracijos ir jų nuosavybės nusavinimo sis- 
temą, kuri vėliau pritaikyta per Europos žydų masinę deportaciją į nacių 
mirties stovyklas Lenkijoje ir per masinius sušaudymus Rytų Europoje. 

Josefinei Krepp šie istoriniai pokyčiai buvo tiesiogiai palankūs. Kaip 
pripažinta nacių partijos rėmėja ir lojali administratorė, ji paaukštinta iš 
paprasto policijos biuro į elitinę saugumo agentūrą Gestapą. Krepp ištekėjo 
už SS karininko Hanso Blocko, ir 1940 m. kovo mėn. abu gavo puikų butą. 
Jis buvo tuščias nuo 1939 m. spalio mėn., kai iš Vienos į Nisko Lenkijoje 
rezervatą buvo deportuoti pirmieji penkiolika tūkstančių žydų. Naujoji 
Josefinės Block kaimynė Apollogasse gatvėje buvo Gertrude Segel. 

Sekretorės Block ir Segel nebuvo paprastos biuro darbuotojos. Perėjusios 
SS egzaminuotojų fizinės išvaizdos, genealogijos, charakterio patikrinimus, 
šios jaunos moterys, dirbančios Himmlerio valdyboje Berlyne ar Vienoje, 
visiškai galėjo įsivaizduoti save kaip įžymaus elito atstoves.** Kelias į sėkmę 
galėjo vesti per Rytus, ir daugelis norėjo būti paskirtos į Lenkiją, Baltijos 
šalis ir Ukrainą.?* Kai kurios ieškojo tinkamo partnerio savo socialinei 
padėčiai pagerinti, kitos siekė suprasti naujuosius ideologinius tikslus, dar 
kitos - išlaisvinančio nuotykio. Daugelis norėjo visko iš karto. 

Moterys, dirbančios sekretorėmis Gestape ar Vyriausiojoje reicho sau- 
gumo valdyboje, šiose organizacijose paprastai likdavo. Priimamos į dar- 
bą duodavo slaptumo priesaiką. Įrodžiusios, kad jomis galima pasitikėti, 
kartais būdavo perkeliamos į kitus biurus, kur būtinai reikėdavo daugiau 
stenografuotojų ir mašininkių. Tokiu keliu ėjo Sabine Dick. Po karo pareiš- 
kė nebuvusi suinteresuota perkėlimu už Vokietijos ribų, kol jos viršininkas 
pažadėjo prestižinį darbą slaptosios policijos viršininko biure Minske. Tai 
buvo įtakinga pozicija, mokama geriau nei jos darbas Berlyne. 

Spartus nacių Vokietijos augimas, valstybės ir partijos biurų plitimas bei 
ekonominė ir politinė pertvarka priklausė nuo jaunų sekretorių, stenogra- 
fuotojų, telefono operatorių ir registruotojų veržiumo.?* Tuo metu dėl šios 
kylančios profesionalių grupės būta sumaišties. Viena vertus, jos buvo būti- 
nos, kad vyriausybė ir įmonės gyvuotų, bet dauguma jų prastai mokamos, 
tad - pigi darbo jėga. Antra vertus, šios dirbančios moterys tapo karjeris- 
tėmis galbūt dėl „beribio egoizmo“. Aršūs kritikai buvo nepatenkinti, kad 
pasiglemžia darbą iš vyrų, silpnina šeimos tradicijas ir „neįvykdo savo kaip 
tautos motinų įsipareigojimų .* Tačiau tokios baimės ir prietarų teko atsi- 
sakyti, nes moterys biuruose dirbo į mūšį išėjusių vyrų vietose. Prie nacių 
sistemos prisidėjo labai daug, bet viešai jų indėlis sumenkintas. Nacių ide- 
ologijoje ir propagandoje vokiečių rasės didvyrės tebebuvo motinos. 


ŽMONOS 
Tūkstančiai Gestapo sekretorių — tiesioginės masinių nusikaltimų liu- 
dytojos ir administracinės bendrininkės. Kol dirbo sekretorėmis, nebuvo 


žiaurios ir nevykdė nusikaltimų pačios. Paradoksalu, tačiau keletas pačių 
baisiausių nusikaltėlių buvo moterys, neturinčios oficialios paskirties 

dalyvauti vykdant nusikaltimus - moterys, kurios veikė skatinamos nea- 
pykantos ir savo galią parodė neformalioje aplinkoje. Jos buvo pas savo 
vyrus - aukštus nacių partijos, SS ir policijos bei okupacinės administraci- 
jos pareigūnus - į Rytus atvykusios žmonos. 

Šios moterys santuoką suprato dvejopai.** Viena vertus, buvo tikrai pa- 
reigingos, klusnios vyrams ir iš pažiūros patenkintos namų ruoša bei vaikų 
auginimu. Antra vertus, fiureriui ir Volksgemeinschaft pareikalavus, jų san- 
tuokos iš esmės tapo nusikalstama partneryste. Nacių valdžios hierarchijo- 
je faktas, kad vyras ir žmona yra vienos rasės, atsverdavo lyties neteisybes. 
Vokietės mėgdžiojo vyrus atlikdamos nešvarius režimo darbus, būtinus 
Reicho gyvavimui ateityje, nes rasiškai buvo lygios. 

Maždaug 240 000 vokiečių moterų į naują rasinę aukštuomenę buvo pri- 
imtos kaip esesininkų nuotakos.?*? Pasak Heinricho Himmlerio įsako „Dėl 
susižadėjimo ir santuokos“, Vokietijos gyvavimas priklauso nuo susitel- 
kimo ir aukštesnės rasės vaikų gimdymo susijungiant germanų nordinės 
rasės vyrams ir tvirtų nacionalsocialistinių pažiūrų moterims. Rasės elitas 
turi telktis SS. 

Heinrichas Himmleris, kurį Hitleris 1939 m. paskyrė Vokiškumo stipri- 
nimo komisijos nariu, buvo vyriausiasis reguliuotojas, kas yra ir kas nėra 
vokiško kraujo. Daugybė jo kontroliuojamų organizacijų, tarp kurių buvo 
ir SS vyriausioji rasės ir perkėlimo valdyba (Rasse- und Siedlungshauptamt 
der SS, RuSHA), siekė nustatyti grynakraujus vokiečius (mediciniškai tai 
negali būti niekaip klasifikuojama), juos skatinti bei paranojiškai atstumti 
tuos, kurie tą kraują teršia. Rasinis vokiečių ir žydų ar vokiečių ir „čigonų, 
negrų bei kitų šunsnukių“ maišymasis laikytas nusikaltimu. Dabar oficiali 
politika buvo priverstinė sterilizacija, siekiant išvengti numatomų grėsmių 
vokiškam kraujui, abortų kriminalizavimas ir griežta santuokų kontrolė, 
skatinanti vaisingas sąjungas. 

Žvelgiant į šią ideologinę beprotybę, sunku suvokti, kaip visa karta ją 
priėmė taip veržliai ir rimtai. Tiems, kurie rasinę nacių ideologiją turėjo 
įgyvendinti praktiškai, kilo įveiktinų prieštaravimų ir išaiškintinų neaiškių 
sąvokų. Teisininkai, mokslininkai, gydytojai ir biurokratai išplėtojo siste- 
mas, sukūrė įstatymus ir procedūras, sakykim, Vokiško kraujo ir garbės 
gynimo įstatymą, Reicho pilietybės įstatymą, dar žinomus kaip Niurnbergo 
įstatymai. 

„Rasinio tinkamumo“ nustatymas matuojant kaukolę ir įvairius veido parametrus. 
Vokiečių okupuota Lenkija. 1939-1940 m. 


Lytiniai santykiai virto rasinio poravimosi forma, kurią turėjo patvir- 
tinti valstybė. Griežtasis administratorius Heinrichas Himmleris pasiskel- 
bė vieninteliu autoritetu, galinčiu pagal vyresniųjų pareigūnų surinktus 
dokumentus ir abejotinų protėvių bylas sertifikuoti esesininkų santuokas. 
Himmleris reikalavo, kad kiekvienas, paduodantis santuokos prašymą - 
esesininkas ir jo būsimoji žmona - pateiktų išsamius dokumentus, įrodan- 
čius arijų protėvius (detalias genealogijas, siekiančias XVIII a. vidurį ar dar 
senesnius laikus), ideologinį lojalumą, fizinį pasirengimą, tinkamas rasines 
savybes (ūgis, svoris, plaukų spalva, nosies forma, galvos matmenys, pro- 
filis) ir vaisingumą. Šimtams tūkstančių būsimųjų nuotakų buvo atliekami 
invaziniai ginekologiniai tyrimai, tikrinami namų ruošos įgūdžiai ir moti- 
nystės instinktai. Viena iš porų, 1942 m. pateikusių Himmleriui santuokos 
prašymus, buvo Vera Stahli ir Julius Wohlaufas. 

Vera Stahli, netrukus tapusi Vera Wohlauf, buvo gudri ir siekė dėme- 
sio - šiuos bruožus tikriausiai įgijo sunkioje jaunystėje.?* Tėvas, mašinų 
inžinierius, mirė, kai jai buvo penkeri. Vera su mama iš Hamburgo persi- 
kėlė į Šveicariją pas giminaičius, bet vėliau grįžo į Hamburgą, kur 1929 m., 
būdama septyniolikos, Vera baigė prekybos mokyklą. Net prasidedant 
depresijai, ji įsidarbindavo biurokratiniam darbui įvairiose firmose, tačiau 
negalėjo pasiekti savo tikslo gyventi savarankiškai. 

Netikėtai mirus motinai, Vera pasuko savo keliu. Šešiems mėnesiams 
išvyko į Angliją. Kai grįžo į Vokietiją, naciai jau buvo pradėję kilti. Iki tol 
Vera nebuvo politiškai aktyvi, bet dabar dalyvauti nacių partijoje atro- 
dė naudinga. Be to, partijos augimas reiškė, kad atsiras daugiau darbo 
vietų. 1933-1935 m. Verą pasamdė Vokietijos darbo frontas (Deutsche 
Arbeitsfront, DAF), kuris sistemingai ardydavo ir užimdavo prekybos 
sąjungas bei išvarydavo žydus, socialistus ir komunistus. Ji tapo aktyvia 
Reicho prekybos asociacijos nare. Vera nesikuklino dėl savo laimėjimų: 
trumpai aprašydama biografiją, reikalavo pareigų, kad galėtų plėsti preky- 
bą Vokietijos restoranų pramonėje. 

Vera atitiko nacių moters idealus: 175 cm ūgio, 70 kg svorio, „apvalios 
galvos, mėlynų akių, šviesių plaukų, tiesia nosimi“. Žinojo, kaip įtikinti SS 
egzaminuotojus, kad yra taupi, sumani moteris, galinti tvarkyti namų ūkį. 
Jai patiko įsakymai, turėjo gerą skonį ir buvo protinga. Baigė reikalaujamus 
namų ūkio tvarkymo ir vaikų priežiūros kursus ir buvo apdovanota sporto 
medaliais. 

Veros santuoka su Juliumi Wohlaufu jai buvo antroji. 4-0jo dešimtmečio 
viduryje Hamburge ji palypėjo socialinės padėties laipteliais - apie tai dau- 
guma jaunų sekretorių tik svajodavo - ir ištekėti už turtingo prekybininko. 
Tačiau, Veros nusivylimui, jie nesusilaukė vaikų, kad ir kaip „slapta ji to 
tikėjosi '.?? Skirdamasi teisme pasakė, kad taip atsitiko dėl vyro elgesio, po 
kelerius metus trukusios santuokos 1940 m. gegužės mėn. jis buvo paimtas 
į kariuomenę. Ji pareiškė: jis lengvai būtų galėjęs patenkinti jos troškimą 
turėti vaikų, nes dažnai apsistodavo netoli Hamburgo ir atostogaudavo 
namie, bet atsisakė. Vera pareikalavo skyrybų, ir po kiek laiko jis sutiko. 
Siekdama paspartinti teisminį nagrinėjimą, moteris prisiėmė visą kaltę. 
Vėliau teisme ji atskleidė pastaruosius aštuonis mėnesius neturėjusi lytinių 
santykių su vyru; teisėjas pasiteiravo, ar buvusi ištikima, ar turėjusi kitų 
santykių, Vera tai paneigė. Oficialiai skyrybos įvyko 1942 m. birželio mėn. 

V. Stahli nuotraukos santuokos prašyme SS valdybai. 1942 m. 
U.S. National Archives and Records Administration. 

SS karininko vedybų ceremonija. H. Himmlerio specialiu įsakymu kiekvieno SS kario 
nuotaka turėjo pateikti nepriekaištingus „kraujo grynumą" įrodančius dokumentus 
ir hzinės sveikatos liudijimus. 


Tiesą sakant, keliomis savaitėmis anksčiau jiedu su Juliumi Wohlaufu 
pateikė santuokos prašymus SS vyriausiajai rasės ir perkėlimo valdybai. 

Vera ir Julius skubėjo susituokti, nes buvo suplanuota, kad hauptšturm- 
fiureris Wohlaufas, 101-ojo rezervinio tvarkos policijos bataliono vadas, 
turi išvykti į Liubliną Lenkijoje.“ Wohlaufas buvo vienas patikimiausių 
Himmlerio lauko vadų ir už tarnybą Rytuose neseniai apdovanotas SS žie- 
du su kaukole. Rašalas, kuriuo pasirašė Himmleris, dar nebuvo išdžiūvęs, 
kai balandėliai nusprendė medaus mėnesį praleisti Lenkijoje. 

Jie buvo devintame danguje. Julius Wohlaufas turėjo nuostabią, meilią 
žmoną su dideliu kraičiu grynaisiais ir kitų lėšų, kurios daugiau nei patri- 
gubino jo paties. Vera Wohlauf buvo priimta į SS elitą. Rasės tyrėjai jos 
santuokos prašyme nurodė, kad Vera yra nacionalsocialistinių pažiūrų, o 
judėjime jai niekas neprilygsta drąsa ir veržiumu. Bet Vera nenorėjo lik- 
ti namie viena. Ji norėjo būti su Wohlaufu, kuris buvo kovos sūkury. Pas 
sutuoktinį į Lenkiją ji nuvyko liepos mėn. 

Liesel Riedel ir jos sužadėtinis esesininkas Gustavas Willhausas taip 
pat nesitvėrė, kada susituoks ir mėgausis pakilusiu socialiniu statusu.“! 
Santuokos prašymą jie pateikė 1935 m. Ranka rašytame gyvenimo aprašy- 
me Liesel pažymėjo, kad augo Neunkircheno geležies fabriko apylinkėse, ir 
prisistatė kaip vyresniojo meistro dukra. Baigusi devynių klasių katalikišką 
mokyklą, nuėjo dirbti į didžiulę vištų fermą. Tris sezonus padėjo namų 
ūkyje ir atlikdavo pavienius darbus fermos vadybininko biure. 

Liesel buvo nepatenkinta juodu darbu fermoje, taigi užsirašė į aštuo- 
nių mėnesių kursus prekybos mokykloje. Patobulino namų ūkio tvarky- 
mo ir maisto gaminimo įgūdžius, ir to pakako užsitikrinti virėjo mokinės 
vietą savo miesto valgykloje, bet ir čia neužsibuvo. Ėjo iš vieno darbo į 
kitą. Dirbant raštininke biure, jos alga buvo žemiau skurdo ribos, tai- 
gi nusprendė siekti nacių partijos remiamos vietos vietiniame laikraštyje 
NSZ-Rheinfront. 

Nacių spaudos rate, kur pradėjo dirbti 1934 m., Liesel stipriai susijo su 
judėjimu ir sutiko liokajaus sūnų mechaniką Gustavą Willhausą. 1924 m. 
Gustavas įstojo į nacių smogikų dalinį, 0 1932 m. - į SS. Jis buvo gatvės peš- 
tukas ir, susipažinęs su Liesel, galėjo tai įrodyti randais. Nors Willhausas 
vos mokėjo skaityti ir bendraamžių laikytas mažaraščiu, paskirtas nacių 
laikraščio Westmark, kurio redakcija buvo įsikūrusi Sarbriukene maždaug 
už dvylikos mylių nuo Liesel laikraščio biuro, pardavimo vadybininku. 
Jiems susipažinus, Liesel įstojo į Nacių moterų organizaciją ir įnešė savo 
labdaringo darbo indėlį į nacių partijos socialinio aprūpinimo ir šalpos 
organizacijas. 

Ką šie jauni įsimylėjėliai pamatė vienas kitame, sunku įsivaizduoti iš 
poros oficialios dokumentacijos. Trumpame laiške SS valdybai Berlyne 
jie pateikė paraišką, bet nepateikė, ko buvo prašomi. Be to, jie tiko kaip 
mažo miestelio sukčiai, nusprendę pasinaudoti sistema. Hitleris norėjo, 
kad judėjimas suvienytų rasiškai vertingus vokiečius, taip pat darbininkų 
Volk, kaip Liesel ir Gustavas. Partija didžiavosi būdama antiintelektinė ir 
antiaukštuomeninė, o toks požiūris jiems puikiausiai tiko. Tai, kad buvo 
kilę iš politiškai nepastovaus Saro krašto, jiems tikriausiai padėjo pakilti 
SS ir partijoje ar bent įtikinti Berlyno egzaminuotojus pro pirštus Žiūrėti į 
charakterio trūkumus. 

Saro kraštas buvo teritorinis vienetas, sukurtas Versalio sutartimi. 
Istoriškai jis ribojosi su Prancūzija ir Vokietija ir turėjo daug geležies, 


77 


WENDY LOWER. HITLERIO FURIJOS 


L. Riedel nuotraukos santuokos prašyme SS valdybai. 1935 m. 
U.S. National Archives and Records Administration. 

naudojamos ginkluotei. Versalyje sąjungininkai siekė sulaikyti Vokietijos 
karo mašiną, baigti amžiną prancūzų-prūsų konfliktą ir etniškai stabili- 
zuoti regioną. Tačiau tai, kad Saro kraštą okupavo Prancūzija, vykdydama 
Tautų Sąjungos mandatą, pakurstė vokiečių kampaniją sudrumsti nugalė- 
tojų taiką. Hitleris ir Goebbelsas Saro krašte skleidė nacių propagandą ir 
politinę agitaciją, kad regionas rengtųsi aneksijai. 

1935 m. sausio mėn., kai baigė galioti Tautų Sąjungos mandatas, buvo 
surengtas plebiscitas. Devyniasdešimt vienas procentas gyventojų balsavo 
už prisijungimą prie Trečiojo reicho. Liesel Riedel ir Gustavas Willhausas 
buvo nacių agitacinės kampanijos, eskaluojančios pilietinį karą, sūkuryje. 
Riedel savo darbą dirbo spaudos biure, o Willhausas buvo tarp uniformuotų 
banditų, mušančių komunistus ir socialistus. Pergalės kalboje Sarbriukene 
Hitleris pareiškė: „Galiausiai kraujas stipresnis už bet kokį popierinį doku- 
mentą. Tai, kas parašyta rašalu, vieną dieną išblukins kraujas.“** Versalio, 
Lokarno sutartys, nepuolimo paktai Hitleriui buvo tik popiergaliai. Jam 
terūpėjo Volk, karas ir imperijos plėtimas. 

1935 m. spalio 30 d. kilus nacionalinei isterijai dėl Hitlerio pirmo- 
jo didelio politinio triumfo, Liesel ir Gustavas susituokė. Tačiau ši įžūli 
pora susituokė oficialiai SS nepritarus, o tai galėjo būti Gustavo atleidi- 
mo pagrindas. Vyras negalėjo gauti reikiamų dokumentų genealoginiam 
medžiui baigti. Dalis jo šeimos buvo iš Rytų Prūsijos, kita - iš Prancūzijos, 
o ten gauti dokumentus sunku. Tačiau poros prašymą užlaikė dėl kito 
dalyko: Gustavas - protestantas, o Liesel - katalikė. 

Liesel šeima norėjo, kad santuoka vyktų katalikų bažnyčioje, o vaikai 
būtų auklėjami katalikiškai. Gustavas privalo vaikus auklėti pagal nacių 
tradicijas, reikalavo naciai. Jie laikėsi nuomonės, kad Katalikų bažnyčia — 
ne vien tikėjimo institucija. Tai „politinė organizacija, siekianti pakenkti 
nacių reikalui ir vokiečių tautai .** Gustavas „praranda savo šeimos ideolo- 
ginės krypties suvokimą, jei leidžia vaikams būti katalikams. 

Gustavas ir Liesel nusileido. Jie matė bendrą ateitį kaip kylančio elito 
nariai; šeimos lūkesčius ir religinį tikėjimą galima atidėti į šalį. Dabar 
jie ištikimi partijai ir SS. Pareigingi Volk bendruomenės nariai Gustavas 
ir Liesel Willhausai kelerius metus mėgino susilaukti vaikų. Galiausiai 
1939 m., likus keliems mėnesiams iki karo pradžios rugsėjo mėn., gimė 
dukra. 

Gustavas baigė kovos mokymus Himmlerio armijoje - SS kariniame 
sparne Wafjen-SS. Baigęs sėdimą darbą SS pagrindinėje būstinėje Berlyne, 
pašauktas veikti - ne fronte, bet nacių kare prieš žydus okupuotose teri- 
torijose. 1942 m. kovo mėn. buvo paskirtas prižiūrėti žydų kalinių, dir- 
bančių ginklų pramonėje Vakarų Ukrainoje Lvove (vokiškai vadintame 
Lembergu). Negailestingumu jis tikriausiai padarė įspūdį vyresnybei, nes 
vėliau paaukštintas Janovskos - didžiausios darbo ir tranzito stovyklos 
Ukrainoje - komendantu. Miesto pakraštyje gavo būstą, pakankamą savo 
šeimai. Liesel Willhaus dabar jau su trejų metų dukrele pas jį atvažiavo 
1942 m. vasarą. 


Erna Kūrbs užaugo Vokietijos žemės ūkio širdyje Tiuringijoje. Jos šeima 
šimtmečius gyveno Herezeno kaime. Bendruomenė buvo maža, vos keli 
šimtai sunkiai dirbančių žmonių, besididžiuojančių šešioliktojo amžiaus 
malūnu, septynioliktojo amžiaus bažnyčia ir devynioliktojo amžiaus pro- 
menada. Herezenas stovėjo upės slėnyje kalno papėdėje, apsuptas kviečių, 
runkelių ir miežių laukų. Iš pažiūros nuošalus, buvo vos už dešimties 
mylių nuo Veimaro, kur pradėtas nepavykęs Vokietijos demokratijos 
eksperimentas. 

3-iajame dešimtmetyje, Ernos jaunystės metais, Vokietija gal ir buvo 
skilusi, bet Veimaras tuomet buvo jos centras, pulsuojantis elektrifikuoto 
modernumo ir šokiruojančio atsilikimo purslais.“ Jau 1925 m. dešiniojo 
sparno vėlkisch partijos pradėjo smelktis į Tiuringijos parlamentą, o nacių 
partijos skyriaus vadas ragino atlikti rasinį visų atstovų patikrinimą. 

Daug rašyta apie nepavykusį Hitlerio vadinamąjį aludės perversmą 
1923 m. ir pasirodymą teisme, kuris jam tapo pirmąja nacionaline sce- 
na. Bet nedaug kam žinoma, kad, nuteisęs už išdavystę, teismas uždraudė 
Hitleriui viešai kalbėti visoje Vokietijoje, išskyrus Ernos Tiuringiją. Šios 
išimties priežastis - ne tai, kad Veimaro politikai buvo pasiryžę išlaikyti 
kalbos laisvę savo bundančioje demokratijoje, bet greičiau tai, kad nacių 
partijos aktyvistai buvo taip sėkmingai infiltruoti, jog Tiuringija virto 
Hitleriui rojumi ir kasmetinio partijos suvažiavimo, kuris iš Miunicho 
1926 m. perkeltas į Veimarą, vieta. 

Hitleriui Tiuringija parodė pavyzdį, kaip demokratinė sistema gali būti 
legaliai sugriauta iš vidaus, į parlamentą įtraukiant nacių delegatus ir kai- 
muose, kur gyvena agresyvūs rinkėjai, puoselėjant judėjimą. Tiesą sakant, 

kai 1932 m. liepos 31 d. nacių partija per laisvus Reichstago rinkimus 
pasiekė populiarumo aukštumas, gavusi 37,4 proc. rinkėjų balsų, Ernos 
regione nacių delegatai surinko dar daugiau - net 42,5 proc. balsų. Čia ir 
kitur didžiausi partijos rėmėjai buvo tokie žmonės kaip Erna - žemesniųjų 
klasių protestantai ir žemdirbiai. 

Vokietijos kaime tikėtasi, kad jaunos Ernos kartos moterys išlaikys šei- 
mos ūkius dirbdamos nuo saulės patekėjimo iki laidos. Kino filmai ir kino 
žurnalai, pavergdavę jaunas moteris dūzgiančių miestų ir Pelenės meilės 
istorijomis, tokį katorgišką darbą paversdavo dar labiau nuviliančiu. Vis 
dėlto nedaugelis moterų, kurių 1939 m. 54 proc. dirbo žemės ūkyje, ištrū- 
ko. Kaip ir Erna, šios jaunos netekėjusios moterys (ir našlės), nors forma- 
liai nepripažįstamos ir negaunančios užmokesčio, iš esmės išlaikė šeimas. 
Buvo manoma, kad joms nereikia didelio išsilavinimo ekonomiškai išlai- 
kyti namų ūkį. 

Erna septynerius metus lankė Herezeno viešąją mokyklą, paskui metus 
gretimame mieste tarnavo namų ūkyje. Taigi jos patirtis tebuvo tokia, kol 
1936 m., būdama „miela šešiolikmetė“, Erna nuėjo į šokius. Čia ji sutiko 
savo būsimą vyrą Horstą Petri, kylančią nacių judėjimo žvaigždę. 

Šis susitikimas pakeitė merginos gyvenimą - šių pokyčių ji troško, bet 
neįsivaizdavo, kaip pasiekti. Aukštas, išvaizdus Horstas buvo rėksmingas 
nacių partijos agitatorius ir esesininkas, sužavėjęs Erną dideliais planais. 
Jis kalbėjo apie savo herojaus tėvo, žuvusio už Tėvynę Argono miške per I 
pasaulinį karą, garbės ir dar didesnio Vokietijos reicho atkūrimą. Jo politi- 
nės pažiūros ir romantiški jausmai Ernai buvo tvirti, ir ji negalėjo atsispirti. 

Prieš 1932 m. įsteigdamas nedidelį nacių partijos skyrių mažame 
Tiuringijos mieste, Horstas Petri susidomėjo žemės ūkio mokslu ir eko- 
nomika. Jis susižavėjo ūkininko-kareivio figūra, romantizuota, sukarinta 
samprata arijo valstiečio, kurio pareiga - pasipriešinti urbanizacijos ban- 
gai. Petri perskaitė bestselerį Volk ohne Raum ir įtikėjo, kad Vokietijos atei- 
čiai gresia imperinių valdų - ne teritojų už jūros Afrikoje, o čia pat žemių 
Europos rytuose - neturėjimas. 

Jo pasišventimas nacių judėjimui ir ypatingas dėmesys žemės ūkiui 
patraukė ir Himmlerio, SS vyriausiosios rasės ir perkėlimo valdybos pir- 
mojo vadovo, ir dr. Richardo Walterio Darrė, knygų Das Bauerntum als 
Lebensguell der nordischen Rasse (1928) („Valstietija kaip vokiečių rasės 
gyvybės šaltinis“), Neuadel aus Blut und Boden (1934) („Naujoji kraujo 

E. Petri Tiuringijoje. 4-0jo dešimtmečio pabaiga. 


Bundesarchiv, Berlin. 

ir žemės aukštuomenė ) autoriaus, dėmesį.“* Darrė uoliai verbavo ūkinin- 
kus į nacių partiją ir Horstą Petri priglaudė po savo sparnu. Jo globoja- 
mas, Horstas įgijo universitetinį žemės ūkio išsilavinimą Jenoje ir baigė SS 
mokymus Buchenvalde bei Dachau. Jo, kaip esesininko ir idealaus Darrė 
kareivio-ūkininko, karjera, regis, buvo beribė. 

Po metų draugystės Erna pastojo.““ Pora iš karto pateikė santuokos pra- 
šymą SS vyriausiajai rasės ir perkėlimo valdybai. Aštuoniolikmetė Erna 
buvo jauna perspektyvi nuotaka (dauguma moterų tais laikais ištekėdavo 
dvidešimt penkerių trisdešimt metų). Jiedu gavo Himmlerio palaiminimą, 
bet ne Ernos tėvo, kuris Horsto nemėgo. Tačiau buvo per vėlu. Jie susituokė 
1938 m. liepos mėn. Erna daugiau nebebuvo tėvo duktė; tapo SS karininko 
ir oficialaus SS klano, prie kurio ji prisidės kaip rasiškai vertinga motina, 
nario žmona.“ Horstas jaunesnysis gimė 1938 m. lapkričio mėn. 

4-ojo dešimtmečio pabaigoje Erna Petri nufotografuota Tiuringijoje, 
sėdinti ant DKW (Dampf-Kraft- Wagen) motociklo. Fotografija buvo padi- 
dinta ir įklijuota į jos albumą tarp kitų nacių laikus primenančių nuo- 
traukų, kurias brangino ir praėjus daugeliui metų po karo. Tai sukrečianti 
nuotrauka - paskutinis kadras, kuriame Petri spinduliuoja jaunatvišku 
nekaltumu. Su prijuoste, laikosi už vairo, kojas užsikėlusi ant pedalų ir 
atrodo pasirengusi lėkti su vėjeliu. 

Įsižiūrėkite į nuotrauką ir pamatysite bręstantį nacių iškreiptą moterišku- 
mą. Nacionalsocialistų motorizuotosios pajėgos turėjo daug šalininkų tarp 
žemesnės ir vidurinės klasės narių, tokių, kaip Petri, kurie mėgavosi auto- 
mobilių lenktynių ir motociklų keliamu jauduliu.“ Ankstesnis nesuvaržy- 
tas Ernos Petri Vokietijoje Veimaro laikų naujosios moters, apžergusios 
motociklą, trumpai pasikirpusios ir prisidegančios cigaretę, individualiz- 
mo apraiškas apribojo naujos konformizmo formos ir rasinė hierarchija. 
Tarpukariu Vokietija troško nacionalinės vienybės, Volk bendruomenės, 
bet nacių laikais šie troškimai virto žiauresne, išskirtinesne ir kriminalinė 
rasinio klubo forma, o Petri tapo išdidžia, nuotykių ištroškusia jo nare. 

Petri prijuostė nebuvo šeimos romumo simbolis. Atvirkščiai, Hitlerio 
Vokietijoje tvarkinga ir švari prijuostė reiškė vokietės pranašumą. Net 
prieš naciams ateinant į valdžią, Vokietijos kolonijų moterų sąjunga diegė 
sampratą, kad veiksmingas namų valdymas yra „kultūrinio ir biologinio 
vokietiškumo išraiška. Nacių imperijoje tai tapo kraštutinumu. Vokietės 
tikėjosi atlikti civilizacijos misiją, kuri apėmė „aukštesnį“ namų tvarkymo 

ir šeimos tvarkos skleidimą nebrandžioms Rytų tautoms.“? Netgi termi- 
nas „valymas“ įgavo smurtinę reikšmę. Jis tapo pogromų, „žemesnių“ rasių 
šalinimo deportuojant ir galiausiai masinių žudynių eufemizmu. 

1942 m. vasarą, globojami Himmlerio SS vyriausiosios rasės ir per- 
kėlimo valdybos, Horstas ir Erna Petri gavo užduotį dirbti ir ginti lenkų 
plantacijas rytinėje Galicijoje. Ideologinės Horsto fantazijos įgijo kūną, o 
pareiginga prijuostėta žmona buvo greta ir dalyvavo šiame kryžiaus žygyje. 


AX 


Tokios moterys kaip Petri įkūnija du Vokietijos moteriškumo kraštu- 
tinumus - viena vertus, išsilaisvinusi moteris, antra vertus - tradicinė 
namų šeimininkė. Vaikystė praleista Veimaro respublikoje, bet pilname- 
tystė - Hitlerio Vokietijoje. Užaugusi gluminančiai sparčios urbanizacijos, 
ekonominių krizių ir sumaištingos masių politikos pasaulyje, ši prarastoji 
moterų karta rado atramą Hitlerio Trečiajame reiche. 

Nacių judėjimas daugumos vokiečių moterų nepavertė aklomis šalinin- 
kėmis ar vaikų gimdymo Trečiajam reichui mašinomis. Rasiniai utopiniai 
jo siekiai ir nacionalistinė darbotvarkė greičiau įžiebė revoliucinę paprastų 
vokiečių sąmonę ir pažadino naują patriotinį aktyvumą. Moterys išmo- 
ko laviruoti sistemoje, kuri nustatė aiškias ribas, bet taip pat suteikė nau- 
dos, galimybių, pakėlė statusą, ypač išvykus į Rytus, kur jos atsidūrė tarp 
valdančiojo elito. Kitaip sakant, moterys buvo keistas, dažnai trikdantis šių 
dviejų laikotarpių lydinys. 

Hitleris sakė, kad karas yra kova už Vokietijos išlikimą, paskutinis arijų 
ir slavų, vokiečių fašizmo ir žydų bolševizmo susidūrimas. Net po metų 
metus trukusio mokymosi ir indoktrinacijos, radikalios politikos Vokietijos 
gatvėse pamačiusios brutalią jėgą, išgirdusios apie teroro režimą, veikiantį 
koncentracijos stovyklose Dachau ir Buchenvalde, susidūrusios su oficia- 
liomis ir populiariomis antisemitizmo formomis, šios vokietės dar nebuvo 
pasirengusios tam, ką matė ir patyrė, perėjusios Reicho sienas ir įžengusios 
į Ukrainą, Lenkiją, Baltarusiją ir Baltijos šalis. Ir nė viena negalėjo įsivaiz- 
duoti, ką kai kurios čia padarys. 


2. Rytams reikia tavęs 


Trečiojo reicho Moters interesai turėjo ribotis vaikais, virtuve ir 


bažnyčia, bet svarbiau už bažnyčią - vyras ir fhureris. 

LIUDYTOJOS 


ATVYKIMAS | RYTUS 


kimą traukiniu iš Vokietijos. Buvo 1942 m. lapkričio vidurys. Hitlerio 

pajėgos netolygiai pasiskirsčiusios Rytų fronte, jau plieskėsi didžiausias 
sovietų pasipriešinimas ir artinosi dar viena rusiška žiema. Traukinys per- 
važiavo sieną su Lenkija, ir staiga „viskas pasikeitė: kaimai, namai, stotys, 
užrašai .! Ohr pirmą kartą išvydo subombarduotus kaimus. Kareiviai, vyks- 
tantys į Stalingradą, liovėsi kvailioti kaip iki tol; nebejuokavo ir nebedai- 
navo. Ohr suprato: nors nacių radijas ir kino Žurnalai vokiečius aukština, 
karas tęsiasi ilgiau, nei tikėtasi. Tėvynėje netrukus bus smarkiai subom- 
barduotas Štutgartas. Naciai buvo nusprendę siekti hegemonijos pasaulyje 
Rytų fronte, taigi ten krypo visų akys, taip pat ir Erikos Ohr. 

Kelionė į Rytus atrodė begalinė, kaip ir horizontas. Traukinys lėtai 
važiavo per Baltarusiją Ukrainos link. Už lango nelabai buvo į ką žiūrė- 
ti, tik purvinas pilkas plynes kartais paįvairindavo guotai belapių beržų. 
Nepaliaujamas ratų bildesys ir girgždėjimas tik dar labiau didino mono- 
toniją. Atrodo, svetimoje žemėje nelikę gyvybės nė žmonių, gal ir paukš- 
čių. Traukinyje tarp savo daiktų gulėjo kareiviai. Kai kurie snūduriavo, kiti 
skaitė senus laikraščius. 


[ini Kryžiaus slaugė Erika Ohr netrukus pamiršo vienišą išvy- 

Vokiečių Raudonojo Kryžiaus slaugės tvarsto sužeistą Liuftvafės karį. 


Kai Ohr galiausiai atvyko į provincijos sostinę Žytomyrą, maždaug už 
devyniasdešimt mylių į vakarus nuo Kijevo, buvo vakaras. Ji svarstė, ką 
reikės daryti, bet išgirdo vokiškai kalbančias moteris. Ohr priėjo prie jų, 
apsivilkusių padėjėjų karinėmis uniformomis ir stovinčių stotyje su savo 
viršininku Vermachto karininku. Jos nurodė vairuotojui nuvežti merginą į 
chirurgijos ligoninę už miesto, kur buvo naujoji jos darbo vieta. 

Ligoninėje, įkurtoje buvusioje mokykloje, buvo apie šimtą pacientų. 
Netoli Štutgarto, kur ji mokėsi, nematė nieko panašiai. Šiame Ukrainos 
užkampyje dvokė krauju, pūliais ir šlapimu. Sušalę kareiviai vaitojo iš 
skausmo. Jiems turėjo būti pašalintos kulkos, šrapneliai, amputuotos galū- 
nės. Nebuvo laiko sveikintis ar susivokti. 

Ši pradžia slaugei idealistei buvo dar sudėtingesnė. Baigusi trumpą slau- 
gymo kursą Veimare, 1942 m. vasarą atvyko į Dniepropetrovską Ukrainoje 
ir nuo pat pirmos dienos kibo į darbą. Sužeistieji plūste plūdo, ir jai teko 
padėti vienoje operacijoje po kitos. Maždaug du šimtai sergančių kareivių 
šaukėsi slaugės pagalbos. Ji lakstė nuo vienos lovos prie kitos, švirkštė vais- 
tus, guodė kovotojus, kai pati buvo išsigandusi. Dienai baigiantis, paliko 
postą ir nuskubėjo į savo kambarį. Įsiropštė į lovą, susisuko į kamuoliuką, 
susiėmė rankomis galvą ir prikando pirštą kaip vaikas. Kaip galėjo būti 
tokia kvaila ir svajoti apie karą kaip apie nuotykį? 

Ohr, kaip ir daugumai, atvykimas į Rytus buvo nacių virsmo ritualas, 
atsiskyrimas nuo to, kas pažįstama, ir kartu vienišumo išgyvenimas tarp 
to, kas nežinoma. Užimtos naujos Lenkijos ir Ukrainos žemės oficialiuose 
biuleteniuose ir verbavimo propagandoje buvo apibūdinamos kaip ban- 
dymų poligonas, vieta, kur tikrinamas tvirtumas ir atsidavimas judėjimui. 
Įėjimas į šias žemes reiškė moters gyvenimo giluminę transformaciją. 

Pirmieji įspūdžiai tapo neištrinamais prisiminimais. Viena slaugė, 
1942 m. rugpjūčio mėn. atvykusi į Viazmą Rusijoje, prisimena pirmąjį 
susidūrimą su „priešu“. Traukinių stotis, kurioje išsilaipino, buvo netoli 
didelės karo belaisvių stovyklos. Daugybė išsekusių sovietinių kalinių“ į 
ją žvelgė „kaip gyvuliai, įsikibę į spygliuotos vielos tvorą ? Vaizduoti kraš- 
tovaizdį bevaisį, o gyventojus kaip gyvulius ar net visai jų nematyti buvo 
vokiečių kolonistų retorika, būdinga to meto laiškams ir išlikusi dar dešim- 
tmečius po karo. 

Nors daug kam vykimas į Rytus atrodė dezorientuojantis ir sudėtingas, 
kai kam tai buvo jaudinamas perėjimas į pilnametystę, tai, kas suteikia savi- 
realizacijos laisvę. Važinėdama po partizanų pilnus miškus netoli Minsko, 
jauna linksmintoja Brigitte Erdmann „išplėstomis akimis“ žvalgėsi ir 
nepastebėjo pavojaus.“ Dabar sau pačiai ji buvo tikra moteris, praradusi 
nekaltybę Baltarusijoje ir dabar pagerbiama kreipiniu Frau, o ne Frūulein. 
Erdmann šiame naujame krašte įtvirtino savo moteriškumą ir seksualumą, 
o kitos išreiškė vyriškumą. 

Pabuvusi savanore Patriotiškų moterų asociacijoje, pasimokiusi slauge 
ir prisiekusi fiureriui kaip Vokietijos Raudonojo Kryžiaus nariui, viena 
moteris nutraukė nelaimingą santuoką, paliko mažą dukrelę ir išvyko į 
Baltarusiją ir Ukrainą. Laiškuose, rašytuose iš fronto, savo lojalumą nacių 
kampanijai ji įvardijo kaip „vyrišką“ garbę? Džiaugsmingai rašė apie progą 

NSDAP Gauleitung Martheland 
NS-Scauenfdhaft Deutfdhje $rau! Deutidhjes Mūdel! 


DJerv Often brauct Dich! 


Merde Ainfiedlungsbetreucrin im GauMartheland! 


| 


Uže4a: Uilalatto Durses 


Anmeldungen įederzeit an Die eigone Gaufrauenichafisleitung oder an Die Gau- 
fcaucnfdhaftsleituną Marthelana, Dofen, Robert-Rodj-Strabe 18 


Dorbedingungen: Einfakbereitidaft, politifh und meltanfhaulid einmandfreie Aaltung, 
Gefundheit und kūrperlidhe Čeiftungsfūhigkeit, menn mūglidh haus- 
und landmirtfdhaftlicdhe Dorkenntnijfe. Alter: 25 bis 45 Jahre 


Unteriagen: Lobenslauf, Čicytbild, Zeugnisabichriften, politifdes Įihrungszeugnis 


Verbavimo brošiūros „Vokietės moterys! Vokietės merginos! Rytams reikia jūsų!“ viršelis 


su persikėlimo į Lenkiją patarimais. Bundesarchiv, Berlin. 

Krokuvos gatvėmis varomi žydai. 1943 m. 


kaip vyrui eiti sargybą su ginklu. Oficiali jos paskirtis būti slauge tikrai yra 
moters darbas, bet, gavusi galimybę tapti kareiviu, noriai prisiėmė ir šitą 
vaidmenį. Nežinome, ar ji iššovė, ir į ką. Bet, kaip daugelis uniformuotų 
moterų, didžiavosi būdama pergalinga okupantė ir Rytus vaizdavo kaip 
išsilaisvinimo vietą. 


Slaugės, mokytojos ir sekretorės atvyko į keletą nacių genocidinio karo 
zonų netoli fronto ar už jo linijos“ Dauguma moterų nebuvo masinio 
žydų šaudymo tiesioginės liudytojos, bet kai kuriuos jo aspektus patyrė. 
Tik neapdairiai jos pripažindavo didžiulę aplinkinių įvykių apimtį ir savo 
prisidėjimą prie režimo kriminalinės politikos. Tuo metu holokaustas 
Europoje plito įvairiomis formomis ir buvo įvairių stadijų; dar nepadaryta 
išvadų, ir jis nebuvo suvokiamas kaip dabar. 

Dirbdamos holokausto mašinoje, funkcionierės matė dalis, bet negalė- 
jo suvokti visumos. Pasakojimai apie masinį sušaudymą 1941 m. rugsė- 
jo ir spalio mėn. Babij Jare Ukrainoje sklido tarp kareivių ir personalo iš 
vieno fronto į kitą, pranešimų pasirodė oficialiuose Vokietijos ir sovietų 

laikraščiuose.' Vokiečių propagandinės įstaigos nufilmavo pogromus Lvove 
(Lemberge), ir kino žurnalai buvo rodomi Vokietijos kino teatruose. 

Nuo 1942 m. sausio sąjungininkai daug kartų perspėjo vokiečius ir jų 
kolaborantus, kad už dalyvavimą tokiose žiaurybėse po karo bus baudžiama. 
Bet patikimos informacijos apie žudymo dujomis operacijas, kokia atlikta 
Belze 1942 m. kovo mėn., beveik nebuvo.* Bet kuriuo atveju Reiche beveik 
niekam nerūpėjo, kas atsitiks į Rytus deportuotiems žydams. Daug labiau 
rūpėjo, koks likimas ištiks mylimus kovotojus su „žydų bolševizmu“. 

Funkcionierės, profesionalės ar valdančiojo elito šeimos narės rytinėse 
teritorijose buvo liudytojos ar girdėjo apie žiaurumus su žydais, tačiau tai 
buvo lengva nurašyti kaip paprastą karo siaubą arba priskirti kieno nors 
atsakomybei. Antisemitizmas atbukino vokiečių jausmus žydams, ypač 
užsieniečiams. Iš pradžių sukrėsti karo smurto ir genocido, dauguma tai 
pateisino ir išmoko susidoroti. Kol Hitlerio armija skynė pergales, visiems 
buvo gerai. Daug nemalonių vaizdų galima suskaidyti dalimis, užtemdyti 
kasdienėje rutinoje, nuslopinti būtinais poreikiais. Reikėjo ištverti, kad ir 
kas atsitiktų. Argi ne to tikėtasi iš dorybingos moters, lojalios Vokietijos 
patriotės, rasiškai aukštesnės arijės? 

Rytuose slaugės - kaip Erika Ohr - Raudonojo Kryžiaus apdarais buvo 
matomiausios, ir jų daugiausia ir kariuomenės bei SS ligoninėse, ir kareivių 
namuose. Visur pilna propagandinių vaizdų: linksmos slaugės traukinių 
stotyse vaišina kareivius ir esesininkus. Žinoma, slaugės nepasveikindavo 
karo belaisvių ir žydų, vykstančių per šias stotis tokiuose tvankiuose trau- 
kiniuose kaip tas, kuriuo 1941 m. gruodžio mėn. iš Diuseldorfo į Rygos 
getą gabeno 1007 žydus.? Traukinys buvo toks perpildytas, kad kelis kartus 
sugedo ir turėjo sustoti ne vienoje stotyje. 

Kol stovėdavo, deportuojami žydai mėgindavo visais įmanomais būdais 
gauti vandens ir ištrūkti iš traukinio. Supratę, kad nieko gero jų nelaukia, 
stengėsi patraukti platformose stovinčių keleivių dėmesį, numesti atvi- 
ruką ar laišką, tikėjosi perspėti mylimus žmones ir kitus dėl savo likimo. 
Vienoje Latvijos stotyje, kaip ir kitur nacių okupuotoje Europoje, plat- 
formoje pasirodė Raudonojo Kryžiaus slaugės. Šalo, buvo rytas. Slaugės 
vokiečių sargybiniams pasiūlė šiltos jautienos ir miežinės sriubos. Kol 
vokiečiai valgė sriubą, Latvijos geležinkelio darbuotojas šviesas nukreipė 
į užrašą Judenwagen. 

Vokietijos Raudonojo Kryžiaus slaugės moja išvykstantiems Vermachto kariams. 


The Archives of the German Red Cross. 


Raudonojo Kryžiaus slaugė Annette Schūcking taps reta abejingumo 
ir žiaurumo išimtimi dokumentuodama ne tik tuos siaubingus dalykus, 
apie kuriuos girdėjo ar kuriuos matė, bet ir savo moralinį pasipiktinimą. 
Ankstyvą 1941 m. rudenį, prieš jai išvykstant į Ukrainą, pažįstamas žur- 
nalistas perspėjo, kad Rusija jai - ne vieta, „ten žudomi žydai“.!* Tuo metu 
sunkiai įsivaizduodama, kad toks siaubingas teiginys gali būti tiesa, vis tiek 
domėjosi Vokietijos ekspansijos perspektyvomis ir palaikė Rytų „civiliza- 
vimo“ misiją. Tačiau netrukus pažįstamo žodžiai ataidėjo ausyse. 

Važiuojant traukiniu į naują darbo vietą, Breste į jos kupė įlipo du uni- 
formuoti vokiečiai. Nacių okupuotuose Rytuose traukinių kupė buvo 

skirtos tik arijams; vietiniai keliaudavo krovininiuose ir trečiosios klasės 
vagonuose. Tarp keliaujančių vokiečių dažnai vykdavo atviri pokalbiai. 
Uniformuoti vyrai užkalbino Schūcking ir jos kolegę slaugę. „Staiga vie- 
nas papasakojo, kad Bres-Litovske jam buvo įsakyta nušauti žydę“, - vėliau 
prisiminė Schūcking.!! Kareivis pasakojo: moteris maldavo pasigailėti, nes 
turinti prižiūrėti neįgalią seserį. Jis pašaukė tą seserį ir tada nušovė abi. 
Schūcking ir jos bendrakeleivė „pasibaisėjo, bet nieko nesakė“. Tokia buvo 
įžanga į situaciją Rytuose. 

Neilgai truko, kol slaugės, sekretorės ir mokytojos pradėjo suvokti, kad 
karas Hitlerio pageidavimu yra naikinimo kampanija. Kai kurios mote- 
rys tai suprato, kai keliavo į Rytus: išgirdusios pokalbius traukinio kupė, 
važiuodamos per sieną ar atvykusios. Artėjantis genocidas sukrėtė daugelį, 
nes formaliai jos nebuvo rengiamos nei jo vykdyti, nei į jį reaguoti. 

Vyrams buvo kitaip. Jauni vokiečiai buvo auklėjami didžiojo karo vaiz- 
dinių šešėlyje, dažnai homoerotiniais brutalaus kariavimo apkasuose 
vaizdais. Hitlerio jaunimas lavinosi įveikti baimes, tyčiotis iš bailių, iškęs- 
ti skausmą, palaikyti ryšius su komandos draugais. Mokymasis žygiuoti, 
šaudyti, viešos nonkonformistų egzekucijos ir reguliarios karinės pratybos 
rengė jaunus vyrus žudyti. Moterys šalia specialiai parengtų koncentraci- 
jos stovyklų sargybinių nebuvo gavusios tokio lygio karinės indoktrinaci- 
jos ir į Žiaurias grupes nesiburdavo. 

Kadangi labai nedaugelis atvykusių moterų buvo bent kiek pasirengu- 
sios dalyvauti ar padėti masinėse egzekucijose, nevienodas jų požiūris į 
holokaustą daugiau pasako apie charakterį ir režimo ideologinį palaikymą 
negu apie prieškarinį rengimą. Jų reakcija įvairi: nuo pagalbos (vienas 
kraštutinumas) iki tiesioginio žudymo (kitas).!“ Tačiau paprastų moterų, 
įvairiais būdais prisidėjusių prie masinių žudynių, buvo nesuskaičiuojamai 
daugiau nei tų, kurios mėgino joms sutrukdyti. 


Daugiausia iš smalsumo, bet ir iš godumo daugelis vokiečių moterų akis 
į akį susidūrė su holokaustu tūkstančiuose getų Rytuose. Šie tik žydų rajo- 
nai oficialiai buvo uždraustos teritorijos; tie, kas ten eidavo, nepaklusdavo 
nacių nustatytoms taisyklėms. Tačiau, nepaisant grėsmės ir draudimų (o 
gal kaip tik dėl jų), getai tapo vokiečių turizmo vietomis.'? Tokio laisva- 
laikio temos buvo aiškiai moteriškos: išvykos apsipirkti ir romantiškos 
ekskursijos. 

Prekyba Varšuvos žydų gete. 1940-1943 m. 


Viena Raudonojo Kryžiaus slaugė Varšuvoje nieko nebuvo suplanavusi 
laisvadieniui. Jos draugė linksmai nustebino: „Šiandien vykstame į getą.“!“ 
Visi eina ten apsipirkti, džiūgavo draugė. Žydai asmeninius daiktus — 
muilą, dantų šepetėlius, kosmetiką, batraiščius, viską, ko gali prireikti, 
išdėliodavo gatvėse ant paklodžių ar stalų. Kai kurie laikydavo ištiestose 
rankose. Slaugė dvejojo, ar galima nepaklusti vokiečių taisyklei neiti į getą, 
bet draugė patikino, kad ten eina ir vokiečiai gydytojai susitikti su žydais 
gydytojais ir pasitarti, kaip gydyti nuo šiltinės. Abi moterys patraukė į pre- 
kinimosi nuotykį, paskui slaugė prisiminė mačiusi daug didesnį skurdą ir 
purvą nei tarp lenkų. Ilgai po to dar jutusi „geto ir tų žmonių kvapą“. 

Nacių politika suvaryti žydus į getus prasidėjo Lenkijoje 1939 m. 
spalio mėn., praėjus vos mėnesiui nuo karo pradžios. Ilgainiui getai įgijo 
įvairių formų ir paskirčių. Kaimuose getą galėjo sudaryti keletas gatvių 
atokiau nuo pagrindinės, jis būdavo aptvertas spygliuota tvora. Žydus 
laikydami rasine grėsme ir priešais, vokiečiai jų įkalinimą traktavo kaip 
segregacijos ir saugumo priemonę. Šiam tikslui tiko bet kokia vieta. 

Lenkų ir žydų policijos saugomi Krokuvos geto vartai. 1941 m. 


Vokiečių komendantai, esesininkai ir policijos pareigūnai atvykdavo į 
nedidelį miestelį, tokį, kaip Narodyčiai Ukrainoje, ir paskelbdavo, kad bus 
kuriamas getas, bei pareikalaudavo žydus įsiregistruoti. 

Narodyčiuose žydai buvo surinkti vietos klube; kitur juos suvarydavo į 
mokyklą, gamyklos barakus ar sinagogą ar net uždarydavo tuščiuose vago- 
nuose, kol atsirado planai masiškai šaudyti ar deportuoti į koncentracijos 
stovyklas. Iki šių planų įgyvendinimo praeidavo dienos, savaitės ar mėne- 
siai - priklausė nuo to, kiek buvo SS ir policijos pajėgų, vietos pareigūnų 
įgeidžių ir vyresnybės, kaip antai Heinricho Himmlerio ir jo pavaduotojų 
regionuose, įsakymų. 

Vietos vokiečių pareigūnai, lenkai, ukrainiečiai, lietuviai ir kiti, „pre- 
kiaudavo“ su uždarytais žydais, kurie būdavo priversti pardavinėti asme- 
ninius daiktus - nuo namų iki paltų ir batų, kad gautų kriaukšlę duonos 
ar malkų. Įgudę žydų darbininkai būdavo atrenkami iš geto gyventojų ir 
skiriami į sunkius darbus, tarkim, tiesti kelių ar su karu susijusioje kasy- 
bos, tekstilės, medžio, metalo pramonėje. 

Minsko gete įkalinti žydai ir jų sargybiniai. 


Nors šios žydų kalinimo vietos dažnai vadintos getais, iš esmės tai stotys 
pakeliui į masinių žudynių vietas, „mirties dėžės, pasak Goebbelso, nes 
badas, šiltinė ir savižudybės nusinešdavo šimtų tūkstančių jose uždarytų 
žmonių gyvybę." 

Vokiečių dainininkė Brigitte Erdmann Minske taip pat patyrė, kas yra 
getas.'“ Tarp gerbėjų, ateinančių į jos pasirodymus, buvo pagyvenęs Todt 
organizacijos, sukarintos statybų agentūros, kurioje pirmiausia imta nau- 
doti žydų darbą, vadas. Jis pažadėjo merginai per kitą pasimatymą nusi- 
vesti į getą. 

Minsko getas buvo aptvertas šešių pėdų aukščio spygliuota tvora ir sau- 
gomas dviejų sargybinių. Įregistruota apie septyniasdešimt penkis tūkstan- 
čius žydų, užėmė mažiau nei kvadratinę mylią. Šiame plote, ribojamame 
Svisločiaus upės ir senų žydų kapinių, išdėstytos trisdešimt keturios gatvės, 
apstatytos vieno ir dviejų aukštų mediniais statiniais. 

Dar trisdešimt tūkstančių Vokietijos ir Austrijos žydų apgyvendinta 
atskirai specialioje geto dalyje. Dėl masinio šaudymo ir nuodijimo dujų 

kamerose geto gyventojų sumažėjo dviem trečdaliais. 1942 m. rudenį buvo 
likę apie devynis tūkstančius žydų, daugiausia darbininkų, bet ir šiek tiek 
nedirbančių moterų, vaikų, senelių ir ligonių. Beveik aštuoni tūkstančiai 
buvo nužudyti 1943 m., kai Minsko getas reformuotas į darbo stovyklą. 

Parodydamas savo valdžią ir tenkindamas dainininkės pavojų troški- 
mą, vadas sumanė padaryti įspūdį - „įsilaužti“ į uždraustą miesto dalį. 
Ir Erdmann tai pribloškė, laiške motinai pasakojo, kaip jautėsi laukdama 
pasimatymo. Panašus susitikimas Krokuvos gete užfiksuotas nuotraukose: 
besišypsančios jaunos sekretorės ir esesininkai, vykstantys į getą išvaizdžia 
karieta. 

Jauna mokytoja iš Hitlerio jaunimo mokymų Lenkijoje namiškiams rašė, 
ką mačiusi Plioneno gete 1942 m. liepos mėn. Nors dviem šimtams mote- 
rų buvo kalama į galvą, kad Lenkija - „purvo, tinginystės, primityvumo, 
blusų, utėlių ir niežų“ kraštas, ją sukrėtė, ką išvydo." Tik įsivaizduokite, 
rašė tėvams, eini gatve ir prieini namus užkaltomis durimis ir langais, bet 
viduje visą laiką girdėti žmonių žingsniai ir kalbos. Namus juosia aukštos 
tvoros, nesiekiančios žemės. Pažvelgi žemyn ir matai mindžikuojančias 
kojas - kai kurios basos, kitos - su šlepetėmis ar sandalais, dar kitos - su 
batais. Smirda taip, tarsi ten būtų daugybė nešvarių žmonių. Jei pasistiebi 
ir pažvelgi per tvorą, matai plikas galvas. Tada staiga suvoki, kad tai getas, 
ir visi ten suvaryti žmonės yra žydai. Vienas žydas batsiuvys jai liūdnai 
nusišypsojo ir privertė sunerimti bei sutrikti. Palengvėjo, kai su kita mergi- 
na išvyko iš miesto. Bet ta trikdanti geto scena visą laiką stovėjo joms prieš 
akis. „Išnykstančius žydus jauna mokytoja galėjo išmesti iš galvos. 

Žvilgčiojimas į getą reiškė ne vien smalsumą. Tai buvo vojerizmas, 
Rytuose įtvirtinantis vokiečių pranašumą ir naująją tvarką. Vokiečių stebė- 
tojui Rytų Žydo gyvenimas atrodė egzotiškas, bjaurus. Geto ribos leido gąs- 
dinantį „kitą nugalėti, išrauti. Vokiečių manymu, žydai - naikintina rūšis, 
ir jų neišvengiama baigtis kėlė žiaurų žavėjimąsi ir didžiavimąsi. Žurnalistė 
apie Lodzės getą rašė kaip apie „nerealų žydų purvinais kaftanais miestą !š, 
o studentas laiške namo - kad „gatvės ir skverai knibždėte knibžda žydų, 
daugelis jų - kriminaliniai tipai. Ką turėtume daryti su šiais parazitais?“ 
Išėjimas iš geto buvo tarsi grįžimas į civilizaciją, kontrolės ir vietos tarp 
galingųjų atgavimas. Nacių skyriaus Vartoje Lenkijoje vado dukra sužadė- 
tiniui apie nuotykį Lodzės gete rašė: 


97 


WENDY LOWER. HITLERIO FURIJOS 


Dalijami rankovių raiščiai su Dovydo žvaigžde. 
Neretai vietoje raiščio žydai turėjo nešioti prie drabužių 
prisisiūtą geltoną žvaigždę. 


Tai iš tikrųjų stebina. Visas miesto rajonas visiškai užtvertas spygliuo- 
ta tvora [...] Daugiausia matai slankiojančius tuos padugnes. Ant jų 
drabužių iš priekio ir iš nugaros - geltonos Dovydo žvaigždės (tai tėčio 
išradimas, jis kalba vien apie žvaigždėtą Lodzės dangų) [...] Žinai, ne- 
įmanoma jausti simpatijos šiems žmonėms. Manau, jie visai kitaip jau- 
čia nei mes, todėl nesijaučia pažeminti ir pan.“ 


Sioms jaunoms moterims, išsiųstoms ar savo noru išvykusioms į Rytus 


įgyvendinti savo siekių ir režimo lūkesčių, patirti ko nors nauja ir prisi- 
dėti prie nacių reikalo, susidūrimas su holokausto tikrove paprastai darė 

į 1 — 

Žydai su prisiūtomis ant drabužių Dovydo žvaigždėmis. Vokietija. 1941-1943 m. 


nevienodą poveikį: stiprino pasiryžimą; trikdė ar naikino moralumo jaus- 
mą (tai aišku iš teiginio, kad žydai „nesijaučia pažeminti); ieškojo, kaip 
išvengti to, kas nemalonu ar atstumia, puldamos į svaigalus ir seksuali- 
nius malonumus.*? Degtinė naktiniuose pobūviuose su „šauniais vaikinais 
biure“ (kaip prisiminė viena slaugė) liejosi upėmis.?! Nusikaltimų mora- 
lei, regis, niekas nepastebėjo ar bent už tai nebaudė. Neriboto godumo 
ir smurto scenos tapo įprastos. Tie, kurie norėdavo būti atstu nuo to, kas 
vyksta, rasdavo mažai paguodos ir karo nenusiaubtų vietų. 

Susidūrimai su žydais ir masinėmis žudynėmis netikėtai vis tapdavo šių 
moterų kasdienybe. 

Jauna mokytoja iš Poznanės Lenkijoje Ingelene Ivens buvo priblokš- 
ta, kai vieną dieną pamatė, kas vyksta jos nedidelės mokyklos žaidimų 
aikštelėje. Išsigandę ir ieškodami prieglaudos, mokykloje stovėjo du išsekę 
žydai darbininkai, pabėgę iš netoliese esančios stovyklos. Tikriausiai manė, 

kad vaikai užjaus. Tačiau jie šaukė, o vienas berniukas metė akmenį. Ivens 
jį sudraudė, o žydai dingo. 

Vokietijos Raudonojo Kryžiaus slaugė prisimena dieną Lvove, kai ji 
su slaugėmis, vaikštinėdamos po miestą, nuėjo į žydų kapines. Netrukus 
suprato einanti per šviežią, nedaug teužkastą masinį kapą. Koja įklimpo 
žemėje, „įstrigo, ir tai buvo nemalonu 22 

Grupė sekretorių, iškylaudamos miške netoli Rygos, užuodė šviežio 
masinio kapo tvaiką. Jos susirado kitą vietą. Bučače Ukrainoje žemės ūkio 
prižiūrėtojo žmona pastebėjo, kad vanduo keisto skonio, ir suprato: pože- 
minius vandenis užteršė žydų lavonai.“ 

Masinės žudynės pakeitė jų liudytojus ir aplinką, kurioje tai vyko.“ 
Ukrainos kalvos ir miško laukymės virto nelygiai užbertomis duobėmis, 
mirties pylimais ir išdegusiais plotais. Kalvose buvo iškastos kelių metrų 
gylio kapavietės (šlaitai sulaikydavo kulkas); upių pakrantės - taip pat 
sušaudymo vietos (kraujas sutekėdavo į vandenį); o Babij Jaro tarpek- 
lis primestas lavonų ir pripildytas kalkių chlorido, o tada išsprogdintas. 
Smėlynėse ir dykrose tarp miestų buvo matyti žmonių liekanų. 

Masinių žudynių vietų nebuvo ten, kur niekas neužklysta; dažniau 
jų pasitaikydavo netoli kelių ir takų, vedančių iš vieno miesto į kitą. 
Valstiečiai, darbininkai ir mokiniai jų užtikdavo eidami ar važiuodami. Tai 
buvo smalsumą skatinančios plėšikavimo vietos. Genocido vietų buvo ir 
ten, kur vokiečiai vyrai ir moterys eidavo pailsėti: iškylų pievelės, medžio- 
klių miškai, pasiplaukiojimo ir deginimosi saulėje vietos. 


Kaimuose holokausto ištekliai milžiniškiems imperiniams nacių sie- 
kiams buvo riboti. Keli pastatai naudoti įvairiausiems tikslams. Mieste 
kino teatras vieną dieną galėjo būti pasilinksminimų vieta, kitą — vieta, 
kur prieš nužudant suvaromos aukos. Kaip prisimena vokietė mokytoja iš 
Romanivo Ukrainoje, daugelis per masinius šaudymus išgyvenusių žydų 
slėpėsi miškuose, ir jos vyras miškininkas žinojo, kad jų ten yra. Ji su vyru 
šiems žydams nepadėjo ar bent to neminėjo po karo vykstant tyrimui. 

Ji masinius kapus miške apibūdino taip: dvi didelės duobės, „didumo 
sulig namu, maždaug dešimt metrų pločio.“ Prieš nužudydami žydus 
suvarydavo į vietos mokyklą, kur ji dirbo. Po žudynių moterys iš nacio- 
nalsocialistų labdaros organizacijos atlikdavo tradicinį labdaringą darbą — 
surinkdavo, sutvarkydavo, sulopydavo ir išdalydavo nužudytų ir paskubo- 
mis netoli mokytojos namų užkastų žydų drabužius ir patalynę. 

Minsko gatvėse vokiečių pakarti vyrai. 1942 arba 1943 m. Bundesarchiv, Berlin. 


Mieste vaizdas taip pat kasdien keisdavosi. Charkove, Kijeve, Minske, 
Žytomyre buvo įprasta matyti ant balkonų kabančius kūnus. Kad jų nema- 
tytų ir baimindamasi, kad ant jos neužvirstų, slaugė Erika Ohr Žytomyre 
vaikščiojo šaligatvio vidiniu pakraščiu““ Bučače iš mokyklos grįžęs 
vokietis berniukas mamai pasakojo ant šaligatvio matęs žydę kraujo klane. 
Kitą rytą, kai ėjo į mokyklą, ji dar ten gulėjo. Grįždamas namo pietų, taip 
pat matė. Susijaudinusi motina nuėjo pas vietos pareigūną ir pasiskundė. 
Ar ji nepritarė žydės nužudymui, ar tam, kad niekas nesutvarkė gatvės, 
nenuvalė kraujo, ir tai nuliūdino jos sūnų? Pokario atsiminimuose ji to 
nepaaiškino. 

Žinoma įvairių atvejų, kai moterys, netikėtai išvydusios siaubingus daly- 
kus ir susivokusios, vėliau prisitaikydavo. 1942 m. vasarą jauna sekretorė 

Ilse Struwe, nuo vaikystės mokyta būti matoma, bet negirdima, su pen- 
kiolika jaunų raštininkių apsistojo armijos biure Rivnėje Ukrainoje. Šiame 
biure dirbo žydaitė Klebka. Kartą Struwe aplankė Klebką „aptvertame, var- 
gingame gete, kur Žydai buvo priversti gyventi [...] Tai siaubingi, apgriu- 
vę, nešvarūs nameliai [...] „Bjaurus žydų lizdas“, - buvo sakoma Rivnės 
apylinkėse“.? 

Iš pirmo žvilgsnio Struwei tapo aišku, kad žydų situacija gete beviltiška. 
Ją tai sutrikdė, bet vis tiek dirbo savo darbą ir maloniai leido laiką ben- 
dradarbių, su kuriomis gyveno bendrabutyje, kompanijoje. Tačiau Rytuose 
buvo sunku atsiriboti. Vokiečių moterų bendrabutis, kuriame gyveno 
Struwe, stovėjo per gatvę nuo kino teatro. Vokiečių esesininkai atvarydavo 
Žydus iš geto į kino teatrą prieš masinį sušaudymą miesto pakraštyje. Ilsės 
Struwės kambario langai išėjo tiesiai į kino teatrą: 


Vieną naktį pabudau nuo balsų erzelio, alavinių puodelių barškėjimo 
ir kareivių komandų [...] Atsikėliau ir, priėjusi prie lango, pažvelgiau į 
gatvę [...] Pro atviras kino teatro duris į gatvę, prižiūrima sargybinių, 
ėjo minia žmonių. Buvo trečia ketvirta valanda ryto. Aiškiai mačiau 
vyrus, moteris, vaikus, senelius ir jaunuolius. Iš jų drabužių supratau, 
kad iš geto. Nuo 1941 m. rugsėjo mėn. visi žydai privalėjo vaikščioti su 
žvaigždėmis. Iš pradžių nesupratau, kas vyksta. Ką jie daro? Kodėl su 
tokiu įniršiu ant šaligatvio jie krauna puodus ir keptuves? Staiga suvo- 
kiau. Jie stengiasi patraukti dėmesį: „Pažiūrėkit, kas dedasi! Neleiskite to! 
Padėkite mums! 

Stovėjau prie lango ir norėjau šaukti: „Darykite ką nors! To per maža! 
Ginkluokitės! Jūsų dauguma! Kai kas iš jūsų gali išsigelbėti! Mano 
apskaičiavimu, tų žmonių buvo apie tris šimtus (vėliau sužinojau, kad 
daug daugiau), juos varė grupelė kareivių. Tačiau kaliniai [žydai] vil- 
kosi koja už kojos, murmėjo kažką, nuleidę galvas, pasidavė be kovos. 
Žiūrėjau, kol visa kolona dingo iš akių. Tada vėl atsiguliau. Šie žmonės 
bus nužudyti. Žinojau [...] Kitą rytą sužinojau, kad šiuos žydus sušaudė 
už kelių kilometrų nuo Rivnės. Klebkos daugiau nemačiau.“ 


Biuro darbuotojos kalbėjosi apie žudynes. Struwe prisimena, kad reak- 


cijų buvo įvairių. Kai kurios nepatenkintos, esą nebus žydų darbininkų. 
Viena pareiškė: vokiečiai kovos iki galo. Kažkuri sušnibždėjo: siaubinga! 

I. Struwe iškylauja su kolegomis. Ukraina. 1942 arba 1943 m. 
Aufbau Verlag GmbH 8 Co. KG, Berlin 1999. 


Dauguma bijojo pasakyti ką nors prieš ir tik sumurmėjo, kad vokiečiai 
pasieks pergalę. Nė viena nekritikavo jaunų žydus šaudančių saugumo 
policininkų. 


Struwe, kaip ir daugelis kitų, norėjo suprasti, kas vyksta: ji nuskubė- 
jo prie lango ir, norėdama geriau matyti, ištempė kaklą. Tačiau vokiečių 
lyderiai stengėsi, kad jų nusikaltimų liudytojų būtų kuo mažiau. Galutinis 
sprendimas buvo oficiali paslaptis - Himmlerio žodžiais, „niekad nemi- 
nėtas ir niekad neminėtinas šlovės puslapis“. Tikėtasi, kad tokie liudytojai 
kaip Struwe nežiūrės, neprisimins ir nepasakos. 

Pranešime apie žydų deportavimą iš Tarnuvo geto vietos vokiečių vir- 
šininkai nurodė gatvės, kuria bus varomi žydai, gyventojams per Aktion 
užtraukti užuolaidas. Tačiau toks įvykis sužadino bent smalsumą, o 
daugeliui ir Schadenfreude. Tie, kurie patyrė šį įvykį, prisimena turto lau- 
žymo, aukų dejonių ir šautuvų salvių kakofoniją. Struwe žvelgė sutrikusi, 


w-- 4 


nieko nedaro išsigelbėti, bet vis tiek naiviai argumentuoja: jie nekovoja, tad 

ją atleidžia nuo atsakomybės įsikišti. Jiems nuėjus, Struwe atsigula ir sten- 
giasi užmigti. Užsimerkia, bet matyti vaizdai ir triukšmas įsismelkė į protą.“ 

Visas Aktion, į kurį žvilgtelėjo Struwe, buvo kelios sėkmingos žudynių 
bangos nacių okupuotoje Ukrainoje, vykdytos Heinrichui Himmleriui įsa- 
kius civiliams okupaciniams pareigūnams visiškai - „šimtu procentų“ - 
įgyvendinti „galutinį žydų klausimo sprendimą ?? Rivnėje ir aplinkiniuose 
miestuose prie Voluinės 1942 m. antroje pusėje likviduojant getus buvo 
sušaudyta šimtas šešiasdešimt tūkstančių žydų. Paskubomis jie buvo palai- 
doti maždaug dviejuose šimtuose masinių kapų. 

1942 m. rudenį iš Rivnės Struwe buvo perkelta toliau į Rytus, į Poltavą. 
Dabar prie jos nerimo dėl to, ką matė Rivnėje, prisidėjo nusivylimas dėl 
karo ir jos vaidmens. Ant stalo kaupėsi pranešimai apie 6-osios armijos 
nuostolius prie Stalingrado. Teko atsisveikinti su bendradarbiais vyrais; jie 
nebegalėjo saugiai dirbti biure ir išsiųsti į Stalingradą pakeisti žuvusiųjų. 
Priimta naujų moterų darbuotojų. 

Iš slapto nuostolių sąrašo, kurį ji išsiuntė radiograma į Berlyną, Struwe 
suprato, kad pralaimėjimas prie Stalingrado labai tikėtinas. Sąlygos ir nuo- 
taika biure pablogėjo. Jai ėmė kilti klausimų: „Ką čia veikiu, kas aš esu? Ką 
darau šiame vyrų kare? Vyrai sukėlė karą. Vyrai žudo. Kare jiems reikia 
moterų kaip pagalbininkių?' *! 

Nuo 1941 m., būdama Belgrade, Struwe priprato matyti siaubingas vie- 
šų egzekucijų nuotraukas. Vokiečių karo korespondentai fotografuodavo 
aukas prieš mirtį, mirštančias bei negyvas ir propagandos tikslams nuo- 
traukas siuntė į kariuomenės būstines. Struwės darbas - atplėšti laiškus, 
kad nereikėtų viršininkams, taigi ji matė ir skaitė įprastą susirašinėjimą, 
rūšiavo medžiagą. 

Kartą jai ant stalo padėjo aplanką su nuotraukomis. Atvertė ir pamatė 
negyvus „partizanus, sukniubusius iškeltomis rankomis ?* Ji pamanė: kaip 
įmanoma fotografuoti tokias žiaurybes? Belgrade nuotraukos siutino, nes 
nujautė, kad jos gali būti naudojamos pasipriešinimui - kėlė pavojų vokie- 
čių saugumui. Ukrainoje moteris ėmė abejoti masinių žudynių politika. 
Padėjo nuotraukas į šalį ir paėmė kitą aplanką. Emocijas ir nerimą kelian- 
čius klausimus ji nuslopino ir toliau dirbo lyg bejausmė mašina. Kaip sakė 
vėliau, „mano dalis buvo ne manyje“. 

Kita Minske dirbanti moteris 1943 m. liepos mėn. rašytame laiške moti- 
nai atskleidė panašų poveikį: „Atsikračiau Todesangst [mirties baimės], 

A. Schūcking daryta Voluinės Naugardo kareivių namų nuotrauka. 
A. Schūcking-Homeyer ir J. Paulus asmeninis archyvas. 


gyvenu šia akimirka ir dirbu, neleidžiu sau galvoti apie rytdieną [ar] vakar- 
dieną. Kada žmonės priprato prie tokio gyvenimo? Aš tik dirbu, dirbu, 
dirbu. Negalvoju, nejaučiu!'“? 

Tačiau Ilse Struwe emocijų negalėjo laisvai valdyti, ir tai, ką matė, nevi- 
siškai išsitrynė iš atminties. Atsiminimuose rašo, kad nusišalinusi nuolatos 
verkė ir negalėjo su niekuo susidraugauti. Tik perkelta į Italiją 1943 m. 
išsivadavo iš Ukrainoje ją slėgusios depresijos. 


Panašiai nusivylė ir Annette Schūcking, buvusi teisės studentė: pirmas 
sukrėtimas, kurį jai sukėlė traukinyje į Brestą sutikti kareiviai, nublanko 
prieš tai, ką pamatė ir išgirdo, kai atvyko į paskyrimo vietą Ukrainoje. 
Pirmą dieną Voluinės Naugarde, sename įtvirtintame mieste, kuriame 
gyveno maždaug aštuoniolika tūkstančių žmonių (apie pusę jų - žydai), 
Schūcking sužinojo, kad visi žydai buvo nužudyti.* Vokiečių karininkas 
pareiškė tai lyg tarp kitko visiems pietaujant. Vietos kareivių namuose 

kartu su ja dirbantys ukrainiečiai papasakojo, kad buvo sušaudyta apie 
dešimt tūkstančių jų miesto ir apylinkių žydų. Jai tai atrodė nesuvokiama. 

Pasiryžusi pamatyti pati, nuėjo į žydų kvartalą ir išvydo išplėštus namus. 
Ant grindų mėtėsi hebrajiškos knygos ir kiti asmeniniai daiktai. Jos ben- 
dradarbiai vokiečiai susirinko, žvakides, naudingus daiktus, kuriuos 
galima panaudoti būstinėje ar parsivežti namo kaip karo grobį. Voluinės 
Naugarde ji taip pat nuėjo į ekskursiją po tvirtovę Slučės pakrantėje, kur 
1941 m. rugsėjo mėn. buvo sušaudyti žydai. Ekskursijos gidas, inžinierius, 
parodė vietą pakrantėje, kur buvo užkasta keturi šimtai penkiasdešimt 
žydų vyrų, moterų ir vaikų. 

Kareivių namuose dirbdama patarnautoja, Schūcking kasdien susitik- 
davo kareivius; būdavo dienų, kai jie atvykdavo tūkstančiais pasimėgauti 
vokišku maistu ir pokalbiais. Tokius kariuomenės subuvimus nacių pro- 
pagandininkai vadino namų salomis. Šiose valgyklose tik vokiečiams 
kareiviai atvirai pasakojo apie matytas ir vykdytas žudynes. „Pokalbiai su 
kareiviais dažnai netrukus tapdavo asmeniški, - vėliau teigė Schūcking. 
- Šie vyrai ilgą laiką nebuvo matę moters. Žinoma, ten dirbo ukrainiečių 
moterų, bet su jomis negalėjo susikalbėti, o pasišnekėti visi jautė stiprų 
poreikį. 

Vieną dieną ji važiavo sunkvežimiu, ir vairuotojas vokietis kareivis 
išsipasakojo, kad netoli kareivių namų Koziatyne, kaime į pietryčius nuo 
Kijevo, jis su kolegomis užrakino keletą šimtų žydų, nedavė jiems valgyti 
nei gerti. Jų nusilpninimas buvo parengiamoji priemonė. Po dviejų die- 
nų žydus sušaudė tame regione veikiantis specialusis būrys. Turėdama 
teisinį išsilavinimą, Schūcking sužinojo detales ir surašė jas laiške tėvams. 
Vokiečių kareiviai norėjo išsipasakoti, ką matę, girdėję ir padarę. O jai rei- 
kėjo tai užrašyti. 

1943 m. Vokietijos Raudonojo Kryžiaus slaugė Varšuvoje išklausė nega- 
lintį užmigti sužeistą kareivį. Jo kuopa buvo paskirta į šaudymo komandą. 
Ten buvo didelė duobė; civiliai būdavo privedami prie krašto, o jis su savo 
vyrais jiems šaudavo į pakaušį. Prie jo pribėgo pagyvenusi moteris - per- 
sigandusi ir netekusi vilties. Turėjo savo nuotrauką. Padavė ją ir paprašė 
perduoti jos vyrui. Kareivis išsaugojo nuotrauką savo užrašų knygelėje ir 
parodė slaugei. 

Tokių istorijų nutikdavo visur: kareiviai ir esesininkai, susitepę rankas 
krauju, apie savo darbus dažnai pasakodavo bendražygėms.?? Kartą du 

Pagyvenę žydai verčiami kasti žemę. Lenkija. 1939 m. 


budeliai pasirodė privačiame bute Minske, kur gyveno dainininkė Brigitte 
Erdmann. „Jų akys degė mirtinai sužeistų žvėrių ar primušto vaiko neapy- 
kanta.'** Vienas padėjo galvą jai ant peties, ir ji guodė. Dainininkei buvo 
malonus šių vilties netekusių vyrų dėmesys, ir ji verčiau juos ramino, o ne 
prieštaravo. 

Laiškuose namo Schūcking atsiskleidžia kaip kritiškesnė sutiktiems 
tokiems žiauriems vyrams. 1941 m. gruodžio 28 d., keliaudama mašina, 
sutiko seržantą. Jis papasakojo savanoriškai dalyvavęs sušaudant žydus 
netoli Vinycios Ukrainoje. Mat norėjo būti paaukštintas. Annette patarė 
nedalyvauti, nes sapnuosis košmarai.?? 

Sausio viduryje seržantą ji sutiko dar kartą, ir šis patvirtino dalyva- 
vęs masiniame šaudyme Chmilnyckyje, kur 1942 m. sausio 9 d. vokiečių 

esesininkai, padedami kariuomenės ir vietinių pagalbininkų, nužudė šešis 
tūkstančius žydų. Pasak išgyvenusio žydo, vokiečių kareiviai „įsisiautėjo; 
jie daužė langus, šaudė [...] Visur voliojosi lavonai, sniegas buvo pasruvęs 
krauju, barbarai lyg laukiniai žvėrys lakstė šaudydami ir rėkdami: „Žudykit 
žydus! Jude kaput!“* 


Kad masinės žudynės būtų ekonomiškesnės, SS ir policijos lyderiai, 
regioninės kariuomenės vadai ir nacių partijos pareigūnai sukūrė žydų 
nuosavybės konfiskavimo ir perskirstymo programą. Tonos drabužių buvo 
sandėliuojami, skalbiami, lopomi ir atiduodami vokiečių pabėgėliams, 
kolonizuojantiems naujas teritorijas. 

1941 m. pabaigoje Schūcking matė krūvas drabužių Nacionalsocialistų 
labdaros organizacijos (NSV) sandėlyje.?? Ji buvo nuėjusi ten kai kurių daik- 
tų savo bendradarbiams ukrainiečiams virtuvės darbuotojams. Kai kurios 
kartu su ja buvusios vokietės, pamačiusios visą grobį, džiaugsmingai dėko- 
jo Heil Hitler! vokiečių pareigūnams, jas įleidusiems į sandėlį. Schūcking 


Vokiečių karys rausiasi tarp sušaudytų žydų daiktų. Babij Jar, Ukraina. 1941 m. 

rado krūvą vaikiškų drabužėlių, bet nieko nepaėmė; kai kurioms jos kole- 
gėms buvo taip pat nesmagu. Schūcking rašė motinai ir liepė draugams 
nieko neimti iš NSV, nes tie daiktai yra nužudytų žydų. 

Kas savaitę ji važiuodavo šimtą kilometrų iš Voluinės Naugardo į sos- 
tinę Rivnę atsargų.“ Tai čia Schūcking sužinojo, kas yra getas. 1942 m. 
liepos mėn. matė vedamas žydų moteris ir vaikus, tikriausiai tai buvo tos 
pačios operacijos, kurią matė Ilse Struwe, dalis. Nors šios moterys Rivnėje 
nesusitiko, jų gyvenimas čia susikirto, ir įvykius jos vertino panašiai, nors 
abiejų biografijos skirtingos. 

Kaip ir Ilse Struwe, Annette Schūcking jautėsi bejėgė, išsigandusi ir nusi- 
vylusi. Bet abiejų empatija - ribota. Jos klausė: galų gale argi galima ką 
nors padaryti? Jos buvo labai užsiėmusios, kartu su bendradarbiais ieško- 
jo linksmybių - iškylų, koncertų. Jos buvo kelios vokietės tarp tūkstančių 
kareivių; tarp Žmonių vengė šiurkščių esesininkų ir žymių okupacinių 
pareigūnų, mosuojančių rimbais ir pistoletais. 

Kelias savaites pabuvusi Ukrainoje ir pamačiusi masinių Rivnės žudynių 
1941 m. lapkričio mėn. įrodymus bei prastas kelių likusių žydų darbininkų, 
vėliau taip pat nužudytų, sąlygas, motinai Schūcking rašė: „Ką tėtis sako, 
yra tiesa; žmonės, neturintys moralinės sąžinės, skleidžia keistą kvapą. 
Dabar galiu atskirti tuos žmones, daug kas iš jų tikrai dvokia krauju. O 
mama! Pasaulis yra didžiulė skerdykla. *! 

Tarp dešimčių tūkstančių netekėjusių moterų, dirbusių įvairiuose kari- 
niuose, administraciniuose ir privačių įmonių biuruose rytinėse teritori- 
jose, Schūcking ir Struwe atstovauja didžiausiai kategorijai - stebėtojoms. 
Jos neturėjo galimybės tiesiogiai dalyvauti smurto veiksmuose arba, kaip 
atrodo kai kuriems ekstremistams, neturėjo „progos“ bendradarbiauti. Jos 
buvo vokietės patriotės, dirbančios civilinėje tarnyboje. Buvo smalsios, ieš- 
kojo nuotykių. Patekusios į rytines teritorijas ir pamačiusios žiaurumus, 
tarkim, Rivnės geto likvidavimą, susirūpino ir buvo sukrėstos. 

Ketvirtą valandą ryto išgirdusi šūvius, Slanime pabudo sekretorė.“ 
Kelias valandas stebėjo pro langą, kaip tūkstančius Slanimo žydų, suri- 
kiuotų eilėmis, iš geto varė netylant šūviams. Getas liepsnojo. Kitą dieną, 
kai buvo leista išeiti iš buto (esesininkai ir policininkai buvo liepę per akci- 
ją užsirakinti), gatvėje palei getą ji pamatė dviem eilėmis sukrautus žydų 
kūnus. Kaip Schūcking ir Struwe, vargu ar ji galėjo nebūti masinių žudynių 
liudytoja. Joms nepritarė, bet taip pat negalėjo jų ir sustabdyti. 

ir Erika Ohr, nebuvo išimtys tarp moterų per karą. Išimtimi tapo po 

jo. Iš šimtų tūkstančių moterų, išvykusių į Rytus, tik viena kita, be šių 
keturių, paskelbė ar viešai kalbėjo apie žydų aukas ir matytus žiaurumus.! 
Nacių laikais daugybė moterų noriai apsivilko uniformą ir judėjime pasi- 
naudojo savo atėjusia pilnametyste bei pilietine tapatybe. Vėliau, 1945 m., 
jos nusisegė ir paslėpė visas emblemas, uniformas sugrūdo į skrynias 
palėpėse. Nuslėpė, kokia yra Rytuose prisigrobtų daiktų, tarp kurių buvo ir 
žydų aukų reikmenų, kilmė. 

Vokiečių moterų tyla po karo atsirado dėl daugelio dalykų, tarp kurių 
yra ir gėda, sielvartas, baimė. Daugelis buvusių netoli nusikaltimo vietų 
Rytuose tikrai stengėsi nuslėpti šį faktą. Net jei norėjo kalbėti, labai mažai 
kas norėjo klausyti. Nebuvo tokios socialinės tradicijos skatinti papasa- 
koti apie matytą, patirtą ar vykdytą smurtą. Antra vertus, vokietės galėjo 
kalbėti apie sunkumus ir viktimizaciją namų fronte — apie tai, kad turė- 
j0 atlikti vyrų darbus — vairuoti tramvajus, palaikyti tvarką prekyvietėse, 
prižiūrėti ūkius; apie nusiaubiantį jų miestų bombardavimą; apie namų 
netekimą, bėgimą ir pokario badą.? Auditorija gana imli prisiminimams, 
patvirtinantiems tradicinius moters kaip nepalaužiamos gynėjos, laukian- 
čios merginos, tyros kankinės vaidmenis. 


T-- moterys, kaip Annette Schūcking, Ilse Struwe, Ingelene Ivens 

Jaunystė paaiškina, kodėl tiek daug šių moterų pasinaudojo momentu ir 
įsitraukė į judėjimą. Bet ar vėliau tuo galima pasiteisinti? Atsiminimuose 
ir interviu, ir net ginamosiose kalbose teisme gėdingus veiksmus aiškin- 
davo taip: „Tada buvau tokia jauna.“ Jaunystėje jos buvo naivios ir lanks- 
čios. Bet per karą, kai iš arčiau pamatė baisią savo tautos veiksmų tikrovę, 
kiekviena rinkosi asmeniškai. Galėjo nebūti galimybės palikti postą ar 
išvengti genocido liudijimo, bet vis tiek galėjo rinktis, kaip elgtis per karą 
ir po jo. 

Daugelis vokiečių moterų tai, kas vyksta, matė įvairiomis aplinkybė- 
mis. Jos pažvelgdavo į getą iš smalsumo, užtikdavo masinių kapų ar, kaip 
Annettei Schūcking, joms būdavo liepiama rūšiuoti žydų drabužius ir 
asmenius daiktus. Kaip Ingelene Ivens, jos matė žydų pabėgėlių, atėjusių 
pagalbos į mokyklos kiemą; kaip Ilse Struwe, pro langą matė į miesto 
pakraštį varomus žydus ir girdėjo jų sušaudymą. Trokšdamos apsisaugoti, 
dauguma užsimerkdavo. Bet kaipgi moterys, esančios pačiame masinių 
žudynių mašinos centre, negalėjo nukreipti akių? 


Vokietijos Merginų sąjungos narės sveikina 
atvykusį A. Hitlerį. 1938 m. 

Vienas pagrindinių holokausto vykdytojų, už 
„Žydų klausimo sprendimą atsakingas RSHA 
skyriaus vadovas A. Eichmannas. 


Holokausto studijose kaltininko tipas suformuotas pagal Adolfą 
Eichmanną ir kitus Berlyno valdybos veikėjus, kurie organizavo deporta- 
ciją. Tai — biurokratas, žudikas arba kabinetinis žudikas. Jis leidžia genoci- 
dui vykti, duoda arba perduoda vykdyti rašytinius įsakymus — jo parkeris 
ar rašomoji mašinėlė tapo ginklu. Tokio tipo šiuolaikinis genocido dalyvis 
mano, kad popierius, kaip ir tas, kuris jame rašo, lieka švarus ir nesusite- 
pęs krauju. Kabinetinis žudikas dirba savo oficialų darbą. Jis įtikina save, 
kad, lemdamas dešimtis tūkstančių mirčių, lieka padorus, civilizuotas ir 
net nepadaręs nusikaltimo. O kaipgi tokiuose biuruose dirbusios moterys, 

padėjėjos, kurių miklūs pirštai spaudė rašomųjų mašinėlių klavišus, ar tos, 
kurios švariomis rankomis dalijo įsakymus žudyti? 

Hitlerio imperijai plečiantis ir traukiantis, moterys turėjo prisiimti dau- 
giau darbų: ne tik tvarkyti namus ir ūkį, bet ir dirbti vyriausybės sistemoje 
bei privačiose įmonėse.* Tiesą sakant, Vienos ir Berlyno gestapo biuruose 
moterų dirbo neįprastai daug — karui baigiantis, jos sudarė keturiasdešimt 
procentų. Buvo tikimasi, kad moterys palaikys vyrus ir bus jų vietose, 
kai išvyks į frontą. Karo poreikiai tarpukariu pakeitė darbo tendencijas ir 
4-ojo dešimtmečio švietimo politiką: moterims tapo prieinamas aukštasis 
išsilavinimas, moterų padaugėjo vyriausybės įstaigose, atsirado moterų 
hierarchija nuo paprastų padėjėjų iki vyresniojo personalo.? Tačiau toks 
socialinis mobilumas turėjo kainą — reikėjo dalyvauti masinių žudynių 
operacijose. 

Sekretorės, raštininkės, mašininkės ir telefono operatorės pateko į biu- 
rokratinius Reicho teisinės sistemos čiuptuvus.“ Kiekviename biure ar 
poste būdavo įdarbinama bent viena vokietė iš Reicho. Penkiems admi- 
nistratoriams vyrams tekdavo vidutiniškai viena moteris padėjėja, taigi 
moterų civilinės vyriausybės įstaigose nacių okupuotoje Lenkijoje buvo 
apie penkis tūkstančius, bent dvigubai daugiau Ukrainoje, Baltarusijoje ir 
Baltijos šalyse kartu. 

Kaip ir centrinių valdybų, kur buvo organizuojamas ir įgyvendinamas 
holokaustas, kaip antai Saugumo policijos Žydų reikalų departamento, 
administracinės bendrininkės, jos dažniausiai tvirtina tik dirbusios savo 
darbą. Tačiau, laikydamosi darbo tvarkos, sukūrė precedento neturinčius 
nusikaltimus. Niekas negali sakyti nežinojęs, kokį poveikį žmonėms turi 
jo darbas. 

Nedaug kas yra parašyta apie šių valdybų vidinę tvarką galbūt dėl 
nedėmesingumo atviriems dirbusių jose sekretorių ar susidūrusių su 
šiomis moterimis ir atpažinusių jas kaip dalyvavusias nusikaltimuose žydų 
liudijimams. Pagal vietinę vokiečių administratorių hierarchiją, skyriaus 
komisaro (regiono gubernatoriaus) sekretorė dažniausiai būdavo matoma 
šalia jo. 

Komisarų nebuvo daug (ypač turint omenyje, kokią didelę teritoriją val- 
dė), bet jie gerai matomi. Pašiepiamai vadinami fazanais, pasipūtę vaikš- 
tinėjo su akį rėžiančiomis garstyčių rusvumo uniformomis, išpuoštomis 
spalvingomis nacių emblemomis ir ženkliukais. 

Jų asistentės užsidirbo mažesnių sparnuočių — Goldammern, arba gel- 
tonųjų startų — žvirblio dydžio krūmuose ar grioviuose perinčių paukščių, 
pavadinimą.' Mažesniuose miesteliuose, sakykim, Lydoje, vokiečių parei- 
gūnai praleisdavo nemažai laiko kartu: su šeimomis gyveno tuose pačiuo- 
se namuose, lankėsi tose pačiose mokyklose, valgyklose ir įstaigose, be to, 
kartu plaukiojo ir iškylavo prie vietos ežerų bei upių. 


Tarp Lydos elito buvo Liselotte Meier, jauna moteris, pasirinkusi darbą 
biure Rytuose vietoj darbo fabrike Leipcige.š Per mėnesį trukusį mokymą 
Kriozinzės pilyje Pomeranijoje Lenkijoje ji buvo mokyta ir šaudyti pisto- 
letu. Ten jos akį patraukė vienas iš aukštų pareigūnų išvaizdus smogikas 
Hermannas Hanwegas. Bemaž dvigubai už ją vyresnis Hanwegas dirbo 
partijos administracijoje ir, kaip daugelis senų vilkų, buvo apdovanotas 
šilta vietele imperijoje.? 

Leisdami kartu laiką Minske, jie įsimylėjo. Hanwegas reikalavo, kad 
ji drauge su juo vyktų į Lydą, kur jis gavo rajono komisaro vietą. Jiems 
atvykus ankstyvą 1941 m. rudenį, mobilusis žudymo būrys jau šlavė mies- 
tą — žudė Žydų inteligentiją ir vietinės ligoninės pacientus. Tačiau tūkstan- 
čiai žydų išliko, i1r Hanwego pareiga buvo padaryti regioną Judenfrei, be 
žydų.!0 

Dvidešimtmetė Meier būdavo netoli Hanwego ir kišdavosi į reikalus. 
Visur vykdavo drauge. Jos stalas stovėjo prie įėjimo į jo kabinetą, ir Meier 
tvarkė, kas pateks pas viršininką. Žinojo žydų tarybos narius; net ir prač- 
jus dvidešimt metų po karo, dar galėjo išvardyti pavardėmis. Tikriausiai 
neatsitiktinai taip pat buvo artima Hanwego šeimai. Kai persikėlė į Lydą, 
Hanwegas įsakė Meier atlydėti jo žmoną ir tris vaikus. Vaikai vadino 
Meier mamos pavaduotoja; komisaro žmona ją vadino Brutu.!! 

Lydoje Hanwego vaikai lankė specialią vokiečių mokyklą ir žaidė vie- 
tos parkuose bei miškuose. Paprastai drauge su tėvais jie eidavo į getą, 
kur tūkstančiai žydų visaip stengėsi likti gyvi, tad vykdė kiekvieną vietos 
vokiečių užsakymą ir įgeidį. Kad įtiktų komisarui, keletas žydų amatinin- 
kų sukūrė ir padarė elektrinį traukinuką jo sūnui gimtadienio proga. Jie 
taip pat įteikė Hanwegui po žiedą kiekvienam jo šeimos nariui. Šiandien 
komisaro žiedai yra branginamas šeimos palikimas.!ž Sidabrinis žiedas 
su didžiuliu gintaru papuoštas Hanwego herbu — mažutis kirvis ir vėzdas 
išraižyti juvelyriškai kruopščiai. 

Senajame Reiche per karą patirti nepritekliai - maisto ir pastogės netu- 
rėjimas - Rytų turtuolius padarė nesustabdomus. Sekretorės gal ir gau- 
davo laiškų ir siuntinių iš namų, bet daug daugiau buvo siunčiama paštu 
ne iš Vokietijos į Rytus, bet atvirkščiai. Okupuotų teritorijų personalas į 
Vokietiją ir Austriją gabendavo prisiplėštus daiktus: dėžes kiaušinių, miltų, 
cukraus, drabužių ir baldų. Tai buvo didžiausia organizuoto plėšikavimo 
ir ekonominio išnaudojimo kampanija istorijoje, o vokietės buvo tarp 
pagrindinių veikėjų ir naudos gavėjų. 

Režimas nuolaidžiavimo netoleravo; žydų daiktai oficialiai buvo Reicho 
nuosavybė, neskirta asmeniniam naudojimui. Kai kurie plėšikai, tarp jų - ir 
moterys, buvo nubausti ir net nuteisti mirti už vogimą iš Reicho. Tačiau 
aišku, kad ši ypatinga veikla vargu ar turėjo ką nors bendra su paklusimu 
fiureriui, ypač todėl, kad masinės vagystės - Trečiojo reicho ekonomikos 
dalis ir sritis. Kas turėjo atlikti juodą masinio žudymo darbą, tas tikėjosi ir 
kompensacijos. 

Vokiečių vyrų ir moterų, kurie prieidavo prie grobio, godumas, regis, 
nepasotinamas. Varšuvos policininko žmona, pavyzdžiui, sandėlį prigrūdo 
tiek, kad nebeliko vietos; grobį sukrovė lauke aplink namą. Veikli Lvovo 
policijos pareigūno žmona nusprendė parduoti, ką prisiplėšusi, tad drą- 
siai įsteigė parduotuvę toje pačioje gatvėje, kur policijos būstinėje dirbo jos 
vyras. Vyriausiųjų pareigūnų žmonos visur eidavo apsitaisiusios vogtais 
kailiniais ir, reikalaudamos būstų, užsakydavo žydų amatininkams vonių 
kambarius išklijuoti vogtomis porceliano plytelėmis ir įrengti balkonus. 
Tiesą sakant, ekscesai buvo tokie akivaizdūs, kad dar per karą buvo keli 
kritiniai pranešimai ir tyrimai." 

Žydų daiktų dalybos ir naudojimas netoli masinių žudynių vietų laikytas 
triumfu ir priežastimi švęsti. Po Reinhardo operacijos (Aktion), per kurią 
naciai nužudė 1,7-2 milijonus Lenkijos žydų (taip pat kitų šalių žydų), 
nusiuntę į dujų kameras Belze, Sobibure ir Treblinkoje, buvo įsteigtas 
vienas didžiausių grobio sandėlių nacių okupuotoje Europoje.'* Ant šios 
grobio krūvos netoli Liublino sėdėjo žudymo operacijos vadovas SS gru- 
penfiureris Odilo Globocnikas ir jo „ponios“. Pasak buvusio padėjėjo, 
Globocniko sekretorės linksmai sudarė į Treblinką deportuotinų žydų (jie 
mirė) ir konfiskuoto turto sąrašus." 

Globocniko meilužės ir sekretorės nebuvo tiesioginės holokausto 
nusikaltėlės ar bent nėra liudijimų ar dokumentų, patvirtinančių, kad 

Liublino SS ir policijos vadas O. Globocnikas (dešinėje) - vienas pagrindinių 


mirties stovyklų Lenkijoje kūrėjų. 1940 m. 


įvykdė smurto aktų. Bet buvo bendrininkės: joms diktavo, ir jos spausdi- 
no įsakymus, lengvinančius žydų plėšimą, deportavimą ir masinį žudymą. 
Sumaniai vykdė pareigas ir prisidėjo prie siekio visiškai išnaikinti žydų 
tautą. Globocniko ataskaitas apie sėkmingas galutinio sprendimo opera- 
cijas perduodavo Himmleriui. Kaip profesinio ir asmeninio rojaus kūrė- 
jos tokiems aukštiems vadovams kaip Globocnikas prisidėjo prie ydos 
normalizavimo.!* 


Kartą Hanwego sūnus nuėjo į geto dirbtuves, kur mėgo žaisti, ir pamatė, 
kad žydų ten nėra. Kadangi Lydos žydai tebebuvo šaudomi mieste ir 
aplinkiniuose kaimuose, jis nenustebo, išgirdęs kalbant, kad visi žydai 
nužudyti.' Pirmosios ir didžiausios žudynės įvyko 1942 m. gegužės 8 d. 

už dviejų kilometrų nuo miesto.!* Į užmiestį išvežta apie 5670 žydų, jie 
priversti nusirengti, suklupdyti prie masinio kapo duobės ir sušaudyti. 
Žydų darbininkai užžėrė kūnus kalkėmis ir žeme. Tada Hanwegas ir jo 
pavaduotojas privertė juos, ką tik palaidojusius mylimus žmones, nusi- 
lenkti ir padėkoti, kad liko gyvi. Miesto gatvėse buvo pilna senukų ir vai- 
kų lavonų. Šios aukos buvo per silpnos ar per mažos nueiti iki sušaudymo 
vietos. 

Visos biurų sekretorės matė šį sąmyšį ir girdėjo šaudant. Bet Liselotte 
Meier buvo daugiau nei pasyvi liudytoja: dalyvavo planuojant žudynes ir 
daugiau nei kartą - per sušaudymus 1942-1943 m. Tiesą sakant, iš pokario 
pareiškimų apie Lydos komisariato nusikaltimus sukrečia tai, kad Meier 
buvo bene labiausiai nusimanantis asmuo, „daug geriau informuota nei 
daugelis stoties pareigūnų ." 

Būdama sertifikuota buhalterė, Meier su Hanwegu tris keturis kartus per 
savaitę eidavo į žydų dirbtuves ir kruopščiai skaičiuodavo, ką užsakydavo 
vokiečiai ir ką pristatydavo žydų darbininkai. Užsakymus ji aptardavo su 
žydų taryba ir jos vadovu inžinieriumi Altmannu. Pateikdavo ir savo užsa- 
kymų. Buvęs žydų darbininkas prisimena: 


Komisariato pareigūnai, vokiečių karininkai ir jų giminaičiai naudo- 
josi dirbtuvėmis ir jas užversdavo užsakymais, kuriuos reikėjo įvykdy- 
ti laiku. Specialus skyrius iš batų fabrikų gaudavo odos atraižų ir iš jų 
gamino odinius daiktus - diržus, pinigines, rankines, spalvotas dėžutes ir 
papuošalus, kuriuos ypač mėgo komisariato biurų darbuotojos.*! 


Žydų darbininkai tenkino kiekvieną Meier ir Hanwego pageidavimą: jų 
malonumui sukonstravo baseiną, renovavo vasarnamį, ruošė delikatesus, 
kuriuos patiekdavo jiems nuogiems po sueities.“* Gali atrodyti nesupranta- 
ma, kad intymūs santykiai užsimezgė genocido ir smurto sūkuryje. Tačiau 
holokausto siaubas - ne tik Meier ir Hanwego romano fonas; tai buvo jų 
aistrą kurstanti ugnis. Juos užvaldė įgyta galia ir „vieta po saule“, vokiškai 
vadinamos Ostrausch, arba veržimasis į Rytus.?? Ši euforija pasireikšdavo 
seksu ir smurtu.“ 

Hanwego sekretorė-sugulovė tapo jo patikėtine. Meier jis davė leidimą 
patekti į biuro seifą, kur saugojo slaptus įsakymus. Ji ne tiesiog rašyda- 
vo, ką diktuoja komisaras (toks daugiausia stenografuotojos darbas), bet 

dažnai ir jai pačiai liepdavo parašyti įsakymą ir drauge su vokiečių parei- 
gūnais, įskaitant ir žandarmerijos vadovus, pasirūpinti kanceliariniais 
dalykais. 

Apklausiama po karo, Liselotte Meier negalėjo prisiminti, ar ji davė įsa- 
kymą sušaudyti šešiolika žydų darbininkų, kurie pavėlavo į darbą - dėl 
to vėliau ji buvo apkaltinta parašiusi šį įsakymą. Per slaptus susitikimus, 
kuriuose planuotas masinis sušaudymas, Meier darydavo užrašus ir su 
saugumo policija (SD), vietos žandarmerija, vietos meru ir komisaro pava- 
duotoju „žydų reikalams“ koordinuodavo judėjimą. Tačiau ką rašyti popie- 
riuje, buvo apgalvota. „Kada vyks žydų akcijos, nedaug kas užrašyta - tai 
buvo visiškai slapta, - tvirtino Meier vėliau. Jos viršininkas pasakydavo 
vietos policijos vadui ir biuro personalui, kada ir kur turi būti iškastos 
duobės. 

Prestižinį biuro antspaudą Meier laikė savo stalčiuje; tai reiškė, kad ji 
galėjo pasirašyti už komisarą. Oficialus antspaudas buvo tam tikros for- 
mos, panašiai kaip darbuotojo tapatybės kortelė (vadinamoji auksinė), ir 
galėjo būti gyvybę saugančiu biurokratiniu įrankiu. Žydui vienintelis būdas 
išvengti sušaudymo duobės, išskyrus pabėgimą ar savižudybę, buvo gauti 
paskyrimą dirbti. Komisaras ir jo darbuotojai turėjo įgaliojimus nustatyti, 
kas yra ir kas - nėra žydas.“ Jie nuspręsdavo, ką žudyti, o ko pasigailėti. 

Sekretorės, dalyvaujančios atrenkant žydų darbininkus ir išduodavusios 
tapatybės korteles, turėjo savo favoritų; vienas iš Meier pamėgtųjų buvo 
žydas kirpėjas, ateidavęs į jos butą. Šis kirpėjas buvo naudingas žydas, 
o dauguma kitų, pasako jos, Dreck - atmatos, šiukšlės. Slanime (dabar 
Baltarusija) kita ypatinga rajono komisaro asistentė sekretorė - Erna 
Reichmann - stovėjo priešais dviejų tūkstančių žydų, atvarytų sušaudyti, 
koloną. Žydai darbininkai buvo išstumiami iš eilės vadovaujantis formaliu 
sąrašu, kurį ji su kolegėmis buvo išspausdinusi, arba pasirenkami čia pat 
vietoje. Reichmann pastebėjo žydę, kuri „nebuvo baigusi megzti jai megz- 
tinio, tad šią moterį iš kolonos pašalino. 


Bet ir nagingi žydų darbininkai, nacių manymu, buvo visiškai beverčiai. 
Nuvertinti ir netekę žmogiškojo orumo, žydai tapo vokiečių prižiūrėtojų 
vergais ir žaisliukais. Žydų žudymas Lydoje virto pasismaginimu kaip kiš- 


[LAZ 


kių medžioklė. Štai ką pasakojo vienas žydų prižiūrėtojas: 

Per Lydą į žudynių vietą varomi žydai. Vokiečių sargybiniai - pareigūnė ir civiliai - 
tikriausiai renkasi darbininkus ar tinkamus žydų daiktus. 1942 m. kovo mėn. 


Landesarchiv, Speyer Collection. 


Vieną sekmadienį visi Lydos žydai buvo išvaryti į gretimus miškus iš 
krūmų baidyti kiškių ir varyti į medžiotojus. Šiam darbui atrinkta keli 
šimtai vyrų, ir žydai, drebėdami nuo šalčio ir iš baimės, kas gi dabar 
bus, nubrido keliu per gilų sniegą. Staiga pasirodė kelerios rogės, kuriose 
sėdėjo Hanwegas, jo darbuotojai, vyresnieji pareigūnai ir moterys, įsisu- 
pusios į nuostabius kailinius. Visi buvo girti, sudribę ant sėdynių, glėbes- 
čiavosi ir šūkavo, iš tolo griaudėjo jų juokas. Rogės prašvilpė tarp eilių, 
riksmai vis garsėjo. Sulaukėję vokiečiai tyčiojosi, juokėsi iš žydų, tuos, 
kurie buvo arčiau, perliedavo rimbu. Vienas girtas karininkas nusitaikė 
medžiokliniu šautuvu ir ėmė šaudyti žydus pašėlusiam saviškių malonu- 
mui. Kulkos pakirto keletą ėjikų, ir jie sukniubo kraujo klane.** 


Po karo Meier prisipažino, kad su bendradarbiais dalyvavo tose sekma- 
dienio išvykose ir medžioklėse. Žydai tapo lengvu taikiniu, ir tai teikė 
pasitenkinimą netaikliems, dažnai apsvaigusiems šauliams. Išsekę, prastai 
mintantys žydų darbininkai lėtai kiūtindavo per sniegą. Jų juodos figūros 

išryškėdavo baltame žiemos fone. Keli laimingieji išvengė vokiečių kulkų 
ir pasislėpė miško priedangoje. „Mus išgelbėjo medžiai, - vėliau Lydoje 
pasakys išsigelbėjęs žmogus. - Pasislėpėme tarp šakų, ir mūsų nepama- 
tė.“ Meier negalėjo įsivaizduoti, kad po dvidešimt metų Lydos žydai vėl 
pasirodys, ją atpažins ir apkaltins.?? 

Holokausto istorikai dažnai nagrinėja pirmąją žudynių bangą Sovietų 
Sąjungoje, kurią sukėlė motorizuotieji saugumo daliniai, vadinamie- 
ji Einsatzgruppen.?! Baigiantis 1941 m., šie elitiniai žudikų būriai buvo 
sušaudę netoli penkių šimtų tūkstančių sovietinių žydų. Šio bjauraus darbo 
dokumentavimas buvo toks išsamus, kad po karo amerikiečiai kaltintojai 
prieš vadovaujančius Einsatzgruppen narius pradėjo specialų Niurnbergo 
procesą. Tačiau nedaug kas buvo pasakyta apie tuos, kurie spausdino šiuos 


L. Meier -„Frau Apfelbaum“ su šautuvu Lydos miškuose. 


Landesarchiv, Speyer Collection. 

DER EINSATZGRUPPE A DURCHGEFUHRI 
—- JUDENEXEKUTIONEN 


RIGAER 
BUCNHT 


136421 
O KAUEN 


GESCHATZTE ZAHL DER NOCH VORHANDENEN JUOEN 124000 


Einsatzgruppe A sudarytas karstais išpieštas žemėlapis su 
galutiniais 1941 m. nužudytų žydų skaičiais. United States 
Holocaust Memorial Museum, Thomas Wartenberąg. 


prakeiktus holokausto įrodymus. Į Einsatzgruppe A buvo paskirta bent try- 


lika mašininkių.?* 


Viena iš jų vėlyvą 1941 m. vasarą ir rudenį atidžiai spausdino, ką dik- 
tavo jos viršininkas Waltheris Stahleckeris, kol žydų, komunistų ir psi- 
chikos ligonių, kurie turėjo būti sušaudyti Estijoje, Latvijoje, Lietuvoje ir 
Baltarusijoje, skaičius pasiekė 135 567. Ji padėjo spausdindama, kopijuo- 
dama ir oficialiai patvirtindama 143 lapų ataskaitą, kuri iš Einsatzgruppe 
A būstinės Rygoje turėjo būti išsiųsta į Berlyną. Prie galutinės 1942 m. 
sausio mėn. Stahleckerio ataskaitos Heydrichui buvo pridėtas specialus 
žemėlapis, kuriame vaizduojama, kad Rytuose galutinis sprendimas jau 

beveik baigtas. Kiekviename regione nupieštas karstas ir ant jo užrašytas 
galutinis nužudytų žydų skaičius. 

Gavusiems Stahleckerio ataskaitą nereikėjo vargti skaitant kiekvieną 
sakinį. Pakankamai įspūdingi skaičiai ir nupiešti karstai aiškiai išreiškė 
žudymo apimtį. Moterys, dirbančios SS biuruose, parengė tūkstančius 
tokių ataskaitų lapų, jų gaudavo Berlyno valdyboje ir dažnai išsiuntinėda- 
vo reicho agentūroms.?? 

Himmleris suprato, kad moterys yra svarbi darbo jėga vykdant geno- 
cido planus. Be bendradarbiavimo su SS kaip stovyklų sargybinėms ir 
vaisingoms nuotakoms, moterims buvo leista prisidėti prie elitinių teroro 
organizacijų specialiuosiuose pagalbiniuose administratorių daliniuose. 
1942 m. pradžioje Himmleris įsakė jas skirti į atsakingas pareigas ir įsteigti 
SS raštinės padalinį SS-Frauenkorps. Jis įtikino savo pavaldinius, kad mote- 
ris reikia gerbti ne tik dėl biologinio jų indėlio, bet ir dėl organizacinių 
savybių. 

Žinomoje kalboje SS generolams, sakytoje Poznanėje 1943 m. spalio mėn., 
Himmleris ragino kolegas dukteris, seseris, nuotakas ir merginas siųsti 
į naujas elitines mokymo programas.'** Remdamasis vyrų riteriškumu ir 
garbe, skatino susitaikyti su moterų integravimusi į darbą, nes tai būtina 
karui. Himmleris apsilankė mokykloje ir patikino, kad darbas SS šių nau- 
jokių moralei nepakenks; atvirkščiai, jos taps dar tinkamesnės santuokai. 

Moterų darbas ir kilimas SS kėlė konfliktus ir įtampą. Johanna Langefeld, 
pirmoji moteris, paskirta SS superintendante Birkenau, pasveikino 
Himmlerį, 1942 m. liepos 18 d. apsilankiusį Aušvice. Jos kolega Aušvico 
komendantas Rudolfas H6ssas manė, kad Langefeld per daug užsispyrusi, 
ir abejojo, ar įgyvendins planus didelei moterų koncentracijos stovyklai 
Birkenau. Himmleris laikėsi savo - „moterų stovykloms turi vadovauti 
moterys .?? Jis palaikė, kai Langefeld buvo skiriama SS vyresniąja superin- 
tendante, ir perspėjo, kad SS vyrai į moterų stovyklą neitų. 

Karjeros keliai stovyklose ir kiti biurokratiniai darbai modernioje nacių 
valstybėje moterims atsivėrė ne kaip pavaldinėms, bet hierarchijoje, joms 
skirtos vadovaujančios pareigos, ir jos įgijo precedento neturinčią valdžią 
bei pagarbų uniformuotų vyriausybės pareigūnų statusą. Administratorės 
ir sargybinės, žiauriai valdydamos kalines didžiulėse koncentracijos sto- 
vyklose ar spausdindamos įsakymus vykdyti žydų bei Lenkijos, Ukrainos 
ir Baltarusijos civilių gyventojų, įvardytų kaip partizanai, žudynes, 

Moterys SS tarnyboje. Nors jos nebuvo laikomos tikrosiomis šios organizacijos 
narėmis, o tik vykdančiomis pagalbines funkcijas, jų švarkus puošė SS runos. 


padėjo nustatyti įprastas masinių žudynių procedūras. Savo organizacinius 
ir asmeninius įgūdžius jos atidavė destrukcijos mašinai. 

Varšuvoje slaptosios policijos sekretorės tvarkė represijų prieš Lenkijos 
politinius kalinius dokumentus. Kokios būdavo pasekmės? Vienas tar- 
nautojas pasakė: „Prieškambary gulėdavo krūva aplankų, tarkim, šimtas 
ar pan., ir jei turėdavo būti sušaudyta tik penkiasdešimt, moteris savo 
nuožiūra galėdavo atrinkti. Kartais divizijos vadas sakydavo: „Vienas ar 
kitas turi būti sušaudytas, reikia atsikratyti to šunsnukio.“ Bet paprastai 
„registratorė nuspręsdavo, kas bus sušaudytas. Kartais kuri nors klausdavo 
kolegės: „Kaip manai? Šitas taip ar ne?“*“ Šis žvilgsnis į Varšuvos policijos 
departamentą pagauna esmines nacių teroro savybes: koks buvo doku- 
mentų tvarkymas, koks užmojis, ideologinis įkarštis, rutininis atsitiktinu- 
mas ir priklausymas nuo moterų biuro darbuotojų. 


+++ 

SS reichsfiureris H. Himmleris (dešinėje) su viena iš savo vadovaujamos 
organizacijos pagalbininkių. 


Ternopilio (dabartinėje Ukrainoje, bet tuo metu - nacių okupuotoje 
Lenkijoje) Gestapo biuro dvidešimt dvejų metų mašininkė minėjo specialų 
susirinkimą 1942 m. rugpjūčio mėn., kuriame dalyvavo visi šio regiono 
esesininkai vyrai. Po tokių susirinkimų viršininkas jai pranešdavo, kad 
biure kitą dieną nieko nebus, ir moterys turėtų „laikyti viską ant savo 
pečių?" Grįžę vyrai būdavo gerai nusiteikę ir pasakodavo apie masinius 
sušaudymus dažnai su siaubingomis detalėmis. Buvo žudoma didelę lentą 
lyg trampliną įtvirtinus virš masinio kapo duobės. Žydai turėjo užeiti ant 
jos ir, pašauti toliau stovinčių šaulių, krisdavo žemyn. 

SS policininkai iš jaunųjų mašininkių biuro vykdė sušaudymus 
Ternopilyje, Skalate ir Berežanuose. Vienas vyras, grįžęs iš žudynių, ištiesė 
jai ranką ir liepė paspausti. Ji atsisakė, nes ranka buvo nešvari. „Aha, - 
nusijuokė ir ištiesė ranką tarsi šaudydamas. Tada parodė į savo uniformą ir 
batus ir tarė: - Žiūrėk, čia užtiško kraujo, ir čia, ir čia.“ 


124 


4. Bendrininkės 


Sabine Dick, sekretorė, kuri, prieš vykdama į slaptosios policijos biurą 
Minske, dirbo Reicho saugumo vyriausiojoje valdyboje Berlyne, padavė 
ranką susikruvinusiam viršininkui. Atvykusi į Baltarusiją, ji jau buvo užsi- 
grūdinusi, beveik dešimtmetį Gestape dirbusi sekretorė. Siekė paaukšti- 
nimo ir algos padidino.?* Buvo pažadėta paskirti į geriausią vietą - turėjo 
būti buvusio teisės studento, profesionalaus detektyvo, užkietėjusio žudiko 
iš Einsatzgruppe A Georgo Heuserio asmeninė sekretorė. Vėliau Vakarų 
Vokietijos teisme jis bus nuteistas už 11 103 žmonių nužudymą. 

Georgas Heuseris ir Sabine Dick, vadovaudami biuro veiklai, susidrau- 
gavo. Pasak Dick, kai Heuseris turėdavo duoti įsakymą dėl Aktion prieš 
žydus, atskubėdavo prie asistentės: „Sabine, greitai parašyk! *? Sabine Dick 
suprato kodinę tokių įsakymų kalbą: galbūt Heuseris diktuodavo ką nors 
panašaus į „visiškas geto sunaikinimas tam tikroje vietoje“, pavadinimas 
retai būdavo akivaizdžiai susijęs su žydais. 

Paprastai turėdavo parengti tris įsakymų rinkinius, po vieną kiekvienam 
šaudymo būrio vadui. Ji parengdavo dokumentus, o Heuseris įteikdavo 
savo dalinio vadams. Taigi įsakymai nepaplisdavo plačiai, nebuvo daromi 
dublikatai saugoti aplankuose. Išleidus tokį įsakymą, biure būdavo ramu, 
kartais - ir šventiška, visi atsipalaiduodavo. Vyrams palengvėdavo, kad jų 
nešaukia į tikrą kovą antipartizaniniame kare. Šaudyti beginklius žydus 
paprasčiau. 

Įsakymai dėl antipartizaninių kampanijų - kitokie. Būdavo surašoma 
daug daugiau detalių, taip pat partizanų vardai, nurodymai skirti ginklų, 
maisto ir kitų atsargų vietas. Įsakymuose dėl žydų sušaudymo, kuriuos 
spausdino Sabine Dick, nieko nebuvo užsimenama apie maisto atsargas. 
Tačiau degtinė rekvizuojama ir atiduodama šaudytojams. Taigi tie, kas 
patekdavo į sušaudymo būrius, iš Aktion dažnai grįždavo girti ir eidavo į 
moterų bendrabutį. Apsimesdami, kad reikia išspausdinti daug ataskaitų, 
išvesdavo moteris iš jų kambarių ir, kaip neužgauliai sakė viena sekretorė, 
„siekdavo mūsų draugijos .* 

Antipartizaninės operacijos galėjo tęstis kelias savaites; masinis sušau- 
dymas paprastai vykdavo vieną dieną. Tikėtasi, kad esesininkai vykdys 
žiaurumus prieš civilius gyventojus ir žydus, bet nė vieno nenubaudė, jei 
atsisakė dalyvauti Aktion prieš žydus ar partizanus arba jei žudynių dieną 
liko biure. Nebuvo reikalaujama, kad vyrai ar moterys dalyvautų genoci- 
de, bet holokaustas nebūtų galėjęs vykti, jei pareigos jausmas nebūtų ėmęs 

viršaus prieš moralę. Palaikydami suvokimą, kad pareiga yra aukščiau 
moralės, vyrai ir moterys elgėsi skirtingai. 

Neilgai truko, kol Sabine Dickir jos kolegės, baigiantis 1941 m. atvykusios 
į rytines teritorijas, pamatė, kad čia gyvenantys ar iš Reicho atgabenti žydai 
yra žudomi. Minsko gestapo biuras, kuriame dirbo bent dešimt raštininkių, 
mašininkių, buhalterių ir vertėjų, buvo holokausto epicentras. Čia leido 
laiką daug žymių holokausto nusikaltėlių, tarp jų ir Heinrichas Himmleris, 
mėgęs priimti sprendimus vietoje ir žudymo vietose Baltarusijoje atlikti 
mirtinus eksperimentus su sprogstamosiomis medžiagomis bei anglies 
monoksidu.“! Sabinės Dick biure dirbo apie šimtą žydų darbininkų, kurie 
miegodavo rūsyje.“" Pastate taip pat buvo tardymo kambariai ir kankini- 
mo kameros. Kai kuriuos žydus pakardavo kieme, kitus sugrūsdavo į dujų 
kameras, stovinčias priešais įstaigą. Tokia buvo aplinka jos darbo vietoje. 

Vargu ar stebina, kad biure apie deportuotus žydus ir kalinius kalbė- 
jo nežmoniškai. Vartojimo, prekybos, spekuliacijos aplinkoje, kur dažnai 
gurguolės, Gestapo biuro darbuotojai apsidžiaugė dėl gausių skanėstų — 
juos vadino Judenwurst, žydiška dešra, ji buvo pavogta iš deportuotųjų.* 
Niekas neturėjo būti iššvaistyta, išskyrus „žmogiškąsias atliekas. Būdamos 
žydų daiktų ir nuosavybės skirstymo centre, sekretorės tvarkydavo susi- 
grobtą „žydišką dešrą“. Prieš žydų žudynes ar po jų dešrą supjaustydavo, 
patiekdavo ir suvalgydavo su bendradarbiais. 

Bet Sabine Dick norėjo daugiau nei žydų maisto.“* Biuro kolegos kal- 
bėjo apie didelį ūkį Mažajame Trostenece, maždaug už aštuonių mylių 
nuo Minsko, pilną žydų drabužių ir kitų asmeninių daiktų. Mažajame 
Trostenece buvo darbo stovykla ir didžiausia vieta, kur vietiniai ir 
Nyderlandų, Austrijos, Čekijos, Vokietijos ir Lenkijos žydai šaudyti į duo- 
bes ir tada suslegiami traktoriais. Ūkyje ir aplinkiniuose miškuose masi- 
nių holokausto kapų sankaupa netrukus tapo didžiausia visoje Baltarusijos 
teritorijoje; manoma, kad čia nužudyta nuo šešiasdešimt penkių iki dviejų 
šimtų tūkstančių žydų. Daugelis nužudytųjų Mažajame Trostenece buvo 
pasiturintys ir iš Hamburgo, Frankfurto, Vienos atsivežė vertingų daiktų. 

Kai kare žuvo Dick brolis, ir jai reikėjo gedulo suknelės, iškart pagalvojo, 
kad sandėlyje Mažajame Trostenece galima ko nors rasti. Heuserio virši- 
ninkas SS oberšturmbanfiureris Eduardas Strauchas atkreipė dėmesį, kad 
jai, vokietei, netinka dėvėti žydų drabužius. Bet ji vis tiek pasiėmė suknelę. 

Iš savo dantų gydytojo taip pat gavo pažymą, kad dantims taisyti jai reikia 
aukso, ir ją pateikė Georgui Heuseriui. Jis davė tris vestuvinius žydų žie- 
dus, paėmęs iš aukso krūvos, saugomos seife. Po karo Dick pareiškė, kad 
žiedus pametė per sąjungininkų bombardavimą. Tačiau tyrėjai nepaprašė 
jos išsižioti. 


Sekretorės Liselotte Meier ir Sabine Dick buvo pačiame nacių žudymo 
mašinos centre ir, kaip daugelis kitų, pasinaudojo savo padėtimi plėšikau- 
damos. Mokytojų, slaugių, socialinių darbuotojų, persikėlimo patarėjų 
bendradarbiavimas Rytuose nebuvo toks įprastas ir paplitęs, kaip sekreto- 
rių (ir, kaip dar matysime, žmonų). Bet vis tiek svarbu ir verta jį ištirti, kad 
būtų įrodyta, kaip plačiai, dažnai ad hoc, moterys buvo įtrauktos į genoci- 
do operacijas. 

Iš žemėlapių, kuriuose sužymėta, kur vokietės telkėsi Rytuose, maty- 
ti, kad daugiausia jų buvo tuose regionuose, kur gyveno daug etninių 
vokiečių: tam tikrose Lietuvos, Ukrainos ir Rytų Lenkijos dalyse bei 


Liublino gete sukrautas čia įkalintų žydų turtas. 

carinės Rusijos gyvenvietėse, kur vokiečių ūkininkai ir amatininkai gyve- 
no XVIII a.“ Turint omenyje Hitlerio ir Himmlerio vizijas, kad šios kolo- 
nijos ateityje tapsiančios Reicho tvirtovėmis, jaunos vokietės, kaip fiurerio 
misionierės, dar vadinamos kultūros nešėjomis, gaudavo užduotį kurti šias 
gyvenvietes. 

Viena iš tokių etninių vokiečių tvirtovių buvo tarp Žytomyro ir Vinicos, 
kur Hitleris ir Himmleris 1942 m. vasarą įsteigė savo ypač slaptą būstinę. 
Iš Reicho atvyko apie šimtą moterų, kad vietinį vokiečių jaunimą paverstų 
Hitlerio ištikimaisiais. Kaip Nacionalsocialistų labdaros asociacijos oficia- 
lios atstovės, šios kolonijų entuziastės įsteigė keturiasdešimt vieną vaikų 
darželį ir keletą gimdymo centrų bei slaugos punktų. Akušerės jaunoms 
moterims aiškindavo apie „rasinę higieną“. Socialinės darbuotojos ir peda- 
gogės kalė vietos vokiečiams, kad žydai turi liautis ardę vokiečių tautą, ir 
karas yra kova su žydais, kurie kelia vokiečiams bado grėsmę.“ Jos patar- 
davo jaunimui ginti vokiečių rasę sekant fiurerio pavyzdžiu ir nerūkyti bei 
negirtauti. Išdalydavo Hitlerio ir vėliavų su svastika nuotraukas ir mokė 
jaunimą nacių dainų. 

Etniniai vokiečiai dažnai buvo neturtingi, bet gana imlūs antisemiti- 
nėms kaltės atpirkimo ir keršto koncepcijoms: 4-ajame dešimtmetyje jie 
buvo patyrę bolševikų terorą ir žydus siejo su bolševizmu. Vokietės, kaip 
kultūros nešėjos, uoliai dirbusios vietinių vokiečių indoktrinacijos srityje, 
buvo mirtinas keršto įrankis. 


Matome, kad okupacinėje vokiečių visuomenėje buvo dar viena mote- 
rų grupė - esesininkų žmonos.“ Ypač sukrečia, kad, kitaip nei sekretorės, 
mokytojos, slaugės ar „kultūros nešėjos“, oficialiai jos nevaidino jokio vai- 
dmens darbuose, dėl kurių holokaustas tapo įmanomas. Tačiau dėl artimu- 
mo žudikams ir savo ideologinio fanatizmo daugelis tapo potencialiomis 
dalyvėmis. Kitos tarnavo kaip rėmėjos. 

Nacių lyderiai išmėgino įvairias priemones, kad santuoka per karą 
nenukentėtų, pavyzdžiui, priėmė įstatymą dėl svetimavimo. Kai tik buvo 
įmanoma, taip pat skatintos pareigūnų Žmonos trumpam vykti aplankyti 
savo vyrų Rytuose. Kad galėtų keliauti, reikėjo turėti specialų leidimą įva- 
žiuoti į okupuotą teritoriją, kuris būdavo duodamas remiantis kvietimu, 
dažniausiai vyro, giminaičio ar vyriausybės įstaigos viršininko. 

Patyčių akimirka. Vokiečių policijos atstovas spardo į sunkvežimį 
lipantį žydą. Krokuva. 1940 m. 


Vera Wohlaut, kuri pirmąją santuoką su Hamburgo prekybininku iškeitė 
į antrąją su SS policijos karininku, į Lenkiją atvyko 1942 m. vasarą.“ Ji ir 
jos naujasis vyras Julius greitai susitvarkė vedybų formalumus per jo atos- 
togas birželio pabaigoje, ir Vera, ilgai nelaukdama, atvyko pas jį į Rytus. 

Julius turėjo vadovauti vienai iš trijų 101-ojo rezervinio tvarkos policijos 
bataliono kuopų, paskirtų 1942 m. rugpjūčio 25-26 d. likviduoti Palenkės 
Mendzyžeco getą. Per šias dvi dienas turgaus aikštėje buvo surinkta dau- 
giau kaip vienuolika tūkstančių žydų. Kas nepaėjo ar deportacijai prieši- 
nosi, buvo sumušti ir sušaudyti. Daug kas alpo vasaros karštyje. Senukų, 
vyrų, moterų ir vaikų lavonai (maždaug 960) mėtėsi ar buvo sukrauti į 
krūvas gatvėse. Atvarytus į traukinių stotį, kur stovėjo apie šešiasdešimt 
vagonų, žydus sugrūdo maždaug po 140 į vieną. Daug kas buvo suspausti 
ir užduso. Tuos, kas išgyveno šitaip vežami, iš pradžių apsvaigino dujomis, 
tada nugabeno į Treblinką. 

Žudynių rytą Julius Wohlaufas vėlavo. Kai draugai atvyko prie vado 
namų, Vera įšoko į sunkvežimį, kuris buvo į Mendzyžecą važiuojančio 

konvojaus dalis, ir įsitaisė ant priekinės sėdynės. Gal todėl, kad buvo vėsus 
rytas, o gal norėdama būti apsirengusi kaip visi, Vera ant vasarinės sukne- 
lės vilkėjo karinį paltą ir buvo užsidėjusi karinę kepurę. 

Vera - ne vienintelė žudynėse dalyvavusi moteris. Ten buvo ir kitų vokie- 
čių pareigūnų žmonų bei Vokietijos Raudonojo Kryžiaus slaugių. Po karo 
tiriant 101-ojo rezervinio tvarkos policijos bataliono veiklą, slaugės nebu- 
vo susektos, o kelių tvarkos policininkų žmonos aptiktos. Vera apklausta 
apie šias Mendzyžeco žudynes. Tą vietą ji apibūdino kaip ramią, beveik 
idilišką darbo stovyklai. Vis dėlto kiti asmenys liudijo kitaip. 

Turgaus aikštėje, kur surinko žydus, Vera buvo labai pastebima. Ji ne 
stovėjo nuošaly, bet vaikštinėjo tarp aukų, demonstravo savo pranašumą 
ir jas žemino. Po karo paliudyta, kad Wolhauf, švytuojanti rimbu - vokie- 
čių kolonistų Rytuose simboliu - buvo nėščia. Vera, užtikrintai siekdama 
dėmesio, atsidūrė kraujo praliejimo centre. Žydams, kurie jau buvo prisi- 
kentėję nuo žiauraus mušimo ir žvėriško sušaudymo, ji atrodė kaip „viena 
tų persekiotojų . 

Šios Aktion istoriją tyrė holokausto mokslininkai Christopheris 
Browningas, Gudrun Schwarz ir Danielis Goldhagenas. Dėl vieno neįpras- 
to šių siaubingų žudynių aspekto - Veros Wohlauf dalyvavimo - kiekvienas 
jų nagrinėjo įvairius įvykius ir padarė skirtingas išvadas. Pasak Brauningo, 
vyrai dėl jos dalyvavimo žudynėse jautėsi nejaukiai, jiems buvo gėda. 
Goldhagenas, atvirkščiai, pabrėžia, kad 101-ojo rezervinio tvarkos polici- 
jos bataliono vyrai didžiavosi savo veiksmais prieš žydus; netinkamas nėš- 
čios Veros buvimas jiems tik priminė, kad nešvarus genocido darbas yra 
„vyrų reikalas. Tačiau ir Browningas, ir Goldhagenas Veros dalyvavimą 
Aktione vertina vokiečių vyrų, žudikų, požiūriu, o ne nagrinėja jos veiks- 
mus Mendzyžece. 

Likus dviem mėnesiams iki žudynių, Verai buvo atlikta medicininė 
apžiūra, kad galėtų susituokti su Juliumi.*? Gydytojas pažymėjo, kad Verai 
menstruacijos buvo 1942 m. gegužės mėn., bet nėštumo požymių nėra. 
Vera pagimdė 1943 m. vasario mėn., vadinasi, per rugpjūčio žudynes ji du 
mėnesius laukėsi pirmojo vaiko. Nėštumo dar nebuvo matyti - atvirkščiai, 
nei akivaizdu iš Juliaus Wohlaufo pokario bendražygių ir kito tvarkos poli- 
cininko žmonos prisiminimų. Galbūt apie savo „padėtį“ Vera pasisakė per 
žudynes, o gal tai buvo sustiprinta ateityje. 

Žydai verčiami šluoti mažų miestų gatves ir aikštes. 


Bataliono leitenanto žmona po karo paliudijo, kad po Mendzyžeco 
Aktion policijos komendantas sušaukė viešą susirinkimą „dalyvaujant 
daugeliui karininkų ir nekomisinių pareigūnų bei jų žmonoms, taip pat 
man““*. Vadas majoras Trappas sakė, kad žudymo akcijos - tikrai ne mote- 
rims, nes „akivaizdu: tokių dalykų nėščiosios neturėtų matyti“?! Hitlerio 
Vokietijoje moters garbės ženkleliu laikytas nėščiosios pilvas. Dėl biologi- 
jos pamišusioje Reicho kultūroje vokietės buvo vertinamos dėl vaisingu- 
mo. Moters kūnas ir sveikata - ne jos reikalas; tai viešos diskusijos tema. 

Tuo metu nėščios Veros Wohlauf dalyvavimas tada ir vėliau buvo 
suprantamas kaip dvigubas vyro ir moters vaidmenų pažeidimas. Vyrams, 
kurie mėgavosi žmonų draugija fronte, bet laikėsi tam tikrų ribų, kiek 
moteris gali tiesiogiai įsitraukti į kraujo liejimą, matyti tvirtą moterį žudy- 
nių sūkury buvo gana sunku. Holokausto bendrininkai ir kareiviai kovojo 
Vokietijos, kurią įkūnijo vaisinga moteris, gynimo karą. Įkūnydama namų 
frontą, Vera įžengė į karo ir holokausto smurto zoną.?* 

Wohlauf bendražygių reakcija atskleidžia sutrikimą, gal net kognityvinį 
disonansą. Žydai, kaip abstrakcija, fantominė jėga, turėjo mirti, kad galėtų 
gyventi vokiečiai - taip mąstė nacių nusikaltėlis.?? Vis dėlto kaip įgudęs 
policijos dalinio Lenkijoje žudikas galėjo paaiškinti kraują ant savo ran- 
kų šios jo brutalius veiksmus kartojančios jaunamartės akivaizdoje? Kad 
išlaikytų garbę ir lojalumą, jis turėjo įvykdyti žiaurią užduotį, kad ji liktų 
nekalta. 

Juliaus bendražygius tikriausiai labiausiai trikdė tai, kad Vera atrodė 
kaip moteris, o elgėsi kaip vyras. Jos, kaip ir daugybės vokiečių moterų, 
kurios atvyko pas vyrus ar dirbo okupacinėje administracijoje, buvimas 
Lenkijoje patikrino ir reformavo elgesio bei seksualumo standartus. Tai, 
ką moterys įprato daryti užsienyje, buvo nepriimtina namie. Ši revoliucija 
nevyko sklandžiai - buvo kupina įtampos ir konfliktų, kurie pabrėžiami 
pokario liudijimuose ir prisiminimuose apie holokaustą. Keldamas susido- 
mėjimą, pats savaime disonansas užgožė tai, ką Vera iš tikrųjų padarė kaip 
tiesioginė holokausto dalyvė. 


Daug vokiečių moterų iš smalsumo, žiaurumo ar dėl kitų motyvų vyko į 
nusikaltimo vietas. Kaip bendrininkės jos ragino savo bendražygius vyrus 
žudyti, bet ir pačios elgėsi smurtingai. Niekinamai stumdė žydus getuose ir 
traukinių stotyse. Konfiskuodavo ir naudodavo asmeninius žydų daiktus. 
Rengė vakarėlius, kai žydai būdavo priversti palikti savo namus ir pasitikti 
mirtį prie masinio sušaudymo duobių ar naikinimo stovyklose. 

Hrubešuvo geto likvidavimo nuotraukose matyti besišysantys vokiečiai 
žiūrovai.“ Žydams einant į traukinį, išvykstantį į Sobiborą, prižiūrėtojų 
esesininkų žmonos gėrė kavą su pyragaičiais. 101-ojo rezervinio tvarkos 
policijos bataliono nario asmeninio albumo nuotraukose matyti, kaip Vera 
geria alų su vyru ir kitais kolegomis. Nuotrauka daryta jai atvykus pas vyrą 
1942 m. vasarą. Ar tai buvo po žudynių Mendzyžece rugpjūčio 25 ar 26 d.? 

Kasdienė paprasta veikla ir socialinis, dažnai artimas bendravimas 
buvo susipynęs su genocidiniu holokausto smurtu. Tiesą sakant, Vera ir 
Julius medaus mėnesį praleido tarp getų, masinių žudynių ir deportaci- 
jų netoli Mendzyžeco, o tai, kad budeliams ir jų žmonoms, stebinčioms 
žydų mušimą ir deportavimą, būdavo patiekiama kava su pyragaičiais, 
rodo, kaip stipriai masinių žudynių sistema buvo įsišaknijusi kasdieniame 

gyvenime. Jos įtvirtinimas ir sunorminimas leido tokiems nusikaltimams 
vykti netrukdomiems. 

Tokios bendrininkės, kaip Liselotte Meier, Sabine Dick ir Vera Wohlauf, 
yra daugiau nei vien masinių žudynių liudytojos. Jos prisidėjo, kiek suge- 
bėjo, bent nuspausdamos gaiduką. Profesiniai vyrų ir moterų, savo biu- 
ruose sukūrusių veiksmingą sistemą, santykiai; intymumas tarp kolegų; 
nacių ir jų meilužių bei žmonų nuodėmingos sąjungos; nacių profesiona- 
lių fanatizmas, tikslai ir antisemitizmas buvo jėgos, kurios Hitlerio kalbas 
ir deklaracijas bei žiaurią Himmlerio politiką pavertė siaubinga kasdiene 
holokausto tikrove. 

Kolaborančių, kurios vogė iš žydų, administravo genocidą ir dalyvavo 
vykdant nusikaltimus, nėra daug mūsų kolektyvinėje sąmonėje ir oficia- 
liojoje istorijoje. Vokiečių moterų vaidmuo Hitlerio kare negali būti toliau 
suprantamas kaip jų mobilizacija ir viktimizacija namų fronte. Juk Hitlerio 
Vokietija sukūrė kitą moters kare paveikslą - smurtingą ir iškrypėlišką 
moters aktyvizmo ir patriotizmo išraišką. 


Vera ir Julius Wohlaufai prie vaišių stalo. 1942 m. vasara. Staatsarchiv, Hamburg. 

irmoji nacių žudikė buvo ne koncentracijos stovyklų prižiūrėtoja, bet 

slaugė. Iš visų profesionalių ji baisiausia. Centre suplanuotos masinių 

žudynių operacijos prasidėjo ne dujų kamerose Aušvice-Birkenau ir 
ne masinio sušaudymo vietose Ukrainoje; jos prasidėjo Reicho ligoninėse. 
Pirmieji žudymo metodai - migdomieji, hipoderminė adata ir marinimas 
badu. Pirmosios aukos - vaikai. Per karą slaugės tūkstančius apsigimusių 
kūdikių ir neįgalių paauglių nužudė didelėmis raminamųjų dozėmis, mir- 
tinomis morfino injekcijomis ir marindamos badu. 

Visa tai buvo daroma siekiant tautos pažangos ir sveikatos.! XIX a. pabai- 
goje atsirado modernus genetikos mokslas, tarptautiniu mastu paskleidęs 
eugenikos idėjas - šis terminas apibrėžtas 1910 m. pasirodžiusios šios 
srities pradininko Harvardo absolvento Charleso Davenporto knygos 
antraštėje: Eugenics: The Science of Human Improvement by Better Breeding 
(„Eugenika: mokslas apie žmogaus tobulinimą sukuriant geresnę rūšį ). 

Vokietijoje eugenika dar buvo vadinama rasine higiena ir specifiškiau 
taikoma arijų populiacijos didinimo politikai. Paveldimi „genetiniai defek- 
tai ir bruožai buvo laikomi rasinėmis ar grupinėmis apraiškomis, būdingo- 
mis skirtingoms žmonijos civilizacijoms. Kai kurie jų laikyti pažangesniais 
už kitus, ir visi skirti išlikimui. Rasizmas, kaip ir nacionalizmas, traktuotas 
teigiamai. Pažanga, įsivaizduojama kaip vokiečių grožio ir elgesio idealas, 
gali būti pasiekta tik pašalinus žmonijos kenkėjus. 

Vokietijos merginų sąjungos narės skatintos nuolat rūpintis Azine sveikata, kuri 
suvokta kaip neatsiejama tinkamos „rasinės higienos“ sąlyga. 


Revoliucingų, veiklių ir fanatiškų vokiečių vyrų ir moterų rankose žmo- 
nių nelygybės mokslas buvo kuo labiausiai ištobulintas. Biologinių mani- 
puliacijų ir sterilizacijos nepakako, kad socialinės inžinerijos priemonėmis 
būtų pasiektas arijų tobulumas; buvo per mažai ir segregacijos. Vienintelis 
„galutinis“ rasinės degeneracijos problemos sprendimas - teršiančiųjų, 
pradedant apsigimusiais vokiečiais, sunaikinimas. Kad klaidintų, tai pava- 
dino eutanazija ar žudymu iš pasigailėjimo. Ši ypatingo slaptumo progra- 
ma sankcionuota paties Adolfo Hitlerio ir vykdyta prisidengiant karu. 

Nuo pat Reicho pradžios, dar prieš įsiveržiant į Lenkiją, dalyvauti „euta- 
nazijos“ programoje buvo įtraukiamos akušerės bei medicinos darbuoto- 
jai: ir gydytojai, ir slaugės. Galiausiai šių profesijų darbuotojai Vokietijoje, 
Austrijoje, aneksuotose šalyse Reicho pasienyje - Lenkijoje ir Čekijos 

teritorijoje - nužudys daugiau kaip du šimtus tūkstančių žmonių. Beveik 
keturi šimtai medicinos įstaigų taps žudymo operacijų - rasinio tyrimo ir 
selekcijos, žiaurių eksperimentų, masinės sterilizacijos, marinimo badu ir 
nuodijimo - stotimis. 

Prieš savaitę iki naciams įsiveržiant į Lenkiją, Reicho vidaus reikalų 
ministras pareikalavo, kad gydytojai ir akušerės pateiktų ataskaitas, kiek 
naujagimių ir vaikų iki trejų metų turi sunkių fizinių ir protinių sutrikimų.“ 
Motinos buvo spaudžiamos savo „ligotus“ vaikus perduoti vadinamosioms 
pediatrijos klinikoms - apdorojimo ir žudymo centrams. Kol programa 
išplito tiek, kad apimtų ir suaugusiuosius, šiuose centruose Vokietijoje 
ir Austrijoje nužudyta aštuoni tūkstančiai vaikų. „Nepagydomų“ ligų ir 
negalių - silpnaprotystės, kriminalinės beprotybės ir demencijos - sąvokos 
pasidarė dar neaiškesnės. 

Masinis psichikos ligonių lenkų šaudymas prasidėjo Kocborove 
(Vokietijoje - Konradštainas) 1939 m. rugsėjo mėn“ 1939 m. spalį įvy- 
ko precedento neturintis Ovinskos (Treskau) beprotnamio pacientų nuo- 
dijimas dujomis. Žmones nugabeno į Poznanės VII fortą, kurio kameros 
buvo užsandarintos moliu; eksperimentą 1939 m. gruodžio mėn. stebėjo 
Himmleris. 

SS ir mobilieji policijos daliniai išnaršė Lenkiją, o vėliau Baltijos šalis, 
Ukrainą, Baltarusiją ir sušaudė bei vagonėliuose dujomis nunuodijo tūks- 
tančius beprotnamių ir ligoninių pacientų. Reiche Grafeneko ir Hadamaro 
beprotnamių personalas spausdino pranešimus apie mirtį ir, kaip žinome, 
paruošdavo urnas su paprastais pelenais ir išsiųsdavo aukų artimiesiems.“ 
Remiami Hitlerio, medicinos profesionalai ir techninis personalas ištobu- 
lino genocido ekspertizę, kurią taikė vykdydami didžiausias masines žudy- 
nes nuošaliose rytinėse teritorijose. 

1941 m. pabaigoje-1942 m. pradžioje mokslininkai, inžinieriai, „kre- 
matoriumų kūrikai, vairuotojai ir medicininis personalas buvo perkel- 
ti į Baltarusiją ir Lenkiją, kad stacionarius nuodijimo dujomis metodus 
pirmiausia išbandytų su sovietų karo belaisviais, o vėliau su žydais Belze, 
Sobibure ir Treblinkoje, operacijos Reinhard žudymo centruose. Žmonės 
tapo kroviniu, jūrų kiaulytėmis ir pelenais. 

Vokiečių kareivių „žudymas iš pasigailėjimo“ Rytų fronte taip pat buvo 
šių masinio žudymo operacijų dalis. Pasak šios ypatingo slaptumo misi- 
jos dalyvio pokario liudijimo, atrinktus „eutanazijos“ programos agentus, 

saus tti, 22-45 


šž ii ž 


Dūmai, kylantys iš Hadamaro „eutanazijos centro“ krematoriumo kamino. Čia buvo 
naikinami psichikos ligomis sergantys piliečiai, kuriuos nacių ideologija pripažino 
„gyventi nevertais išlaikytiniais“. 


turinčius prisiekti fiureriu neprasitarti, mobilizavo tarnybai rytuose ir per- 
kėlė į lauko ligonines netoli Minsko, kur „palengvindavo“ vokiečių karei- 
vių kančias.? 1941 m. gruodžio - 1942 m. sausio mėn. šiai gydytojų, slaugių 
ir techninio personalo komandai vadovavo SS karininkas Viktoras Backas, 
nacių sistemoje pasižymėjęs kaip nuodijimo dujomis ir sterilizavimo 
ekspertas. 

Informuoti to meto vokiečiai įtarė ir vėliau istorikai manė, kad medikų 
komandos žudė sunkiai sužeistus ir protiškai bei fiziškai neįgalius vokiečių 
kareivius, patyrusius pralaimėjimą per Maskvos puolimą. Viena pirmųjų 
apie tai užsiminė slaugė ir žudikė karjeristė Pauline Kneissler, kurią minė- 
jau 2 skyriuje. 

Po karo teisme Kneissler teigė buvusi išsiųsta į Minską rūpintis 
sužeistaisiais, tačiau tame pačiame liudijime atskleidė faktą, kad jai nebuvo 
leista dirbti „paprasta“ slauge su Vokietijos Raudonuoju Kryžiumi lauko 
ligoninėje. Šis jos liudijimo prieštaravimas teikia patikimumo tam, ką ji 


137 


WENDY LOWER. HITLERIO FURIJOS 


yra pareiškusi draugei, o ne teismo salėje. Būdama Rytuose, suleisdavo 
mirtinas injekcijas kareiviams pažeistomis smegenimis, apakusiems, suža- 
lotiems. Jie buvo mūsiškiai, sakė draugei, turėdama omenyje vokiečius.“ 
Žinoma, tai pasakydama Kneissler pateisino tokius veiksmus, tvirtino tą 
patį, ką sakė ir apie žudymą dujomis Grafeneko pilyje, kad pacientai mir- 
davo be skausmo. 

Tai, kad vokiečių medikų komandos galėjo žudyti Reicho kareivius, 
buvo ir tebėra tabu, nežinome tikrai, kas vyko. Vis dėlto jei režimas žudė 
suaugusius paliegusius ar protiškai neįgalius vokiečius, kam pareigūnai 
būtų varginęsi sunkiai suluošintus ar kontūzytus vokiečių karius gabenti iš 
Rytų fronto į Reichą? Prisidengus karu Rytuose, šie sužeisti kareiviai būda- 
vo įskaičiuojami į nuostolius, suteikiama jiems didvyrių mirtį - artimieji 
gedėdavo, bet klausimų jiems nekildavo. Šiuos veiksmus tikriausiai atlik- 
davo ideologiškai tvirčiausios slaugės, „rudosios“ nacių partijos slaugės. 

Harthaimo „eutanazijos centrui" priklausantis autobusas, kuris buvo 


naudojamas mirti pasmerktiems ligoniams pervežti. 

Vieno pagrindinių „eutanazijos programos“ organizatorių gydytojo išsilavinimą turinčio 
SS grupenfurerio K. Brandto (stovi viduryje) teismas. 1947 m. už įvykdytus nusikaltimus 
jis nuteistas mirties bausme pakariant. 


Pilnomis kišenėmis morfino buteliukų ir adatų jos tikrai buvo pasiren- 
gusios leisti sunkiai sužeistiems ir kontūzytiems kareiviams numirti „iš 
pasigailėjimo“. 

1942 m. Hitlerio gydytoją dr. Karlą Brandtą, buvusį vieną iš eutanazijos 
programos Reiche vadovų, paaukštino į pareigas Generaliniame sveikatos 
ir sanitarijos komisariate. Čia jo kompetencijai priklausė prižiūrėti pacientų 
žudymo plėtrą (vadinamoji Brandto operacija) ligoninėse ir slaugos įstai- 
gose, reikalingose karo tikslams. Baigiantis karui, tarp vokiečių eutanazijos 
aukų, iš ligoninių ir slaugos namų perkeltų į nuodijimo dujomis centrus, 
be kitų, buvo senelių, žmonių, sergančių nervų ligomis, sužeistų per bom- 
bardavimus, traumuotų kareivių. 

Kai Ukrainos, Baltarusijos, Baltijos šalių ir Lenkijos beprotnamių ir ligo- 
ninių pacientus nužudydavo mobilieji daliniai ar medicinos personalas, 
pastatus paprastai perimdavo regioninė valdžia ir įrengdavo Hitlerio jau- 
nimo klubus, barakus vokiečių kareiviams, SS karininkų klubus ir moterų 
bendrabučius. Bet tik nedaugelyje šių atlaisvintų pastatų Lenkijoje įrengė 
naujus aukų žudymo centrus. 

1942 m. Hitlerio eutanazijos personalas suorganizavo pacientų per- 
gabenimą iš Reicho į Mezericą-Obravaldę [dabar - Mendzyžečas ir 
Obžyca Lenkijoje. - Red.| Vokietijos-Lenkijos pasienyje.' 1942-1944 m. 
iš Vokietijos miestų paprastai nakties tamsoje čia atvyko dvidešimt šešios 
transporto priemonės. 1943 m. pabaigoje-1944 m. pradžioje iš Hamburgo 
čia atgabeno 407 neįgalius pacientus - 213 vyrų, 189 moteris ir 5 vaikus. 
Keletas jų liko gyvi. Mezerice turėjo tilpti apie devynis šimtus pacientų, bet 
per karą „mašinos vis atvykdavo ir atvykdavo, - vėliau pasakojo vyriau- 
sioji gydytoja.* Į pastatą sugrūdo du tūkstančius žmonių, pasmerktų kan- 
čioms, panašioms į patiriamas koncentracijos stovyklose: tikrinimas pagal 
sąrašą, priverstiniai darbai, reguliarus atrinkimas. 

Gydytojai ir slaugės žudė pacientus, kurie, pasak pokarinių kaltintojų, 
„slaugėms pridarydavo papildomo darbo, t. y. buvo kurti, ligoti, nedraus- 
mingi, ir visus, kurie erzino", taip pat tuos, „kurie pabėgo ir buvo sugauti, 
ir tuos, kurie užmegzdavo nepageidautinus lytinius santykius ? Vien čia 
nužudė nuo šešių tūkstančių iki aštuoniolikos tūkstančių žmonių. 

Slaugės, vėliau prisipažinusios, jog žudė Mezerico pacientus, nebuvo 
pasirašiusios priesaikos laikyti tai paslaptyje, kaip padarė Pauline Kneissler. 
Viena pasakojo, kad nužudyti pacientui reikėdavo bent dviejų slaugių, nes 
aukos nenorėdavo gerti didelės vaistų dozės ir priešindavosi injekcijoms.!? 
Mezericas-Obravaldė buvo viena iš kelių „laukinių“ eutanazijos vietų, 
sąmoningai parinktų prie Reicho rytinės sienos, kur, niekieno nepaste- 
bėtos, galėjo atvažiuoti didelės transporto priemonės, ir aukos galėjo būti 
žudomos nebaudžiamai. 

Holokaustas, įskaitant ir eutanazijos kampaniją, buvo valstybės politika. 
Žudymą organizavo ir vykdė valstybė bei nacių partija ir tai vyko vals- 
tybės valdomose institucijose: specialiai įrengtuose žudymo centruose, 
koncentracijos stovyklose, beprotnamiuose ir ligoninėse. Šiose viešosio- 
se įstaigose raštininkėmis, tyrėjomis, prižiūrėtojomis ir sargybinėmis dir- 
bo daug moterų, kurios taip pat žudydavo. Sekant šių žudikių pavyzdžiu, 

nusikaltimai iš oficialių teroro ir kalinimo vietų persikėlė į stovyklų terito- 
riją, kaimo getus Rytuose, SS policininkų namų valdas, privačius sodus ir 
Rytų Europos mažų miestelių turgaus aikštes. 

Pasienis - Europos vieta, kur Hitleris ir jo rėmėjai įgyvendino savo 
imperines fantazijas, buvo ir erdvė nebaudžiamiems vykdyti nusikalstamą 
politiką. Taip elgėsi ir kelios šiame skyriuje aprašomos moterys. Jos ėmėsi 
kito vaidmens, kuriame sumišo griežtos nacių patriotės, įžūlios kaubojės 
ir šaltakraujiškos antisemitės charakteris. Šios moterys nešiojosi rimbus, 
mosavo pistoletais ir šautuvais, dėvėjo jojimo kelnes ir jodinėjo arkliais. 
Transformacija buvo ekstremali. 

Įnoringai įmonės sekretorei iš Mindeno Johannai Altvater buvo dvi- 
dešimt dveji, kai atvyko į Ukrainos ir Lenkijos pasienio miestą Voluinės 
Vladimirą. Trisdešimt tūkstančių gyventojų turintis provincijos miestas 
stovėjo tarp kviečių laukų ir miškų, išvagotų dviejų upių - Bugo ir Lugos, 
kur vokiečiai eidavo iškylauti ir pasiirstyti valtimis.!! Mieste taip pat buvo 
svarbių karo pramonės taškų: kareivinės, radijo stotis, oro uostas, degali- 
nės, plytų fabrikas, tekstilės gamykla ir siuvykla. Miesto žydams šios įmo- 
nės buvo gyvybiškai svarbios. 

Prieš kelis mėnesius iki atvykstant Altvater 1941 m. rugsėjo mėn., SS 
ir specialiojo policijos būrio nariai Voluinės Vladimire jau buvo pradė- 
ję antižydiškas priemones. Padedami vietos vokiečių kariuomenės vado, 
jie išrikiavo žydų tarybą, tyčiojosi iš jos narių ir užkasė gyvus. Žydų tary- 
bos pirmininkas su šeima nusižudė. Rugsėjo 30 d., per Jom Kipurą, įvyk- 
dytos didžiausios žudynės. Altvater viršininkas Wilhelmas Westerheide 
veriamu žvilgsniu atvyko visko perimti kaip regiono komisaras.“ Pirmąją 
žudynių bangą išgyvenusiems žydams pasidarė aišku, kad, valdant komi- 
sarui Westerheidei, gyvenimas nepagerės. Kaip į taikinį jis ėmė šaudyti į 
pavienius žydus, traukinių stotyje kraunančius kuro statines. 

1942 m. balandžio mėn. getą aptvėrė spygliuota tvora. Nuo tada žydai 
privalėjo segėti ženklelius ir gyventi nurodytoje teritorijoje, bet galėjo išeiti 
ir grįžti. Žydai, ukrainiečiai ir lenkai susieidavo juodojoje rinkoje. Getą 
uždarius, sudarytos žydų policijos pajėgos. Tikėtasi, kad žydų policija, kaip 
ir Žydų taryba, vykdys visus vokiečių reikalavimus. Westerheide ir jo dar- 
buotojai vertė žydus atiduoti pinigus, brangenybes, baldus ir kitus vertin- 
gus daiktus, mainais siūlė neįtikimą pažadą apsaugoti. Malkos ir anglys, 
būtinos išgyventi žvarbią žiemą, taip pat buvo konfiskuotos. 

1942 m. birželio mėn. getą padalijo į dvi bendruomenes. Pasak vieno išgy- 
venusiojo, viena buvo „mirusiųjų bendruomenė, kuriai priklausė nedir- 
bantys žydai, daugiausia moterys, vaikai ir seneliai, ir mažesnė „gyvųjų - 
nagingų darbininkų - bendruomenė.'* Ukrainos policijos pagalbininkai 
getą saugojo palei visą perimetrą. 

1942 m. vasarą-1943 m. rudenį vokiečių vadovaujamos šaudymo akcijos 
sumažino žydų populiaciją visame regione nuo maždaug dvidešimt tūks- 
tančių iki penkių ar keturių šimtų. Žudynės prasidėjo 1942 m. rugpjūčio 
mėn., Westerheideei grįžus iš komisarų suvažiavimo Lucke. Čia jis ir kiti 
nacių okupuotos Ukrainos rajonų gubernatoriai sužinojo jų viršininkus 
tikintis, kad galutinį sprendimą jie įgyvendins „šimtu procentų . 

Nors įsakymas, savaime aišku, nebuvo perduotas tiesiogiai Frūulen 
Hannai, Johanna Altvater įnešė savo indėlį. Dažnai lydėdavo viršininką 
išvykose į getą; ją matydavo rišančią arklius prie įėjimo į getą. 1942 m. 
rugsėjo 16 d. ji nuvyko į getą ir priėjo prie žydų vaikų - šešiamečio ir 
trimečio, kurie gyveno netoli geto sienos. Johanna pamojo taip, lyg būtų 
norėjusi pavaišinti skanėstais. Mažylis priėjo. Ji taip stipriai jį sugriebė, 
kad vaikutis pravirko ir mėgino ištrūkti. Altvater pastvėrė vaiką už kojos, 
užsimojo ir trenkė galvą į geto grindinį tarsi būtų dulkinusi kilimuką. 
Vaiką be gyvybės ženklų nusviedė tėvui po kojomis. Vėliau jis liudijo: 
„Tokios sadistės niekada nebuvau matęs ir niekada to nepamiršiu.“ 
Tėvas prisimena, kad kitų vokiečių pareigūnų netoliese nebuvo. Altvater 
vaiką nužudė pati. 

Likviduojant getą, gretimos karo belaisvių stovyklos komendantas 
vokietis matė Frūulen Hanną, užsitraukusią jojimo kelnes ir varančią į 
sunkvežimį žydus: vyrus, moteris ir vaikus. Ji šmirinėjo po getą, pliaukšėjo 
rimbu, darė tvarką, tarsi „būtų varinėjusi galvijus, kaip įvardijo tai matęs 
vokietis." 

Altvater įėjo į pastatą, kuriame buvo laikina ligoninė. Įpuolė į vai- 
kų palatą ir, eidama nuo vienos lovelės prie kitos, apžiūrėjo kiekvieną 
vaiką. Stabtelėjo, paėmė vieną ir, išėjusi į balkoną, tėškė ant grindinio. 
Vyresniuosius išvarė į palatos, buvusios trečiame aukšte, balkoną ir visus 
išstūmė per turėklus. Ne visi vaikai užsimušė, likę gyvi sunkiai susižalojo. 

Ligoninėje Altvater veikė ne viena: čia ji buvo su vienu savo draugu žan- 
darmerijos vadu Kelleriu. Jis įsakė slaugui žydui Michalui Geistui nulip- 
ti ir patikrinti, ar nejudantys vaikai tikrai yra negyvi. Sužeistus ir kitus 

Mirti pasmerktos motinos ir jų vaikai. Lvovo getas. 1941 m. 


ligoninėje esančius vaikus sukišo į sunkvežimį. Baigę darbą, Altvater ir 
Kelleris išvažiavo tikriausiai prie mirties duobių miesto pakrašty. 

Altvater specializacija, arba, kaip įvardijo išgyvenęs žmogus, „bjaurus 
įprotis, buvo žudyti vaikus.'* Vienas liudytojas pažymėjo, kad Altvater 
dažnai prisiviliodavo vaikus saldainiais. Priėjusiam ir išsižiojusiam vaikui 
šaudavo į burną mažu sidabriniu pistoletu, nešiojamu prie šono. Kai kas 
mano, kad Altvater ir Westerheide buvo meilužiai, tačiau dauguma ją api- 
būdina kaip Westerheidės kompanionę (Mannweib). 

Altvater ne per geriausiai sutarė su mieste apsistojusiomis moterimis, 
įskaitant ir Vokietijos Raudonojo Kryžiaus slaugę bei jos biuro sekretorę. Ji 
lankydavosi kareivių namuose pasižmonėti, bet kitos moterys „negalvojo 
apie ją gerai, nes visada vaikščiojo pasipūtusi su savo ruda nacių uniforma 
ir elgėsi kaip tikra budelė.'" Altvater buvo stambi ir kirpdavosi „trumpai 
vyriškai. Gyvi likę žydai ir vokiečiai prisimena vyriškus bruožus, kuriuos 
siejo su agresyviu elgesiu. Vaizduojant nacių smurtą, Johanna Altvater 

apibūdinama kaip buvusi dviprasmiškos, tikrai atgrasios, vyriškos figūros. 
Vyriška išvaizda leido aiškinami siaubingi žiaurūs jos veiksmai; lygiai kaip 
dėl Veros Wohlauf ypač moteriškos padėties - nėštumo - jos smurtavimas 
ypač atgrasus. Tačiau nė vienu šių atvejų lytis nėra svarbiausia, kodėl įvyk- 
dyta tiek smurto. 

Iš Voluinės Vladimiro geto žydus pergabendavo į Piatydno laukus, kur 
jie rado kryžiaus pavidalo griovius - žydų darbininkus privertė išsikas- 
ti masinius kapus. Per artimiausias dvi savaites čia sušaudyta penkiolika 
tūkstančių žydų. Čia matė Westerheidę, kuris vėliau puikavosi nudobęs 
tiek žydų, taip pat Altvater bendradarbį Kellerį, vėliau apibūdintą kaip vie- 
ną Žžiauriausių. 

Westerheidė ir jo pavaduotojai drauge su vokietėmis lėbavo netoli masi- 
nio sušaudymo vietos. Altvater irgi buvo - gėrė ir valgė, aplinkui plūstant 
kraujui. Fone grojanti muzika sumišo su šautuvų salvėmis. Retkarčiais 
kuris nors budelis pakildavo nuo stalo, nuėjęs nušaudavo keletą žmonių 
ir grįždavo lėbauti. Netoliese laukuose dirbantys lenkų ūkininkai girdė- 
jo šauksmus ir šūvius, tad perspėjo miške besislepiančius žydus negrįžti į 
getą.!? 

Tris tūkstančius išgyvenusių žydų sugrūdo į barakus už spygliuotos 
tvoros. Miegodavo po kelis lovoje arba ant grindų, nesant jokio šildymo, 
gaudavo ne daugiau kaip 390 kalorijų, arba mažiau nei 100 g (maždaug tris 
riekeles) duonos; tiek nepakako atlaikyti gete paplitusiai šiltinės epidemijai. 

Vienas ten esančių vaikų - Leonas Ginsburgas - ieškojo savo šeimos, bet 
sužinojo, kad vokiečiai ir jų kolaborantai beveik visus sušaudė. Geto žydai 
jam pasakė, kas atsitiko. Tikriausiai turėdami omeny Altvater, pasakojo 
apie „lenkę, komendanto meilužę Anną, kuri „pirmoji atsirinko mote- 
riškus drabužius ir batus“. Nuniokojus getą, negrįstose gatvėse mėtė- 
si nespalvotos fotografijos su besišypsančiais žydais vestuvėse, šventėse, 
mokyklose ir per gimtadienius. Dabar jie visi buvo negyvi ir žvelgė lyg 
vaiduokliai. Supratęs, kad turi dingti, Leonas nusprendė bėgti į miškus. 

Jei Leonas būtų likęs gete, tikriausiai nebūtų išgyvenęs. Westerheide, 
Kelleris, Frūulen Hanna ir jų kolegos SS buvo negailestingi. 1943 m. pirmą- 
ją pusę jie surengė dar vieną masinį sušaudymą, per kurį nužudyta tūks- 
tantis du šimtai geto ir apylinkių žydų. Tūkstantis amatininkų ir jų šeimų 
liko iki paskutinių vokiečių okupacijos dienų, kai 1943 m. gruodžio mėn. 


5. Nusikaltimų vykdytojos 


evakavosi Westerheidės biuras. Tiesą sakant, paskutinės žinomos žudynės 
nacių okupuotoje Ukrainoje vyko 1943 m. gruodžio 13-14 d. 

Nacių lyderiai suvokė, kad karo kampaniją tikriausiai pralaimės, bet 
buvo nusiteikę laimėti karą su žydais. Traukdamasi iš Rusijos į Vakarus ir 
gavusi įsakymus žudyti visus žydus, specialioji komanda paskutinius žydus 
suvarė į „miškus, kuriuos apsupo motorizuotasis policijos ir ukrainiečių 
pagalbininkų būrys. Čia iš anksto buvo sukrauti laužai deginti kūnams“? 


1943 m. pabaigoje, prieš uždarant Voluinės Vladimiro biurą, Johanna 
Altvater jau buvo grįžusi į Reichą. Kaip dirbusi asmenine aukščiausiojo 
rajono pareigūno sekretore, perkelta į regiono sostinę Lucką. Pasak jos 
atsiminimų, perkelta dėl drausmės pažeidimų. Po karo teisinosi buvusi 
perkelta į Lucką dėl nelaimingo atsitikimo - po šventimo nakties su 
sugėrovais gete žaidusi „Karvę“. Nežinia, koks tai žaidimas. Kalėdoms 
išleista atostogų, į Voluinės Vladimirą negrįžo. Sovietai šį regioną 
užėmė 1944 m. sausio-vasario mėn. Vis dar tikėdamasi ateities Rytuose, 
Altvater pateikė prašymą įtraukti į civilinės tarnybos kolonijinio elito 
rengimo programą. 

Kaip nacių pareigūnė, ir smurtaudama Johanna Altvater atrodė vyriškai. 
Vera Wohlauf, vykdama į Palenkės Mendzyžecą ir per deportacijas, dėvėjo 
karinį paltą ir kepurę. Tokie pokyčiai nebuvo visuotiniai ir visam laikui, 
bet rodo, kokie vaidmenys tekdavo moterims Rytuose. Jos vyko į daugybę 
karo zonų Rytuose, o kai kurioms tekdavo imtis daryti tai, kas laikoma 
vyrų darbu, tradiciniai vaidmenys sumišdavo. 

Ši kaita niekur kitur neatrodė tokia bauginamai akivaizdi, kaip tais atve- 
jais, kai nusikaltimus vykdė esesininkų žmonos. Jos gebėjo žudyti, kartu 
atlikdavo ir kitus vaidmenis: ūkio šeimininkės, dirbantiems vergams vado- 
vaujančios prijuostėtos prerijų madonos, namų šeimininkės su vaiku ir 
Hausfrau su šautuvu rankose. 

Himmlerio SS karininkai ir jų žmonos, apsistoję Lenkijoje, Ukrainoje, 
Baltarusijoje ir Baltijos šalyse, džiaugėsi Rytuose gauta laisve, nuotykiais, 
derlingų žemių gėrybėmis, iš vietinių konfiskuotu grobiu ir rimbo teikiama 
galia. 1942 m. pabaigoje SS kontroliavo beveik pusę milijonų akrų dirba- 
mosios žemės tarp Juodosios ir Baltijos jūrų. Tarp SS rekvizuotų ūkių buvo 
Gženda (Hriada) - buvęs Lenkijos didikų dvaras už dabartinio Lvovo. 

E. Petri savo Gžendos dvare: su sūnumi laukuose ir brikelėje prie namo. 


Bundesarchiv, Berlin. 

1942 m. birželio mėn. Erna Petri, taip įsimintinai sėdėjusi ant motociklo 
Tiuringijoje, su trimečiu sūnumi atvyko į Gžendą. Tarp kalvų ir pievų įkur- 
tas baltas dvaras buvo matyti iš aplinkinių kaimų. Lankytojai pro puošnius 
kaltinius geležinius vartus įvažiuodavo į kelią, vedantį pro arklides, vištides 
ir tarnų namus. Prieš šimtą metų amatininkai šiaurinį portiką ir vestibiu- 
lį buvo rūpestingai iškloję mažomis juodomis ir baltomis terakotinėmis 
plytelėmis. Gražiausios baliustrados puošė laiptus ir verandą. Galima įsi- 
vaizduoti, kaip džiaugėsi ir didžiavosi Erna Petri, iš prasto šeimos ūkio 
Tiuringijoje atvykusi į tokius įspūdingus namus. 

Po dviejų dienų ji pamatė vyrą Horstą mušantį darbininkus. Jis seksualiai 
užsipuldavo tarnaites. Vietos ūkininkai jį vadino prievarta besimėgaujan- 
čiu sadistu; juokdavosi plakdamas ukrainiečius, lenkus ir žydus. Horstas 
savęs tokiu nelaikė, greičiau taip įtvirtindavo valdžią. Net karui užsitęsus ir 
pergalei nebeatrodant tikėtinai, Horstas ir Erna, siekdami išlaikyti dvarą, 
tapo dar žiauresni. 

1943 m. vasarą jie medžiojo iš geto likvidavimo operacijų ir į nuodiji- 
mo dujomis centrus vežančių vagonų pasprukusius žydus. Horstas surengė 
reidus į gretimus kaimus. Erna, kuri 1942 m. birželio mėn.-1944 m. pra- 
džioje gyveno Gžendoje, taip pat pradėjo mušti darbininkus, vienam kal- 
viui sušėrė per veidą. Prievarta buvo įsismelkusi į kasdienę namų aplinką 
ir ramų gyvenimą ūkyje. 

Naujajame Petri dvare buvo gražių sodelių ir kitų vietų pasivaikščioti 
sekmadienių pavakariais. Čia mėgdavo atvykti daug aukštų vokiečių 
karininkų iš netolimos sostinės Lvovo, vokiškai vadinamo Lembergu. 
Vieną sekmadienį su vairuotoju ir padėjėju atvažiavo SS aukščiausio- 
jo karininko žmona. Petri su lankytojais einant per sodą staiga pasirodė 
padėjėjas ir pranešė, kad dvaro valdose sugauti keturi žydai, pabėgę iš trau- 
kinio, vežančio į nuodijimo dujomis centrą netoli Liublino.*?! Vairuotojas 
su Horstu svarstė, ką daryti. Horstas žmonai ir jos viešniai pasakė, kad tai 
vyrų darbas, ir moterys neturėtų tuo rūpintis. Moterys, iš sodo pasukusios 
namo link, išgirdo keturis pistoleto šūvius.“ 

Po kelių mėnesių, 1943 m. vasarą, Erna Petri iš Lvovo vyko namo. Mieste 
įsigijo produktų. Diena buvo saulėta. Ji sėdėjo atsilošusi vežime, arklius 
vadeliojo vežikas. Tolumoje Petri kažką pastebėjo. Vežimui privažiavus 
arčiau, pamatė, kad pakelėje gūžiasi apdriskę vaikai.“ Jai toptelėjo mintis, 


147 


WENDY LOWER. HITLERIO FURIJOS 


kad tai tikriausiai „vaikai, ištrūkę iš vagono Sačkovo stotyje“. Vėliau mote- 
ris pasakojo: 


Tuo metu visi keliose stovyklose likę žydai buvo gabenami į žudy- 
mo stovyklas. Žydai dažnai išsilauždavo iš transporto priemonių, ypač 
Sačkovo traukinių stotyje, ir mėgindavo išsigelbėti. Jie visi būdavo nuogai 
išrengti, kad ukrainiečiai ir lenkai lengvai atpažintų. 


Vaikai buvo persigandę ir alkani. Petri jiems pamojo ir parsivežė namo. 
Nuramino ir pavalgydinusi įgijo pasitikėjimą. Visi po kaimus besibastantys 
Žydai turėjo būti sugauti ir sušaudyti; ji tai suprato. Horsto tuo metu namie 
nebuvo. Ji palaukė, bet Horstas vis negrįžo, taigi šešis vaikus nusprendė 
nušauti pati. Nusivedė prie tos pačios duobės, kur buvo užkasti sušaudyti 
žydai. Pasiėmė pistoletą - tą patį, kurį tėvas išsaugojo nuo I pasaulinio karo 
laikų ir padovanojo per pobūvį ją palydint į „laukinius Rytus“ - Ukrainą. 

Erna Petri liepė vaikams sustoti prie duobės nugara į ją. Nutaikė pisto- 
letą maždaug už dešimties centimetrų vaikui nuo kaklo ir iššovė, tada tą 
patį padarė kitam. „Kiti vaikai iš pradžių buvo sukrėsti ir ėmė verkti. Jie 
neverkė garsiai, tik inkštė.“ Erna neleido sau abejoti; šaudė, „kol visi vaikai 
atsidūrė griovyje. Nė vienas nemėgino bėgti: kelias dienas vežioti, jie, regis, 
buvo visiškai išsekę“. 

Šį nusikaltimą Erna vykdė viena, bet toli gražu ne viena buvo dvare. 
Be vyro, Gžendoje gyveno du mažamečiai vaikai - sūnus, kurį atsivežė 
1942 m., ir 1943 m. sausio mėn. čia gimusi dukra; anyta ir dėdė, kurie atvy- 
ko, tikėdamiesi išvengti bombardavimo ir Reiche laukiančio normavimo. 
Be to, laukuose dirbo valstiečiai. Gražiausias apylinkių vaizdas atsiverdavo 
nuo stovinčios ant kalvos vilos antro aukšto balkono, kur Erna, tikra vokie- 
čių Hausfrau, šeimininkės, kvintesencija, Horsto kolegoms iš kariuome- 
nės, SS ir policijos patiekdavo Kaffe und Kuchen. Kartą, pilstydama kavą, 
Erna nugirdo vyrus kalbant apie masinį žydų sušaudymą. Ji sužinojo, kad 
veiksmingiausia - vienintelį kartą šauti iš nugaros į kaklą. Nusivedusi vai- 
kus prie masinio kapo, tiksliai žinojo, ką daryti. 


Smurtas namų aplinkoje Trečiojo reicho laikais įgijo kitą, platesnę, 


reikšmę. Moterys baisiai žudė namie ar netoli namų. Dažniausiai būdavo 
šaudoma iš balkono, dalyvaujant šeimos nariams ir meilužiams. 

Masinių egzekucijų akimirka. Vinica, Ukraina. 1941 m. 


1942 m. pavasarį Liesel Willhaus, kataliko geležies fabriko meistro dukra 
iš Saro krašto, į Lvovą atvyko su dukrele. Jos nuvyko į Janovskos koncen- 
tracijos stovyklą, kur jos vyras SS unteršturmfiureris Gustavas Willhausas 
buvo paskirtas komendantu. Liesel ir Gustavas vis dar uoliai dirbo nacių 
sistemoje - norėjo užgožti savo kilmę iš darbininkų klasės ir pereiti į 
naują turtingųjų ir galingųjų gyvenimą Rytuose. Gustavo paaukštinimas 

belaisvių darbo ir pervežimo stovyklos ribos. 

Mašinų fabrike apgyvendino kelis atrinktus žydų darbininkus, o daugelį 
Lvovo žydų traukiniais vežė į Belžeco nuodijimo dujomis stovyklą. Žydai 
į ją pradėti gabenti 1942 m. kovo mėn., maždaug tuo laiku, kai Gustavas 
Willhausas atvyko į Janovską. Čia žuvo arba buvo laikomi maždaug trys 
šimtai tūkstančių Lenkijos ir Ukrainos žydų; taigi Janovskas - didžiausia 
žydų darbo ir perkėlimo stovykla. 

Neilgai trukus po to, kai atvyko į postą, Gustavas Willhausas tapo žino- 
mas kaip kraugerys stovyklos komendantas.** Holokaustą išgyvenę žmonės 
vadino žudiku iš prigimties, jis žudė nedvejodamas, bet ir nelabai uoliai.*? 
Aukas nužudydavo tarsi „mėsininkas“. Jo žmona pelnė savo reputaciją. Iš 
pradžių Liesel reikalavo jų vilą renovuoti ir antrame aukšte pastatyti balko- 
ną, kur šeima galėtų vakarieniauti. 

Ji rado daug žydų belaisvių, namie galinčių padaryti visus darbus, 
įskaitant sodininkavimą. Liesel iš balkono nenuleisdavo nuo jų akių. Iš 
šitos patogios vietos kalinius šaudė - „vien norėdama pasismaginti, pasak 
vieno liudytojo.?* „Willhauso žmona [...] taip pat turėjo pistoletą. Kai pas 
Willhausus atvykdavo svečių ir susėsdavo erdvioje prabangaus namo 
verandoje, ji, norėdama pasirodyti esanti taikli, svečiams palinksminti šau- 
dydavo į stovyklos gyventojus. Mažoji dukrelė Heike tada karštai plodavo.“ 

Liesel Willhaus labiausiai mėgo vadinamąjį Floberto šautuvą - pran- 
cūzišką saloninį šautuvą, kuris atrodė įmantrus, bet pigus pagaminti. Šie 
šautuvai tuo metu buvo plačiai paplitę ir paprastai naudojami mokantis 
šaudyti į taikinį. Tai klasikinis „prijaukinto ginklo pavyzdys - jie buvo 
eksponuojami Viktorijos stiliaus svetainėse, jais šaudyta į sodo kenkėjus. 
Jų tolišauda nedidelė (maždaug šimtas pėdų), bet smūgis gana stiprus, kad 
sužeistų mirtinai. 

Tuos, ką pašaudavo per linksmybes pas Willhausus, mirtis ištikdavo daž- 
nai ne iškart. Sykį ji paleido šūvį į palei namą einantį žydą darbininką. Šalia 
balkone stovėjo jos vyras. Kitu atveju, 1942 m. rugsėjo mėn. rytą, su vyru 
ir keliais svečiais ji pasirodė balkone ir ėmė šaudyti į grupę žydų kalinių, 
maždaug už šešiasdešimt pėdų renkančių šiukšles. Vienas iš nužudytųjų - 
trisdešimtmetis kalinys iš Sambiro kaimo. 

1943 m. balandžio mėn. sekmadienį Willhaus, vedina vaiku, vėl pasiro- 
dė balkone ir ėmė šaudyti į grupę žydų, dirbančių sode.“ Galiausiai keturi 

sukniubo, tarp jų ir Jakobas Helferis iš Bibrkos kaimo. Vieną tos vasaros 
dieną ji nusitaikė į toliau nuo stovyklos dirbančius darbininkus. Jie buvo 
susigrūdę ir kažkuo mainėsi. Maždaug penkis nužudė. Netrukus po šio 
incidento Willhaus, taikydamasi į galvą, sušaudė žydus per rikiuotę. Pasak 
pokario tyrėjų, taip pat šiltine sergančius žydus Liesel šaudė į širdį iš arti. 

Willhausų viloje ir aplink ją nuotaika buvo keista ir prieštaringa. Gerai 
įrengtas vokiečių buržua namas sudarė kontrastą žydų kalinių šaudymui ir 
kančioms. Šaudymas iš balkono tikrai buvo vienas „grynesnių“ Willhaus 
ir jos bendražygių metodų. Bet vykdavo ir daugiau jų rengiamų sadistinių 
reginių: viešas plakimas, korimas, lytinių organų nuplėšimas, vaikų galū- 
nių nutraukimas. 

Esesininkų žmonos, taip pat Aušvico komendanto žmona po karo tvir- 
tino nežinojusios, kas vyksta už stovyklų sienų ir spygliuotų tvorų. Jos 
laikėsi savo: esą jų namai buvo visiškai atskiras normalus prieglobstis, 
kur jų vyrai rasdavo paguodą po varginamo darbo. Tačiau stovyklos ir 
namai nebuvo atskiri pasauliai; jie susisiedavo. Žmonos lankydavo vyrus 
darbe - pavyzdžiui, Liesel Willhaus dažnai būdavo matoma užeinanti į 
Janovskos stovyklą, o jos vyras namo parnešdavo žydų žudymo metodus ir 
nejautrumą. Neįmanoma patikėti, kad esesininkų žmonos nieko nematė, 
kaip ir tuo, kad Erna Petri ir Liesel Willhaus nedalyvavo žudynėse. 

Jau matėme, kad Rytų beprotybėje susimaišė sadistinis smurtas, namų 
rutina ir intymūs santykiai. Ir Liesel Willhaus, ir Erna Petri į Rytus atvyko 
ištekėjusios, bet netekėjusioms uždaros, glaudžiai susijusios bendruome- 
nės padėjo vien vokiečių postus paversti „vedybų mugėmis“, kur jos rado 
ideologiškai artimus ir dažnai moraliai pagedusius partnerius.“ Biuro 
romanai buvo įprastas dalykas, o santuoka - ne vienintelis rezultatas. Daug 
vaikų gimė ne santuokoje. Tokiam doroviškai pakrikusiam elgesiui nebu- 
vo pritariama; atvirkščiai, propaguoti arijų rasę laikyta patriotine pareiga. 
Naujojo Rytų elito vaikų nuo smurto neapsaugojo.*? Yra dokumentuoti du 
atvejai, kai tėvai savo sūnus, o motinos (Liesel Willhaus) - dukteris įtrauk- 
davo į šaudymą. Moters smurto augimas Reicho laikais susipynęs su sek- 
sualine revoliucija, kuri bandė moterystės, vaikų išnešiojimo ir gimdymo, 
moteriškumo ir malonumo ribas bei apibrėžimus.?“ 


151 


WENDY LOWER. HITLERIO FURIJOS 


= 


Osvencimo (Aušvico) komendantas R. Hoesas su šeima. Po karo jo 
žmona tvirtino nieko nežinojusi apie vyro veiklą. 


Dar dviejų žudikių, tuo pačiu metu Vienoje buvusių sekretorėmis, 
Gertrudės Segel ar Josefinės Krepp, istorija rodo, kaip smurtinga partne- 
rystė buvo klastojama oficialioje aplinkoje ir išryškėjo intymioje. Šiais 
atvejais moterys savo vyrus esesininkus sutiko dirbdamos sekretorėmis 
Gestapo biuruose, priklausančiuose Austrijos nacių tinklui. Daugelis jų 
susipažino po anšliuso, kai nacių partija ir jos rėmėjai visiškai infiltravosi 
į Austrijos valstybės institucijas ir jose paėmė viršų. Reichui plečiantis į 

Rytus, daugelis šių austrų galų gale pasijuto kaip namie užimdami biurus 
buvusiose Habsburgų žemėse Galicijoje ir Jugoslavijoje. 

Maždaug už keturiasdešimt mylių į pietus nuo Lvovo, mažame 
Drohobyčo miestelyje, Gestapo sekretorė Gertrude Segel taip pat šaudė 
jos sode dirbančius žydus. Kai 1941 m. vasario mėn. Radome Lenkijoje 
Gertrude sutiko Felixą Landau, Sipo ir SD viršininką, jis buvo vedęs ir 
turėjo du mažus vaikus. Po kelių mėnesių jie tapo meilužiais, o Gertrude 
atšaukė sužadėtuves su išvykusiu į frontą Austrijos kareiviu ne esesininku. 
Felixą Landau taip pat išsiuntė į mūšį - į nacių „karą su žydais“ okupuotoje 
Vakarų Ukrainoje. 

Vykdydamas masines žudynes Ukrainoje, Landau rašė dienoraštį, kuris 
atskleidžia jo nestabilumą nuo vienišo įsimylėjėlio iki šaltakraujiško žudi- 
ko. Šiuos tekstus jis rašė kaip laiškus savo „Trudei“. Viename, rašytame 
1941 m. liepos 5 d. ir adresuotame „mano mielam kiškučiui“ Landau su 
žiauriomis detalėmis aprašo aukas, galbūt taip pagrįsdamas savo veiksmus: 
vienas krauju apsipylęs lenkas mostu parodė vokiečiams greičiau šauti ir 
baigti jo kančias?! 

Landau norėjo padaryti įspūdį Gertrudei; jis pabrėždavo, kad žmo- 
nių žudymas yra sunkus darbas. Taip pat nerimavo, kad ji paliksianti jį. 
1941 m. liepos 12 ir 13 d. įrašuose Landau ir vėl mini nepaliaujamą masi- 
nių sušaudymų poreikį: „Sunkiai užmiegu [...] Pagaliau įstengiau perskai- 
tyti visą savo korespondenciją [...] Trude rašė nežinanti, ar galės išlaikyti 
savo pažadą man [būti ištikima]. Kodėl tai turi nutikti man, kai aš taip ją 
myliu? Turiu ją pamatyti ir su ja pasikalbėti, o tada manoji Trude ir vėl bus 
stipri. Ji turėtų atvykti čia [į Drohobyčą].“ 

Drohobyčas, kuriame 1939 m. gyveno maždaug dešimt tūkstančių len- 
kų, bemaž tiek pat ukrainiečių ir penkiolika tūkstančių žydų, XIX a. pabai- 
goje buvo greitai augantis miestas, kurio staigų gerovės augimą paspartino 
netoliese atrasti naftos telkiniai.?? Landau įsikūrė madingame patogiame 
name ir karštligiškai troško, kad atvyktų Gertrude. Patvarkė, kad ji būtų 
perkelta iš Radomo, ir pradėjo skyrybas su žmona, kuri taip pat buvo buvu- 
si Gestapo sekretorė. Jo žmona, Drohobyče palikusi Landau ir du mažus 
vaikus, grįžo į Reichą. 

Segel ėmė dirbti sekretore jo biure Drohobyče ir persikraustė į jo namus, 
kur susikrovė kalnus iš žydų konfiskuotų vertybių: kailinių, paveikslų ir 
kinų porceliano. Jie privertė talentingą žydų dailininką Bruno Schulzą 

ištapyti plyteles vaikų kambaryje. Tai buvo nuostabūs, fantastiški pieši- 
niai - pasakų veikėjai Drohobyčo žydų, taip pat paties dailininko veidais.?? 
Schulzą sušaudė Landau konkurento Gestapo biure. 

Kaip ir Willhausų, ir Petri šeimos, Gertrude Segel ir Felixas Landau savo 
viloje turėjo balkoną.?* Pasak mačiusio žydo liudijimo, 1942 m. birželio 
14 d. Felixas ir Gertrude balkone žaidė kortomis. Buvo įjungtas radijas, 
švietė saulė. Jiedu atsilošė minkštose kėdėse. Gertrude vilkėjo maudymo- 
si kostiumėlį, Felixas buvo apsirengęs baltai. Keletas žydų vyrų ir moterų 
dirbo sode, pureno žemę.?* Staiga Felixas pakilo, griebė Floberto šautu- 
vą ir ėmė šaudyti į karvelius.“* Gertrude taip pat pamėgino. Tada vienas 
ar kitas nukreipė šautuvą į žemę purenančius žydus ir nušovė darbininką 
Fliegnerį. Jiedu nusijuokė ir iš balkono įėjo į namą. 

Felixas Landau taip pat garsėjo ir dėl atviro šaudymo miesto gatvėse. 
Bene daugiausia žmonių jis nušovė 1942 m. lapkričio mėn. - jis ir jo vyrai 
nužudė daugiau kaip du šimtus žydų, tarp kurių - intelektualai ir įvairių 
profesijų asmenys: profesorius Szulcas ir dr. Loew, asmeninis kito Gestapo 
biuro pareigūno dantų gydytojas.?? Mieste Landau buvo vadinamas žydų 
generolu, vadovavo žudynėms nuo pačių pirmų okupacijos dienų iki 1942- 
1943 m. ir žydų skaičių sumažino nuo daugiau kaip penkiolikos tūkstančių 
iki kelių šimtų karo pabaigoje. 

Pagarsėjo ir Felixo bei Gertrudės hedonizmas, ypač triukšminguose 
pobūviuose. Gyvas likęs žydas Jacobas Goldszteinas liudijo, kad Landau 
ir Segel su okupaciniais vokiečių pareigūnais rengdavo išgertuves vie- 
tos jojimo arenoje“*. Tikriausiai vienos iš jų buvo ir jų vestuvių iškilmės 
1943 m. gegužės 5 d. Gertrude šoko ant stalų ir pliaukšėjo rankomis su 
sėdinčiais prie stalo esesininkais. Po pobūvio Landau grįžo į areną, nes 
Segel pasigedo auksinio pakabuko. Landau rado Goldszteiną ir kitą žydą, 
tvarkančius patalpą, ir apkaltino vagyste. Landau įsakė Goldszteinui 
prisistatyti kitą dieną ir spaudė jį dėl pakabuko - ramiai liepė grąžinti. 
Goldszteinas prisiekė jo neturintis ir nevogęs. 

Išsidrėbusi fotelyje, per tardymą dalyvavo ir Segel.?? „Nebūk idiotas, tu, 
Žydų kiaule, tu paėmei pakabuką!“ - rėkė ant Goldszteino.** Dabar supyko 
Landau. Trude buvo nusiminusi ir laukė, kad jis imtųsi veiksmų. Landau 
ėmė stumdyti, paskui spardyti, o tada primynė. Jam labiau patiko muš- 
ti stovintį — tai atrodė priimtiniau, nei lenktis prie gulinčio ant grindų. 
Vėliau Goldszteinas sužinojo, kad pakabuką pavogė esesininkas, flirtavęs 

Drohobyčo budelis F. Landau (trečias iš kairės) su pavaldiniais. 


su Gertrude (galiausiai papuošalą grąžino). Tas pakabukas iš pradžių 
priklausė žydei, iš kurios Landau jį konfiskavo per žudynes ir padovanojo 
Gertrudei. 

Likę gyvi žydai taip pat liudijo, kad Gertrude liepė nužudyti savo namų 
ruošos padėjėjas — tris tarnaites ir mirtinai sumindžiojo žydą vaiką.“! 
Tačiau 6-ojo dešimtmečio pabaigoje Vakarų Vokietijos ir Austrijos tyrė- 
jai nesivargino pareikšti jai kaltinimo dėl šių nusikaltimų, kuriuos matė 


liudytojai. 

Segel draugė iš Austrijos Josefine Krepp, dabar Josefine Block, pas 
vyrą į Ukrainą atvyko 1942 m. Drohobyče Josefine Block nebuvo ofi- 
cialiai įsidarbinusi Gestapo biure, bet ten sukiodavosi. Jos vyras buvo 
patenkintas, kad galėjo savo mažajai „Fini“ pavesti užduočių: prižiūrė- 
ti bendruomenės sodą ir išplėsti žydų darbininkų dirbtuves. Ji pastojo 
1942 m. vasarą, bet norėjo būti daugiau nei vien jų jau turimo ir laukia- 
mo vaiko mama. 

Kai mieste surinko du šimtus čigonų, Block matė su rimbu įsakinėjančią 
Ukrainos milicininkui greičiau juos nužudyti. Artinasi naktis, o „kaliniai“ 
turi būti sušaudyti prieš sutemstant, sakė ji. Kitą kartą Block pasirodė vie- 
tos turguje, pasikvietė keturias žydaites, kurios atrodė per silpnos dirb- 
ti, ir savo vyro darbuotojui liepė sušaudyti jos akivaizdoje. Block dažnai 
ateidavo į turgų daržovių, ir jos atvykimas visada įvarydavo baimės žydų 
darbininkams. 

Kai 1943 m. birželio mėn. getą likvidavo, ji ir vėl pasirodė, tik šį kartą 
ten, kur žydus rinko deportuoti. Vilkėjo pilką kostiumėlį, buvo palaidais 
plaukais, turėjo fotoaparatą ir botagą. Retkarčiais juo perliedavo kokį žydą 
kalinį; įbauginti tremtiniai buvo dar labiau pažeminti, kai juos fotografavo. 
Verkdama ir maldaudama pasigailėti prie jos priėjo septynmetė žydaitė. 
„Padėsiu tau!“ - pareiškė Block.** Tada pastvėrė mergaitę už plaukų, trenkė 
jai kumščiu, nusviedė ant žemės ir primynė galvą. Block nuėjus, mergaitės 
mama ją paėmė ant rankų ir nesėkmingai mėgino atgaivinti. 

Vilties netekę žydai darbininkai dažnai eidavo pas Block prašyti pagal- 
bos.“ Jie manė: kaip jauna moteris ir mama turėtų užjausti. Bet Block visa- 
da po ranka laikė ginklą ir akimirksniu galėjo pakeisti vaidmenį ir iš ramios 
patrauklios mamos virsti žiauria nace. Yra, kas matė, kaip vaiko vežimėliu 
ji taranavo Drohobyčo gatvėse sutiktus žydus; vėliau du liudytojai patvir- 
tins, kad vežimėliu ji tikrai užmušė žydų vaikutį.** Vietiniai ja skundėsi, 
bet vyras Gestapo viršininkas žmonai nusileisdavo, sakydavo negalįs jokio 
sprendimo priimti be jos.*? 


Karo metų ir pokario dokumentacija, susijusi su žmonomis šiuose nacių 
postuose, išsibarsčiusi po archyvus ir asmenines saugyklas. Apie šias mote- 
ris ir smurtingą jų elgesį daugiausia sužinome iš mačiusių vokiečių, ukrai- 
niečių, lenkų ir žydų liudijimų. Įprasta, kad apie žudymą, karą, genocido 
nusikaltimų vykdymą galvojame kaip apie vyrų veiklą, o, neturėdami 

prieinamų įrodymų, nematome, kad dalyvavo ir daug moterų. Žinome: 
holokausto aukos nuo moterų rankos patyrė pažeminimą, netektis, skaus- 
mą ir net žuvo, vis dėlto daug kas sumenkina šį faktą, laikosi įvairių istoriš- 
kai netikslių ir šališkų genocido koncepcijų. 

Istoriškai daugelis masinių žudynių vykdytos atvirai, todėl neapsiribojo 
tam tikromis valstybės institucijomis. Tai tinka vokiečiams nacių žudymo 
laukuose, sugautiems žudant patiems, taip pat į šią veiklą įtraukiant kitus. 
Daugelis žmonių, kurių įprastas kasdienis darbas buvo mažai susijęs su 
antižydiška nacių politika, juo labiau su žydų žudymu, buvo įtraukti ir įti- 
kinti žudyti. 

Pavyzdžiui, Johannos Altvater viršininkas komisaras Westerheide, 
gatvėje sutikęs pažįstamus vokiečius, paklausė, gal jiems būtų įdomu 
padėti vykdyti Aktion.“* Pareigūnas pakvietė vokiečius kolegas pasisma- 
ginti šaudant: ypač malonu, kad taikiniai - gyvi žydai. Įtraukdavo ne vien 
vyrus; moterys ir merginos, būdamos netoliese, atlikdavo įvairias su žudy- 
mu susijusias užduotis. Ukrainietės merginos per masinius sušaudymus 
nuolat padėdavo rinkti ir taisyti aukų drabužius. Kaip duobių „pakuotojos“ 
basomis kojomis jos suslėgdavo kūnus duobėse; kaip „pluošto rinkėjos“ 
atnešdavo šieno ir saulėgrąžų stiebų, kad greičiau sudegtų lavonai.“ 

Nacių kare su žydais Rytų Europoje skirstymo į frontą mūšio lauke ir į 
namų frontą nebuvo. Nusikaltimai vyko vilų balkonuose, sakykim, kaimo 
dvarelyje Gžendoje, ir prie vaišių stalų netoli žudymo vietų.“* Erna Petri, 
Liesel Willhaus, Gertrude Segel, Johanna Altvater ir Josefine Block prie 
karo prisidėjo ne tik guosdamos, saugodamos ir palaikydamos savo vyrus 
ar fanatiškus viršininkus. Šios nusikaltimų vykdytojos neįtikėtinai, išties 
šokiruojamai iš vieno vaidmens pereidavo į kitą - nuo nesuvaldomos 
revoliucionierės prie kuklios, paslaugios žmonos. Daugelis žudikių turė- 
jo vietą profesionaliame pasaulyje, pavyzdžiui, buvo sekretorės ar slaugės. 
Tam tikru laiku išmokytos ir socializuotos Hitlerio Vokietijoje, jos pasi- 
naudojo savo galia kaip imperinės prižiūrėtojos ir karjeristės. 

Ar kada nors tiksliai sužinosime, kiek vokiečių moterų elgėsi taip Žiau- 
riai, žudė nuodų pritrauktais švirkštais, šautuvais, koviniais šunimis ir 
kitais mirtinais ginklais? Vien skaičiai įvykių paaiškinti negali, bet gali juos 
atskleisti. Tarkim, mokslininkai ir mėgėjai ilgai manė, kad nacių stovyklų 
sistemą sudarė keli šimtai, gal keli tūkstančiai internavimo vietų. Bet tyrė- 
jai JAV Holokausto memorialiniame muziejuje neseniai nustatė, kad nacių 

valdomoje Europoje buvo daugiau kaip keturiasdešimt tūkstančių naikini- 
mo vietų. 

Stovyklų ir getų sistema paprastai buvo laikoma kaip atskira nuo visuo- 
menės, bet dabar galima suprasti, kad ji buvo įsismelkusi į vietos bendruo- 
menes. Stovyklos sienos kaip atitolinančio barjero samprata nyksta. Nors 
didesnis stovyklų skaičius nereiškia gerokai didesnio aukų skaičiaus, nes 
kiekviena auka paprastai pereidavo per keletą stovyklų ir getų. Tai įrodo, 
kad būta gerokai daugiau nusikaltimų vykdytojų, bendrininkų ir liudyto- 
jų, kurie įkūrė šias vietas, jose veikė ir lankėsi. Dalyvavo daugiau žmonių, 
nei manome; daugiau žmonių žinojo apie sistemišką kitų persekiojimą ir 
žudymą. Ir „daugiau“ taikoma visiems vienodai: įtraukta daugiau vyrų, 
daugiau moterų ir daugiau vaikų, nei žinome. Didžiulis stovyklų skaičius 
ir jų integravimas į vietines bendruomenes pabrėžia socialinę holokausto 
istorijos dimensiją. 

Ar galima bent apytiksliai sužinoti, kiek moterų Rytuose tapo žudi- 
kėmis? Galime pradėti nuo metodų, kurie taikomi apskaičiuojant vyrus 
nusikaltimų vykdytojus. Bet mūsų turimi duomenys apie vokiečius vyrus 
nusikaltimų vykdytojus yra netikslūs ir daugiausia pagrįsti institucijų, 
įgyvendinančių holokaustą, įrašais. Lygindami nusikalstamų organizacijų 
narių sąrašus su atskirų asmenų bylomis atskiruose tų organizacijų dali- 
niuose, sakykim, 101-ajame rezerviniame tvarkos policijos batalione, isto- 
rikai nustatė, kad maždaug du šimtai tūkstančių vokiečių (ir austrų) vyrų 
tiesiogiai vykdė nacių genocidą dalyvaudami sušaudant, likviduojant getus 
ir nuodijant dujomis. 

Moterų lygintinų šaltinių neturime. Yra nepilni moterų stovyklų 
sargybinių 1944 ir 1945 m. sąrašai, bet juose tėra užuominos apie moterų 
dalyvavimą ir informacija tik apie stovyklas, administruotas Himmlerio 
agentūrų (Reicho saugumo vyriausiosios valdybos Ekonomikos ir admi- 
nistravimo biuro). Bet kuriuo atveju šie įrašai atskleidžia, kad stovyklų 
sargybinėmis per tuos metus dirbo apie tris tūkstančius penkis šimtus 
moterų (daugumą jų mokė Ravensbriuke). 

Iki šiol šis skaičius buvo vienintelis, kurį paprastai nurodydavo apie 
holokausto nusikaltimų vykdytojas. Tačiau ne visos stovyklų sargybinės - 
žudikės, ir, priešingai, ne visos žudikės - stovyklų sargybinės: daug aukų 
rytuose nužudyta ne tarp stovyklų sienų. Ravensbriuke mokytų moterų 
sargybinių ar moterų, dislokuotų maždaug tuzine pagrindinių stovyklų 

Iškylaujantis Osvencimo koncentracijos stovyklos personalas. 1942 m. 


Reiche 1944-1945 m. pradžioje, skaičius, panašiai kaip ir mano Žytomyre 
rastas sąrašas, yra ledkalnio viršūnė. 

Ar vyrų, nusikaltimų vykdytojų, istorija galėtų būti apribota Dachau 
sargybinių įrašais? Per keletą pastarųjų dešimtmečių žvilgsnis, nukreiptas 
į vyrus nusikaltimų vykdytojus, išsiplėtė tiek, kad apimtų paprastus vokie- 
čius ir ne vokiečius, policininkus, reguliariosios armijos dalinių karius ir 
civilius. Mano atliktas žudikių ir aplinkybių, kuriomis jos žudė, tyrimas 
lygiai taip pat turi plėsti požiūrį į moterų nusikaltimus. 

Mano peržiūrėta dokumentacija apie moterų ir jų šeimos narių išsidės- 
tymą Rytuose apima kelis šimtus tūkstančių moterų. Taikioje visuomenėje 
moterys įvykdo vidutiniškai keturiolika procentų visų smurtinių nusikal- 
timų ir maždaug vieną procentą nužudymų. Taikos metu žudikės veikia 
vienos ir paprastai prieš pavienes aukas (dažniausiai prieš giminaičius ir 
sugyventinius), o ne prieš ištisas grupes. 

Kariaujančioje, genocidinėje visuomenėje vyrų, kaip ir moterų, į smurti- 
nius veiksmus įsitraukia daug daugiau, ir kiekvienas individualus veiksmas 
gali vesti prie daugiau mirčių. Pavyzdžiui, apėjusi žydų vaikus ligoninėje, 
Johanna Altvater kelis jų čia pat nužudė, kitus sugrūdo į mašiną ir nuvežė 
į masinių žudynių vietą, kur juos sušaudė vyrai policininkai. 

Jei paimtume procentinę išraišką, kiek nužudymų įvykdo moterys tai- 
kioje visuomenėje, ir pritaikytume genocidą vykdžiusiems Rytams, kur 
moterys sudarė maždaug dešimt procentų vokiečių, tai statistiškai žudi- 
kių skaičius čia būtų apie tris tūkstančius. Kitaip sakant, Erną Petri galime 
padauginti iš trijų tūkstančių. Bet jei manysime, kad moterys genocidinėje 
visuomenėje (moterys, kurioms galią kovoti su „priešiškomis“ grupėmis 
suteikė valstybė) atsakingos už didesnę dalį nužudymų nei moterys taikio- 
je visuomenėje, tai trys tūkstančiai ima atrodyti netikroviškai mažai. 

Kai kalbama apie žudikes esesininkų sekretores, žmonas ir meilužes, 
kaip šiame skyriuje, tikslaus skaičiaus niekada nesužinosime. Bet čia 
pateikti įrodymai leidžia į holokaustą ir genocidą pažvelgti kitaip ir plačiau. 
Neabejotina: visada žinota, kad moterys gali būti žiaurios ir net žudyti, 
bet mažai žinoma apie aplinkybes ir idėjas, kurios jas paverčia masiškai 
žudančiomis, apie įvairius vaidmenis, kurių jos imasi sistemos viduje ir ne 
sistemoje, ir apie įvairias elgesio formas. 

Dabar įmanoma įsivaizduoti, kad smurtinio ir žudikiško elgesio mode- 
liai, per karą nedangstomi, buvo taikomi Ukrainoje, Lenkijoje, Baltarusijoje, 
Lietuvoje ir kitose nacių valdomos Europos vietose. Į Rytus atvykusios 
vokietės įkūnijo tai, kuo tapo besiplečianti nacių imperija - smurtą, kokio 
dar niekada nebuvo. Paprastos moterys su paprastomis prieškario biogra- 
fijomis, ne tik maža nacių fanatikių grupė, nuvyko į Rytus ir įsitraukė į 
holokausto nusikaltimus, taip pat į žudymą. 

Laimė, įveikus Vokietiją, nevaržomiems nusikaltimams atėjo galas, nai- 
kinamoji nacių mašina buvo sustabdyta. Bet šių vokiečių moterų gyveni- 
mas nesibaigė. Jos grįžo namo, į Reicho griuvėsius, ir savo nusikalstamą 
praeitį stengėsi slėpti. 

POKARIO IR ŠIŲ DIENŲ AIŠKINIMAI 


ir pasiduodant sąjungininkams. Režimo terorą nuo 1939 m. patyrė len- 

kai ir dauguma kitų okupuotų Rytų tautų gyventojų, o nacių Vokietijoje 
nuo 1933 m. - žydai ir kitos politinės bei rasinės aukos, bet paprastoms 
vokietėms sunkūs laikai atėjo byrant Reichui. Iš karto atsirado pasekmių - 
skausminga patirtis ir moralinės dilemos vykstant evakuacijai iš Rytų, 
sovietų armijos smurtas, pastangos išgyventi sąjungininkų okupuotoje 
gimtojoje Vokietijoje ir karo nuvargintose šeimose. 

Viena jauna mokytoja iš Ukrainos, 1943 m. vasarą patyrusi Raudonosios 
armijos spaudimą trauktis prie Dniepro, prisimena savo evakuaciją.! 
Mokykloje buvo daug vaikų, visi našlaičiai. Ji su bendradarbiais suprato, 
kad sovietai vaikus nužudys, bet vis tiek juos paliko. Vaikai verkė; bijoda- 
mi dėl savo gyvybės, jie laikėsi įsikibę mokytojos ir kliudė jai išeiti. Bet ji 
nenusileido: „Turime tai padaryti.“ Su kolege jos išvyko iš Ukrainos prie 
Lenkijos ir Vokietijos pasienio. Iš Gestapo gavusi atleidimo iš darbo doku- 
mentus, ji turėjo pasirašyti priesaiką nepasakoti, ką Ukrainoje padarė ir 
matė. Po karo ši mokytoja sužinojo, kad Raudonosios armijos okupacija 
Černihive išties buvo kruvina, visi vyrai, moterys ir vaikai, turėję ką nors 
bendra su vokiečiais, sušaudyti. 


Visi mitų apie moterų nekaltumą ir kančią atsirado žlungant Reichui 

Visą Žytomyro ligoninės, kurioje slauge dirbo Erika Ohr, personalą eva- 
kavo paskutinę minutę 1943 m. gruodžio mėn.“ Nedidelis sunkvežimių 
konvojus su medicinos personalu ir sužeistais kareiviais patraukė į visas 
puses per lekiančių, važiuojančių ir triukšmingais lėktuvais skrendan- 
čių kareivių sumaištį. Pakelių laukuose vokiečių tankai riedėjo per švie- 
žius vokiečių karių kapus, sutraiškė žymes su išraižytais vardais ir dalinių 
numeriais. Šie dalinių numeriai sovietų žvalgybai galėjo suteikti naudin- 
gos informacijos vokiečių pajėgų judėjimui sekti. 

Kelis mėnesius pabuvusi Ukrainoje ir Lenkijoje, Ohr pagaliau atvyko į 
Vengriją netoli Pečo. Buvo 1944 m. gegužės mėn. Ji pastebėjo, kad vietiniai 
nelabai draugiški. Ohr su kolegėmis vėliau suprato, kad, vos prieš kelias die- 
nas iki joms atvykstant, buvo „išgabenti“ žydai? Bet keli liko. Netoli slau- 
gių bendrabučio stovėjo žydų getas, kur gyveno moterys ir vaikai. Kažkas 
įsibrovė į jų bendrabutį ir pavogė daiktus. Kadangi šios vietos buvo arti 
viena kitos, Ohr padarė išvadą, kad įsibrovė žydai. Kai kurie žydai, netekę 
vilties, savaime suprantama, vogdavo, nes naciai buvo atėmę iš jų viską, 
bet Ohr nepateikė jokių įrodymų ir, regis, nežinojo jokių galimų priežas- 
čių, kodėl jie taip pasielgė. Antisemitinei nacių propagandai buvo įprasta 
suplakti į viena žydus ir nusikaltėlius, šią temą Hitleris ir Goebbelsas buvo 
įsikalę iki pat liūdnos pabaigos. Ohr tai tikriausiai padarė nedylantį įspūdį. 

Karui baigiantis, Ohr darbu tapo vokiečių kareivių gydymas ir laidoji- 
mas. Ji nelabai žinojo, kaip elgtis su sergančiais civiliais. Tarp sužeistųjų ir 
ligonių buvo vokiečių moterų, vaikų ir senelių, bėgančių iš Rytų į Vokietiją. 
Jie susigrūdo dėl tymų protrūkio perpildytoje ligoninėje netoli Briuno 
(dabar Brno, Čekijos Respublika). Kas naktį mirdavo vokiečių vaikai. 
Ohr nežinojo, ką daryti su mažais kūneliais. Jų nebuvo galima palikti su 
gyvaisiais, greta paliegusių jų motinų ir brolių bei sesių. Ši laikina ligoninė 
buvo įrengta tuščioje mokykloje. Šalia pagrindinės salės, kur ant grindų 
gulėjo susirgę vokiečių pabėgėliai, Ohr aptiko patalpą, pilną kablių. Prieš 
kelias savaites čia buvo mokyklos drabužinė, mokiniai pasikabindavo pal- 
tus ir nusiaudavo batus. Ohr mirusius vaikus sukabino.“ Išėjusi iš rūbinės, 
užrakino duris. 

Ohr užsikrėtė tymais ir negalėjo evakuotis su bendražygiais 1945 m. 
balandžio mėn. Jai reikėjo specialiojo transporto. Labai karščiuodama 
gulėjo viena pagrindinėje salėje. Girdėjo pavojaus sirenas ir bijojo būti 
pamiršta. Nenorėjo būti palikta. 

Nesvarbu, ar buvo prisidėjusios prie nacių nusikaltimų, ar nekal- 
tos, vokietės numanė, kad taps keršto ir seksualinių užpuolimų objektu. 
Hitlerio balandžio 15 d. atsišaukime (paskutiniame) į visus Rytų fronto 
karius, kuriame velionį prezidentą Rooseveltą jis apšaukė „didžiausiu visų 
laikų nusikaltėliu“, taip pat įrodinėjo, kad paskutinė Vokietijos gynyba turi 
būti Volk, pirmiausia vokiečių moterų ir merginų apsauga: 


Paskutinį kartą mirtinai pavojingas žydų ir bolševikų priešas pasiren- 
gė pulti. Jis mėgina susilpninti Vokietiją ir išnaikinti jos žmones. Jūs, Rytų 
kariai, patys gerai žinote, kokia lemtis gresia visoms vokietėms moterims 
ir merginoms bei vaikams. Seni vyrai ir vaikai bus nužudyti, moterys ir 
merginos paniekintos ir taps barakų kekšėmis. Visi kiti keliaus į Sibirą? 


Nacių propagandos ministras Josephas Goebbelsas mėgino sutelkti 
vokiečių masių ryžtą (ir baimę) Raudonosios armijos karius vaizduoda- 
mas kaip Azijos ordas, žiauriai prievartaujančias vokietes. Šie baugūs vaiz- 
dai tapo tikrove. Masinius prievartavimus patvirtino milijonai vokiečių, 
kurie apsigręžę netvarkingai evakavosi į Vakarus. Apskaičiuota, kad buvo 
išprievartauta nuo šimto tūkstančių iki milijono moterų (ne visos jos buvo 
vokietės). Nepasigailėta nei jaunų mergaičių, nei senų moterų.“ 

Nacių režimas besąlygiškai pasidavė 1945 m. gegužės 8 dieną, kuri ofi- 
cialiai reiškia vieno laiko tarpsnio pabaigą Europoje. Moterims, kurios 
sulaukė pilnametystės, t. y. subrendo, įgijo profesiją, gavo pirmąjį darbą, 
užmezgė pirmus santykius, susilaukė pirmojo vaiko Trečiojo reicho laikais 
pralaimėjimas reiškė, kad jų tikslai ir svajonės žlugo, o ateitis yra neaiški. 
Niekas negalėjo visiškai ištrinti iš atminties to, kas matyta ir padaryta. 

Buvo tokių fanatikų, kurie negalėjo įsivaizduoti gyvenimo be Hitlerio." 
Keletas vokiečių moterų arba bijodamos sąjungininkų atpildo, arba iš 
gėdos nematė kitos išeities, tik nusižudyti. Grįžusios iš Rytų, tikėjosi, kad 
jų praeitis ten ir pasiliks. Viena moteris, save laikanti tikra patriote, dieno- 
raštyje skundėsi: visas jos pasaulis žlugo. Ar šios iš Rytų grįžtančios vokie- 
tės galėjo rasti prieglobstį tarp daugybės viktimizuotų vokiečių moterų, 
gedinčių našlių ir motinų, patyrusių bombardavimus namų fronte, masi- 
nį Raudonosios armijos kareivių prievartavimą ir nugalėtos jų šalies 
sunkumus? 

„Pergalė arba bolševizmas!' Vienoje šio nacių propagandinio 
plakato pusėje pavaizduota „laimės visuomenė, jei Vokietija 
nugalės, kitoje - „žydbolševikinis pragaras“, jei Trečiasis 
reichas bus sutriuškintas. 


Sąjungininkų lyderiai keliose kalbose, kaip antai 1943 m. Maskvos 
deklaracijoje, labai aiškiai pareiškė, kad tie, kurie vykdė nusikaltimus, bus 
nubausti. Buvusiose nacių okupuotose teritorijose vienas po kito vyko 
kariniai tribunolai ir linčo teismai. Vokiečių pareigūnai ir vietos kolabo- 
rantai būdavo sugaunami ir po trumpo proceso pakariami. 

Teismai prasidėjo nuo plačiai spaudoje aprašyto Krasnodare Rusijoje 
1943 m. liepos mėn. vykusio teismo ir pasiekė kulminaciją labai nuosai- 
kiame ir nuodugniame tarptautinio Niurnbergo tribunolo procese, kur 
vyriausiasis JAV kaltintojas Justiceas Robertas H. Jacksonas pripažino, kad 
nugalėtojai sutinka „sulaikyti keršto ranką“ ir bausti „į nelaisvę paimtus 
priešus remdamiesi teise". 

Amerikos, Britanijos, Prancūzijos ir Sovietų pajėgos įtvirtino savo 
karines vadovybes Vokietijos ir Austrijos zonose bei įvedė teisinį naują 
bausmių už karo nusikaltimus ir Vokietijos visuomenės denacifikacijos 
reguliavimą vadovaudamosi bendrais Sąjungininkų kontrolės tarybos ter- 
minais ir dekretais. Denacifikacija turėjo vykti nubaudžiant nacių nusikal- 
tėlius ir perauklėjant vokiečių visuomenę ir institucijas, atsikratant nacių 
ideologijos blogio, t. y. išraunant sudygusias blogio sėklas. 

Kaip sąjungininkų valdžia elgėsi su įtariamaisiais, reikšmingai skyrė- 
si. Per dešimtmetį dauguma suimtųjų Vokietijos vakarinėje dalyje buvo 
paleisti. Aukščiausiąsias pareigas nacių partijoje ėjusi Gertrud Scholtz- 
Klink sumaniai išvengė sovietų suėmimo, bet vėliau dėl dokumentų 
klastojimo ją areštavo prancūzai.? Akivaizdu, kad ji nebuvo simpatiška kal- 
tinamoji, nes prancūzai ją kalino ketverius metus ir dešimt metų uždraudė 
imtis žurnalistinės, politinės ir mokymo veiklos. Netrukus po to, kai baigė 
galioti draudimas, ši užkietėjusi nacė paskelbė šlovinančius Trečiojo reicho 
moterų atsiminimus. 

Visas uniformuotas moteris sąjungininkai ėmė ir apgyvendino inter- 
navimo stovyklose. Sovietų okupuotose teritorijose su vokietėmis elgėsi 
šiurkščiai. Rytuose suėmė ir į Rusiją deportavo apie dvidešimt tūkstančių; 
tarp jų nebuvo tokių, kurios 6-ojo dešimtmečio pabaigoje, politinio atšili- 
mo metais, buvo amnestuotos ir atsiprašius išsiųstos į Vokietiją.!* Visoms 
joms įvykdyta mirties bausmė arba jos mirė nelaisvėje. 

Ilseei Struweei palyginti pasisekė. Šią Vermachto sekretorę 1946 m. 
gruodžio mėn. internavo sovietai ir deportavo į Sovietų Sąjungą. Kaip 
sekretorė ji daug labiau pravertė Sovietų karinės okupacijos administraci- 
jai. Ką matė pro langą Rivnėje, ji nepasakojo, taip pat niekam nesakė ir apie 
matytas žiaurybių fotografijas. Ji suprato, kad, kam nors apie tai prasitaru- 
si, „būčiau pati pakarta ant aukščiausių kartuvių .!! Ji palaukė iki 1990 m. 
ir paskelbė savo atsiminimus. 

Vokietės kalinės internavimo stovykloje Kaselyje Vokietijoje. Yad Vashem. 


Eriką Ohr taip pat suėmė sąjungininkai ir 1945 m. vasarą internavo 
amerikiečių stovykloje.!* Čia ji tariamai mačiusi kankinant vokiečių karo 
belaisvius - juos vertė stovėti iki kaklo purve. Ohr nesupratusi, už ką taip 
nubaudė. Vienintelis paaiškinimas, kurį ji pateikė savo atsiminimuose, yra 
antisemitinis. Ohr manymu, kadangi daug amerikiečių internavimo stovy- 
kloje kalbėjo vokiškai, jie tikriausiai galėjo būti priversti emigruoti žydai. 
Dabar jie atkeršijo vokiečių kareiviams. 

Vokietės nebuvo tarp lyderių, todėl, kitaip nei nacių partijos moterų 
organizacijose ir kai kuriose medicinos įstaigose kaip gydytojos jos nesė- 
dėjo tarptautinio Niurnbergo tribunolo teisiamųjų suole su žymiausiais 
naciais: Hermannu Goeringu, Rudolfu Hessu ir Alfredu Rosenbergu. 
Sąjungininkai žvejojo didesnes žuvis; savo menkus tiriamuosius išteklius 
skyrė aukščiausiesiems naciams medžioti. 

Kai kurios moterys tardytos zoniniuose teismuose. Sovietai (o vėliau ir 
Rytų Vokietija) nuteisė Reicho didžiausio moterų lagerio - Ravensbriuko — 

sargybines, o britai ėmėsi „Bergeno-Belzeno žvėrių“, tarp kurių buvo ir 
dvidešimt trejų metų Irma Grese; jai karo teismas skyrė mirties bausmę. 

Amerikos zoniniuose Niurnbergo teismuose teisė dvi vokietes. Viena — 
dr. Herta Oberheuser - buvo nuteista dvidešimt metų kalėti už žiaurius 
medicinos eksperimentus, bet paleista po septynerių." (Ji vėl pradėjo dirbti 
vaikų gydytoja Šlėzvige-Holšteine, bet kai tai paaiškėjo, gydytojo licencijos 
neteko.) Kita moteris - valstybės remiama vaikų grobikė Inge Viermetz.“ 
Ji - sekretorė, kopusi karjeros laiptais SS vyriausiojoje rasės ir perkėlimo 
valdyboje, kol tapo skyriaus vadove. Viermetz stojo prieš teismą už šimtų 
lenkų ir jugoslavų vaikų deportavimą. Ji neprašė pasigailėti ir savo kaltę 
neigė. Tvirta Viermetz nuomonė, kad tai buvusi labdaringa veikla, įtikino 
teisėjus. 1948 m. ją išteisino. 


Amerikiečių karių suimti nusikaltėliai: Bergen Belzeno koncentracijos stovyklos 


komendantas J. Krameris ir tos pačios stovyklos prižiūrėtoja I. Grese. Abu nuteisti 
mirties bausme. 

Vienas iš žymiausių Niurnbergo teismo kaltintojų buvo Robertas 
Kempneris. Grįžęs į Vokietiją su JAV kariuomene (1935 m. jis buvo pri- 
verstas emigruoti iš Vokietijos kaip žydų patikėtinis), susirado savo senąją 
sekretorę Emmy Hoechtl.“* Per karą ji dirbo Reicho saugumo vyriausio- 
sios valdybos Kriminalinės policijos viršininkui Einsatzgruppe B vadui 
Arthurui Nebei. Emmy Hoechtl Kempneriui padėjo rasti kai kuriuos 
labiausiai inkriminuojančius dokumentus, susijusius su baudžiamuoju 
kitų vokiečių persekiojimu ir baudimu. Tačiau, Vakarų Vokietijai vykdant 
tyrimą dėl dujų vagonų paplitimo Rytuose, formaliai apklausiama 1961 m., 
Hoechtl pareiškė negalinti nieko prisiminti apie nusikaltimus ar apie savo 
viršininkų nusikalstamą veiklą. 

Robertas Kempneris su žmona Ruth Kempner rašė oficialią studi- 
ją Women in Nazi Germany („Moterys nacių Vokietijoje“). Šis tyrimas 
buvo užsakytas JAV vyriausybės kaip informacijos šaltinis vokiečių mote- 
rų denacifikacijai. Kempneriai perspėjo JAV okupantus Vokietijoje, kad 
vokietės buvo fanatiškos rėmėjos, integruotos į visus valdžios aspektus, 
įskaitant tai, kad priklausė policijos daliniams, stebintiems Vokietijos pre- 
kyvietes ir teisingą davinių skirstymą. 

Jų skaičiavimais, šiame judėjime buvo išmokyta septyni milijonai vokie- 
čių moterų ir merginų. Šešiolika milijonų Reichas mobilizavo dirbti fronte. 
Moteris skirstydami pagal pavojingumą visuomenei, Kempneriai pažymė- 
jo, kad apie šešis šimtus tūkstančių vokiečių moterų tebėra pavojingos, nes 
buvo aktyvios politinės lyderės ir ideologijos diegėjos. Kempneriai pata- 
rė JAV vadovybei nuodugniai valyti bei reorganizuoti Vokietijos švietimo 
ir administracinį aparatą, į kurį buvo infiltruota moterų nacių. Tai buvo 
didžiulė užduotis - ideologinė transformacija, kuri, jų manymu, galėjusi 
įvykti tik apsišarvavus kantrybe ir „neturint iliuzijų dėl jų [vokiečių mote- 
rų] asmenybių diapazono ribojimo .!* 

Vokietės buvo tikrai labai aktyvios Trečiojo reicho rėmėjos, kaip 
Kempneriai iš pat pradžių atkreipė dėmesį, o ilgainiui ėmė aiškėti, kad į 
režimo nusikaltimus jų buvo įsitraukusių daugiau, nei suprato ar norėjo 
žinoti Niurnbergo ir denacifikacijos teismų pareigūnai. Iliuzijos dėl moterų 
nusikaltimų, kaip ir sutrikimas dėl jų motyvų, tebebuvo gyvas. 


Mėginimui ištirti individualius motyvus reikia daugiau nei vien bio- 
grafijos ar nusikaltimo rekonstrukcijos. Moterų, gyvenusių okupuotose 

Vakarų sąjungininkų suimtos Bergen Belzeno koncentracijos stovyklos 
prižiūrėtojos. 1945 m. balandžio 19 d. 


rytinėse teritorijose ir po karo apklaustų arba vėliau pačių apmąsčiusių 
savo patirtį, pasakojimuose yra jų motyvų užuominų, nors pasakojimai 
toli gražu neaiškūs. 

Nors ne visos moterys tyčia apgaudinėja, jos numato, kad jų autopor- 
tretus šiuose prisiminimuose ir liudijimuose atskleis biurokratai tyrėjai, 
nuožmūs kaltintojai, palaikantys šeimos nariai ar smalsūs istorikai. Nieko 
keista, kad prisistatydamos jos perdeda, klaidina, šlovina save ir sušvel- 
nina. Gėdingi ir neteisėti veiksmai, neatsargumas, apmaudžios klaidos, 


169 


WENDY LOWER. HITLERIO FURIJOS 


apgailėtinos priklausomybės ir neigiami jausmai, sakykim, neapykanta, 
paprastai nutylimi arba praleidžiami. 

Slaugių prisiminimuose didelę dalį sudaro vertinga informacija apie 
moters patirtį kare, bet ji gali klaidinti. Skaitydama taip ir nesupratau, 
ar autorės buvo tikrai naivios ir nepastabios dėl jaunumo, ar jų nekaltu- 
mas pagražintas šių dienų skaitytojams. Kaip Erika Ohr galėjo išsamiai 
aprašyti danties skausmą ar patiekalą, kurį valgė Lenkijoje 1944 m., ir tik 
neaiškiai prisiminti, ką jautė lauko ligoninės palapinėje nušovusi vienišą 
„partizaną ? „Nebuvo galima nustatyti, kas jis toks ir ką ketino daryti, 
nenoriai rašo Ohr ir tęsia: - Šiame kare tiek daug dviprasmybių abiejose 
pusėse.“ Moralinis reliatyvizmas ir svarstymai atskleidžia pokario laikų 
mąstymą. 

Kaip kaltinamos slaugės aiškina savo motyvus ir smurtinius veiksmus? 
Sąjungininkų ir Vokietijos teismų salėse kaip veiklos motyvų įrodymą daž- 
nai minėdavo savo institucinę priklausomybę bei mokymą būti globėjomis. 
Jos nuolat kartojo vykdžiusios savo pareigą. Pokariu atliekant nusikaltimų 
Mezerico-Obravaldės prieglaudoje tyrimą, slaugė Vokietijos teisme aiški- 
no, kad jos viršininkas gydytojas, prieglaudos direktorius, jai ir jaunesnei 
kolegei liepė padėti sušvirkšti mirtinus vaistus. Slaugė tvirtino: iš pradžių 
ji atsisakiusi, bet direktorius pareiškęs, kad nėra prasmės atsisakyti — 
„daugelį metų būdama civilė tarnautoja, ji turinti atlikti savo pareigą, „ypač 
kare“.'š Paskui jis rėmėsi jos švelnumu - esą injekcija baigs paciento kan- 
čias. Juk kaip tik to ji ir norinti - palengvinti pacientų kančias? Liudydama 
slaugė laikėsi savo, kad dariusi tik tai, ko iš jos buvo tikimasi. Viena pacien- 
tų nuodijimu Lenkijoje kaltinama slaugė pasakojo: 


Niekad nebūčiau vogusi. Žinojau, kad taip neturi būti elgiamasi. 
Sunkiais laikais [per prieškario depresiją] buvau pardavėja ir turėjau 
daug tokių galimybių, bet niekad to nedariau, nes žinojau, kad negali- 
ma. Net vaikystėje supratau: vogti negalima. Vaistų suleidimą, siekiant 
nužudyti protiškai sergantį asmenį, laikiau savo pareiga, kurios negaliu 
nevykdyti." 


Jos supratimu, nebuvo nusikaltėlė. Buvo gerai išauklėta ir išmokyta, kad 


vogti - nusikaltimas. Vykdyti pareigą - ne nusikaltimas, manė ji, net jei 
tenka nužudyti žmogų. 


170 


6. Kodėl jos žudė? 


Vokiečiai vyrai ir moterys nusikaltimų vykdytojai ne tik naudojo tas 
pačias prievartos priemones (hipodermines adatas, rimbus, šautuvus)“, 
aistringai atsidavė ideologiniam reikalui, nemoraliai suvokė pareigą ir 
lojalumo bei slaptumo susitarimus, bet ir išreikšdavo panašią neigimo ir 
slopinimo psichologiją.*! Tie, kas atsidurdavo akistatoje su savo piktada- 
rybėmis, atsakydavo bemaž vienodai. Aš nežinau; nieko apie tai nežinau. 
Neprisimenu; turėjau laikytis įsakymų; buvau išleistas atostogų. Girdėjau 
kitus kalbant apie tam tikras akcijas prieš žydus, bet nemačiau nė vieno 
žydo. Kai atvykau į stotį, žydų nebebuvo. Kaltinamos moterys žinojo apie 
vyrų liudijimus, buvo gerai įgudusios apsiginti žodžiais, taip pat kūrė savas 
strategijas. 

Neabejotina - bet kas, dėl didelio nusikaltimo apklausiamas prokuro- 
ro ar tyrėjo, bus apdairus ir stengsis išvengti bausmės. Apėmus baimei ir 
nevilčiai, norint apsisaugoti ir nuo gėdos bei sunkumų apsaugoti šeimą, 
griebiamasi melo, ypač jei nusikaltimas įvykdytas seniai ir toli, ir jį sun- 
ku įrodyti. Daug kas melavo. Ar taip stebina, kad daugiau kaip iš trijų 
tūkstančių visoje Europoje apklaustų vokiečių ir austrų labai nedaug kas 
prisipažino?“ 

Daug sudėtingesnė pagrindinė neigimo strategija buvo gynyba teisi- 
nantis buvus kankiniu ar auka. Pasak slaugės Paulinės Kneissler, „niekad 
nesuvokiau žudymo iš pasigailėjimo kaip žudymo [...] Mano gyvenimas 
buvo vienas pasišventimas ir pasiaukojimas [...] Niekad nebuvau žmonėms 
žiauri [...] ir dėl to šiandien turiu kentėti ir kentėti.'* Nusikaltėliai, neigę 
savo nusikaltimus, nelaikė savęs bausmės vertais piktadariais. Tokie buvo 
aukos ir kaltintojai, manantys kitaip. 

Aiškindamas, kas yra blogis, socialinis psichologas Roy Baumeisteris 
teigia, kad nusikaltėliams „kai kas iš to, ką jie padarė, gal ir atrodo netei- 
singa, bet jie taip pat supranta buvę smarkiai paveikti išorinių veiksnių, 
nepriklausančių nuo kontrolės. Jiems atrodo, kad elgėsi visiškai priimtinai 
ir pateisinamai.“ 

Erna Petri neneigė žudžiusi ar atvirai pasisavinusi aukos apdarą, bet 
veiksmus grindė laiko aplinkybėmis ir savo vyro, kuris buvęs žiaurus 
žmogus, įtaka.“ Prispausta paaiškinti, kodėl šaudė žydus vyrus ir vaikus, 
pareiškė: 


171 


WENDY LOWER. HITLERIO FURIJOS 


Tais laikais, kai šaudžiau, man buvo vos 25-eri, buvau jauna ir nepa- 
tyrusi. Gyvenau paklusdama savo vyrui, kuris buvo esesininkas ir šaudė 
žydus. Aš retai susitikdavau su kitomis moterimis, taigi tuo metu tapau 
kietesnė, nejautresnė. Nenorėjau būti užgožta esesininkų. Norėjau jiems 
parodyti, kad aš, moteris, galiu elgtis kaip vyras. Taigi nušoviau keturis 
žydus ir šešis žydų vaikus. Norėjau pasirodyti prieš vyrus. Be to, tomis 
dienomis visur buvo kalbama, kad šaudomi žydai, suaugę ir vaikai, o tai 
irgi galėjo būti priežastis, kodėl juos nužudžiau.*“ 


Kadangi Erna pabrėžė savo, kaip paklusnios žmonos, vaidmenį, ar tai 
turėtų reikšti, kad jos vyras perėmė dalį kaltės, susijusios su jos įvykdytu 
nužudymu? Tiesą sakant, po to, kai Stasi [VDR slaptoji policija] privertė 
Erną Petri prisipažinti, ji pareiškė per ankstesnes apklausas neigusi savo 
nusikaltimus, nes maniusi, kad vyras ją pridengs. Bet jis to nepadarė. 


Paradoksalu, kad vienas iš sudėtingiausių dokumentuotų motyvų - anti- 
semitizmas - buvo paplitęs labiausiai. Trečiajame reiche antisemitizmas 
virto nepriekaištinga oficialia valstybine ideologija. Ji darėsi reikšmingu 
Reicho elementu, skverbėsi į kasdienį gyvenimą, formavo profesinius ir 
artimus santykius bei sukūrė kriminalinę vyriausybės politiką. Ar buvo 
moteriškas antisemitinis mąstymas ir išraiška, būdinga moterų, kaip 
sekretorių, pareigūnų žmonų, slaugių ir mokytojų, vietai nacių sistemoje 
ir visuomenėje? 

Nacių laikais vokiečių moterų emociniai troškimai, materialūs poreikiai 
ir profesiniai tikslai - siekis pelnyti viršininko malonę, varžytis su ben- 
dradarbiu, išlaikyti darbą, gauti patogią vilą ar „naują suknelę - lemdavo 
žydui gyventi ar mirti. Žvelgiant atgal, šie rūpesčiai, troškimai ir ambici- 
jos būdavo lengvai atmetami kaip smulkūs ir nereikšmingi, palyginti su 
apgalvotos antisemitinės neapykantos ir sadizmo padariniais. Bet tai, kas 
paprasta, ir tai, kas grandioziška, susimaišė. 

Smurto radikalėjimo Reiche varomąją jėgą išreiškė Erna Petri, ir tai pasa- 
kytina ir apie vyrus, ir apie moteris. Erna Petri, Johanna Altvater ir kitos, 
šaltai žudydamos vaikus, išreiškė tokį gilų nacių antisemitizmą, kad net 
nekalto vaiko gyvenimas nieko vertas. Kai tyrėjas paklausė Petri, kaip dvie- 
jų vaikų motinos, kaip galėjusi nušauti nekaltą žydų vaikutį, ši atsakiusi: 

1 - 
AŽ 


Deutide: 


Bebei Gud: ' 
Kau ii ei Je i Deutide! i 


Gauti nicht bei Ruben! 


Trečiajame reiche žydų parduotuvių ir įmonių boikotas virto fizinio naikinimo politika. 
Prieškario nuotraukoje nacių smogikai laiko plakatus su užrašais, kuriuose vokiečiai 
raginami nepirkti iš žydų. 


Aš negaliu suvokti, kaip tuo laiku galėjau elgtis taip žiauriai ir 
nepagrįstai - šaudyti žydų vaikus. Vis dėlto [prieš atvykdama į dvarą 
Ukrainoje] tarnavau fašizmui ir rasiniams įstatymams, kurie suformavo 
požiūrį į žydus. Man buvo pasakyta, kad turiu juos naikinti. Tikriausiai 
dėl tokio mąstymo taip baisiai pasielgiau.“" 


Įsikūrę arčiau fronto, partizaninio karo zonoje ir holokausto sūkury, 
vokiečių pareigūnai su žmonomis ir padėjėjomis mėgino išlaikyti nacių 
rasizmą, imperialistinę misiją ir smurtu kliovėsi kaip pirmuoju kontrolės 
įrankiu. Galbūt Rytuose buvo „vyro pasaulis“, bet moterys prisitaikydavo, 
o tada savo veiksmus nuožmiai pagrįsdavo. 

Petri liudijimas yra retenybė. Vos kelios paprastos vokietės per karą ar 
po jo pateikė savo požiūrį į žydus ir holokaustą. Dažniau pasitaikydavo 
diskursas, kokie kvaili, purvini ir tingūs vietiniai (taip kalbant apie lenkus, 
ukrainiečius ir žydus), arba neaiškios užuominos apie tamsius, bolševikų, 
nusikaltėlių ir partizanų knibždančius kraštus arba apie infantilius vietos 
žmones, kurie protingi, bet prastesni, taigi nebūtini. 

A. Hitlerio valdomoje Vokietijoje išleistas elementorius 
vaikams, kuriame žydas vaizduojamas nuodingu grybu. 
Nestebina, kad ši propaganda labai paveikė tuos, kurių 
jaunystė prabėgo Trečiajame reiche. 


Savo pasakojimuose (ir teisme, ir prisiminimuose) moterys mėgino 
sumenkinti holokaustą ir tai, kiek jų pačių antisemitizmas jį kurstė; holo- 
kaustą apibūdino kaip „žydišką karo laikų reikalą“ arba sakė - „buvo 
sušaudyti vos keli žydai“, arba teigė, kad „žydai norėjo mums atkeršyti. 
Josefine Block iškėlė mintį, esą žydai patys kalti, kad neapsisaugojo. Erika 
Raeder, žymi, atvira įkalinto laivyno admirolo žmona, kuri liguistai siekė 
savo paliegusį, seną vyrą ištraukti iš kalėjimo, nuėjo taip toli, kad pareiškė: 

„mes, vokiečiai, turėjome iškęsti tokį elgesį, kaip niekas toli gražu nesielgė 
su žydais .? 

Raeder palyginimas buvo ir tebėra smerktinas ir neteisingas. Tačiau ji 
įgijo Britanijos ir Amerikos vadovų bei Vakarų Vokietijos spaudos simpa- 
tijas. Jos vyras, nuteistas iki gyvos galvos, buvo paleistas su daugeliu kitų 
aukšto rango nacių nusikaltėlių 1955 m. Suteikiant malonę nusikaltimų 
vykdytojams, galbūt turėta politinių sumetimų padėti Vakarų Vokietijai 
integruotis į Vakarų aljansą. 

Vis dėlto konservatyviems vokiečiams, naciams ir neonaciams, sąjungi- 
ninkų amnestija patvirtino, kad jie patys tapo viktimizacijos ir išankstinio 
nusistatymo aukomis. Lyginti vokiečių ir žydų kančias ir permesti kaltę dėl 
karo žydams - daugiau nei nacių nusikaltimų ir kaltės neigimo strategijos. 
Holokausto neigimas susijęs su šiomis strategijomis, bet atsirado ne poka- 
rio teismo posėdžiuose; jo šaknys - Trečiojo reicho ideologija. Dauguma 
nacių nusikaltimų vykdytojų ir jų bendrininkų (ir net liudytojų, nuslopi- 
nusių matytų nusikaltimų prisiminimus) per karą ir po jo galėjo nejausti 
žydams empatijos. 


Kaip stebėtojai vertino tuo metu ir vėliau prisimindavo ypač žiaurų, 
sadistišką kai kurių moterų elgesį? Karo metų liudytojai, matę moteris, 
vykdančias nusikaltimus, ir pokariniai jas apklausę kaltintojai iš tikrųjų 
buvo priblokšti jų žiaurumo. Kai likę gyvi pasakodavo, kaip atrodo genoci- 
do aukštyn kojom apverstas gyvenimas, jų klausantys beveik nesuvokdavo. 
Prisiminkite, ką apie Altvater žiaurumą sakė likęs gyvas liudytojas: „Tokio 
moters sadizmo niekad nebuvau matęs ir niekad nepamiršiu.“ Žudikės 
kaip gyvos iškildavo likusių gyvųjų prisiminimuose. 

Buvo galima tikėtis, kad žudys uniformuoti, ežiuku kirpti vokiečių 
kareiviai ir policininkai, bet moterys? Kaip jos galėjo taip elgtis? Tai, kad iš 
pažiūros motiniška, rūpestinga moteris vieną akimirką gali švelniai raminti, 
o kitą - sužeisti, net nužudyti, buvo ir tebėra pats nesuprantamiausias 
moterų elgesio šioje istorijoje bruožas. Tačiau šitaip dažnai elgdavosi 
slaugės, motinos ir Žmonos, tapusios nusikaltimų bendrininkėmis ir 
vykdytojomis. 

Žinoma, manyti, kad smurtas moterims nebūdingas ir jos negali vykdyti 
masinių žudynių, yra patrauklu: tai leidžia viltis, kad bent pusė žmoni- 
jos nenaikins kitų, gins vaikus ir saugos ateitį.?? Tačiau, menkinant žiaurų 

moterų elgesį, sukuriamas netikras skydas, neleidžiantis geriau atskleisti 
genocido ir trikdančios jo tikrovės.?! 

Kai kurie „ekspertai aiškina, kodėl šios moterys taip elgėsi. XIX a. kri- 
minologas Cesare Lombroso““, žinomas dėl to, kad iš savo tyrimo objek- 
tų galvų matmenų sprendė apie jų elgesį, pareiškė: žudikės turi mažesnes 
smegenis ir paprastai yra plaukuotesnės ir prilygino nepakankamai išsi- 
vysčiusiems primatams.?? Sigmundas Freudas keistą moterų elgesį aiški- 
no kaip kylantį iš jų troškimo būti vyru, kaip penio pavydo formą. Pasak 
dar vienos abejotinos teorijos, turint omeny, kad moterys yra iš prigimties 
klastingos ir uždaros, jos įvykdo daugiau nusikaltimų, nei yra dokumen- 
tuojama.?* Moterų gebėjimo slapukauti „įrodymas“ - tai, kad jos nuslepia 
menstruacijas ir suvaidina orgazmą. 

Tačiau kokie dideli biologiniai vyrų ir moterų skirtumai, kai kalbama 
apie smurtinį elgesį! Neseniai atlikti gyvūnų (daugiausia primatų) tyri- 
mai parodė, kad patinai labiau linkę smurtauti.?? Išsigandusios patelės 
gindamosi padeda viena kitai. Socialinėje hierarchijoje patinai vyrauja, 
o patelės tarpininkauja ir derina. Kai patinų santykiai tampa įtempti, jos 
imasi glaistyti nesutarimus. 

Ar gyvūnų elgesio teoriją galima pritaikyti holokaustui? Lyginant nacių 
nusikaltimų vykdytojus su gyvūnais, iškyla žymaus holokausto istoriko 
Yehudos Bauerio žodžiai, kad apie nacius sakyti žvėriškas ar žvėriškumas — 
„tai įžeidimas gyvūnų karalystei [...], nes gyvūnai tokių dalykų nedaro; nusi- 
kaltėlių elgesys buvo pernelyg žmogiškas, ne nežmogiškas ** Genocidas 
kaip idėja ir veiksmas yra žmogiškas fenomenas. Genocido vykdymas rei- 
kalauja žmogiškų kognityvinių gabumų, neapykantos ideologijos su visa 
mitine ir emocine jos galia, gerai išvystytos organizavimo ir įgyvendinimo 
sistemos.?? Žmonės - vieninteliai gyvūnai, vykdantys genocidą. Franso de 
Waalo, žymaus primatologo, darbas palaiko faktą, kad dauguma Trečiojo 
reicho moterų instinktyviai žiaurios nebuvo. Bet jos taip pat empatiškai 
netarpininkavo, kad sumažintų priešiškumą, kaip daro primatų patelės. 

Negenocidinėse visuomenėse vyrai įvykdo vidutiniškai beveik devy- 
niasdešimt procentų visų smurtinių nusikaltimų. Moterų smurtas papras- 
tai yra smurtas artimoje aplinkoje, jis retai nukreiptas į kitas moteris. Kai 
kurie teoretikai vyrų smurto persvarą priskiria tokioms charakterio savy- 
bėms, kaip aukštesnė vyrų savivertė, „vyro ego arogancija, kuri skiriasi 


nuo „moterų nesaugumo, pasitikėjimo stokos ir depresijos'.?8 

Gal smurtinis elgesys gali būti paaiškintas tokiais charakterio bruožais 
ir visuomenės lūkesčiais, bet individualaus gyvenimo nuvertinimas nacių 
Vokietijoje šiuos bruožus ir lūkesčius pakeitė ir padrąsino moteris, kaip ir 
vyrus, būti kategoriškas ir net arogantiškas bei skleisti iš esmės smurtinę 
rasinio pranašumo ideologiją. 

Nacių Vokietijoje smurtas buvo ne nepaaiškinamas nukrypimas nuo 
įprasto moterų elgesio ar prigimties. Atvirkščiai, kaip pabrėžė politikos teo- 
retikė Hannah Arendt, totalitariniai judėjimai smurtą naudoja kaip įrankį, 
juo manipuliuoja ir jį taiko, kai siekia įgyti ir išlaikyti galią. Holokausto 
vykdytojos naudojo šautuvus, rimbus ir mirtinas injekcijas, kad pasiektų 
kitaip neprieinamą viršenybę režimo bejėgėmis paverstoms aukoms. 

Neseniai atliktame moterų nusikaltėlių tyrime (jame dalyvavo 103 JAV 
kalėjimuose esančios kalinės) nustatyta, kad „ir vyrų, ir moterų beširdiš- 
kumas ir nejautrumas kaip psichopatijos dėmenys yra panašūs“, bet skiria- 
si tuo, kaip pasireiškia asocialus elgesys.?? Kitaip sakant, emociniai ir vyrų, 
ir moterų bruožai (kaip antai empatijos stoka ir impulsyvumas), kurie gali 
būti smurtinio elgesio priežastis, gali būti vertinami vienodai, bet moterys 
paprastai būna ne tokios socialiai agresyvios. 

Ypatybių, kurios gali būti smurto priežastis, išraišką veikia kitos socio- 
kultūrinės tam tikro laiko ir vietos patirtys, sakykim, išsilavinimas ir auklė- 
jimas. Taigi Johannos Altvater sadizmas Voluinės Vladimiro gete buvo jos 
prigimties ir ugdymo, biologinių ir situacinių veiksnių išdava. 

Kitos studijos, tarp kurių yra Theodoro Adorno darbas apie autoritariš- 
ką asmenybę, kelia mintį, kad empatija atsiranda dėl moralios socializaci- 
jos ugdymo.“ Jei vaikas yra mokomas, kokie gali būti neigiami jo veiksmų 
padariniai kitiems, auga jo empatija. Antra vertus, jei jis drausminamas 
ne pagrindžiant, bet „šiurkščiomis autoritarinėmis ar tėvų galią įtvirtinan- 
čiomis priemonėmis, kurios grindžiamos bausmėmis“, gali būti išugdomas 
stereotipinis mąstymas, klusnumas autoritetui ir agresija pašaliečiams ir 
keistuoliams. Moralinė socializacija tokiais atvejais neišugdoma, taigi 
empatijos taip pat būna mažai. Ją užgožia baimė. 

Žinoma, istorikai negali savo tyrimo objektų pasiguldyti ant kušetės ar 
uždaryti laboratorijoje, tačiau, man atrodo, verta pažymėti, kad dauguma 
nacių laikų vokiečių augo autoritarinėse šeimose, kuriose vaikus mušė 
drausmindami ir motyvuodami (tikrai prastas argumentas). 

Mintis apie autoritarinę asmenybę čia gali būti itaikoma ir kitaip. 
Daugeliui nacių laikų moterų tėvas, vyras ir fiureris - vien autoritarinės 
asmenybės - įvairiais etapais formavo gyvenimą. Ernos Petri tėvas nepritarė 
vedyboms su naciu Horstu, bet galiausiai ji pasirinko šiurkštų sutuoktinį, 
o ne globėjišką tėvą. Pokario liudijimuose daug kaltinamų moterų nurodė 
autoriteto baimę ir įsitikinimą, kad reikia vykdyti savo pareigas. 

Niurnbergo procese kai kurios kaltinamosios atliko keletą tais laikais 
sukurtų psichologinių testų, vienas jų - Rorschacho rašalo dėmės testas.*! 

Psichologas, kuris tyrė grupenfiurerį Otto Ohlendorfą, Einsatz- 
gruppe D vadą, prisipažinusį nužudžius daugiau kaip devyniasdešimt 
tūkstančių vyrų, moterų ir vaikų, padarė išvadą, kad Ohlendorfas turėtų 
būti „sadistas, iškrypėlis arba lunatikas“, nes apie savo žiaurybes kalbėjo 
visiškai abejingai, nerodydamas jokių jausmų.*? Teisėjo paklaustas, ar jis 
būtų nužudęs savo seserį, jei jam būtų buvę įsakyta tai padaryti, atsakė 
teigiamai. Bet jis - ne besmegenis automatas; jis - gerai išsilavinęs, išsamiai 
informuotas Hitlerio ir Himmlerio šalininkas. 

Kitas Niurnbergo teismo psichologas, pateikęs nacių lyderiams atlikti 
įvairius testus, priėjo išvadą, kad jie „nei ligoniai, nei neįprasti; tiesą sakant, 
visai tokie patys, kaip bet kuris bet kurios pasaulio šalies žmogus'.*? 

Tokie psichologiniai eksperimentai buvo plačiai atliekami su Reicho 
vadovybe ir esesininkais. Tokių testų, pateiktų moterims, neskelbė.**** 
Vis dėlto tų, kas iš tikrųjų susikruvino rankas, nebuvo vadovybėje ir 
dažniausiai jie buvo ne esesininkai; taigi psichologinis vertinimas neat- 
skleidžia istorinės nusikaltėlių - vyrų, moterų, vokiečių ir ne vokiečių - 
įvairovės. 

Aš dariau interviu su seniausiu kaltintoju Hermannu Weissingu, kuris 
buvo Centrinio nacių karo nusikaltimų Šiaurės Reine-Vestfalijoje biuro 
vadovas ir 1965-1985 m. apklausė tūkstančius įtariamųjų (tarp kurių - 
ir Johanna Altvater Zelle). Jis sako nesutikęs nė vieno, kurį būtų galima 
pavadinti psichopatu. „Žmonės nebuvo bepročiai, tai nacių sistema buvo 
beprotiška“, - sako jis.** Weissingas yra įsitikinęs, kad daug kas iš tų, kurių 
bylas jis tyrė, yra kalti, taip pat ir Altvater, bet irgi priėjo išvadą, jog visuo- 
menei jie nekelia grėsmės, nes „normalūs“, įstatymui klusnūs naujos demo- 
kratinės Vokietijos piliečiai. 

Einsatzgruppe D vadas O. Ohlendorfas. Vėliau teisme jis teigė, 


kad fiurerio įsakytas būtų nužudęs net savo seserį. 


Nusikaltėlių motyvacijos studijos atskleidžia, kad tie, kas inicijuoja ne- 
apykantos veiksmus, siekia išsivaduoti patys ir išvaduoti pasaulį nuo trik- 
dančios, dviprasmiškos netvarkos ir sudėtingumo. Nusikaltimo vykdytojo 
mentalitetas yra skilęs, t. y. viskas arba nieko, balta arba juoda. Nusikaltimų 
vykdytojai dažnai save laiko šviesiais, didesnės tiesos skleidėjais, pranašes- 
niais už savo priešininkus. 

Tarpukario vokiečių karta patyrė aiškius karo ir taikos kraštutinumus: 
nevaldomas kapitalizmas ir valstybės reguliuojamas komunizmas; indi- 
vidas ir kolektyvas; praeitis ir ateitis. Vokiečiai siekė peržengti konfliktus 
ir ilgėjosi aukštesnės, utopinės egzistencijos, grindžiamos tuo, kas atrodo 
apčiuopiama ir esmiška - biologiniu rasizmu. Mūsų požiūriu, griaunamoji 
holokausto mašina buvo biurokratinės besivaržančių frakcijų, susipainio- 
jusių jėgų ir kruvinos, neracionalios beprotybės džiunglės. 

Nusikaltimų kaltininkams tai buvo sklandu, apibrėžta, sistemiška, būti- 
na, sofistikuota, tikslu, galbūt nemalonu, bet žmogiška. Priešai - žydai ir 
kitos vadinamosios rasinės atmatos - turėjo būti kartą ir visiems laikams 
pašalinti su chirurgo tikslumu. Grėsmes Vokietijos gyvavimui reikia įveik- 
ti, kovą baigti. Hitlerio, jo šalininkų ir daugelio vokiečių patriotų galvose 
galutinis sprendimas buvo gynybinis veiksmas, išlaisvinantis nuo grėsmin- 
gos žydų globalizacijos galios. 

Moterų nusikaltimai įvykdyti profesinių prioritetų ir užduočių, asmeni- 
nio įsipareigojimo ir nerimo lauke. Nusikaltėlė, priėmusi būtinybę žudyti, 


Koncentracijos stovyklų personalo teismas. Pirmajame plane - I. Grese. 

tą pačią dieną galėjo nušauti žydų vaiką, o grįžusi namo glėbesčiuoti savo 
sūnų ar dukrą. Nusikaltėlio galvoje prieštaravimo nekyla; greičiau ten vis- 
kas stulbinamai aišku.“ Slaugės ir gydytojai mirtinas injekcijas pagrindė 
kančių baigimu; „pacientai“ buvo nesveiki, nepagydomi, fiziškai netinka- 
mi. Išeitis iš dviprasmiškos jų situacijos - mirtis „iš pasigailėjimo“. 

Žinoma, vadinamosios žydų grėsmės iš tikrųjų nebuvo. Vis dėlto išreng- 
tus žydų berniukus, ieškančius prieglobsčio Petri valdose, ar mažylius 
Voluinės Vladimiro gete nužudė, nes jų buvimas buvo vokiečių fantazi- 
jos apie Lebensraum utopiją prakeiksmas. Nusikaltėlio prote vokiečiai ir 
žydai negalėjo kartu išsitekti. Žudikės, kaip ir jų kolegos vyrai, tokį įsi- 
tikinimą išsiugdė po metų metus trukusio Reiche patirto poveikio, kuris 
susigėrė kaip bendra liaudies ir valstybės palaikoma antisemitizmo aplinka 
Vokietijoje ir visoje Europoje. 

Mokslininkai vieningai sutaria, kad aplinka yra svarbiausias veiksnys, 
lemiantis, ar asmuo taps genocido vykdytoju. Nesant tam tikros aplinkos 
ir patirties, į nusikaltimus linkęs asmuo jų nevykdys. Per savo gyvenimą ir 
net per vieną valandą tokie nusikaltėliai kaip Erna Petri gali labai pakeisti 
elgesį: vieną akimirką maitinti žydų vaikus, imdamasi motinos vaidmens, 
o netrukus nutaikyti jiems į galvas šautuvą kaip budelė. 

Johanna Altvater, kuri trenkė vaikučio galvą į geto sieną ir buvo apibūdi- 
nama kaip vyriška, šalta - „tokia, su kuria nenorėtum susitikti tamsią nak- 
tį“ — po karo dirbo vaikų šalpos įstaigoje.? Šaltakraujiškumas, su kuriuo 
žydai būdavo grūdami į gyvulinius vagonus, nuvaromi į miesto pakraštį 
sušaudyti, nėra išskirtinis vokiečių polinkio žudyti žydus įrodymas. 

Vokiečiai vyrai ir moterys bei jų kolaborantai pirmiau turėjo išmokti 
susitaikyti su masinėmis žudynėmis, įskaitant visus jų metodus ir loginį 
pagrindą. Įvairi vokiečių moterų ir vyrų patirtis okupuotose rytinėse teri- 
torijose, kai jie tapo holokausto liudytojais, bendrininkais ir vykdytojais, 
antisemitinį elgesį išplėtė ir pagilino. Antisemitizmas čia įgijo daugiau for- 
mų, tapo įmantresnis ir ekstremalesnis nei Reiche, kur nepertraukiamas, 
matomas smurtas nebuvo toleruojamas, o su „bolševikų“ grėsme tiesiogiai 
nebuvo susiduriama. Žydų bolševizmas, kaip matėme, buvo galinga tel- 
kianti karo ideologija. 

Bet dauguma į Rytus atvykusių moterų nebuvo fanatiškos antisemitės; 
tiesą sakant, dauguma turėjo kitų įsitikinimų ir tikslų. Išgyvenimai Rytuose 
žmones keitė. Nacių antisemitizmas labiausiai reiškėsi ir nuodugniausiai 

plėtojosi rytinėse teritorijose, o kai kurių čia gyvuojančių antisemitizmo 
idėjų nediskreditavo net Hitlerio Vokietijos pralaimėjimas. 


Ar galima holokausto vykdytojų vyrų tipologiją taikyti moterims? 
Liudytojų, bendrininkių ir nusikaltimų vykdytojų tyrimai rodo, kad moterų 
elgesys ir motyvacija buvo panašūs kaip vyrų. Nors moterys nesivienijo į 
mobiliuosius žudymo dalinius, kaip Einsatzgruppen ar Tvarkos policijos 
batalionas, kai kurios jų, kaip stovyklų prižiūrėtojos, buvo gavusios karinį 
parengimą vienam tikslui - vykdyti terorą, arba, kaip jos pačios tai matė, 
sudrausminti Reicho priešus. Čia dėmesį sutelkėme į moteris, kurios 
tapo nusikaltėlėmis lauko įstaigose ir Reicho ligoninėse ar savo namuo- 
se būdamos kitų profesijų ar turėdamos asmeninių gabumų. Matėme, kad 
amoralus, smurtinis elgesys pasireiškė skirtingai, kaip buvo įvairūs ir jų 
vaidmenys bei aplinka. 

Mokslo ir medicinos elite būta moterų, atliekančių „mokslinius tyri- 
mus“ getuose ir prieglaudose, kur vyko genocidas.“? Moteriška kabineti- 
nių žmogžudysčių versija tapo įprastas, bet mirtinas Minsko gestapo vado 
sekretorės Sabineės Dick ir Lydos gubernatoriaus sekretorės Liselottės 
Meier darbas. Josefine Block ir Johanna Altvater, kaip matėme, buvo sadis- 
čių versija. Snaiperės žudikės versija - Liesel Willhaus ir Gertrude Segel; 
budelių - Erna Petri. Kaip ir jų kolegos vyrai, Hitlerio furijos buvo kilusios 
iš įvairių šeimų: darbininkų klasės ir pasiturinčių, išsilavinusių ir neišsila- 
vinusių, katalikų ir protestantų, miestiečių ir provincialų. Visos užgaidžios 
ir patriotiškos; joms taip pat buvo būdingas įvairaus stiprumo godumas, 
antisemitizmas, rasizmas ir imperialistinė arogancija. Visos buvo jaunos. 

Yra dar viena tipologinė žudikių grupė, kurią reikia aptarti. Anksčiau 
darbai, kuriuose moterys vaizduojamos pornografinėmis karikatūromis, 
kaip kad sekso maniakė filme Ilsa: She Wolf of the SS („Ilsa: SS vilkė“), buvo 
įžeidžiantys ir iškrypėliški. Tačiau šiuose perdėtuose paveiksluose buvo 
tikrovės elementas. Dėl priežastinio veiksnio - vyrų ir moterų dinamiškų 
santykių - turime pasiaiškinti, ar energija buvo grynai seksualinė, ar san- 
tuokinė“? Net pačiuose pagrindiniuose poravimosi ritualuose vyrai ir 
moterys pasirodo vieni prieš kitus ir toliau kaip pora formuojasi privačioje 
ir viešojoje aplinkoje rutuliodami savo santykius ir palaikydami seksualinį 
patrauklumą.?! 

Daugeliui porų - Petri, Landau, Willghausams, meilužiams Hanwegui ir 
Meier - holokausto smurtas tapo jų dinamiškų santykių dalimi. Žinoma, 
šie santykiai nebuvo holokausto priežastis, bet jie buvo integrali kasdienio 
teroro, kurį atskiri žydai ir jų šeimos patirdavo getuose, stovyklose ir net 
masinio sušaudymo vietose, dalis. 

Viską praradę, netekę šeimos narių, kankinami fiziškai, Rytų žydai 
turėjo įveikti tokią maišatį, kurią daug likusių gyvųjų apibūdina kaip 


Komisaras H. Hanwegas (su šautuvu) ir neatpažinta moteris ragina jauną žydą išlįsti 


iš slėptuvės. Landesarchiv, Speyer Collection. 

pasaulio apsivertimą aukštyn kojomis, kai vadovaujantys vokiečiai pripa- 
žino aukštesnę civilizaciją, kurią jie patys ir diegė su didžiausiu ištvirkimu 
ir barbarizmu. Moterys šiose sunkiai suprantamose scenų dažnai būdavo 
svarbiausios. 

Vokiečių pramogos, „poilsis“ ir girtavimas getuose, netoli masinio 
sušaudymo vietų buvo to apsivertusio aukštyn kojomis pasaulio požymis, 
ir moterys čia taip pat dalyvaudavo. Hedonistas nebuvo vienas: malo- 
numų dažnai siekta poromis ar grupėmis. Ostrausch - apsvaigimas nuo 
Rytų - buvo imperinis svaigulys, didinantis karo ir genocido prievartą. 
Hedonizmas ir genocidas ėjo koja kojon, o moterys ir vyrai veikė kartu, 
buvo nusikaltimo partneriai. 

Daugelio tipų ir profesijų asmenys nacių naikinimo mašinai padėjo 
veikti ir plėstis. Tai vokiečių išradimas, bet ją vairavo taip pat daug ne 
vokiečių, ir šie ne vokiečiai, pasirodo, buvo tokie pat oportunistai ir antise- 
mitai. Pagal apibrėžimą genocidas yra masinis visos visuomenės prieš kitą 
grupę, paprastai pažeidžiamą mažumą, vykdomas nusikaltimas. 

Politinė sistema ir vyriausybinės institucijos yra jo mechanizmai ir 
organizacinės struktūros, bet jo jėga, kaip suprato Hitleris, kyla iš žmo- 
nių valios. Genocidiniai režimai pradeda smurtingas revoliucijas, kurios 
sukiršina vieną grupę su kita, be to, kiekviena grupė mano, kad tai egzis- 
tencinė kova dėl išlikimo. Tokiame visuotiniame kare dalyvauja vyrai ir 
moterys, o tradicinius vaidmenis sujaukia visuomenės militarizavimas. 
Moralės kodai ir elgesys pertvarkomi - šis reiškinys suteikia galios tiems, 
kas kontroliuoja, bet trikdo, baugina ir yra mirtinai pavojingas tiems, prieš 
ką ta galia naudojama.“* 

Kaip matėme, bent pusė milijono moterų buvo liudytojos ir prisidė- 
jo prie genocidinio karo operacijų ir teroro rytinėse teritorijose. Nacių 
režimas sutelkė visą kartą jaunų moterų revoliucionierių: mokė priimti 
prievartą, ją kurstyti ir padėti ginantis ar įtvirtinant Vokietijos pranašu- 
mą. Šį faktą nuslopino ir paneigė moterys, prisidėjusios prie režimo. ir, 
žinoma, tos, kurios nebaudžiamos kūrė prievartą. Genocidas - ir moterų 
reikalas, kai, gavusios „progą , jos taip pat įsitraukė net į pačius kruviniau- 
sius jo aspektus. Moterų kaltės sumažinimas iki kelių tūkstančių suklai- 
dintų stovyklų prižiūrėtojų praplautomis smegenimis netiksliai vaizduoja 
holokausto tikrovę. 

mą maždaug dviejų milijonų vokiečių pažeidėjų sąrašą sutrumpinti 

iki kelių šimtų didžiausių nusikaltėlių. Vyrai ir moterys sąjunginin- 
kų internavimo stovyklose laukė, kada bus paleisti; jų sulaikymas trukdė 
atkurti Vokietiją. 

Nors tarptautinis Niurnbergo teismas SS pripažino nusikaltėlių orga- 
nizacija, buvo nuspręsta, kad raštininkams, sekretoriams, stenografuoto- 
joms, valytojoms ir kitiems žemesnio lygio pagalbiniams Gestapo ir kitų 
SS įstaigų darbuotojams kaltinimai nebus teikiami. Pagal sąjungininkų 
skaičiavimus, šių smulkių valdininkų buvo 13 500, jie sudarė 30-35 proc. 
SS personalo.! Tyrėjos Reiche ir Rytuose, kurios traukinių platformose ar 
atvykusios į stovyklas krėsdavo žydes ir vaikus, ieškodamos asmeninių 
daiktų, arba buvusios sekretorės, siuntusios įsakymus žudyti, atrinkda- 
vusios darbininkus ir surinkdavusios žydų daiktus, nebus automatiškai 
apklausiamos kaip karo nusikaltėlės. 

Nors Kempneriai surinko nerimą keliančių duomenų, kriminaliniai 
tyrimai ir denacifikacijos teismai pagrįstai padarė išvadą, kad valsty- 
bės aparato įstaigų darbuotojos pokario Vokietijos visuomenei grėsmės 
nekelia.* Vokiečiai advokatai įtikinamai įrodinėjo, kad Gestapo biurų 
raštininkai, taip pat stenografuotojos nedaug žinojo apie nusikalstamą 


rin kaltintojai ir jų personalas po karo patyrė didžiulį spaudi- 

politiką ir stokojo įgaliojimų vykdyti nusikaltimus ir autoriteto pasiprie- 
šinti viršininkams. 

Teismo įrašai apie nacių nusikaltimų vykdytojus, ir vyrus, ir moteris, 
labai neišsamūs. Dauguma moterų, dalyvavusių holokauste, ramiai grįžo 
į normalų gyvenimą. Jau matėme, kad pokario literatūroje ir piešiniuose 
pabrėžiamas toks vokiečių Hausfrau, „griuvėsių moters“, įvaizdis. Ji sten- 
giasi betėvei šeimai parūpinti maisto ir pastogę - tai greit po karo ekono- 
miškai atsigaunančios ( Wirtschaftswunder) Vakarų Vokietijos stuburas.? 

Ši vokiečių moterų kankinystės idėja visiškai neatitiko moterų dalyvavimo 
bloguose Trečiojo reicho darbuose įrodymų“. Tos, kurios po akistatos su 
išlikusiais gyvais liudytojais buvo teisiamos, vaizduotos kaip pasibaisėtinos 
išsigimėlės arba kaip naivuolės, negalinčios įvykdyti tokių baisių dalykų. 
Sąmoningai ar ne, bet kaltinamosios šia nuostata pasinaudojo. 

Tardytojai ir tyrėjai moteris teisė remdamiesi savo emocine reakci- 
ja. Teismo pareigūnai pažymėdavo, kai moteris per apklausą ar teisminį 
nagrinėjimą pravirkdavo. Toks emocijų atsiskleidimas, regis, rodė žmo- 
niškumą, jautrumą ir galbūt empatiją, kuri tiko prie natūralaus moteriš- 
ko nekaltumo ir rūpinimosi instinkto.? Iš tiesų dauguma moterų nebuvo 
sadistiškos žudikės, todėl toks šališkumas buvo pagrįstas. 

Po karo teisininkės diplomą turinti Raudonojo Kryžiaus slaugė Annette 
Schūcking, kuri laiškuose tėvams dokumentavo skerdyklą Ukrainoje, 
išsilavinimą galėjo panaudoti geram.“ 1948 m. ji tapo Vokietijos atkur- 
tos teisininkių sąjungos steigėja; ankstesnę sąjungą naciai paleido 
1933 m. Prisistatydama feministe, sėkmingai palaikė teisinę smurto 
artimoje aplinkoje mažinimo reformą. Kelis dešimtmečius dirbo teisėja 
Detmoldo civiliniame teisme. 

Vienoje jos tirtoje byloje buvo įtrauktas vyras, kuris paminėjo per karą 
buvęs policininku Voluinės Naugarde. Schūcking prisistatė karo nusikalti- 
mų tyrėjams ir pateikė išsamią informaciją apie nusikaltimų vykdytojus, su 
kuriais susidūrė Ukrainoje. Paragino kaltintojus patraukti baudžiamojon 
atsakomybėn pareigūną Francką, kuris jai pasakojo apie žydų sušaudymą 
Chmilnyke, bet Francko nesurado. 

Schūcking manymu, jos mėginimas padėti sulaukė atkirčio: „Nebuvo 
įmanoma teismų sistemoje atvirai kalbėti su kolegomis, kurie buvo buvę 
Rytuose. Buvusių nacių buvo pilna visur.“ Iš jos pastangų padėti karo 
nusikaltimų tyrėjams nieko neišėjo. 2010 m., persekiojama žydų vaikų 

atvaizdų, prisipažino apgailestaujanti dėl jų mirties, bet ir vėl paklausė: 
„Bet ką galėjau padaryti?“ 

Lygindami tyrimus ir teismus pokario Austrijoje ir abiejose Vokietijose, 
istorikai nustatė, kad buvo įvairių kategorijų kaltinamųjų moterų, bet jų — 
mažuma.“ Pačiame baudžiamojo persekiojimo įkarštyje Vokietijoje ir 
Austrijoje, t. y. pirmame dešimtmetyje po karo, už nusikaltimus, padarytus 
medicinos įstaigose ir koncentracijos stovyklose, mirties bausme nuteis- 
tos dvidešimt šešios moterys. Su viena plačiai aprašyta išimtimi (SS poli- 
cininkė, kuri Annę Franck ir jos šeimą įtraukė į deportuojamųjų į Aušvicą 
sąrašą), vokietės po karo nebuvo persekiojamos dėl savo, kaip holokaus- 
to administratorių, darbo Gestapo įstaigose ir regioniniuose postuose 
Rytuose ar okupuotose teritorijose.? 

Dėl smurto ne institucijose buvo pluoštas bylų prieš moteris, kurios 
žiauriai elgėsi su darbininkas savo namuose, ūkiuose, įmonėse, ir mažiau 
nei dešimt vokiečių moterų kaltintos įvykdžiusios žmogžudystę ar ben- 
drininkavusios per masinius sušaudymus ar likviduojant getus.!* Nacės, 
mėgindamos išvengti persekiojimo Europoje, suprato, kad Austrijoje yra 
saugiau nei Vokietijoje. Daugiausia moterų nacių, teisiamų dėl žmogžu- 
dystės ir bendrininkavimo žudant, buvo Rytų Vokietijoje. 1945-1990 m. jų 
teista 220. Nuo 8-ojo dešimtmečio austrai nebeteisė karo nusikaltėlių (nei 
vyrų, nei moterų) - liūdna ironija, nes Simonas Wiesenthalis, garsėjantis 
kaip nacių medžiotojas, įsikūręs Vienoje. 

Ką šioje knygoje aprašytų moterų likimas po karo atskleidžia apie geno- 
cido nusikaltimų tyrimą? Kaip matysime šiame skyriuje, aprašytos nusikal- 
timų bendrininkės ir vykdytojos po karo stojo prieš teismą, bet tik vieną jis 
pripažino kalta. Dauguma dirbusių Baltarusijoje, kur žudymas buvo atvira 
paslaptis, o tūkstančiai masinių kapų ryškėjo kraštovaizdyje, sakė nieko 
nemačiusios ir nežinojusios. Dauguma tardytojų ir tyrėjų nelabai nuožmiai 
persekiojo naces. Vokiečiai liudytojai nenoriai teikdavo daugiau informa- 
cijos, nei buvo būtina, ypač stengėsi nieko nepasakyti prieš save; Vakarų 
Vokietijos ir Austrijos teismų sistema nebuvo visiškai denacifikuota. 

Bendras dalyvavimas nešvariame masinių žudynių darbe sutvirtino 
santykius, ir jie tęsėsi metų metus ir po karo. Žmonos buvo lojalios savo 
vyrams; dažnai jos jautėsi dėkingos vien dėl to, kad juos turi, kai dau- 
gybė karo našlių vargo stengdamosi išmaitinti vaikus. Siekdama paslėp- 
ti savo vyrą SS oberšturmbanfiurerį Adolfą Eichmanną, Vera Eichmann 

Žydų persekiotojo A. Eichmanno žmona V. Eichmann 
visada palaikė savo vyrą ir daugelį Metų padėjo slapstytis 
nuo teisėsaugos. 1962 m. 


įregistravo padirbtą jo mirties liudijimą. Tai buvo ne vien santuokinės 
meilės veiksmas: tai priedanga, sugalvota partnerių, turinčių ką nuslėpti 
ir kažką bendra. Izraelyje, prieš jam įvykdant mirties bausmę, Eichmannas 
kaltės nepripažino, neapgailestavo dėl savo vaidmens vykdant galutinį 
sprendimą ir padėkojo žmonai, kad palaikė jo nekaltumo suvokimą. 

Tarsi veidrodžiai moterys padidindavo vyrų galios ir pranašumo jaus- 
mus ir atremdavo blogį. Nematydamos, o galbūt nenorėdamos matyti 
smurto amoralumo, dauguma žmonų rėmėsi savo krikščioniška pareiga 

laikytis santuokos įžadų ir toliau tarnauti kaip bendrininkėms. Po to, kai 
pirmą kartą paguodė savo vyrus, įvykdžiusius nusikaltimus, jos ir toliau iki 
galo palaikydavo jų nekaltumą. 

Bavarijoje kalėjimų kapelionai patardavo įkalintų kaltinamųjų žmonoms 
besąlygiškai palaikyti sutuoktinius. Jei vyras nusidėjo, jis niekada nesu- 
lauks Dievo malonės. Mylinti, lojali žmona turi vesti vyrą į atpirkimą, bent 
taip tikėjosi kapelionai; teisingumo persekiojimas teismuose buvo beveik 
nepastebimas. Nei kaltintojai, nei kapelionai negebėjo įtikinti nusikaltimų 
vykdytojų viešai pripažinti savo nusikaltimus. 

Kas žino, ką privačiai vyrai patikėdavo žmonoms, tačiau dauguma jų 
nematė kitos galimybės, kaip tik likti santuokoje, net jei jautėsi išduotos 
ar pasibjaurėjusios smurtingais vyrais. Pasak vieno kapeliono, kuris atsisa- 
kė patenkinti žmonos skyrybų prašymą, tie, kas vykdė karo nusikaltimus, 
„įvykdė lemtingą aktą, kuris vienodai paveikė abu santuokos partnerius 
[...] Ir šis aktas turi gulti ant abiejų sutuoktinių pečių“.!! Žmonos paneigda- 
vo kaltinimus nusikaltėliams vyrams, atkakliai tvirtino, kad jie yra dori ir 
kilnūs žmonės, puikūs tėvai. 

Nusikaltimų vykdytojai, po karo susiradę naujas partneres, nusikalti- 
mus slėpė, kol tardytojai ėmė belstis į duris. Kai paskambinau Ukrainoje 
ir Rusijoje siautėjusio specialiojo žudymo dalinio nariui, atsiliepė jo žmo- 
na ir kalbėtis su vyru neleido!*. Ji apibūdino savo kančias, sakydama, kad 
per karą buvo slaugė. Tada ėmė verkti. Ji sutikusi savo vyrą aludarį tuoj 
po karo ir, tik praėjus keliems dešimtmečiams, sužinojusi, kad jis buvo 
Einsatzgruppe narys. Bet negalėjusi jo palikti - jie jau turėjo šeimą. 

Lojalumo paktai iš namų persikėlė į darbovietes."? Trečiasis reichas buvo 
sutriuškintas ir diskredituotas nusikalstamas režimas. Tačiau nusikaltimų 
vykdytojai ir toliau laikėsi lojalumo ir slaptumo priesaikų, tik ne mirusiam 
fiureriui, o vienas kitam. Po karo lojalumas tapo priedanga nuo kaltintojų 
ir nacių medžiotojų. Tokie ryšiai užsimezgė žudymo daliniuose, sakykim, 
101-ajame rezerviniame tvarkos policijos batalione, taip pat tarp sekreto- 
rių ir viršininkų bei tarp kolegių ir pažįstamų moterų. 

Slanimo rajono komisaro sekretorė, paprašyta pateikti liudijimus apie 
karo metais įvykdytus jos viršininko nusikaltimus, gavo savo viršininko 
žmonos laišką, kuriame buvusios sekretorės maldaujama laikytis atokiau ir 
nedaryti įtakos teismo procesui.!* Savaime suprantama, ne visi laikėsi tokio 
susitarimo ir nepasiduodavo iš karo laikų patirties kylančiam spaudimui." 

Griežtomis apklausomis ir šantažu, ypač policinėje Rytų Vokietijos valsty- 
bėje, išgaudavo išsamius pasakojimus ir prisipažinimus. Slaptumo ryšiai 
galėjo būti nutraukti panaudojus spaudimą ir išplėtus liudytojų paiešką. 

Sekretorės, dangsčiusios savo viršininkus, mėgino atsitolinti nuo nusi- 
kaltimų ir apsisaugoti pačios, kad nebūtų apšauktos „skundikėmis“.!* Su 
viena iš Adolfo Eichmanno sekretorių Berlyno biure (Departamentas 
IVB4) buvo susisiekta 7-ajame dešimtmetyje, kai vokiečių kaltintojai pra- 
dėjo platų Reicho saugumo vyriausiosios valdybos tyrimą. Ši sekretorė nė 
žodžiu neprasitarė apie savo buvusius bendradarbius ir tai, kad jie pabėgo 
iš Berlyno ir Prahos ir sunaikino ypač slaptus dokumentus. 

1967 m. tiesioginis jos viršininkas Fritzas Woehrnas buvo apkaltintas 
Vakarų Vokietijos teisme ir vėliau nuteistas už bendrininkavimą žudant 
pusiau žydus (kilusius iš mišrių šeimų), žydų ligoninių pacientus ir žydus, 
suimtus už nacių antisemitinių draudimų pažeidimus ir panašius dalykus, 
kaip dviračio turėjimas, ėjimas į kiną ar lankymasis pas ariją kirpėją, nors 
už šiuos pažeidimus turėjo būti įkalinama. Retai atsitikdavo, kad būtų 
nuteistas „kabinetinis žudikas“, bet Berlyno teismas nustatė, kad Woehrno 
motyvai - antisemitinė neapykanta, ir Woehrnas buvo „radikaliausias ir 
žinomiausias“ Eichmanno biuro funkcionierius." 

Susisiekiau su Woehrno sekretore pasikalbėti apie jos darbą ir buvusį 
viršininką Departmente IVB4. Ji laikėsi slaptumo priesaikos ir atkakliai 
tvirtino buvusi apolitiška, darbo Eichmanno biure ieškojusi tik todėl, 
kad jo reikėjo. Prispausta pasakyti, ką iš tikrųjų dirbo biure, kelis kar- 
tus pakartojo vienintelį žodį: Erledigt! (atlikta), tarsi būtų štampavusi 
dokumentus.!* 

Jai, sulaukusiai aštuoniasdešimt ketverių, istorija buvo baigta, ji nebeno- 
rėjo nieko apie ją žinoti. Galbūt netyčia iškilęs prisiminimas apie išgyve- 
nimus Trečiajame reiche, tremiamų ir žudomų žydų, iš kurių bent pusė - 
moterys, laikais, buvo eufemistiškai ištartas kaip erledigt, arba baigta. 
Klausydamasi jos, įsivaizdavau jauną raštininkę galingame Berlyno biure, 
patenkintą, kad nereikia dirbti gamykloje ar ūkyje, nuobodžiai spausdi- 
nančią ir štampuojančią deportacijos sąrašus ar žydų, „asocialų“ ir kitų 
Reicho priešų bylų aplankus, svajojančią, ką veiks po darbo, ir apie tuos 
gražius batelius, kuriuos iš ryto matė parduotuvės lange. Ji tik „darė savo 
darbą“ ir laukė materialaus atpildo. 

Sabine Dick, siekusi karjeros kaip Gestapo sekretorė, buvo daug kal- 
besnė. Vakarų Vokietijos tyrėjams ji pateikė išsamią informaciją apie neva 
paprastas administracines procedūras, dažnai atskleisdama esminius 
dalykus apie genocido biurokratinę rutiną. Ji susilaikė nepaišiusi neigia- 
mo savo viršininkų paveikslo, bet ir nevaizdavo jų kaip padorių, šiltų tėvų 
ar simpatiškų persidirbusių pareigūnų. Tokie įtariamieji kaip Dick turė- 
jo priežasčių bijoti nacių medžiotojo ir kaltintojų ir įsigudrino tyrimams 
trukdyti. Laikas buvo jų pusėje. Nacių nusikaltimams, išskyrus žudymą, 
nustatė senatį, bet ir nužudymą būdavo vis sunkiau įrodyti dėl silpstančios 
liudytojų atminties ar jų mirties. 

Kad ir kaip Dick stengėsi apsaugoti savo viršininką Georgą Heuserį ir 
savo reputaciją, jos liudijimas padarė atvirkščią poveikį. Dick kelis kartus 
apklausė 1960 m. balandžio-spalio mėn. Pirmiausia ji mėgino nukreip- 
ti dėmesį nuo nusikaltimų Minske. Įvardijo buvusius bendradarbius ir 
pateikė detalių apie Berlyno valdybą, bet sakė nedaug atsimenanti apie 
Baltarusiją. Paklausus, kas priklausė šaudymo komandoms Minske, iš pra- 
džių atmintis nuvylė; vėliau pareiškė nesanti skundikė. Tvirtino bijanti ir 
susidorojimo. 

Dick svarstė, kad Vokietijos demokratija vėl žlugs, iškils naujas dikta- 
torius, ir ji tapsianti keršto taikiniu. Atsižvelgiant į jos biografiją, tai atro- 
dė perdėta, bet gal nevisiškai keista. Moteris gyveno kraštutinumų laikais, 
patyrė nacizmo iškilimą ir žlugimą, matė stalininį terorą ir buvo apklausia- 
ma pačiame šaltojo karo įkarštyje. Bet kaltintojų tai nei įtikino, nei sukėlė 
užuojautą; jiems jau buvo nusibodę, kad ji nė kiek nepadeda persekioti jos 
viršininko, apkaltinto nužudžius daugiau kaip dešimt tūkstančių žmonių. 
Jie pažymėjo: Dick yra paranojiška ir emocionali, o per apklausą pratrūko 
verkti. 

Buvo dar vienas dalykas. Dick vyras buvo Waffen-SS karininkas ir taip 
pat dirbo Minsko biure. Dick ir jos vyras prisiekė, kad nekaltins vienas 
kito, atsižvelgdami į tai, kad abu dirbo Gestape su kaltinamuoju Heuseriu. 
Kaltintojas jai priminė, kad melaginga priesaika yra nusikaltimas, ir už tai 
ji gali būti nuteista penkiolika metų kalėti. Dick griebėsi kitos taktikos. 
Kartą į policijos nuovadą į apklausą ji atsivedė trylikametę dukterį, galbūt 
tikėdamasi tyrėjams taip parodyti savo motiniškąją pusę. Bet ir tai atsigrę- 
žė prieš ją: dukra garsiai skundėsi, kad „buvo įtraukta į šį mėšlą". 

Buchenvaldo koncentracijos stovyklos kalinys rodo į savo kankintoją. 
1945 m. balandis. 


Dick buvo sumanesnė už savo vyrą, kuris pasigyrė įsteigęs Minsko poli- 
cijos nuovadą. Bet tyrėjams, regis, nerūpėjo, kad jis vis tebėra nacis; jie tik 
buvo patenkinti, kad atsako į klausimus. Sabine Dick, nepastovi žmona, 
juos erzino. Galiausiai ji atskleidė inkriminuojančių detalių apie pagrindi- 
nį įtariamąjį savo viršininką, ir jai nebuvo iškelta byla. 

Įvairaus pobūdžio šališkumas lyties atžvilgiu vyravo visame teismi- 
niame procese nuo nusikaltėlių baudžiamojo persekiojimo, tardymo iki 
nuosprendžio paskelbimo.*? Vyrai buvo teisiami atsižvelgiant į padėtį hie- 
rarchijoje ir administracijoje, į jų politinę ideologiją ir asmeninius moty- 
vus (kaip „svarbiausi Hitlerio bendrininkai , kabinetiniai žudikai, sadistai), 
o moterys - turint omenyje kitus dalykus. Sutuoktinio ar kito vyro įtaka 
buvo vertinama panašiai, kaip vyrų policijoje ir kariuomenės daliniuose 
patiriamas kolegų spaudimas. Kaltinamo vyro neklausdavo, kiek žmona ar 
meilužė paveikė jo neapykantą žydams ar spaudė naudoti smurtą. 

Teismo salėje nepasirodė nė viena ledi Makbet, skatinanti savo vyrą 
žudyti, kad parodytų vyriškumą. Gynybos patikėtiniai veiksmingai pasi- 
naudojo išankstine nuostata, esą moterys yra apolitiškų pažiūrų ir auklė- 
jimo, o jų, kaip ir vyrų, ideologinę motyvaciją, antisemitizmą ir rasizmą 
sunku dokumentuoti. Paprastai motyvai, ar žudyti neįgaliuosius, ar žydų 
vaikus, ar įskųsti kaimynus Gestapui, būdavo priskiriami asmeniniams 
troškimams ir emocijoms: pavydui, vienišumui, godumui, kerštui, seksui 
ar „apakimui iš meilės“. 

Moteris, kuri elgėsi kaip vyras, šaudė pistoletu, pliaukšėjo rimbu, jodinė- 
jo aplink žudymo vietas Lenkijoje ir Ukrainoje, mūvėjo kelnes ir trumpai 
kirposi - tokio įvaizdžio daug kas negalėjo įsivaizduoti, apie tai nekalbėjo 
teismuose ir nediskutavo liudijimuose. Tokios moterys buvo atgrasus pri- 
minimas apie režimo nesėkmę ir nusiritimą į fašistinį barbariškumą.*! Jei 
Vokietija ir vokiečiai ketina eiti normalizacijos keliu ir atsikratyti nacių 
praeities, tai tradicinė moters ir jos moralės bei estetinių idealų samprata 
turi būti atkurta, o ne iš naujo apibrėžta. 

Lydos sekretorė Liselotte Meier, kurią matė su viršininku Hermannu 
Hanwegu ir kitais vokiečių pareigūnais šaudančius žydus iš vežimų, po 
karo prisipažino, kad su Hanwegu yra dalyvavusi žiemos medžioklėse. 
Pasak jos, jie šaudė į laimikį, bet negalėjo prisiminti, ar taikinys - gyvū- 
nai, ar žydai. Hanwegas jos liudijimo negalėjo nei patvirtinti, nei atmesti: 
sovietai jau buvo jį nuteisę ir įvykdę mirties bausmę. 

Bet Hanwego pavaduotojas dar gyveno Maince virš dviračių parduo- 
tuvės.* Jis buvo suimtas ir 1978 m., kaip reta triumfuojant teisingumui, 
nuteistas iki gyvos galvos. Meier tardęs kaltintojas buvo atkaklus, agre- 
syvesnis nei dauguma Vakarų Vokietijoje. Jo įkarštis galbūt kilo iš jo 

paties karo metų patirties. Jis kovėsi netoli Leningrado [dabar - Sankt 
Peteburgas] ir matė masinius civilių sušaudymus. Kaltintojas buvo nuvykęs 
į Šiaurės Ameriką ir Izraelį ir surinko likusių gyvų liudytojų prisiminimus. 
Asmeniškai suėmė Hanwego pavaduotoją, ištempė jį iš lovos anksti ryte, 
plūstantis žmonai.? 

Kaltintojas apklausė Hanwego šeimą, įskaitant žmoną ir vaikus, kurie 
stengėsi įvykius prisiminti kuo išsamiau, nupiešė žudymo vietų brėžinius 
ir surinko geto žydų pavardes bei įvykius. Kai kaltintojas Liselottei Meier 
pateikė likusių gyvųjų liudijimus, kuriuose jie įvardijo, kad ji buvo su 
vokiečiais šaudytojais, Meier apsimetė labai neaiškiai prisimenanti šį įvykį. 
Aiškiai vengdama atsakyti į klausimus, tik vapėjo „neprisimenu“, „nepa- 
menu detalių“ ir „negaliu pasakyti, ar nušauti žmonės buvo žydai“. Taip pat 
nežinojusi, „ar buvo taikomasi į žmones, ar šaudoma į sniegą.** 

Po karo Meier prisipažino kartu su Hanwegu tris keturis rytus per savai- 
tę eidavusi į žydų dirbtuves ir nuolat vaikščiojusi po žydų kvartalą. Daug 
ką pasako tai, kad mėgino nuslėpti romaną su Hanwegu - tai, regis, nedavė 
ramybės labiau nei jos vaidmuo holokauste. Per tardymą paklausta apie 
meilužį, apsiverkė. Mačiusiems ašaras pasitvirtino įtarimas, kad ji gedi ne 
žydų gyvybės, o labiau Hermanno Hanwego. 

Vakarų Vokietijos nacių karo nusikaltėlių persekiojimo istorijoje buvo 
paviešintas vienas vokietės sekretorės, kaltintos žmogžudyste Rytuose, 
teismas." Ši kaltinamoji - Johanna Altvater. 7-ajame dešimtmetyje dešim- 
tys holokaustą išgyvenusių žydų, įsikūrusių Izraelyje, Jungtinėse Valstijose 
ir Kanadoje, pateikė savo liudijimus apie vokietę Hanną. Atsirado ne žydų 
liudytojų iš Rytų Vokietijos, Lenkijos ir Ukrainos. 

Siekdami teisingumo dėl masinio maždaug dvidešimt tūkstančių žydų 
nužudymo Voluinės Vladimire, išgyvenusieji pateikė keturių kaltininkų 
vardus, nors, žinoma, tokių, kurie tiesiogiai prikišo nagus prie gyvento- 
jų naikinimo, buvo gerokai daugiau. Tarp šių keturių -„Fraulein Hanna“. 
Praėjus dvidešimt metų, likę gyvieji prisiminė siaubingus jos darbus. 

Kas atsitiko Altvater po to, kai per 1943 m. Kalėdas išvyko iš Ukrainos? 
Grįžo į nuobodų darbą Mindeno administracijoje. Po karo apie veiklą rytuo- 
se nebuvo rimtai apklausta. Jos denacifikacijos dokumentuose įrašyta — 
„gali būti naudingai įdarbinta .** Mindeno administracijoje buvo paaukš- 
tinta socialine jaunimo reikalų darbuotoja. Po 1945 m. buvę Mindeno 
nacių jaunimo nariai rinkdavosi ir dainuodavo senas dainas.*' Daugelis jų 

J. Altvater-Zelle (viršuje kairėje) nacių nusikaltėlių paieškų albume. Pagal šią 


nuotrauką ją atpažino Izraelio tyrėjai. Yad Vashem. 

pilnametystės sulaukė 3-4-ajame dešimtmetyje; nacių režimo jie nelaikė 
nusikalstamu ir vengė kritinio savo praeities vertinimo. 

Šioje grupėje buvo ir Altvater. 1953 m. ji ištekėjo ir pasikeitė pavardę į 
Zelle (ironiška, bet tai reiškia kalėjimo celę). Vyras - gretimo Detmoldo 
miesto rajono jaunimo įstaigos internas. Jis kilo Detmondo civilinės admi- 
nistracijos laiptais, o „Frau Zelle“ rūpinosi šešiamečiu berniuku ir finan- 
savo jo lavinimą internatinėje mokykloje. Užaugęs (jį įsivaikino) nuolat 
lankydavosi jos teisme. 

Per viešą teismo procesą (1978 m. rugsėjo 18-spalio 31 d.) ir Johanna 
Zelle, ir jos buvęs viršininkas, rajono komisaras Westerheide šypsojosi 
prieš kameras ir atkakliai tvirtino esantys nekalti.* Westerheide gyrėsi 
apie savo valdžią Ukrainoje, tarsi tai būtų buvusi jo karjeros viršūnė. Apie 
Voluinės Vladimirą jis nuolat kalbėjo kaip apie „savo miestą“ ir žydus vadi- 
no „savo žydais ; jis uždarė juos į getą, nes, kaip sakė, mieste buvo karinė 
bazė, kurią reikėjo saugoti nuo šitų „įtartinų“ žmonių.? Gynybos patikėti- 
nis jį perspėjo: „Herr Westerheide, prisiminkite, kad nacių laikas jau bai- 
gėsi. Jūs nebesate toks svarbus kaip tariatės. Argi nebuvo galingesnių, kas 
iš tikrųjų skirdavo užduotis?“ Teisėjas taip pat stengėsi jį suvaldyti, patarė 
kalbėti apie faktus ir nebeskleisti nacių ideologijos. 

Ir Zelle, ir Westerheide buvo apkaltinti žmogžudyste ir bendrininkavi- 
mu nužudant devynis tūkstančius žydų per geto likvidavimą ir masines 
šaudynes 1942 m. rugsėjo ir lapkričio mėn. Abu kaltinamieji pripažinti 
atsakingais, nes, eidami oficialias pareigas, įgyvendino politiką, kuri nulė- 
mė nuskurdinimą, nuosavybės ir gyvybės netekimą. 

Tuo metu, kai Vakarų Vokietijoje Bylefeldo valstybiniame teisme vyko 
procesas, įsigaliojo senaties terminas visiems nusikaltimams, išskyrus 
žmogžudystes, pagalbą žudant bei kurstymą žudyti. Pagal Vokietijos įsta- 
tymą, siekdami nuteisti už žmogžudystę, kaltintojai turėjo pateikti įtiki- 
namus įrodymus, kad kaltinamasis elgėsi pernelyg žiauriai, klastingai, ir 
nurodyti pagrindinius motyvus (rasinė neapykanta). 

Nustatydamas kaltinamojo kaltę, teismas labiau vertino dokumenti- 
nius įrodymus, o ne liudytojų pasakojimus. Bet tikriausiai dar svarbesnis 
bendras pokarinės kartos teisėjų nenoras įkalinti, skirti sunkias bausmes 
teisiamiesiems, kaltinamiems nacių nusikaltimais. Liudijimų prieš 
Westerheidę ir Zellę buvo daug, karo metų dokumentacija rodė juos buvus 
nusikaltimų centre. Tačiau šiuos nusikaltėlius išteisino. 

Kaip kaltinamoji Johanna Altvater-Zelle atrodė jautri, prievarta besi- 
bjaurinti moteris. Ji sutiko, kad buvo deportacijų liudytoja, bet apie šau- 
dymą, sakė, tik girdėjusi. Mėgindama pelnyti teismo simpatiją, teisinosi 
per karą buvusi tik jauna, į Rytus išsiųsta sekretorė. Šis įvaizdis neatitiko 
laikraščių straipsniuose aprašyto jos šypsnio, klausantis teisme liudijimo 
apie blondinę žudikę su rimbu, kuri varė žydus į mirtį. Liudijimas, kaip ji 
prisiviliojo vaikus saldainiais ir juos sušaudė, taip pat kaip mėtė vaikus iš 
balkono ir trankė į sieną, taip pat pateko į spaudą. 

Kaltintojas reikalavo skirti bausmę iki gyvos galvos abiem kaltinamie- 
siems ir orderį iš karto suimti, nes jie nebuvo įkalinti vykstant teismui. 
Abu reikalavimus atmetė. Išteisinamąjį nuosprendį teisėjas dr. Paulis 
Pieperis grindė „nepakankamais įrodymais'.?? Nuosprendis buvo paskelb- 
tas Bylefelde 1979 m. lapkričio mėn., ir prasidėjo visuomenės protestai, 
kuriuos organizavo daugiausia Nacizmo aukų asociacija (VVN). 

Miesto centre į demonstraciją išėjo aštuoni šimtai žmonių. Bylefeldo 
universiteto profesorius pasakė jaudinamą kalbą ir pasmerkė Vokietijos 
teisingumo sistemą, kad vengia taikyti baudžiamąjį persekiojimą naciams 
karo nusikaltėliams, diskriminuoja liudytojus ir toleruoja neonacizmą. 
Nurodydamas Rytų Vokietijoje išleistą „Rudąją knygą, kurioje siekta 
atskleisti buvusius nacius, įeinančius į Vakarų Vokietijos vyriausybę, pro- 
fesorius teigė, kad Bylefeldo teisingumo sistemą kontroliuoja buvę naciai. 

1980 m. liepos mėn. Federalinis aukštasis teismas (Kriminalinių bylų 
rūmai) bylą atnaujino. Buvo ginčijama, kad teisėjas Pieperis tinkamai nejį- 
vertino įrodymų, neatsižvelgė į liudytojų parodymus. Taip pat neapklausė 
kaltinamųjų, ypač Johannos Altvater-Zelle, dėl jų alibi. Abejodamas spren- 
dimo priėmimo logika, Aukštasis teismas pažymėjo: jei Zellę matė likvi- 
duojant getą, ir ji pripažino ten buvusi, o teismas tai patvirtino, tai turi 
būti pripažinta ir tai, kad ji buvo nusikaltimo vietoje. Vis dėlto teismas 
nepakankamai ją apklausė, kodėl ten buvusi ir ką veikusi. 

Teismo procesą iš Bylefeldo perkėlė į Dortmundą, kuriame buvo 
Centrinis nacių karo nusikaltimų tyrimo biuras. Vyriausiasis šios įstaigos 
kaltintojas Hermannas Weissingas, kuriam Bylefelde nepavyko nuteisti iki 
gyvos galvos, buvo spaudžiamas naujajam teismui pateikti daugiau įrody- 
mų ir liudytojų.?! Weissingas siekė Izraelio policijos, Simono Wiesenthalio 
Vienoje ir Pasaulio žydų kongreso Niujorke pagalbos. 1982 m. kovo mėn., 
kai prasidėjo antrasis teismas, Weissingas turėjo dar dvidešimt liudytojų, 


197 


WENDY LOWER. HITLERIO FURIJOS 


tačiau kai kurių parodymai prieštaravo tam, kas prieš dešimtmetį buvo 
pasakyta pirmajame teisme. Liudytojų parodymų prieš Westerheidę ir 
Zellę rinkimas užsitęsė beveik dvidešimt metų. 

Teismo procesas baigėsi lapkričio mėn., ir, visų nuostabai, pats kaltinto- 
jas paprašė teismo išteisinti. „Nors nusikalstamos veiklos įtarimai stiprūs, - 
teigė Weissingas, - tikimybė rasti gyvų aukų - abejotina“?. Vėliau 
apmąstydamas teismo procesą, Weissingas sakė, kad bylos prieš nacių 
nusikaltimų kaltininkus nesiskyrė vienos nuo kitų. Jis manė, jog likusių 
gyvų istorijos tikros, ir, nors jų buvo daug, „šie pareiškimai nebuvo objek- 
tyvus įrodymas .?? Kad Zelle su bendradarbiais laikėsi antisemitinių pažiū- 
rų, taip pat buvo neginčytina, bet ir čia įrodymų nepakako nuteisti juos už 
žmogžudystę, daro išvadą Weissingas. 

1982 m. gruodžio mėn. Zelle ir Westereide buvo išteisinti antrą kar- 
tą. Prasidėjo dar vienas protestas, po kurio pasipylė gausybė kritiškų 
komentarų Vokietijos ir užsienio spaudoje.?* Zelle mirė 2003 m. Detmolde, 
likus maždaug savaitei iki aštuoniasdešimt penktojo gimtadienio. 


Dėl karo metų rašytinių įrodymų stokos Johanna Altvater-Zelle buvo 
išteisinta, nors kaltintojai manė, kad ji žiauriai žudė žydų vaikus gete 
Ukrainoje, ir net pati pripažino savo iniciatyva vykusi į geto likvidavi- 
mą. Dešimčių savo akimis tai mačiusių žmonių liudijimų teismas nelai- 
kė pakankamais. Pagal tokią logiką išeitų, kad mažai kas būtų laikomas 
atsakingu. 

Visagaliame genocido režime vyrai ir moterys nusikaltimų vykdytojai, 
elgęsi kaip gyvenimo ir mirties valdovai, dėl sistemos totalumo arba, pasak 
Hannahos Arendt, dėl „Niekieno valdymo“ (pokario teismuose jis virto 
„niekieno atsakomybe“) buvo išteisinti.?* Zellės aukos, vaikai, kuriuos ji 
nužudė šaudama į burną ar tėkšdama į geto sieną, nemirė „paprasta“ mir- 
timi, taigi, logiškai mąstant, Zelle nebuvo „paprasta“ moteris. Tačiau pagal 
Vokietijos įstatymus ji liko paprasta, kaip ir jai pareikšti kaltinimai. 

Teisės istorijoje yra ir dar vienas ironiškas dalykas. Sistemoje dalyva- 
vę vyrai galėjo pasiteisinti (nors dažniausiai nesėkmingai) savo formalia 
padėtimi hierarchijoje, dėl kurios turėjo vykdyti įsakymus, arba tariamu 
spaudimu. Žudikės taip gintis negalėjo. Genocido sistemoje, kur nusikalti- 
mai vykdyti bendrai, sunku dokumentuoti ir įrodyti pagrindinį kiekvieno 
asmens motyvą. Tačiau tokios moterys kaip „Fraulein Hanna“ atskleidžia 

štai ką: žudydamos jos peržengė savo įgaliojimus, nes rodė asmeninę ini- 
ciatyvą, o toks nevaldomas elgesys pagal Vokietijos teisę traktuojamas 
kaip pirmo laipsnio žmogžudystė. Tačiau Vakarų Vokietijos kaltintojai 


nuosprendžių. 


Kaltintojai nusikaltimų vietose dirbusias sekretores galėjo vertinti pagal 
oficialią jų padėtį nacių administracijoje. Jiems buvo daug sunkiau ras- 
ti tvirtų įrodymų prieš esesininkų žmonas, moteris, kurios į Rytus pate- 
ko neoficialiais būdais. Paprastai esesininkų žmonos kaltintojų dėmesį 
patraukdavo todėl, kad jų vyrai buvo įvykdę nusikaltimų, o gyvos aukos 
pateikdavo ir jų žmonas kaltinančių pareiškimų. Kas atsitiko šioje kny- 
goje aprašytoms esesininkų žmonoms - Gertrudei Segel, Liesel Willhaus, 
Josefinei Block, Verai Wohlauf ir Ernai Petri? 

Austrijoje kriminalistai pirmiausia suėmė Gertrudės vyrą Felixą Landau, 
o vėliau užvedė atskirą bylą ir jai. Gertrude Segel-Landau buvo sulaikyta 
1947 ir 1948 m. Apklausiama išsisukinėjo, melavo, neigė. Primygtinai klau- 
sinėjama apie vos prieš penkerių metų įvykius, pareiškė, kad nuo tada tiek 
daug visko įvyko, jog sunku ką nors prisiminti. Landau vaizdavo save kaip 
naivią nacio esesininko merginą (tuo metu ji buvo Felixo meilužė, dar ne 
žmona), tik sekretorę, nereikšmingą sistemos sraigtelį. 

Taip, pripažino ji, jiedu su Felixu buvo balkone 1942 m. vasaros sekma- 
dienį, bet šaudė tik į paukščius. Jie nekaltai žaidė, pasišaipė iš kaimyno kita- 
pus gatvės - jis buvo veterinaras ir pastogėje laikė balandžius. Gertrudei šis 
žaidimas dar atrodė linksmas. Pareiškė sudrausminusi Felixą, kai jis nukrei- 
pė šautuvą į jų sode dirbančius žydus, nes (tai sakydama pasisuko į tardy- 
tojus) „nevalia šaudyti į žmones * Tada, pasak Gertrudės, Felixas taręs: 
„Nagi, tai tik Floberto šautuvas, nieko neatsitiks.“ Paklausta apie Floberto 
šautuvą, kurį matė jos rankose, pareiškusi, kad Felixas jį nupirkęs keturme- 
čiam sūnui. Dabar, mėgindama išsisukti dalyvavusi žudynių scenoje, teigė 
įėjusi į namą, prieš Felixui šaunant į žydus sode. Vėliau prisipažino buvusi 
su vyru balkone. Kaltintojams nubraižė schemą, kaip viskas vyko. Dėl šio 
įvykio, sakė ji, kaltas Felixas. 

Kai okupacinė sąjungininkų valdžia Vienoje pradėjo platų įtariamų karo 
nusikaltėlių internavimą, tardymą ir kaltinimą, Austrijos teisininkai pajuto 
spaudimą nubausti saviškius, sakykim, Gertrudę Segel-Landau. 1948 m. 

per tardymą jos padėtis buvo palanki. Su Felixu išsiskyrė 1946 m., ir dabar 
jis buvo laisvas, 1947 m. pabėgo iš Austrijos kalėjimo.?? Gertrude po karo 
pakluso valdžiai, parodė savo karo metų nekaltumą. Ji - ne nusikaltėlė; ji 
gera Austrijos pilietė. Pabrėžė, kad iškviesta pareigingai atvyko ir atsakė į 
klausimus. Jei ieškote kaltės įrodymų, sakė ji kaltintojams, ieškokite mano 
buvusio vyro, ne manęs.?* Gertrudei tai veiksminga strategija; baudžiamo- 
jon atsakomybėn patraukta nebuvo. 

Austrijos tyrimas išaiškino buvus nusikaltimų vykdytojų ir ben- 
drininkų iš Vienos tinklą SS ir policijos įstaigose Galicijoje, buvusioje 
Habsburgų teritorijoje Ukrainoje. Šį tinklą sudarė SS vadų sekretorės ir 
žmonos. 1946 m. spalio 19 d. Austrijos policija jos bute Apologasse sulai- 
kė Gertrudeės kaimynę Josefineę Block. Šios dvi Drohobyčo nusikaltėlės 
vėl gyveno toje pačioje Vienos gatvėje. Josefine Block apkaltinta nusikal- 
timais žmoniškumui, karo nusikaltimais ir nužudymu. Per kratą jos bute 
policija rado karo metų nuotraukų, taip pat nacių senų laikraščių, anti- 
semitinę Josepho Goebbelso diatribę (Das Buch Isidor, 1928), durtuvą ir 
kardą. 

Apklausiama Block prisipažino buvusi nusikaltimo vietose. Sakė, kad 
vyras jai davęs laisvę priimti sprendimus ir tvarkytis turgavietėje, kur ji 
samdydavo žydus, taip pat ji įsteigė dirbtuves, kur dirbo žydai. Josefine 
atkakliai tvirtino nieko nemušusi, nesužeidusi ir nežudžiusi, tvirtino - ją 
kaltinantys žydai liudytojai siekia keršto. 

Keršto baimė - vienas iš karo metų pasiteisinimų dėl žydų (taip pat 
vaikų) žudymo, tai buvo būdinga nusikaltimų vykdytojams, kurie bijojo, 
kad bus tardomi ir traukiami baudžiamojon atsakomybėn. Himmleris per- 
spėjo saviškius: žydų vaikai ir jų palikuonys sukils ir keršys už žydų mirtį. 
Josefinei Block karas buvo pralaimėtas, ir dabar ji patyrė nugalėtojų teisin- 
gumą, vykdomą žydų. Ji tvirtino, kad žydai ją persekioja dėl vyro gestapi- 
ninko, kuris iš tiesų kaltas ir žuvo mūšyje 1944 m. 

Iš nevilties Block griebėsi šiaudo. Kaip karo našlė mėgino suversti kaltę 
žuvusiam vyrui. Stengėsi pasirodyti kaip gelbėtoja, esą išgelbėjusi gyvy- 
bę ją įskundusiam likusiam gyvam žydui. Kaip ir Vera Wohlauf, rėmėsi 
nėštumu kaip švelninančia aplinkybe. Argi būtų galėjusi šlaistytis su rim- 
bu ir mušti žydes mergaites būdama nėščia? Nė vienas iš liudytojų - nei 
bendradarbiai vokiečiai, nei aukos žydai - neminėjo, kad ji laukėsi. Block 

prisiminė tik tai, kad gatve veždavosi kūdikį vežimėlyje ir juo stumdydavo 
dirbančius žydus. 

Galiausiai, prisidengdama moralumu ir motinyste, Block pasiskelbė 
esanti žydų draugė ir stengėsi įrodyti, kad jos kaltintoja žydė, buvusi jos 
siuvėja, ir yra tikroji žudikė: esą palikusi savo vienų metų kūdikį gete, 
kad išsigelbėtų pati, tvirtino Block.?* *? Neįtikėtina, bet ši begėdiška gyny- 
ba „apkaltink auką“ Vienos teisme 1949 m. buvo priimta rimtai, ir Block 
išteisino.*! Parodydamas mažai supratimo likusiai gyvai liudytojai, stoko- 
damas kritinio žvilgsnio į gynėjų antisemitizmą ir būdamas šališkas savo 
bendrapiliečiams austrams, teisėjas skeptiškai vertino žydų parodymus 
apie žiaurų moters elgesį.* 

Daugiau nei po dešimtmečio, 7-ajame dešimtmetyje, Vera Wohlauf 
buvo pašaukta apklausti dėl jos vyro veiklos karo metais. Dar neprasidėjus 
apklausai, jai pasakyta, kad kaip kaltinamojo Juliaus Wohlaufo žmona tei- 
siškai neįpareigota liudyti ir turi teisę, nieko neaiškinusi, į klausimus neat- 
sakyti. Įstatymą ji supratusi, bet teigė norinti liudyti. 

Su tyrėjais ji susitiko 1964 m. lapkričio 19 d. Paklausta apie Lenkijoje 
praleistą laiką, Wohlauf pasakė į Radzynį atvykusi 1942 m. liepos mėn. 
pabaigoje. Vyko su Tvarkos policijos pareigūno Boyseno žmona. Praleidusi 
geto žudynes 1942 m. rugpjūčio mėn., Vera tvirtino grįžusi į Hamburgą 
rugsėjo mėn. Nors teigė Lenkijoje buvusi vien Radzynyje, tardytojas suge- 
bėjo išklausti apie Mendzyžecą, kur vyko žudynės. Vera prisipažino, kad 
vokiečių šeima, su kuria ji susipažino, Mendzyžeco pakrašty turėjo ūkį. 
Retkarčiais su vyru ji aplankydavo Doberauerių šeimą ir pas juos nakvo- 
davo. Vera nenorėjo atskleisti, ar ji su Juliumi buvo nuvykę į Mendzyžecą 
dėl kitos priežasties. 


Klausimas: Ar pamenate, kad, kol su vyru gyvenote Lenkijoje, būtumėte 
vykusi į Einsatz [operaciją]? 

Vera Wohllauf: Negaliu atsakyti vienu sakiniu, niekas negalėtų atsakyti 
tik taip arba ne į šį klausimą. 

Klausimas: Frau Wohlauf, tada pasakysiu konkrečiau, kurį atvejį turiu 
omeny, ir paprašysiu atsakyti kuo tiksliau. Įvairūs liudytojai, buvę 
jūsų vyro pavaldiniai, sakė, kad vieną 1942 m. rudens dieną jūs 
lydėjote savo vyrą, vykstantį į M[endzyžecą] iškeldinti žydų. Pasak 
liudytojų pareiškimų, jus ir jūsų vyrą paėmė sunkvežimis iš namų. 

vykdoma Aktion, r, Aktion baigus, 19 pa vakarą Vuvote parvežia 
į Radzynį. 

Vera Wohllauf: Pirmiausia pareiškimas, kad vilkėjau kariškai, yra 
neįmanomas. Bet kuriuo atveju to neprisimenu. Verčiau nieko 
netvirtinsiu, nes įsivaizduoju, kad gali būti padarytos išvados, nea- 
titinkančios tikrų faktų. Antra vertus, nenorėčiau padaryti įspū- 
džio, kad neigiu tiesą prieštaraudama kelių liudytojų pareiškimams. 
Bet kuriuo atveju neprisimenu vilkėjusi karišką paltą. Bet verta 
pasvarstyti, kodėl taip galėjo atsitikti. Tuo metu laukiausi ir mano 
drabužiai buvo per maži. Galėjo būti, kad mano vyras, pavyzdžiui, 
apgaubė mane savo paltu. 

Minėtos egzekucijos dieną mes vykome pas Doberauerius, kurių 
[namai netoli nusikaltimo Mendzyžece vietos]. Norėjau aplankyti 
Doberauerių šeimą ne todėl, kad kitą dieną turėjo vykti Aktion; 
šio fakto tuo metu nežinojau, ir, manau, to nežinojo mano vyras. 


Masinių žudynių vieta. 1941 m. 

Negaliu pagrįsti šio samprotavimo; bet kuriuo atveju mano vyro 
elgesys nerodė, kad jis būtų ką nors žinojęs, kas vyks kitą die- 
ną. Nepamenu, ar naktį po aptariamos Aktion praleidome pas 
Doberauerius, ar grįžome į Rodzynį. Tikėtina, kad grįžome. 

Rytą po nakties pas Doberauerius mano vyras išvyko anksti. 
Apie vidurdienį su Frau Doberauer nuėjome į miestą apsipirk- 
ti. Prašau pažymėti, kad ėjau todėl, kad manęs paprašė Frau 
Doberauer. Labai nustebome mieste išvydusios minias žmonių. Jų 
buvo daugybė, daugiausia lenkų. Priėjusios arčiau pamatėme, kad 
žmonės rudomis uniformomis ir SD nariai veda žmones iš namų ir 
rikiuoja kolonomis gatvėje. Frau Doberauer ir aš nesupratome, kas 
vyksta. Net nežinojau, kad tie žmonės - žydai. Iš pokalbių gana 
greitai supratau, kad žydai. Buvau labai sukrėsta, nors nežinojau, 
koks likimas jų laukia. Tikriausiai buvau įsitikinusi, kad žydai 
perkeliami į naujus butus ir būstus kur nors kitur. Nežinojau, kas 
vyks vėliau. Šiaip ar taip, staiga pasirodė mano vyras. Išgirdau šūvį 
ir pamačiau sukniumbant seną moterį. Šaudė vyras ruda unifor- 
ma. Tada mano vyras tarė: „Ar jie išprotėjo, tuoj pat juos nugin- 
kluosiu.“ Mes su Frau Doberauer nuėjome. Neprisimenu, ar mano 
vyras ėjo kartu. 

Klausimas: Frau Wohlauf, turiu dar kartą pasakyti: liudytojas sakė, 
kad jūs kartu [su vyrais] Aktion rytą išvykote ir grįžote vakare, ir 
[Tvarkos policijos] kuopos nariai buvo pasipiktinę, kad jūs kontro- 
liavote, kaip vykdoma Aktion. 

Vera Wohlauf: Laikausi savo pasakojimo. Priešingi liudytojų pareiškimai 
yra neteisingi. Niekada nežinojau apie tokius dalykus. Pirmą kartą 
apie tai išgirdau suėmus mano vyrą, kai patikėtinis pranešė apie 
šiuos rimtus kaltinimus mano vyrui. Visiškai nelogiška, kad mano 
vyras būtų pasiėmęs mane iš Radzynio į šią Aktion, nors visiškai 
nieko apie tai nežinojau, juo labiau laukiausi.“? 


Iš Wohlauf liudijimo aišku, kad nėštumas po karo jai pravertė kaip 
įrodymas nedalyvavus žudynėse. Atkreipkite dėmesį: vos po kelerių 
metų ir Wohlauf, ir tardytojas vartojo eufeminį Aktion ir „iškeldinimas“ 
(Aussiedlung) vietoj aiškesnių žodžių. Wohlauf mėgino sumažinti masines 
žudynes iki „minėtos egzekucijos“ ir sumenkinti savo vyro vaidmenį joje. 

Iš išsamaus istoriko Christopherio Browningo tyrimo žinome Julių buvus 
užgrūdintą šaulį, mėgstantį pasipuikuoti savo, kaip dalinio vado, padėtimi; 
vienas iš to dalinio policininkų juokais jį vadino „mažuoju Rommeliu“. 

Vienuolikos tūkstančių žydų Mendzyžeco deportacija buvo didžiausia 
šio 101-ojo rezervinio tvarkos policijos bataliono dalinio įvykdyta opera- 
cija. Wohlauf tikėjosi, kad šimtai žydų bus nužudyti vietoje, ir išties 960 
žydų vėliau palaidojo likę gyvieji. Ši Aktion - išskirtinė ne tik dėl apimties, 
bet ir dėl to, kad buvo atvirai žudoma gatvėse ir turgavietėje. Julius ir Vera 
žinojo, kur jie įsipainiojo. 


Kaip ir daugumos vokiečių kaltinamųjų ir liudytojų, apklaustų po karo 
apie žudynes, Veros Wohlauf išsisukinėjimai taip pat pilni prieštaravimų 
ir mįslių. Ji sutiko mačiusi geto valymą ir nušaunant seną žydę. Žudiką 
apibūdino kaip vyrą ruda uniforma (taip vilkėjo vadovaujantys naciai) 
mėgindama apginti vyrą, nes jo uniforma - žalia (kadrinių policininkų 
spalva). Tiesiai paklausta, ar buvo su vyru per Aktion, atsakė negalinti 
paprastai atsakyti taip arba ne ir susitelkė į paltą, gal nesuprasdama, kad 
tai gali būti inkriminuojanti detalė - juk paltas ją susiejo su policininkų 
uniforma ir priartino prie budelių. Galiausiai prisipažino vilkėjusi paltą 
ir pasakė, kad vyras davė, nes buvusi nėščia, reikėjo ką nors apsivilkti. Ar 
tikrai, kai drabužiai per maži, pateisinama vilktis storą karišką paltą karštą 
rugpjūčio dieną? Gal Julius ir Vera buvo susigalvoję vaidmenų žaidimą ir, 
davęs jai paltą, įtraukė į dalinį kaip „vieną iš savo vyrukų ? 

Bet kuriuo atveju Verai Wohlauf byla nebuvo iškelta. Nebuvo aiškių įro- 
dymų, kad ji žudė ar padėjo žudyti žydus. Julių Wohlaufą, kuris po karo vėl 
pradėjo dirbti Hamburgo policijoje, suėmė 1964 m. ir nuteisė aštuoneriems 
metams kalėti, kad Lenkijoje padėjo ir kurstė nužudyti daugiau kaip aštuo- 
nis tūkstančius žydų.“ Vera tvirtino per karą ar iki suimant vyrą neturėjusi 
„visiškai jokio supratimo apie šiuos dalykus". 


Elisabeth „Liesel“ Willhaus nusikaltimai po karo neliko nepastebėti: ji - 
viena iš šešiolikos žmonių, apkaltintų masinėmis daugiau nei keturių šim- 
tų tūkstančių žydų žudynėmis Lvovo (Lembergo) regione. Ji ir Frūulein 
Hanna - tarp kelių nacių moterų nusikaltimų vykdytojų, kurios Vakarų 
Vokietijoje buvo kaltinamos nužudymu. 

1943 m. liepos mėn. Liesel vyrą Gustavą su Waffen-SS daliniu išsiuntė į 
kovą. Liesel kiek įmanydama ilgiau liko Lemberge - jos gimtasis pramoni- 
nis miestas Saro krašte buvo baisiai subombarduotas. Tačiau 1944 m. lie- 
pos mėn. Raudonoji armija įžengė į Galiciją ir Lembergą atsiėmė, o Liesel 
grįžo namo. Gustavas žuvo netoli Frankfurto 1945 m. kovo mėn. pabaigo- 
je.“ Kaip karo našlė su mažu vaiku, negaudama išlaikymo iš vyro, Willhaus 
kurį laiką apsistojo savo šeimoje. 1948 m. vėl ištekėjo, šį kartą už teisininko 
ir su naujuoju vyru pradėjo automatų verslą. Kai karo nusikaltimų tyrėjai 
ją rado 1964 m., taip pat buvo nustatyta, kad Liesel ir naujasis vyras buvo 
įvykdę smulkių nusikaltimų ir pažeidimų, susijusių su verslu. 

Net žinodami karo metų ir pokario jos istoriją, Elisabeth'ai Riedel 
Willhaus tyrėjai negalėjo pradėti baudžiamojo persekiojimo. Kadangi jos 
vieta nacių žudymo struktūroje nebuvo formaliai įtvirtinta kaip oficiali 
pozicija, nebuvo jokios karo metų dokumentacijos, kuri būtų sustiprinusi 
liudytojų parodymus. Ji buvo nusikaltimo vietoje ir viešai vykdė masines 
žudynes, bet negalėjo būti patraukta teisminėn atsakomybėn. 

Vokiečiai kaltintojai atkreipė dėmesį, kad prieš Willhaus liudijo daug 
žmonių. Ne visi iš jų - gyvi likę žydai, kurių atsiminimus ir liudijimus dau- 
gelis Vokietijos teismų laikė nelabai patikimais; kai kurie liudytojai iš tiesų 
buvo buvę jos vyro bendražygiai esesininkai. Visus liudytojus, lygiai kaip ir 
kaltintojus, kurie aiškinosi įvykius, komendanto žmonos elgesys pribloškė: 
ji „paneigė visas išankstines nuostatas apie moterišką charakterį .** Tačiau 
dėl neaiškių priežasčių buvo paleista. 

Baigiantis Vakarų Vokietijos vadinamajam Lembergo teismui, pirmi- 
ninkaujantis teisėjas pareiškė, kad ne teismo reikalas studijuoti Vokietijos 
istoriją; tai visos tautos, „kurios sąžinė negali būti išlaisvinta ir visos dėmės 
išvalytos teisme, uždavinys.“ Keli tautos nariai, krauju rankas susitepę 
kaltinamieji, paleidžiami, kad jų sąžinę išvalytų jų bendraamžiai. 


Nusikaltimų vykdytojų likimas Rytų Vokietijoje - visiškai kitoks.“* Erna 
Petri buvo tarp kelių moterų (o gal net viena tokia), nuteistų už žydų 
šaudymą. Ji - viena iš 12 890 žmonių, 1945-1989 m. Rytų Vokietijoje sto- 
jusių prieš teismą už susijusius su naciais karo nusikaltimus ir nusikaltimus 
žmoniškumui. Maždaug devyniasdešimt procentų šių bylų išnagrinėtos iki 
1955 m., daugiausia - iki 1951 m. Jos teismas - vienas iš nedaugelio, užsi- 
tęsusių iki 7-0jo dešimtmečio. 

Suimtos E. Petri nuotraukos. Bundesarchiv, Berlin. 


1961 m. rugsėjo mėn. suimta Erna Petri buvo žinoma Rytų Vokietijos 
policijos sistemoje.*? Ankstesnių metų vasarą jos vyras Horstas buvo suim- 
tas, ir jam pareikšti kaltinimai dėl antivalstybinės veiklos. Stasi skaitė Petri 
paštą, ypač susirašinėjimą su sūnumi, gyvenančiu Vakarų Vokietijoje. 
Buvo įtariama, kad Horstas, vietinės žemės ūkio komunos narys, sabo- 
tuoja kolektyvizacijos kampaniją; laiške sūnui jis kritiškai atsiliepė apie 
vyriausybę.* Taip pato manyta, kad Horstas Vakarų vokiečiams įdavė Rytų 
Vokietijos agentą. 

Tačiau kai policija apieškojo Petri namus, nerado daug antivalstybinės 
veiklos įrodymų, tik aptiko šiek tiek agitacinės literatūros, įskaitant politinį 
pamiletą iš Vakarų Vokietijos. Daug reikšmingesni radiniai - svečių kny- 
ga ir nuotraukos iš Gžendos, kur SS unteršturmfiureris Horstas Petri su 
žmona puikuojasi savo dvarelyje. Svečių knygoje buvo aukštų SS, polici- 
jos ir Vermachto pareigūnų pavardės, taip pat žymiausio to regiono nacių 
masinio žudiko rajono SS ir Galicijos rajono policijos vado Friedricho 
Katzmanno žmonos parašas. 

Neaišku, ar Horsto nacinės praeities atskleidimas - atsitiktinumas. 
Bet kuriuo atveju, remdamasis septyniolikos liudytojų, daugiausia lenkų 
ir ukrainiečių, dirbusių ūkyje, parodymais, valstybės prokuroras Erfurte 
nusprendė, kad Horstas ir Erna Petri kankino, baudė ir žudė priverstinius 

darbininkus, taip pat žydus, kurie miškuose, laukuose ir SS dvarų tvartuo- 
se bei daržinėse Gžendoje ieškojo prieglobsčio. 

Išgautuose Horsto ir Ernos Petri prisipažinimuose gausu detalių; jie ati- 
tinka vieni kitus.?! Vokiečiai kaltintojai nutarė, kad Horsto pokario veikla, 
pirminė suėmimo priežastis, palyginti nereikšminga, bent tikrai ne tokia 
smerktina, kaip aiškūs jo ir žmonos „sunkūs karo nusikaltimai ir nusikalti- 
mai žmoniškumui .?* Jų apklausa 1962 m. rugpjūčio 31 d.truko tris valandas; 
kiekvienas buvo paprašytas patvirtinti ar paneigti kito nusikaltimus. Vyras 
ir žmona stojo prieš teismą 1962 m. rugsėjo 10-15 d. Teismo garso įraše 
Erna taip noriai pasakoja nusikalstamų veiksmų detales, kad kaltintojas 
pertraukia: „Ačiū, išgirdome pakankamai.“*? Horstas buvo ne toks kalbus. 
Galiausiai teismas nutarė, kad jo nusikaltimai sunkesni už Ernos. 

Galutiniame sprendime teisėjas parašė: bjaurūs jų darbai „padaryti prieš 
18-20 metų, tačiau esminis demokratinės liaudies interesas - kad šie nusi- 
kaltimai būtų išaiškinti neatsižvelgiant į praėjusį laiką ?* Negana to, jis 
pažymėjo: kol imperialistinės jėgos planuoja nusikaltimus taikai ir žmo- 
niškumui, visi taiką mylintys žmonės turi būti budrūs ir neleisti pasikartoti 
tokiems nusikaltimams. Siekiant teisingumo, tęsė jis, už tokius nusikalti- 
mus turi būti nubausta. 

Teisėjas pažymėjo, kad šioje ypatingoje byloje Hitlerio fašizmo teroro 
sistema tapo aiški, nes jo diktatūra kontroliavo ne tik Vokietiją, bet ir oku- 
puotas teritorijas. Praktiškai „šis teroras buvo vykdomas tokių neprinci- 
pingų elementų, kaip šie kaltinamieji . Tipiška Rytų Vokietijos šaltojo karo 
retorika teismas pareiškė, kad Horstas Petri - ne tik tada buvo fašistas, bet 
ir dabar jis priešiškas socialistinei „mūsų darbininkų ir valstiečių valsty- 
bės“ santvarkai. 

Petri byla yra retas pavyzdys, kaip lytis veikė elgesį su karo nusikaltėliais 
Rytų Vokietijoje, be to, leidžia pažvelgti į moterų holokausto vykdytojų psi- 
chologiją. Nors Erna stengėsi apsaugoti vyrą nuo savo nusikaltimų, teisėjas 
laikėsi nuomonės, kad už žmonos elgesį Horstas Petri iš dalies atsakingas. 

Teismas nuosprendį paaiškino taip: „abu kaltinamieji skiriasi , o Ernos 
atveju įvertintina tai, kad ji tapo žudike dėl vyro stiprios įtakos. Be to, 
„nuolatinis bendravimas su sužvėrėjusiais esesininkais Gžendoje [sic!] 
buvo reikšmingas veiksnys jai įvykdyti nusikaltimus“. Be to, teismas tei- 
gė, kad jos nusikaltimai nebuvo tokio didelio masto, kaip įvykdyti Horsto 

Petri, kuris nuolat žudė ir tyčiojosi savo paties iniciatyva, tiesiogiai neįsa- 
kius. Dėl to jis baustinas mirtimi. 

Erna pelnė kai kurių pareigūnų simpatiją - pasak jų, „retkarčiais ji paro- 
dydavo žmogiškų emocijų“, bet dauguma buvo griežti. Ji prisipažino nužu- 
džiusi šešis šešerių dvylikos metų žydų vaikus. Iš tardymo ir sprendimo 
priėmimo akivaizdu, kad patikėtiniams, tardytojams ir galiausiai teismui 
smerktina, bemaž neįsivaizduojama pasirodė tai, kad ji galėjo nužudyti 
vaikus. Vienas tardytojas, reaguodamas į jos prisipažinimą, paklausė: 
„Kaip galėjote tai padaryti, kai namie buvo du maži jūsų vaikai?“ 

Suimta Erna Petri neigė padariusi kokį nors nusikaltimą. Pripažino tik 
girdėjusi jų ūkio miškuose šaudant žydus. Praėjus mėnesiui po sulaiky- 
mo ir apklausų, neatlaikydama spaudimo, ėmė palūžti. 1961 m. rugsėjo 
15 d. ji buvo tardoma nuo aštuntos ryto iki kitos dienos pirmos valandos 
nakties tik su dviem valandos trukmės pietų ir vakarienės pertraukomis. 
Vyriausiasis tardytojas Franke pradėjo: „Kokius nusikaltimus įvykdė- 
te gyvendama Gžendoje*“** Petri atsakė iš tikrųjų gyvenusi ūkyje nuo 
1942 m. birželio mėn. iki 1944 m. pradžios ir mušusi darbininkus, taip 
pat prieš ją liudijusį kalvį. Apiberta klausimais, galiausiai pripažino prisi- 
menanti žydų, kurie, pabėgę iš traukinio, vežusio iš Lvovo į Liubliną, buvo 
pagauti jų valdose, sušaudymą. 

Tardydamas Franke rėmėsi lenkų, savo akimis mačiusių, kaip ji šaudė 
Žydus savo pistoletu, liudijimais. Iš Ernos Franke išgavo detales. Prieš sesi- 
jos pabaigą jis paklausė: „Kodėl iki pat šiol neigėte šaudžiusi žydus?'“* Erna 
atsakė bijojusi bausmės ir maniusi, kad šiuos nužudymus prisiims vyras. 

Teisme Erna ir Horstas teisėjui sakė: per karą jie nutarė neprasitarti, kad 
Erna sušaudė žydų vaikus. Horstas užtikrino: juos sušaudyti buvo teisinga, 
bet jis nenorįs, kad kas nors apie tai žinotų. Tai buvo įmanoma, kol Erna 
oficialiai nebuvo nustatyta kaip žydų žudikė ir nebuvo apklausiama SS 
tyrėjo. Be to, pasak Horsto, nenorėjęs, kad žmona būtų apkalbama. Vyrui 
sadistui buvo priimtina ir net būtina, kad „vietiniai paklustų“. Tačiau mote- 
ris sadistė galėjo būti keršto taikinys ir netgi gėda." 

Erna, regis, dvejojo, kaip bus suprasti jos veiksmai. Išsamiai papasakojo, 
kaip prieš nužudydama vaikus pamaitinusi, aiškiai tikėdamasi, kad teismą 
sujaudins jos kilnumas ir nuoširdus prisipažinimas. Bet vis tiek susipai- 
niojo meluose ir „atminties klaidose“. Teisėjas įspėjo nemeluoti. Erna 

nervingai nusijuokė. Nuosprendis pribloškė: vyras bus nubaustas mirti, o 
ji visą gyvenimą praleis už grotų. 

Tačiau Erna Petri nepasidavė. Būdama kalėjime, atsižadėjo ankstesnių 
parodymų. Ji, taip pat jos vaikai teikė malonės prašymus, kurie būdavo 
atmetami. Prokuratūrai Petri rašė laiškus su ilgais, išsamiais apmąsty- 
mais ir paaiškinimais. Kolegos ir šeimos nariai ją patikino, kad buvusiems 
naciams suteikta amnestija, tad ji taip pat turėtų būti paleista. 

Petri neapgailestavo dėl savo darbų per karą, bet ėmė megzti istorijų ir 
pasiteisinimų tinklą. Daugybėje laiškų patikėtiniams skundėsi, kad teismo 
vertėjas netinkamai išvertė liudijimą apie ją. 1963 m. rugsėjo 18 d. kreipi- 
mesi Erna tvirtino: nieko nežudė ir niekuomet neturėjo rankose ginklo. Iš 
meilės ir baimės - aus Liebe und Angst - melagingai prisipažino nužudžiu- 
si vaikus, tikėdamasi apsaugoti vyro ateitį. 

Paskui griebėsi kitos taktikos. Buvo girdėjusi apie deportuotus į Liublino 
rajoną ir dujomis nunuodytus žydus, ir tai ją pribloškė. Protestavusi prieš 
deportaciją, sakydama Horstui, kad „šie žmonės [žydai] taip pat yra žmo- 
nės“, bet Žiaurus vyras ją nutildė ir liepė tylėti, antraip pateksianti į bėdą. 
Erna karštligiškai stengėsi teisininkams pasirodyti kaip antinacė. 1938 m., 
primindama Kristallnacht, kritikavusi neteisingą elgesį su žydais. Tik todėl, 
kad laukėsi, nebuvo suimta iš karto. 

Politiškai rizikingesniame kreipimesi Erna aprašė neteisingą Rytų vokie- 
čių tyrėjų elgesį su ja. Per vieną tardymą buvusi apgauta - Stasi panaudojo 
įprastą gudrybę. Jai pateiktas vyro pasirašytas prisipažinimas, kuris, kaip 
vėliau sužinojusi, buvo klastotė. Ernos 1963 m. atsiminimuose rašoma: 
„Pripažįstu, kad mano žmona šaudė suaugusius žydus ir vaikus.'** 

Pamačiusi šį prisipažinimą, Erna „pajutusi pasitiktinimą, nes niekuomet 
nebuvo nieko panašaus dariusi . Bet apmąsčiusi suprato, kad vyras neno- 
rėjo jos įskaudinti - „jam gresia pavojus, ir jis tik prašo jos pagalbos“. Erna 
nusprendė prisiimti kaltę ir pameluoti jo naudai. Ar bent taip ji sakė tada. 
Bet nejaugi tikrai būtų galėjusi taip detaliai papasakoti, kaip nušovė šešis 
Žydų vaikus, grafiškai pavaizduoti, kur ir kaip tai padariusi ir kaip reagavę 
vaikai, ir viskas, kad padėtų vyrui? 

1989 m. lapkričio mėn. griuvo Berlyno siena, Rytų Vokietijoje oficialiai 
vadinta antifašistine apsauga. Tada šešiasdešimt devynerių metų Erna Petri 
kalėjo žymiame Hoheneko kalėjime Saksonijoje. Dešimtmečius ji daugelį 
kartų su įvairiais nukrypimais ir prieštaravimais pasakojo apie savo praeitį. 

Ar Vakarų Vokietijos teisininkai, kurie turėjo peržiūrėti jos bylą, žlugus 
Vokietijos Demokratinei Respublikai, pažvelgs į ją palankiau nei nuteisę 
Rytų Vokietijos juristai? Jos įkalinimas prasidėjo 1961 m. rugpjūčio mėn. 
sienos statybomis, o dabar, jai sugriuvus, Erna gali būti paleista. 

1989 m. gruodžio mėn. prašydama peržiūrėti bylą, Erna parašė Vakarų 
Vokietijos patikėtiniams apie neteisėtą Stasi tardymą ir pateikė dar vie- 
ną versiją, kas įvyko jau būnant Gžendoje. Ne, ji nežudė žydų, kaip įpras- 
ta, vykusi į Lvovą produktų. Keliaudama apsilankė Janovskos stovykloje 
išsirinkti žydų darbininkų ir pasiimti į Gžendą. Prisiminė turėjusi žydes 
pagalbininkes, bet nežinojo, kas joms atsitiko. (1961 m. parodymuose šias 
moteris įvardijo kaip rūpesčių kėlėjas.)?? Atkakliai tvirtindama, kad yra 
nekalta, Erna rašė: „Pasiaukojau dėl savo vyro, dėl kurio mane perspėjo 
tėvas.“ Horstas buvo pagrįstai nuteistas, tvirtino ji. Vyro egzekucija patei- 
sinama, nes jis žudė žydus. 

Po metų ir kelių mėnesių vokiečių teisininkai, daugiausia iš buvusios 
Vakarų Vokietijos sistemos, pradės peržiūrėti Ernos bylą ir kitas bylas, 
norėdami nustatyti teisinį vientisumą“? Kai kurie politiniai Rytų Vokietijos 
kaliniai buvo paleisti; kitiems sumažintos bausmės. Mirusių kalinių šei- 
mos nariai siekė kompensacijų ir šeimos vardo reabilitavimo. 

Ernos vaikai ėmėsi žygių, kad būtų paleista motina, viena iš nedaugelio 
moterų, iki gyvos galvos nuteistų už nacių nusikaltimus. Jie siuntė malonės 
prašymus Vakarų Vokietijos kancleriui Helmutui Kohliui, JAV prezidentui 
Geroge'ui Bushui ir Rusijos ministrui pirmininkui Michailui Gorbačiovui, 
teikė peticiją Vokietijos Bundestagui. 

Motina, tvirtino jie, yra nekalta Stasi tardymo ir kankinimo meto- 
dų auka. Prisipažinimą išgavo jėga. Argi ji neprisikentėjo per dvidešimt 
penkerius metus, praleistus siaubingose viduramžių Hoheneko tvirtovės 
kalėjimo kamerose, atskirta nuo šeimos, gedėdama vyro, kuriam 1962 m. 
Rytų Vokietijoje įvykdyta mirties bausmė? Vaikai malonės prašymuo- 
se nė žodžiu neužsiminė apie motinos karo laikų praeitį nacių okupuo- 
toje Lenkijoje. Teisininkai nusprendė Rytų Vokietijos teismo nuosprendį 
palaikyti. 

Erną Petri, nors nereabilituotą ir negavusią malonės, iš kalėjimo galiau- 
siai paleido. Dėl sveikatos grįžo 1992 m.“! Pasakojama, kad SS pogrindinė 
organizacija Stille Hilfe („Tylioji pagalba“) sėkmingai iškėlė Petri paleidimo 
bylą Stolbergo (vietovės, kurioje buvo kalėjimas) teisme. „Tylioji pagalba“ 

SS reichsfhureris ir Vokietijos policijos viršininkas H. Himmleris su dukterimi Gudruna. 
Po karo duktė nesutiko su kaltinimais tėvui, dalyvavo kuriant buvusių nacių savitarpio 


pagalbos organizaciją „Tylioji pagalba“. 


mokėjo už Petri butą, kai buvo paleista, taip pat pakvietė į Bavariją, kur 
mėgavosi Alpių kalnais ir ežerais su Gudruna Burwitz, Heinricho 
Himmlerio dukra, žymia „Tyliosios pagalbos“ nare. 

Erna mirė 2000 m. liepos mėn.; prieš keletą mėnesių buvo atšventusi 
aštuoniasdešimtąjį gimtadienį. Laidotuvėse dalyvavo du šimtai žmonių - 
visi kaimynai ir daugybė kitų, kurių šeimos nariai nė nepažinojo. Buvo 
atsiųsta daug anoniminių užuojautos laiškų ir gėlių. 

Jei Petri būtų gyvenusi Vakarų Vokietijoje, kur nacių karo nusikaltėlių 
nuteista palyginti nedaug, tikriausiai nebūtų buvusi teisiama; o jei būtų 
buvusi teisiama, tikriausiai nebūtų nuteista kalėti iki gyvos galvos.“ 
Labiausiai tikėtina, kad vėl būtų įsiliejusi į visuomenę ir tapusi nepaste- 
bima, paprasta Hausfrau. Išsamus jos prisipažinimas apie nusikaltimus 

Lenkijoje nebūtų buvęs dokumentuotas. Nebūtų likę jos piktadarybių ir 
aukų pėdsakų. Erna teismui pateiktame malonės prašyme kaltino vyrą dėl 
karo metų žiaurumo. Tiesa, kad santuoka pakeitė Erną iš paprastos vokie- 
čių kaimietės į Gžendos plantacijos šeimininkę, bet Horstas nebuvo vie- 
nintelė priežastis, kodėl ji tapo žudike. 


Paaiškinti genocidinio moterų elgesio priežastis yra lygiai taip pat sun- 
ku, kaip apibūdinti vyrų, jų bendrininkų, motyvaciją, o atsižvelgiant į tada 
ir dabar egzistuojantį šališkumą lyties atžvilgiu, tikriausiai ir sudėtingiau. 
Nacių propagandininkų įvaizdis tebėra rezonuojantis ir iškraipytas.“ 
Goebbelso filmuose vokietės vaizduojamos kaip isteriškos režimo rėmė- 
jos, nesuvaldančios nei emocijų, nei asmeninių užmojų. Toks laukinio 
fanatizmo vaizdavimas iškraipo daugelio vokiečių politinius įsitikinimus 
ir „korektišką“ ramumą. Žinoma Goebbelso pastaba, kad „vyrai organi- 
zuoja gyvenimą: moterys yra rėmėjos ir jų sprendimų įgyvendintojos“.“ 

Nacių Vokietijoje buvo dalyvaujamoji demokratija, ir moterys prie jos 
prisidėjo uoliai, o rodikliai, pagal kuriuos jų indėlį vertiname, neturi būti 
apibrėžti vien galia, kaip ją suprantame politinio biuro ir socialinės padė- 
ties „vyrų pasaulyje“. Suprasti moterų, kurios veikė nusikalstamame reži- 
me, vaidmenį ir elgesį reikia pradėti nustatant, kas jos buvo, ką veikė ir ar 
atsiskaitydavo už savo veiksmus. 

Net jei masinių žudynių vykdytojai apie savo išgyvenimus pasakoja 
išgalvotas istorijas, jos šį tą pasako.“ Ernos Petri vyras paskutiniame laiške 
žmonai ir šeimos nariams, rašytame egzekucijos išvakarėse, nurodė tapęs 
Rytų Vokietijos sistemos auka - jis, garbingas, sunkiai dirbantis ūkininkas 
socialistas, buvo išduotas. Antra vertus, Erna Petri pareiškė buvusi nacių 
propagandos auka ir veikė spaudžiama aplinkinių vyrų, tarp kurių - ir jos 
vyras. „Eutanazijos“ slaugės prisistatė kaip doros medicinos darbuotojos, 
paisančios gydytojų autoriteto, vykdančios pareigas ir galiausiai nukentė- 
jusios dėl to, kad darė savo darbą. 

Šie pasiaiškinimai panašūs į begalę rašytinių malonės prašymų, kuriuos 
teismams pateikė nacių nusikaltimų vykdytojų žmonos, pabrėžiančios 
savo, kaip vienišų, nugalėtojų teisingumo arba žydų kerštą patyrusių moti- 
nų, vargus. Taip pat negalima neįvertinti ir fakto, kad antisemitizmas vis 
dar gyvuoja. 


212 


7. Koks jų likimas? 


Pasak istorikės Katrin Himmler tyrimo, kai kurios nusikaltimus vykdžiu- 
sios moterys ir jų įpėdinės, pykusios dėl kaltintojų įsikišimo ir nugalėtojų 
teisingumo, „naują priešą matė kaip seną priešą: pasaulio žydus“.““ I pasau- 
linio karo pasakojimai apie vokiečių viktimizaciją paskatino nacių judėji- 
mą ir holokausto antisemitizmą, o po karo perėjo į nusikaltimų vykdytojų 
(ir vyrų, ir moterų) gynybą. 


Čia nagrinėtos moterų biografijos grindžiamos plačiais pokario tyrimais 
ir teismų medžiaga. Bet po karo labai mažai moterų patrauktos teisminėn 
atsakomybėn; dar mažiau jų teista ir nuteista. Likusių gyvų liudijimai, daž- 
nai vieninteliai įmanomi gauti įrodymai nebuvo laikomi pakankamais, ir 
daug kaltinamų moterų, ypač tos, kurios atrodė solidžios ir kuklios, nepri- 
minė galinčios vykdyti tokias žiaurybes. 

Fizinė moters išvaizda ir su lytimi susiję mitai, dažnai palaikomi vyrų 
tyrėjų ir teisėjų, paprastai palankiai nuteikdavo moterų nusikaltėlių atžvil- 
giu, nors jų veiksmai tam tikrais atvejais buvo tokie pat nusikalstami, kaip 
ir jų bendrininkų vyrų. Faktas, kad tokiose įstaigose kaip SS, kuri paskelb- 
ta nusikalstama organizacija, dirbo tūkstančiai moterų, nevertintas rimtai. 
Nepaprastai daug materialių daiktų, kurių moterys Rytuose arba prisigro- 
bė pačios, arba gavo iš savo vyrų, kaip Gertrude Segel - auksinį pakabuką, 
taip pat vertinami kaip tyrimo objektas, nors daug persekiotų ir nužudy- 
tų žydų, lenkų ir ukrainiečių asmeninių daiktų atsidūrė vokiečių namų 
ūkiuose, pradinėse moterų valdose.“ 

Be to, palyginti nedaug po karo teistų moterų spaudoje sensacingai 
aprašytos kaip pabaisos, sadistės ir gundytojos.“* Daugelyje šių pasakojimų 
toliau naudoti pornografiniai nacių moterų įvaizdžiai - smurtinis elgesys 
kaip seksualinio iškrypimo forma. Istorikė Claudia Koonz atkreipė dėmesį, 
kad gyvename kultūroje, kur „nacizmas padaromas sensacija blogį apgy- 
vendinant erotizuotose moteryse“.“? Nesuvokiama, kad tuo laiku vokietės 
nusikaltimų vykdytojos turėjo daugybę vaidmenų, profesijų ir užmojų. 
Įsivyravo apibendrinimas apie moterų nekaltumą. 

Kriminalinė policija ir kaltintojai siekė specifinių tikslų - nustatyti nusi- 
kaltimą, identifikuoti ir sulaikyti įtariamąjį, surinkti liudijimus ir įrodymus, 
paskelbti nuosprendį ir užtikrinti jo įgyvendinimą, sutrukdyti visuomenei 
gresiantiems teisės pažeidimams. Visa pokario moterų nusikaltėlių istorija 
buvo tiek pat politinė, kiek ir teisinė. 

Kontekstas, kuriame vyko tyrimai - pokario Austrija, 7-ojo dešimtme- 
čio Rytų Vokietija ar 8-ojo dešimtmečio Vakarų Vokietija - buvo labai 
svarbus ir galėjo lemti, kam bus iškelta byla, kokie liudijimai ir įrodymai 
bus atrinkti ir laikomi patikimais, už kuriuos nusikaltimus bus baudžiama 
ir ar teisėjai paskelbs švelnų ar griežtą nuosprendį. Vokietės buvo įtrauktos 
į Šį painų tarptautinio ir nacionalinio teisingumo tinklą. Kas joms atsiti- 
ko? Trumpas atsakymas yra toks: dauguma jų už žmogžudystes bausmės 
išvengė. 

Perskaičiusi tūkstančius lapų karo metų dokumentų, teismo įrašų ir liu- 
dijimų, apsilankiau karo nusikaltimo vietoje. Ernos Petri teismo įrašuo- 
se yra Gžendos ūkio Vakarų Ukrainoje brėžinių ir nuotraukų. Išvardytos 
liudijusių apie Petri nusikaltimus ukrainiečių ir lenkų valstiečių pavardės 
ir adresai. Pasidariau šios medžiagos kopijas, manydama, kad pravers. Ši 
mano kelionė į Ukrainą - ne pirma. 

Prieš kelerius metus keliavau per tą Ukrainos dalį, kur karo metais sto- 
vėjo Petri namas, ir pabuvau Lvove, tačiau dairiausi neturėdama omeny 
holokausto istorijos. Tuo metu miestas ir jo apylinkės tebeatrodė kaip 
architektūrinis praėjusių laikų konglomeratas - nuobodūs sovietiniai 
socialistinio realizmo pastatai, aptriušusios žydų sinagogos ir kapinės, 
Austrijos- Vengrijos fin-de-siėcle ornamentų blyksniai, tvirti lenkų valdy- 
mo ancien rėgime pamatai. Bet, grįžusi tirti holokausto, radau naujus gel- 
tonus ir mėlynus reklamos skydus, skelbiančius apie atgyjančią ukrainiečių 
tautą. Kai kurios valstietės skarotos ukrainietės babuškos įdegusiais gilių 
raukšlių išvagotais veidais pakelėse plastikiniuose kibiruose pardavinėjan- 
čios obuolius, dabar kalba mobiliaisiais telefonais. 

Nežinojau, ar rasiu Gžendą - ar ta vieta tebėra - nei ką veiksiu ten nusi- 
gavusi. Įkalbėjau du bendradarbius vykti drauge; vienas jų sklandžiai kal- 
ba ukrainietiškai, kitas - lenkiškai. Radome tą vietą žemėlapyje ir taksi iš 
Lvovo patraukėme į šiaurę. Kelias ėjo palei tą patį geležinkelį, kuriuo šimtai 


215 


WENDY LOWER. HITLERIO FURIJOS 


tūkstančių Lenkijos ir Ukrainos žydų buvo išgabenti į Belzo ir Sobiburo 
dujų kameras. Riedėjome tuo pačiu keliu kaip ir Erna Petri tą lemtingą 
dieną, kai pastebėjo žydų berniukus, pabėgusius iš vagono. 

Įsukome į ilgą keliuką dvaran, kurio didingas pastatas buvo virtęs 
piktžolėmis apaugusiais griuvėsiais. Verandoje dvi kolonos rėmė įdubusį 
stogelį. Turint omeny, ką žinojau, vieta atrodė vaiduokliška, bet čia įsikūrę 
vargani pagyvenę ukrainiečiai. Paauksuotas geležies dirbinys terasoje, kur 
Petri vaišindavo pyragu su kava, aprūdijęs ir apsilupęs. Ten sudžiauti skal- 
biniai. Pamačiusi mus - miestiškai apsirengusius svetimšalius su kamero- 
mis, išlipančius iš taksi - kaipmat prisistatė Gžendoje gyvenanti moteris. 

Stalinas baigė Hitlerio Ukrainoje pradėtą demografinę inžineriją, ir ši 
moteris buvo jos rezultatas. Lenkų mažuma iš šio regiono buvo iškeldinta, 
o čia atkelti Lenkijos ukrainiečiai. Trūkstant gyvenamųjų būstų, istoriniai 
dvarai Sovietų Sąjungoje buvo paversti visuomeniniais bendrabučiais dau- 
geliui šeimų. Valstiečiai, su kuriais kalbėjomės, nieko nežinojo, kas vyko 
šiame name per karą. Ironiška, bet pokario sovietų gyventojų pokyčiai 
baigė tai, ko troško Hitlerio pakalikai - iškeldino vietinę atmintį.! 

Kelis šimtus metrų paėjėjome į tą pusę, kur, pasak teismo įrašų, buvo 
vieta, kurioje Petri nužudė šešis berniukus. Tai miško juosta palei du lau- 
kus skiriantį griovį. Akimirką reginys suglumino vaizdingumu ir ramy- 
be. Ūkininkai arklių traukiamais plūgais ir rankomis dirbo laukus ir ėmė 
derlių. Ryškus, spalvingas rugsėjo saulėlydis nušvietė kalvas ir atsispindėjo 
nuo neseniai atstatytų bažnyčios smailių. Kiekvienas hektaras buvo įdirb- 
tas, išskyrus du apžėlusius ruožus: neįžengiamais spygliuotais krūmais 
apaugusias kapines ir miškelį palei griovį, kurio atėjome apžiūrėti. 

Buvo galima nusileisti į griovį, bet tai neviliojo. Praeiviai čia buvo pri- 
mėtę, o galbūt lietus suplukdęs šiukšlių: plastikinių maišų, skudurų, tuščių 
butelių. Žinojau, kad tai - ne vienintelė vieta Ukrainoje, kur masiniai holo- 
kausto kapai, žydų kaulai, o neretai ir asmeniniai daiktai guli apaugę žolė- 
mis, užversti tuščiais buteliais ir kitomis atliekomis. Pastovėjau; meditavau, 
meldžiausi ir galvojau, kas čia įvyko ir ko būtų galėję pasiekti tie išsigandę 
Žydų vaikai, drebantys iš baimės, kai Erna Petri nusitaiko į juos pistoletu, 
jei būtų likę gyvi. Stovėjau per ilgai. Mane užkalbino ukrainietis valstie- 
tis vilnone kepure, flaneliniais marškiniais, nutrintu švarku ir sulopytomis 
kelnėmis. Buvo metas eiti. 

Ši knyga yra daugiau apie tai, kaip mums nepavyko apmąstyti praei- 
ties ne tiek kaip istorinės rekonstrukcijos ar moralizuojamo pasakojimo, 
bet kaip pasikartojančios problemos, dėl kurios esame atsakingi, įrody- 
mo. Kokios baltosios dėmės ir tabu tebėra įsitvirtinę pasakojimuose apie 
įvykius, asmeniniuose prisiminimuose, memuaruose ar tautos istorijoje? 
Kodėl istorija tokiose vietose kaip Gženda mus tebepersekioja už daugelio 
mylių, pasikeitus kelioms kartoms? 

Mokytoja Ingelene Ivens savo praeitį permąstė. 8-ojo dešimtmečio pra- 
džioje grįžo į mokyklą Poznanėje Lenkijoje. Jai buvo smalsu, neramu, bet 
vis tiek skatino sužinoti, kas gi nutiko po to, kai paskubomis išvyko 1943 m. 
Dažnai pagalvodavo apie mokinius, peržiūrėdavo jų, sulipusių į obelį Žai- 
dimų aikštelėje, nuotraukas. Jie buvo Rumunijos ir Ukrainos vokiečiai; ji 
tikėjosi, kad tapo civilizuotais arijais. 

Keliaudama Ingelene sužinojo, kad 1945 m. sausio mėn. Raudonosios 
armijos užkariautojai, galbūt padedami vietos lenkų, vaikus ir vokiečius 
surinko ir, žiauriai atkeršydami, nužudė mokyklos kieme. Ingelene sielojo- 
si dėl vaikų ir savo įnašo, lėmusio tokią tragišką baigtį. Ji parašė ir paskelbė 
atsiminimus apie laiką Rytuose, bet vieną savo istorijos dalį - apsilankymą 
žydų darbo stovykloje Lenkijoje - praleido. Apie ką nepapasakojo dar? 

Žudikėmis tapusios sekretorės ir žmonos, sakykim, Johanna Altvater 
Voluinės Vladimire ir Josefine Block Drohobyče, tikriausiai nebuvo tokios 
retenybės, kaip norėtume įsivaizduoti. Konkrečių žinių, kas smurtavo 
getuose ir masinio sušaudymo vietose visuose nacių okupuotose rytuose, 
dažniausiai trūksta. Vokiečiai informaciją nuslėpė arba sunaikino, liudyto- 
jai ir likę gyvieji retai gali įvardyti nusikaltėlių pavardes. 

Nacių medžiotojas Simonas Wiesenthalis per kelis dešimtmečius išnar- 
pliojo šimtus bylų, detaliai aprašytų jo asmeninėje korespondencijoje ir 
saugomų Simono Wiesenthalio archyve. 

7-ajame dešimtmetyje informuotojas paprašė jo apklausti porą iš 
Lenkijos - žandarą Franzą Bauerį ir jo žmoną.“ Jiedu su vokiečių aviganiu 
terorizavo Palenkės Mendzyžeco netoli Liublino gyventojus. Liudytojas 
teigė, kad Bauerio žmona asmeniškai dalyvavo masiškai sušaudant sovie- 
tų karo belaisvius. Jos elgesį plačiai aptarė vietos gyventojai. Wiesenthalis 
nustatė, kad Franzas Baueris mirė 1958 m., bet žmonos taip ir nerado. 
Galbūt ji ištekėjo dar kartą ir pakeitė pavardę. 

Jaktorivo stovyklos netoli Lvovo komendanto žmona taip pat pagarsėjo 
dėl savo aviganio - liepė pulti žydų vaikus, dirbančius stovyklos sode. Šuo 
juos sudraskė. Dariau interviu su likusia liudytoja, kuri, būdama maža, gavo 
kraupią užduotį surinkti komendanto žmonos ir jo šuns aukų galūnes.? 

Net jei yra liudytojų, mačiusių savo akimis, po karo įtariamųjų dažnai 
nebuvo randama, o vien aukų liudijimai nelaikomi pakankamais įrody- 
mais kelti bylą, ypač kai įtariamos moterys, neturėjusios oficialios padėties 
sistemoje. Atsižvelgiant į faktą, kad tokiose vietose kaip ši Ukrainoje per 
karą išgyveno mažiau kaip du procentai žydų, bet koks liudijimas, kuriame 
pavarde įvardijami vokiečiai nusikaltėliai ir vyrai, ir moterys, stulbina. 

Dar kartą pabrėšiu: nė viena šioje knygoje aprašyta moteris neturėjo 
žudyti. Atsisakiusios žudyti nebūtų buvusios nubaustos. Bet jei kas nors 
aukoms padėdavo, režimas būdavo negailestingas.* Įvairaus amžiaus ir 
profesijų moterys neišvengė nacių specialiųjų teismų siaubo. Miškininko 
netoli Lvovo žmona vokietė padėjo žydams, pabėgusiems vežant į žudymo 
centrus ir likvidavimo stovyklas 1943 m. rudenį. Už narsą ji buvo nuteista 
mirti? Teisėjas nustatė, kad ši kaltinamoji buvo tinkamai antisemitiškai 
auklėjama namie, o būdama okupuotos Lenkijos, kur apie politiką žydų 
atžvilgiu „buvo kalbama gatvėse“, vokiečių bendruomenės narė, turėjusi 
geriau ją žinoti ir nesabotuoti. 

Paskutiniais karo mėnesiais Vokietijos teisingumo ministerijos, gin- 
kluotųjų pajėgų ir SS bei policijos lyderiai įsakė vietoje sušaudyti visus, 
kas sabotuos karo pastangas.“ Pačiame Reiche mirti buvo nuteista dau- 
giau negu dešimt tūkstančių vokiečių. Bent penkiolika tūkstančių vokiečių 
kareivių sušaudyti kaip dezertyrai. 

Vokietis verslininkas, į Dancigo civilinę gynybą įsitraukęs 1945 m. pra- 
džioje, matė šiurpias tokio karo teismo pasekmes: „Dancigo gatvės atrodė 
lyg dykuma. Nors valdžia nuolat kartojo nurodymus, kad niekas nepaliktų 
savo darbo vietos, visi, kas galėjo, bėgo. Ten, kur bulvaras baigiasi Olivos 
vartais, buvo pakarti šeši dezertyravę vokiečių kareiviai, tarp kurių - ir 
viena jauna slaugė." 

Nežinome šios jaunos slaugės pavardės, kaip ir jos biografijos. Sunku 
išaiškinti vokiečių moterų, kurios buvo moraliai narsios ir neklusnios, 
istorijas. Tų, kurias naciai apšaukdavo nusikaltėlėmis, ir daugelis vokiečių 
laikė išdavikėmis, po karo bylos nebuvo persvarstytos. 

Kai iš savo tiriamosios išvykos į buvusį Petri ūkį Ukrainoje grįžau į 
Miuncheną, supratau, kad ši kelionė - ne istorijos pabaiga. Sužinojau, jog 
ką tik mirė moteris, su kuria dariau interviu, Maria Seidenberger.* Ponia 
Seidenberger nebuvo nacių naikinimo sistemos nusikaltimų bendrininkė 
ar vykdytoja. Valdant naciams ji ir jos šeima gyveno name prie pat Dachau 
koncentracijos stovyklos. Su mama stovėdamos prie virtuvės lango, matė, 
kaip kaliniai suvaromi į stovyklą, ir girdėjo šūvius. Už stovyklos sienų prie 
Seidenbergerių vidinio kiemo buvo sušaudyta apie keturis tūkstančius 
penkis šimtus sovietų karo belaisvių. 

Maria padėdavo stovyklos gyventojams kaip jų kurjerė: siųsdavo laiš- 
kus artimiesiems, slėpė asmeninius daiktus avilyje ir nešė jiems valgyti. 
2005 m., po karo praėjus šešiasdešimt metų, Dachau pagerbė Marią - 
apdovanojo už pilietinę drąsą. Viešas renginys jai reiškė daug, bet negalėjo 
atstoti daugybės atskirties metų. Kaimynams ir giminaičiams, kurie per 
karą nesielgė taip garbingai, ji atrodė įtartina. 

Kaip ir kitos šioje knygoje aprašytų moterų liudytojų, bendrininkių ir vyk- 
dytojų istorijos, apie Seidenberger poelgį sužinota visai neseniai. Niekada 
nesužinosime visko, ką turėtume žinoti, apie nacizmą, II pasaulinį karą 
ir holokaustą. Atskira istorija negali būti susijusi su visomis, o epizodai, 
kuriuos atskleidėme, gali nekelti mūsų pasitenkinimo. Bet kol istorijų 
ir prisiminimų apie žiaurumą ir drąsą koliažas padeda patikrinti, kaip 
suprantame istoriją ir žmoniškumą, tol padeda mums suvokti, kuo žmonės 
(ne tik kaip vyrai ar moterys) geba tikėti ir ką padaryti. 

Nebūčiau galėjusi baigti šios studijos, jeigu dosniai nebūčiau remiama 
keleto institucijų, rėmėjų ir kolegų. Vokietijos mokslinių tyrimų fondas 
(DFG) šiame kraštutinumų amžiuje man skyrė stipendiją biografijų kny- 
gai rašyti. Esu dėkinga šiam fondui ir vertintojams, patvirtinusiems mano 
prašymą. Kol Vokietijoje atlikau tyrimą, rėmė Ludwigo Maximiliano uni- 
versiteto Šiuolaikinės istorijos katedra, ypač Petra Thoma ir profesoriai 
Michaelis Brenneris, Michaelis Geyeris, Martinas Schulze-Wesselis, Margi 
Szollosi-Janze bei Andreas Wieschingas. Mano viešnagę Miunchene taip 
pat palaikė JAV Holokausto memorialinis muziejus ir kolegos, kurie pri- 
tarė mano siūlymui rinkti žodines vokiečių liudytojų istorijas. Baigdama 
knygą, dirbau Claremont'o McKennos koledžo Istorijos katedroje, ir mano 
naujieji bendradarbiai skyrė laiko ir padėjo, kai reikėjo skaityti galutinę 
korektūrą ir ieškoti nuotraukų. 

Tiriant holokaustą, tenka dirbti keliuose Europos, Šiaurės Amerikos ir 
Izraelio archyvuose. Nors skaitmeniniame amžiuje medžiaga prieinama 
lengviau, mes, mokslininkai, labiau pasikliauname archyvarais ir kolego- 
mis, kurie padeda rasti medžiagą, pasidaryti kopijas ir ją nagrinėti. 

Dėkoju Liudvigsburgo valstybinio archyvo darbuotojams Kirsten 
Goetze, Tobiasui Hermannui ir Abdullah Toptanci. JAV Holokausto 
memorialiniame muziejuje man pagelbėjo Vadimas Altskanas, Michleanas 
Amiras, Susan Bachrach, Judy Cohen, Billas Connolly, Michaelis Gelbas, 

Nealas Guthrie, Dieteris Kuntzas, Janas Lambertzas, Steveas Luckertas, 
Jacekas Nowakowski, Paulas Shapiro, Caroline Waddell ir Leah Wolfson. 

Apie Petri bylą sužinojau 2005 m. vasarą, kai dalyvavau muziejaus holo- 
kausto studijų seminare apie nusikaltimų vykdytojų baudimą karo nusikal- 
tėlių teismuose. 2010 m. vasarą mane aplankė dar viena sėkmė: šį kartą Jad 
Vašeme, kur dalyvavau vasaros moksliniame seminare apie smurto išta- 
kas. Seminaro kolegos, tarp kurių buvo Rebecca Carter-Chand, Davidas 
Cesarani, Wolfas Gruneris ir Alexanderis Prusinas, ir mokslo institutų bei 
archyvų mokslininkai Hari Drefus, Bella Guterman, Danas Michmanas, 
Elliotas Orvieto, Naama Shik, Davidas Silberklangas ir Danas Uzielas, 
nurodė medžiagos ir pateikė neįkainojamų atsiliepimų. 

Be to, Jad Vašemas man surengė susitikimą su New York Times kores- 
pondente Isabel Kershner, paskelbusia straipsnį apie mano mokslinį tyri- 
mą. Nancy Toff ir Oxford University Press mano rankraštį tobulino, o 
Lisbeth Cohen iš Harvardo universiteto drąsino rašyti studiją, kuri galėtų 
pasiekti platesnius skaitytojų sluoksnius, ir supažindino su Geri Thoma. 

Paryžiuje sulaukiau Yalad in Unum palaikymo; dėkoju tėvui Patrickui 
Desbois ir jo komandai, kad leido susipažinti su savo radiniais. Vizualiosios 
istorijos archyvo USC Shoah fonde Crispin Brooks ir Ita Gordon nusta- 
tė svarbią medžiagą; Los Andželo holokausto muziejuje Vladimiras 
Melamedas man padėjo tirti kolekciją - mokslininkams mažai žinomą 
lobyną. Mikeas Constady iš JAV nacionalinio archyvo Vestmorelando 
mokslinių tyrimų grupės noriai atsakydavo į daugybę mano klausimų. 
Dr. Walteris Rummelis iš Spejerio archyvo padėjo gauti retų fotografijų. 

Keli bendradarbiai pasiūlė remtis savo tyrimais ir siuntė man medžiagą, 
taip pat nurodė, kur jos ieškoti. Tarp jų yra Andrejus Angrickas, Omeras 
Bartovas, Waitmanas Beornas, Ray Brandonas, Martinas Deanas, Robertas 
Ehrenreichas, Christianas Gerlachas, Stephenas Lehnstaedtas, Jūrgenas 
Matthausas, Jaredas McBride'as, Marie Moutier, Dieteris Pohlas ir Ericas 
Steinhartas. 

Buvo labai naudingos diskusijos su Kimberly Allar, Betsy Anthony, Tracy 
Brown, Joyceu Chernicku, Marion Deshmukh, Deborah Dwork, Mary 
Fulbrook, Alexandra Garbarini, Ann Hajkova, Susannah Heschel, Marion 
Kaplan, Jeffrey iu Koerberiu, Deborah Lipstadt, Dalia Ofer, Katrin Paehler, 
Johnu Rothu, Corrine Unger ir James'u Walleriu. Timothy Snyderis savo 
reikšmingoje knygoje apie nacių Rytus įvedė terminą „kruvinoji žemė“. 

Taip pat labai padėjo Soroso ReSet seminarų Kijeve ir Odesoje dalyviai: 
Anna Bazhenova, Olena Bettlie, Alexei Bratochkinas, Oksana Dudko, Diana 
Dumitru, Anastias Felcher, Johnas-Paulas Himka, Georgiy Kasianovas, 
Alexandras Marinchenko, Alexei Milleris, Oleksandras Nadtoka, Irina 
Sklokina, Octavianas Tacu ir Oksana Vynnyk. 

Turėjau galimybę savo atradimus pateikti Šiaurės Karolinos uni- 
versiteto seminare, kur Christopheris Browningas, Karen Hagemann, 
Claudia Koonz, Michale Meng, Karlas Schleunesas ir Gerhardas bei Janet 
Weinbergai maloniai priėmė mane ir davė vertingų siūlymų. 

Ši knyga nebūtų galėjusi pasirodyti be mano agentės Geri Thoma iš 
Writers House paramos. Ji patarė teikti siūlymą ir pasirūpino, kad jis 
patektų į reikiamas rankas leidykloje Houghton Mifflin Harcourt. Buvo 
garbė ir malonumas dirbti su Deanne Urmy, nuostabiausia vykdomąja 
redaktore ir puikiu žmogumi - ji stropiai ir rūpestingai stūmė rankraštį 
į priekį. Debbie Engel uolumas ir atsidavimas šiam moksliniam tyrimui 
užtikrino, kad knyga pasiektų tarptautinę auditoriją. Katya Rice darė ran- 
kraščio kopijas. Istorikai Richardas Breitmanas ir Atina Grossmann skaitė 
galutinį rankraštį, išgaudė klaidas ir nesklandumus, kuriuos gali pastebėti 
tik žinovai. Esu įkvėpta jų erudicijos ir labai vertinu nenuilstamą jų men- 
torystę ir pagalbą. 

Labiausiai dėkoju už kantrybę savo šeimai ir draugams, kurie taip pat, 
patys to nesiekdami, turėjo gyventi su šiuo tyrimu. Knyga skirta mano 
močiutėms, mamai ir seserims, bet taip pat noriu pasakyti ačiū savo tėvui 
Jamesui Loweriui, savo broliui Joshua Loweriui, savo vyrui Christofui 
Mauchui ir savo sūnums Ianui Maxwellui Mauchui bei Alexanderiui 
Morganui Mauchui ir Millie Gonzalez, Sally George, Susanai Hercher, 
Sylviai Szeker bei Valerie Henry, kurie skatino gyventi šia diena ir kėlė 
mano dvasią savo meile ir geru humoru. 

Tam tikras moteris aprašyti šioje studijoje tapo įmanoma, nes jos ir jų 
šeimos atsiliepė į mano prašymus ir maloniai atvėrė savo namų duris. 
Petri, Schūcking-Homeyersai, Ingelene Ivens-Rodewald, Renate Summ- 
Sarkar ir velionė Maria Seidenberger pasitikėjo manimi ir atskleidė savo 
praeitį. Padariau, ką galėjau, ir jų pasakojimus pateikiau supratingai, kaip 
jos tikisi, ir sąžiningai bei su užuojauta, kaip nusipelno holokausto aukos. 

ĮŽANGA 


Elisabeth H., Neustadt, 11 Aug. 1977, BAL, 76-K 41676-Koe. 

Trys istorikų darbai: Theresa Wobbe, ed., Nach Osten: Verdeckte Spuren nationalsozia- 
listischer Verbrechen. Verlag Neue Kritik, 1992; Gudrun Schwarz, Eine Frau an seiner 
Seite: Ehefrauen in der „SS-Sippengemeinschaft'. Hamburger Edition, 1997; Elizabeth 
Harvey, Women and the Nazi East: Agents and Witnesses of Germanization. Yale 
University Press, 2003; Susannah Heschel, „Does Atrocity Have a Gender? Feminist 
Interpretations of Women in the SS“, in Jeffrey Diefendortf, ed., Lessons and Legacies, 
vol. 6, New Currents in Holocaust Research. Northwestern University Press, 2004, 
p. 300-321. 


Christa Schroeder, He Was My Chief: The Memoirs of Adolf Hitlers Secretary. Frontline 
Books, 2009, p. 99, 114-115. Vokiečių kalba išleista 1985 m. 


Lora Wildenthal, German Women for Empire, 1884-1945. Duke University Press, 2001. 
Apie nacių istoriją dar žr. Katharina Walgenbach, Die weisse Frau als Trūgerin deutscher 
Kultur: Koloniale Diskurse ūber Geschlecht, „Rasse“ und Klasse im Kaiserreich. Campus 
Verlag, 2005. Apie aristokračių įtraukimą į imperinius projektus žr. Reicho pagrindi- 
nės būstinės ideologinio darbo skyriaus vadovės ir Vokietijos Raudonojo Kryžiaus 
aktyvistės Hildegard von Rheden biografiją; apie Rheden, kaip Landesbauerfūhrerin 
[šalies ūkio vadovės], susitikimą su Himmleriu 1941 m. birželio 17 d. žr. Peter Witte 
et al., eds., Der Dienstkalender Heinrich Himmlers 1941/42. Christians Verlag, 1999. 


Rosemarie Killius, ed., Frauen fūr die Front: Gesprūche mit Wehrmachtshelferinnen. 


Militzke Verlag, 2003, p. 69-70; ir Eranka Maubach, „Expansionen weiblicher Hilfe: 
Zur Erfahrungsgeschichte von Frauen im Kriegdienst“, in Sybille Steinbacher, ed., 

Volksgenossinnen: Frauen in der NS-Volksgemeinschaft. Wallstein Verlag, 2007, 
p. 93-94. Moterys buvo siunčiamos į Erfurto policijos mokyklą, kurią baigusios galė- 
jo stoti į Elzaso esesininkų mokyklą. Žr. Gudrun Schwarz, „Verdrūngte Taterinnen: 
Frauen im Apparat der SS, 1939-1945“, in Theresa Wobbe, ed., Nach Osten: Verdeckte 


Spuren nationalsozialistischer Verbrechen. Verlag Neue Kritik, 1992, p. 210. 


Viena vokiečių kilmės virėja iš Lydos pasakoja turėjusi maitinti vietos policinin- 
kus. Kartą vokiečių žandarmerijos kapitonas liepė jai greitai paruošti maisto šimtui 
žmonių, kurie atvyksta į miestą kitą dieną specialiai užduočiai. Ankstyvą rytą ji juos 
pamaitino, ir pavalgę išvyko dar su tamsa; po kelių valandų prasidėjo šaudymas. 
Dirbdami pamainomis budeliai, kuriuos ji apibūdino kaip vokiečių SS pareigūnus ir 
lietuvių pagalbininkus žaliai pilkomis uniformomis, vis grįždavo pavalgyti. Tai tęsėsi 
iki pat vidurnakčio ir kitą dieną. Vietos pagalbininkai pasakojo siaubingas detales apie 
susidorojimą, taip pat, kad kūdikiai buvo mėtomi į orą ir žmonės užkasami dar gyvi. 
Ji prisimena, kad čia pat gatvėje prie žandarmo būstinės buvo sumušta moteris ir kiti 
Žydai, kurie dirbo jų kontoroje ir buvo medžiojami esesininkų bei jų pagalbininkų. 
Maria Koschinska Sprenger, 20 Apr. 1966, BAL, 162/3446. 


Scholtz-Klink vadovavo Nacių moterų lygai ir priklausė kitoms organizacijoms. 
Vadinama Frau of the Volk, kvietė į naują moterų amžių, buvo antifeministė. Susilaukė 
vienuolikos vaikų, buvo tris kartus ištekėjusi. Ji skatino gyventi dorybingai, saikingai 
ir drausmingai, tačiau pati gyveno paleistuvaudama ir neištikimai. Pasak Claudios 
Koonz, kuri ėmė iš jos interviu ir rašė apie ją, Scholtz-Klink buvo ambicinga, bet 
silpna. Žr. Koonz, Mothers in the Fatherland: Women, the Family, and Nazi Politics. 
St. Martins Press, 1988, p. 6. Dar žr. Scholtz-Klink's self-serving account, Die Frau im 
Dritten Reich. Grabert, 1978. 


Sąvoką žudymo laukai vartoju sąmoningai. Nors raudonųjų khmerų teroras prasidėjo 
vėliau, praėjus trims dešimtmečiams po II pasaulinio karo, šis genocido atvejis atkrei- 
pė dėmesį į istoriškai įpastesnius neindustrinius masinio žudymo metodus ir khmerų 
moterų revoliucionierių ir žudikių vaidmenį. Žr. Ben Kiernan, The Pol Pot Regime: 
Race, Power, and Genocide in Cambodia under the Khmer Rouge, 1975-1979, 3d ed. 
Yale University Press, 2008. Dėl požiūrio, kad šie atvejai buvo gana skirtingi, ir vokie- 
čių atveju buvo įsitraukę vos keli tūkstančiai stovyklų prižiūrėtojų, palyginti su plačiu 
moterų dalyvavimu raudonųjų khmerų judėjime, žr. Roger W. Smith, „Perpetrators“, 
in Encyclopedia of Genocide and Crimes against Humanity. Macmillan, 2004. 


Ursula Mahlendorf, The Shame of Survival: Working through a Nazi Childhood. Penn 
State University Press, 2009. 


Apie moterų plėšikavimą žr. saugumo policijos ir Galicijos saugumo tarnybos vado 
ataskaitą (Schenk Bericht) Verhalten der Reichsdeutschen in den besetzten Gebieten, 
1943 gegužės 14. Visa ataskaita ITS; kopijoje BAK, R58/1002 trūksta kelių lapų. Dar žr. 
Martin Dean, Robbing the Jews: The Confiscation of Jewish Property in the Holocaust, 
1933-1945. Cambridge University Press, 2008. 

Margarete Dėrr, „Wer die Zeit nicht miterlebt hat.. .: Frauenerfahrungen im Zweiten 
Weltkrieg und in den Jahren danach, vol. 2, Kriegsalltag. Campus Verlag, 1998, p. 109. 
Moterų pasakojimai apie griuvėsius prisidėjo prie viktimizacijos naratyvo, žr. Antonia 
Meiners, ed., Wir haben wieder aufgebaut: Frauen der Stunde null erzūhlen. Sandmann, 
2011. 


Ann Taylor Allen, „The Holocaust and the Modernization of Gender: A 
Historiographical Essay“, Central European History 30. 1997, p. 349-364 (žr. p. 351). 
Tik prabėgomis apie moteris užsimenama Gerhard Paul, ed., Die Tūter der Shoah: 
Fanatische Nationalsozialisten oder ganz normale Deutsche? Wallstein Verlag, 2002. 


In Karen Hagemann and Jean H. Guataert, eds., Gendering Modern German History: 
Rewriting Historiography. Berghahn, 2007, žr. Karen Hagemann, „Military, War, and 
the Mainstreams: Gendering Modern German Military History“, ypač p. 70-75, ir 
puikią literatūros apžvalgą Claudia Koonz, "A Tributary and a Mainstream: Gender, 
Public Memory, and Historiography of Nazi Germany", p. 147-168. 


Raul Hilberg, Perpetrators, Victims, Bystanders: The Jewish Catastrophe, 1933-1945. 
HarperCollins, 1992, p. 53. 


Ji buvo vienintelė Vyriausiosios reicho saugumo valdybos (Reichssicherheitshauptamt, 
arba RSHA) skyriaus vadovė. 1943 m. gegužės mėn. šešiasdešimt viename biure dirbo 
septyniasdešimt viena kriminalinės policijos (Kriminalpolizei, arba Kripo) pareigūnė. 
Žr. Michael Wildt, An Uncompromising Generation: The Nazi Leadership of the Reich 
Security Main Office. University of Wisconsin Press, 2009, p. 177-178, 482 n. 35. 


Žr. Henry Greenspan, On Listening to Holocaust Survivors: Recounting and Life 
History. Praeger, 1998; Christopher Browning, Collected Memories: Holocaust History 
and Postwar Testimony. University of Wisconsin Press, 2003; Harald Welzer, „Opa war 
kein Nazi : Nationalsozialismus und Holocaust im Familiengedūchtnis. Fischer Verlag, 
2002; Dėrr, "Wer die Zeit nicht miterlebt hat...“ 


1. PRARASTOJI VOKIEČIŲ MOTERŲ KARTA 


Žr. Ernest M. Doblin, Claire Pohly, „The Social Composition of the Nazi Leadership“, 

American Journal of Sociology 51, no. 1 (1945): 42-49, Michael Mann, „Were the 
Perpetrators of Genocide „Ordinary Men“ arba „Real Nazis“? Results from Fifteen 
Hundred Biographies“, Holocaust and Genocide Studies 14 (2000 žiema): 331-66; 
Daniel Brown, The Camp Women: The Female Auxiliaries Who Assisted the SS in 
Running the Nazi Concentration Camp System. Schifter, 2002, ypač Johno Rotho 
įžangą, p. 6-7. 


Michael Wildt, An Uncompromising Generation: The Nazi Leadership of the Reich 
Security Main Office. University of Wisconsin Press, 2009. 


226 


3 


Pastabos 


1914-1964 m. daugiausia kūdikių gimė 1920-1922 m. Gimimų skaičius per I pasau- 
linį karą sumažėjo iki 14,3 tūkstančiui žmonių 1918 m., tada vėl pakilo iki 25,8 
1920 m. ir vėl krito iki 17,5 1930 m. prasidėjus depresijai. Ši demografinė tendenci- 
ja, būdinga visai Europai, ypač ryški Vokietijoje. Ji daugiausia lėmė antifeministinį 
pasipriešinimą moterų uždarymui namie ir kontracepcijos bei abortų draudimui 
ir kartu iškėlė socialinį motinos statusą. Žr. Michelle Mouton, From Nurturing the 
Nation to Purifying the Volk: Weimar and Nazi Family Policy, 1918-1945. Cambridge 
University Press, 2007, p. 108, 272-282. 1908-1964 m. daugiausia santuokų sudaryta 
1919-1920 m. Žr. Elizabeth D. Heineman, What Difference Does a Husband Make? 
Women and Marital Status in Nazi and Postwar Germany. University of California 
Press, 1999, A priedas. 


Pavyzdžiui, Vokietijos nacionalinė liaudies partija, Krikščionių socialistų liaudies par- 
tija, Vokietijos liaudies partija, Nacionalinė krikščionių ūkininkų ir valstiečių partija 
ir Bavarijos liaudies partija. Žr. Larry Eugene Jones, James Retallack, eds., Elections, 
Mass Politics and Social Change in Modern Germany. Cambridge University Press, 
1992; George L. Mosse, The Crisis of German Ideology: Intellectual Origins of the 
Third Reich. Grosset £ Dunlap, 1964; Mosse, Toward the Final Solution: A History of 
European Racism. Howard Fertig, 1997. 


Ute Frevert, Women in German History: From Bourgeois Emancipation to Sexual 
Liberation. Berg, 1989. 


Žr. Nancy R. Reagin, Sweeping the German Nation: Domesticity and National Identity 
in Germany, 1870-1945. Cambridge University Press, 2006, p. 61-69, 97-101; Renate 
Bridenthal, Atina Grossmann, Marion Kaplan, eds., When Biology Became Destiny: 
Women in Weimar and Nazi Germany. Monthly Review Press, 1984, p. xiii. 


Eva Schock-Ouinteros and Christiane Streubel, eds., „Ihrem Volk verantwortlich“: 
Frauen der politischen Rechten (1890-1933); Organisationen - Agitationen - 
Ideologien. Trafo Verlag, 2007. 


Moterys nesudarė balsavusių už Hitlerį daugumos net partijai pasiekus didžiausią 
populiarumą 1932 m. Šių metų kovą vykusiuose prezidento rinkimuose 51,6 proc. 
balsavusių moterų balsavo už Hindenburgą, 26,5 proc. - už Hitlerį. Per 1931 m. rugsė- 
jo mėn. rinkimus už Vokietijos nacionalsocialistinę darbininkų partiją balsavo 3 mln. 
moterų, beveik pusė visų 6,5 mln. žmonių, balsavusių už šią partiją. Dauguma mote- 
rų savo balsus atidavė už konservatyvias nacionalistines partijas. Žr. Richard Evans, 
„German Women and the Triumph of Hitler“, Journal of Modern History 48 (March 
1976): 156-157. Vis dėlto buvo reikšmingi regioniniai skirtumai, taip pat religija — 
pavyzdžiui, Katalikų centro partijos (Amalie Lauer) ir kairiųjų Vokietijos socialde- 
mokratų bei Komunistų (Clara Zetkin) partijų nariai Hitlerio fašizmui priešinosi. 
Tarp liberalesnių konservatyviųjų moterų lyderių, perspėjusių moteris dėl nacių 
partijos, buvo teisininkė Elisabeth Schwarzhaupt, in „Was hat die deutsche Frau vom 
Nationalsozialismus zu erwarten*“, pirmą kartą paskelbta 1932 m. Berlyne, ištrauka 

in Annette Kuhn, Valentine Rothe, Frauen im deutschen Faschismus, vol. 1. Schwann, 
1982, p. 80-83. Dar žr. Michael Kater, The Nazi Party: A Social Profile of Members 
and Leaders. Harvard University Press, 1983; Raffael Scheck, „Women on the Weimar 
Right: The Role of Female Politicians in the Deutschnationale Volkspartei', Journal of 
Contemporary History 36, no. 4, 2001: 547-560. 


Ši istorija prasidėjo 1933 m.,, iširus didžiausiai moterų organizacijai - Vokiečių moterų 
asociacijai. Tradicines moterų grupes ir profesijas užvaldžius nacių fanatikams, iš jų 
buvo išstumtos žydės. Žr. Bridenthal, Grossmann, Kaplan, When Biology Became 
Destiny, p. 21-22. 


Sybil Milton, „Women and the Holocaust: The Case of German and German-Jewish 

Daugumą pokarinių psichologinių nacių nusikaltimų vykdytojų tyrimų atlikę 

7. KOKS JŲ LIKIMAS? 

Naugarde pasiektų teismą. Teismas neįvyko. Dr. Rūckerlio pareiškimas dėl Schūcking- 

Austrijoje, Vakarų ir Rytų Vokietijose. 22 procentai kaltinamųjų eutanazijos bylose 


264 


10 


Pastabos 


ir 9 procentai bylose prieš lagerių sargybinius buvo moterys. Žr. Claudia Kuretsidis- 

518/59, Band II. Dar žr. Yaacov Lozowick, Hitlers Bureaucrats: The Nazi Security Police 

Sonderkommando 10a dalyvavo masiniame sušaudyme Taganroge. Pirmiau jis buvo 

Gerda Rogowsky 1960 m. kovo 14 d. pareiškimas, BAL, 162/5102. 

Beweismittel, Witness Statements, Erna Barthelt, Elisabeth Tharun, Elfriede 
Būschken, Friedrich Paul, Otto Brase, Elfriede Brase, Staatsanwaltschaft, Handakten, 

Pokalbis telefonu su Ruth P 2011 m. birželio 7 d. ir rugpjūčio 2 d. Ačiū Andrejui 
Angrickui už šį šaltinį. Vakarų Vokietijos Reicho vyriausiosios saugumo valdybos 
(RSHA) tyrimas buvo labai platus, nustatyta apie 730 Valdybos narių ir kaltinamasis 
nuosprendis paskelbtas maždaug 50 vyrų. Landgericht Berlin, 1969 spalio 13, KS 1/69 

ant statinės ir pasakė kalbą. Pasveikino Didžiojo Vokietijos reicho vardu. Pasakė, kad 

1961 m. lapkričio 9 d. liudijimas. Landgericht Koln. Koblenz Sta, 9 Js/716/59. Tokio 
liudijimo kartu su karo laikų dokumentacija pakako, kad Heuserį nuteistų. Jam buvo 

įprasta prasme“. Staatsanwalt Koblenz, Heuser byla, Sonderkommission P. 9 Js 716/59. 
Interrogation notes on Sabine Dick, April-Oct. 1960. 


Kuretsidis-Haider, Garscha, Keine „Abrechnung“, p. 204-206. Apie Vakarų vokiečių 
našles ir šeimos įstatymą žr. Heineman, What Difference Does a Husband Make? 


Dagmar Herzog, Sex after Fascism: Memory and Morality in Twentieth-Century 
Germany. Princeton University Press, 2005, ypač 3 sk. „Desperately Seeking 
Normality“; Krauss, Sie waren dabei, p. 13. 


Windischas, austras, pabėgo į Vakarų Vokietiją ir pasislėpė tarp Saro krašto neonacių. 
Mirė kalėjime, išbuvęs penkiolika metų. 


Autorės 2010 m. rugpjūčio 2 d. interviu su buvusiu Oberstaatsanwaltu Herbertu 
Hinzmannu Maince ir 2012 m. vasario 14 d. su Hinzmannu ir Borisu Neusius Maince. 


Liselotte Meier Lerm 1963 m. rugsėjo 19 d. pareiškimas, BAL, 162/3425; 1966 m. rug- 
sėjo 5 ir 6 d. pareiškimai, BAL, 162/3449 ir 3450. 

25 Vakarų vokiečių delegacija (tarp jos dalyvių buvo kaltintojas Hermannas Weissingas) 
ir gynybos patikėtiniai nuvyko į Lucką, kur savo prisiminimus pateikė sovietų ukrai- 
niečiai ir lenkai. Autorės 2010 m. kovo 9 d. pokalbis su Weissingu Miunsteryje. 


26 Biografiniai duomenys Altvater kaltinamojoje išvadoje ir nuosprendyje, BAL, 
B162/4524, p. 20, 22. 


27 Dagmar Reese, Growing Up Female in Nazi Germany, trans. William Templer, 
University of Michigan Press, 2006, cit. vieno iš Altvater amžininkų prisiminimai apie 
Mindeną, p. 154. 


28 Pagrindinis liudytojas prieš Johanną Altvater-Zelle ir Wilhelmą Westerheide - buvęs 
jų kolega, netoli Westerhedeės biuro apsistojusio Vermachto (6-ojo techninio batalio- 
no pirmoji kuopa) vairuotojas. Jis dažnai sutikdavo Westerheideę Voluinės Vladimiro 
gatvėse. Eidami pasišnekučiuodavo. 1943 m. jie sutiko žydus darbininkus, ir pastarieji 
suklaupė priešais Westerheideę. Vairuotojas paklausęs, kodėl žydai taip daro. „Nes aš 
liepiau“, - atsakė Westerheide, o tada pasigyrė, kad savo rajone turėjęs apie 30 000 
žydų, sugrūstų į getus, bet 18 000 jau „išmesti“ ir atrinkti nužudyti. Westerheide pri- 
dūrė, kad jis ieško šaudytojų, ir paklausė vairuotojo, gal jis norėtų žudyti žydus, bet 
jis atsisakęs. Kiti jo dalinio vyrai, į kuriuos kreipėsi Westerheide, sutiko ir 1943 m. 
kaip šaudytojai dalyvavo per žudynes senose kapinėse. Vairuotojas prisiminė, kad, be 
šaudytojų, kuriuos užverbavo Westerheide, buvo ir grupė muzikantų. Karlo Wetzleės 
1963 m. birželio 21 d. pareiškimas, Oberhauzenas, BAL, 162/4522, fol. 1. Šie muzi- 
kantai tikriausiai grodavo prie vaišių stalų, o, pasidėję instrumentus, eidavo pašaudyti, 
kaip aprašė lenkai liudininkai. Josefo Opatowskio liudijimas, 7. Varšuvos žydų istori- 
jos institutas, ZIH 301/2014. 


29 Cit. in Die Tat, 6 Oct. 1978. „Das Todes-Getto war 'unsagbar freundlich“, laikraš- 
čio straipsnis apie teismą. Band IV, bl 773-1004. Westerheide, II, 204 AR-Z 40/61, 
B162/4523, fol 1. Strafsenat of the Bundesgerichtshof. 


30 Urteil, Bundesgerichtshof, in der Strafsache gegen Westerheide und Zelle, wegen 
Moerder, 4 StR 303/80. BAL, Band IV, II, 204 AR-Z 40/61. 

Per kadenciją Centriniame biure (1965-2000) Weissingas su kolegomis apklausė 
daugiau kaip 25 000 įtariamųjų ir 159 nuteisė. Tarp kitų kontroversiškų bylų buvo 
nesėkmingas Ericho Priebkeės ir Heinricho Boereės baudžiamasis persekiojimas 
ar atsisakymas nagrinėti bylą. Boere, buvęs Waffen-SS narys (Vikingų divizionas 
Ukrainoje), buvo teisiamas Achene už nusikaltimus, įvykdytus Nyderlanduose, ir 
2010 m. kovo 23 d. nuteistas įkalinti iki gyvos galvos. 


32 Žr. 30 išnašą. 


33 Autorės 2010 m. kovo 9 d. pokalbis su Weissingu. 

„Germans Protest Acguittal of Two in War Criminal Case“, New York Times, 1982 
gruodžio 21 d. 


Hannah Arendt, Eichmann in Jerusalem. Viking, 1963. Gynybos patikėtiniai negalėjo 
gauti įrodymų, kad tie, kas nepaklusdavo įsakymams plėšti, deportuoti ir žudyti žydus, 
buvo nubausti vyresnybės. Tariamo spaudimo, kaip ir įsakymų laikymosi, argumentai 
teisme nebuvo pripažįstami ginamaisiais. Argumentus taip pat silpnino ir tai, kad iš 


tikrųjų fiurerio įsakymo nebuvo. 


Gertrude Segel-Landau 1947 m. gegužės 29 d. pareiškimas, VCA, Polizeidirektion 
Wien, Liaudies teismo tyrimas, Vg 3b Vr 7658/47. Felixas Landau paneigė reagavęs 
taip, kaip pareiškė Gertrude, taip pat tvirtino, kad jo žmona meluoja, esą sakiusi jam 
nešaudyti į žmones. Felixas pripažino, kad 1938 m. konfiskavo žydų namus Vienoje. 
Konfiskuodamas žydų nuosavybę, jis taip pat prievartavo Altmanų, Vienos fabrikan- 
tų, šeimos narį atiduoti jam auksinius papuošalus. Felixo Landau 1947 m. rugpjūčio 
7 d. pareiškimas. Camp Marcus, Abschrift in Wien Stadtarchiv, Vg 8514/46. 


Tiesą sakant, Austrijos kalėjimai buvo gana atviri - Franzas Stanglis taip pat iš 
kalėjimo išėjo 1947 m. Žr. Gitta Sereny, Into That Darkness: An Examination of 
Conscience. Vintage, 1983, p. 353. Kad nuslėptų nuo Austrijos ir Vokietijos tyrėjų, 
Landau pasivadino Rudolfu Jaschke, neva Sudetų krašto vokiečiu; iš tikrųjų Landau 
gimė 1910 m. VIenoje. (Preliminarus Landau bylos tyrimas ir įrašai Staatsanwaltschaft 
Stuttgart, 11 208 AR-Z 60a/1959, BAL/3380.) 1958 m. Landau Štutgarte siekė gau- 
ti santuokos leidimą. Pateikęs savo santuokos liudijimo prašymą, valdžios instituci- 
joms atskleidė savo tikrą vardą ir Austrijoje duotą gimimo liudijimą. Dėl netikros 
tapatybės vyko tyrimas, jis buvo suimtas, 1961 m. buvo pateikti kaltinimai dėl nacių 
eros nusikaltimų, o 1962 m. kovo mėn. Štutgarto teismas pripažino kaltu dėl žmogžu- 
dystės. Jis buvo du kartus nuteistas iki gyvos galvos - retas atvejis Vakarų Vokietijos 
teismuose 7-ajame dešimtmetyje. Tačiau viskas baigėsi labai simboliškai: 1973 m. 
jam suteikta malonė. Po dešimtmečio mirė. Žr. Dieter Pohl, Nationalsozialistische 
Judenverfolgung in Ostgalizien, 1941-1944: Organisation und Durchfūhrung eines sta- 
atlichen Massenverbrechens. Oldenbourg, 1996, p. 392, 417. 


Gertrude Segel-Landau 1947 m. gegužės 29, birželio 2 ir 17 d. bei 1948 m. vasario 17 
ir 27 d. pareiškimai. VCA, Wien Stadtarchiv, Vg 8514/46. 


Regina Katz, Drohobyče buvusi asmeninė Block siuvėja, buvo viena iš liudytojų prieš 
ją. Ponia Katz turėjo dvi priežastis kreiptis į valdžios institucijas. Likvidavus žydų getą 
1943 m., Katz ir jos dukters gyvybei grėsė pavojus. Block pasiliko Katz kaip darbininkę, 
bet ne jos vienmetę dukrytę. Katz norėjo rasti savo vaiką, taip pat būti tikra, kad Block 
bus nuteista. Reginos Katz 1946 m. spalio 3 d. pareiškimas, VCA, Amtsvemerk, Haft, 
19 Oct. 1946, Polizeidirektion. Niederschrift vom 19 Okt. 1946, Hausdurchsuchung, 
Wien Stadtarchiv, Vg 8514/46. 

Josefinės Block 1946 m. lapkričio 14 d. pareiškimas, VCA, Vg 8514/46. Josefineės Block 
1948 m. vasario 12 d. pareiškimas, Gertrudeės Landau bylos nagrinėjimas, VCA, Vg 
žydų, kurie iš tiesų kontroliavo stovyklą, auka; žr. liudijimą in Donald McKale, Nazis 
after Hitler: How Perpetrators of the Holocaust Cheated Justice and Truth. Rowman X 
Littlefield, 2012, p. 41. 


Tyrimas užtruko, o Frau Block iki 1949 m. praleido kalėjime. Austrijos valdžia dėjo 
mažai pastangų nustatyti pagrindinių liudytojų, „užsienio“ žydų, prastai kalbančių 
vokiškai ar išvykusių iš Austrijos gyventi, kur aplinka ne tokia priešiška, buvimo vie- 
tą. Austrijos kalėjimai buvo pilni įtariamųjų, trūko teisininkų patikėtinių ir teisėjų, 
kurie spręstų bylas. Po kurio laiko visi, gal tik išskyrus kaltintoją Altmanną, norėjo 
judėti pirmyn. 1949 m. kovo 3 d. Altmannas įteikė vieno puslapio kaltinimą Block, 
kad mergaitę kankino ir prieš ją smurtavo, Kiti kaltinimai buvo atmesti, vienintelis 
liudytojas dingo. Kitas kaltintojas skubėdamas teisminį nagrinėjimą baigė po pus- 
dienio. Block vienbalsiai išteisinta 1949 m. rugsėjo 15 d. dėl nepakankamų įrodymų. 
Beratungsprotokoll bei dem Landesgericht Wien, 259/3 stop. 


Panašus šališkumas parodytas ir Hermineės Braunsteiner byloje, kuri taip pat buvo 
iškelta Vienos liaudies teisme Austrijoje. Stovyklos sargybinė Braunsteiner 1951 m. 
buvo nuteista tik trejiems metams, nes „Vienos moteris negalėtų būti tokia žiauri“. 
1981 m. Diuseldorfo teisme ji buvo nuteista iki gyvos galvos. Žr. Claudia Kuretsidis- 
Haider, „Taterinnen vor Gericht: Die Kategorie Geschlecht bei der Ahndung von 
nationalsozialistischen Tėtungsdelikten in Deutschland und Osterreich“, in Krauss, 
Sie waren dabei. 


Veros Wohlauf 1964 m. lapkričio 19 d. apklausa, BAL, B162/5916, 1655-1658. 


Christopher R. Browning, Ordinary Men: Reserve Police Battalion 101 and the Final 
Solution in Poland. HarperCollins, 1993. 


Daugiau apie Gustavą Willhausą (1910-1945) žr. Pohl, Nationalsozialistische 
Judenverfolgung in Ostgalizien, p. 333, 423. 


Lembergo teismas, kaltinamoji išvada, BAL, 162/4688, p. 274. 


Cit. iš teismo aprašymo vokiškame laikraštyje Das Urteil im Lemberg Prozess, 1961 m. 
balandžio 30 d., kuris buvo pridėtas prie Štutgarto kaltintojo spaudos segtuvo, BAL, 
162/4688, 208 AR-Z 294/59. 


Paskelbtame darbe apie moteris nusikaltimų vykdytojas, stojusias prieš teismą VDR, 
kuriame daugiausia dėmesio skiriama stovyklų, ypač SS-Aufseherinnen Ravensbrūck, 


prižiūrėtojoms. 1947-1954 m. buvo teisiamos ir gavo palyginti lengvas bausmes trisde- 
šimt penkios moterys. Žr. įdomią analizę Insa Eschenbach, „Gespaltene Frauenbilder: 

Geschechterdramaturgien im juristischen Diskurs ostdeutscher Gerichte“, in Weckel 
and Wolfrum, „Bestien“ und „Befehlsempfūnger“, p. 95-116. 


Petri teismo analizę parengiau pagal medžiagą, paskelbtą ankstesniame straipsnyje 
„Male and Female Holocaust Perpetrators and the East German Approach to Justice, 
1949-1963“, Holocaust and Genocide Studies 24, no. 1 (2010 pavasaris): 56-84. Dėkoju 
Oxford University Press ir JAV holokausto memorialiniam muziejui už leidimą naudo- 
ti šio straipsnio pastraipas (pakeistas). 


Landwirtschaftliche Produktionsgenossenschaft (LPG), Rytų Vokietijos teminas sovie- 
tiniam kolektyviniam ūkiui apibūdinti. Maždaug tuo metu Vakarų Vokietijos tyrėjai 
tyrė bylas ir pradėjo teismus prieš tame pačiame Ukrainos regione vykdytų nusikal- 
timų vykdytojus. Erfurto institucijoms šis sutapimas nebuvo naudingas; jos bendra- 
darbiavo su Lenkijos ir Rusijos valdžia. Apie Vakarų Vokietijos teismus Galicijoje žr. 
Omer Bartov, „Guilt and Accountability in the Postwar Courtroom: The Holocaust 
in Czortkow and Buczacz, East Galicia, as Seen in West German Legal Discourse“, 
straipsnis paskelbtas „Repairing the Past: Confronting the Legacies of Slavery, 
Genocide, and Caste“, Yale University, 2005 m. spalio 27-29 d. 


Kad buvo naudotas spaudimas, neįrašyta, tačiau pagal nurodytą paros laiką galima 
spręsti, kad tardymas buvo ilgas, sekinamas ir truko keletą valandų be pertraukų. 
Kaltinamųjų parašai parašyti drebančia ranka, nelygiai. 


Erfurt, General Stasi Records, Allg. S 100, BSt U 000111-000113, Allg S 73, BStU 
000019-000021, BAB, Archiv-Nr. 403/63, BSTu aussentselle Erfurt, dvidešimt du 
tomai/segtuvai, taip pat garso juostos ir du nuotraukų albumai. 


Horsto ir Ernos Petri teismo garso, Eft. AU 403/63, BStU, BAB archyvas. 

Petri byla Nr. 10733, DDR-Justiz und NS-Verbrechen, Ltd Nr. 10733, 271-227. 

Ernos Petri 1961 m. rugsėjo 15 d. apklausa. Horsto ir Ernos Petri byla, BAB, archyvas 
BStU, Berlynas, segtuvo numeris Eft. AU 403/63 GA 1, USHMMA, RG 14.068, fiche 
565. 

Ernos Petri 1961 m. rugsėjo 18 d. tardymas. 

Kathrin Meyer, analizuodama vokiečių moterų denacifikaciją, nustatė, kad su lyti- 
mi susiję lūkesčiai moralinius standartus moterims pakeldavo - buvo tikimasi, kad 
jos nesielgs žiauriai. Tokie lūkesčiai atsiskleidė Amerikos, Vakarų ir Rytų Vokietijų 
teisininkų ir pareigūnų sprendimuose. Žr. Meyer, Entnazifizierung von Frauen: Die 


Internierungslager der US Zone, 1945-1952. Metropol, 2004. 


Petri laiškai. BAB, Handakten Staatsanwalt Erfurt, BStU 000379. 

BAB, Abschrift, 1961 m. rugpjūčio 7 d., Untersuchungsvorgang, Erna Petri, Stasi, 
Erfurt, 3493/61, Band V, Archiv-Nr. 403/63. 


Pasak 1990 m. rugsėjo mėn. vykusio teismo, asmuo turi būti išteisintas, jei Vakarų 
Vokietijos teismas ar Vokietijos teismo perėmėjas nustatė, kad nacių nusikaltimai, 
kuriais asmuo kaltinamas, nebuvo pagrįsti įrodymais, jei tyrimo procese ir teisme 
buvo rimtai pažeistos Žmogaus teisės, ir jei teismas vyko neteisėtai. Vienas iš šešių 
kalinių (arba jų palikuonys) kreipėsi dėl išteisinimo, iš viso pateikta 106 prašymai; iš 
jų 43 buvo atmesti, bet kiti peržiūrėti ir vienaip ar kitaip pakeisti. Iš trylikos pakeis- 
tų nuosprendžių dauguma buvo priimti Valdheimo teismuose. Du kaliniai paleisti. 
Žr. Gunther Wieland, „Die Ahndung von NS-Verbrechen in Ostdeutschland, 1945 
1990“, in DDR-Justiz und NS-Verbrechen: Sammlung ostdeutscher Strafurteile wegen 
nationalsozialistischer Totungsverbrechen. K. G. Saur Verlag, 2002. 


Gali būti, kad Petri buvo paleista 1992 m. gruodžio 12 d. pagal Štolbergo teismo spren- 
dimą. Sprendimas ir Petri citata, kurioje ji pasakoja apie kelionę su Gudrun Himmler 
Burwitz, „nuostabiausia moterimi“, yra in Oliver Schrėm, Andrea Ropke, Stille Hilfe 
fūr braune Kameraden: Das geheime Netzwerk der Alt- und Neonazis. Aufbau Verlag, 
2006, p. 104-105. Autorės interviu su Petri šeima 2006 m. liepos 24 d. 


Istorikai nesutaria dėl didesnio nuteistų moterų skaičiaus. Plačiai aprašytuose teis- 
muose, sakykim, Maidaneko, prižiūrėtoja Hildegard Lachert buvo nuteista dvidešim- 
čiai metų kalėti, o jos bendrininkas vyras - aštuonerius. Vis dėlto Vakarų Vokietijos 
bylų apžvalga kitam istorikui leidžia daryti išvadą, kad dauguma teistų moterų buvo 
išteisintos ar gavo bausmes iki trejų metų. Žr. Michael Greve, „Tater oder Gehilfen?“ 
in Weckel, Wolfrum, „Bestien“ und „Befehlsempfūnger“, p. 202. Dar žr. Claudia Koonz, 
„A Tributary and a Mainstream: Gender, Public Memory, and the Historiography 
of Nazi Germany ', in Karen Hagemann, Jean H. Ouataert, eds., Gendering Modern 


German History: Rewriting Historiography. Berghahn, 2007, p. 161. 


Pirmą kartą tai įrodinėjo nacis Hermannas Rauschniggas, vėliau istorikas Joachimas 
Festas. 


Cit. in Ute Frevert, Women in German History: From Bourgeois Emancipation to Sexual 
Liberation. Berg, 1989, p. 215. 


Roy Baumeister, Evil: Inside Human Violence and Cruelty. W. H. Freeman, 1997, p. 46. 


Katrin Himmler, Heinricho Himmlerio brolio anūkė, su nacių praeitimi susitaikė 
parašydama studiją apie Himmlerio šeimą bei ištekėdama už izraeliečio. Žr. jos esė 
„Herrenmenschenpaare: Zwischen nationalsozialistischem Elitebewusstsein und 
rassenideologischer (Selbst-) Verpflichtung“, in Krauss, Sie waren dabei, p. 73. 


Gėtz Aly, Hitlers Volkstaat: Raub, Rassenkrieg und Nationalsozialismus. Fischer Verlag, 
2005. Kai kurie žmonės, su kuriais, rengiant šią knygą, kalbėtasi, išdidžiai parodė man 
daiktus, kuriuos karo metais įgijo Rytuose, o dabar laikė namie. 

68 Tarp žymiausių kaltinamųjų buvo Ilse Koch (sadistė gundytoja, kaltinta dariusi lempų 


69 


gaubtus iš tatuiruotos kalinių odos), Hermine Braunsteiner (Maidaneko kalė) ir Irma 
Grese (gražuolė pabaisa iš Birkenau ir Bergen-Belzeno). Žr. Sybil Milton, „Women 
and the Holocaust: The Case of German and German-Jewish Women“, in Renate 
Bridenthal, Atina Grossmann, Marion Kaplan, eds., When Biology Became Destiny: 
Women in Weimar and Nazi Germany. Monthly Review Press, 1984, p. 297-333; Sarah 
Cushman, “Women of Birkenau“ (filosofijos daktaro disertacija, Klarko universite- 
tas, 2010). Apie bylas prieš Rytų vokietes žr. Insa Eschenbach, „Negative Elemente:: 
Ermittlungsberichte des MfS ūber ehemalige SS-Aufseherinnen', in Annette Leo and 
Peter Reif-Spireck, eds., Helden, Tūter und Verrūter: Studien zum DDR-Antifaschismus. 
Metropol, 1999, p. 197-210. 


Koonz, „A Tributary and a Mainstream, p. 161. 
EPILOGAS 


Apie Hitlerio ir Stalino tarpusavio sąveiką Rytų Europoje, ypač Ukrainoje ir Lenkijoje, 
žr. Timothy Snyder, Bloodlands: Europe between Hitler and Stalin. Basic Books, 2010. 


Savo akimis tai matęs buvęs karo belaisvis žydas gyveno Palenkės Mendzyžeco 
gete. Franzas Baueris buvo žinomas kaip pakalikas su šunimi; jis dažnai sakyda- 
vo: „Negaliu pusryčiauti, kol nenušoviau žydo, ir negaliu užmigti, kol nenušoviau 
žydo. Šiuo pistoletu esu nušovęs 2000 žydų“. Danielio Dworzynskio 1962 m. vasario 
28 d. liudijimas prisiekus Lince. Wiesenthalio ir Staatsanwalt Zeug, Zentrale Stelle 
der Landesjustizverwaltungen 1962 m. vasario 5 d. susirašinėjimas, 8 AR-Z 236/60. 
Tyrimas buvo pradėtas Dortmunde, bylos Nr. 45 Js 28/61. Wiesenthalio 1963 m. kovo 
28 d. laiškas Nacių karo nusikaltimų tyrimų biurui, Tel Avivas, SWA. 


Autorės 2005 m. lapkričio 3 d. interviu su Gisela Gross Baltimorėje. 


SS ataskaitoje apie Reicho vokiečių moterų nusikaltimus Galicijoje minima kele- 
tas bylų, kuriose vokiečių poros nelegaliai įdarbindavo žydus darbininkus, leisdavo 
jiems valgyti savo virtuvėse ir galbūt parūpino vienai šeimai dokumentus, kad galė- 
tų pabėgti į Rumuniją. Frau Gilke ir Herr Gilke, architektas, kuris valdė vokiečių 
Kolomėjos traukinių stotį, per SS žydų deportavimo akciją paslėpė ir išgelbėjo pen- 
kis žydus. Šią bylą tyrė SS ir policija. Pareigūnas Rothas, kuris padėjo žydams pereiti 
Vengrijos sieną su okupuota Lenkija, buvo nubaustas ir išsiųstas į koncentracijos sto- 
vyklą. SSPF Katzmannas - HSSPF Kruegeriui, Verhalten Reichsdeutschen in General 
Gouvernement, 1943 m. gegužės 14 d., ITS. 


Ulrich Frisse, „The Role of the Local Judiciary: The Sondergericht beim Deutschen 
Gericht Lemberg (Special Court at the German Court Lemberg) and Its Contribution 
to the Holocaust in Eastern Galicia“, Yad Vashem Summer Workshop Presentation, 
2010 liepa, p. 8-10; archyviniai šaltiniai, Sondergericht bei dem Deutschen Gericht 
Lemberg, Strafsache gegen Liselotte Hassenstein wegen Judenbeherbergung, 1943 m. 


273 


Pastabos 


spalio 1 d., 3 KLs. 103/43. Dar žr. Jill Stephenson, Women in Nazi Germany. Longman, 
2001, p. 111. 


Richard Evans, The Third Reich at War. Penguin, 2010, p. 686. 


K. H. Schaefer, „Die letzten Tage von Danzig im Jahre 1945,“ Pfingsten, 1946 m. gegu- 
žės 16 d. Dėkoju Wolfgangui Schaeferiui, kad davė tėvo rankraštį. 


Autorės 2010 m. birželio 6 ir spalio 20 d. interviu su Maria Seidenberger ir dr. Borisu 
Neusius Hebertshauzene Vokietijoje, saugoma USHMMA. 

SERIJA 
I PASAULINIS KARAS 


„KAJ HENNINGSEN, LARS N. HENNINGSEN, 
MARTIN BO NORREGARD (sud.) 

i Kaizerio kareivis Lietuvoje: Ivero 

"> Henningseno laiškai ir piešiniai 

* |pasaulinio karo metais į kaizerio kariuomenę 

: mobilizuoto dano Ivero Henningseno laiškai ir 

“ piešiniai šeimai iš pafrontės. Su savo kuopa po 

1915 m. žiemos mūšių jis žygiavo per 

Kalvariją, Marijampolę iki Zarasų. Knygoje — 

unikalūs to meto Lietuvos aprašymai. 


MANFRED VON RICHTHOFEN 

Raudonasis baronas. 

I pasaulinio karo aviacijos legendos 
užrašai 

Pirmojo pasaulinio karo žymiausio piloto, 
Raudonuoju baronu praminto Manfredo von 
Richthofeno, atsiminimai. Kai karo aviacija dar 
tik žengė pirmuosius žingsnius, jis pasiekė 
apie 80 oro pergalių. 


ALEKSANDR SVEČIN 

Kovose prie Vilniaus. Caro pulkininko 
atsiminimai 

Carinės kariuomenės pulkininko A. Svečino 
atsiminimai. Autorius pasakoja apie jo 
vadovaujamo pulko kovas Lietuvoje Pirmojo 
pasaulinio karo metais. 


SERIJA 
II PASAULINIS KARAS 


LEONID RABIČEV 
Karas viską nurašys 


JUTAKA JOKOTA, JOSEPH D. HARRINGTON 
Povandeniniai kamikadzės 


OTTO CARIUS 
„Tigrai“ purve 


CAJUS BEKKER 
K vyrai. Vokiečių jūrų diversantai 
II pasaulinio karo metais 


JOHANN VOSS 
Juodasis edelveisas. Waffen-SS kario atsiminimai 


VLADIMIR BEŠANOV 
1942-ųjų mėsmalė 


HEINZ GUDERIAN 
Kareivio atsiminimai 


ILMARI JUUTILAINEN 
Kaip aš kovojau su raudonaisiais 


JOACHIM HOFFMANN 
Vlasovas prieš Staliną. 
Rusijos išvadavimo armijos tragedija 1944-1945 m. 


ALISTAIR UROUHART 
Užmirštas kalnietis 


ROCHUS MISCH 

Fiurerio šešėlyje. Hitlerio sargybinio 
užrašai 

Labiausiai atsidavusio A. Hitlerio apsauginin- 
ko, mačiusio paskutines nacistų lyderio 
valandas Berlyno bunkeryje, atsiminimai. 


NIK CORNISH 

Berlynas: pergalė Europoje 

1945 m. Berlynas tapo mūšių lauku. Per tris 

Žž savaites Raudonoji armija užėmė miestą ir 
“sutriuškino paskutinius Rytų fronte likusius 

vokiečių karius. Visi įvykiai užfiksuoti retose 

nuotraukose, kurių gausu šioje knygoje. 


BERLYNAS 


Pžržalė Europoje 
4, Iš * 


HANS RUMPF 
Ugnies uraganas: išdeginta Vokietija 
Hamburgas, Liubekas, Drezdenas ir daug kitų 
miestų tapo strateginio bombardavimo taikiniais. 
Bombarduojant žuvo per 600 tūkst. civilių 
gyventojų, dvigubai daugiau jų buvo sužeisti ar 
sužaloti, 13 mln. liko be pastogės. Sunaikinti 
neįkainojamos vertės meno kūriniai, senovės 
architektūros paminklai ir mokslo centrai. 


VLADIMIR BEŠANOV 
Trečiojo reicho katastrofa 
Sovietų karių „keršto“ ypatumai. 


BEN MACINTYRE 

Dvigubas kryžius. Tikroji D dienos šnipų 
istorija 

Knyga apie vieną žymiausių istorijoje 
dezinformacijos operacijų, kuri užtikrino D 
dienos - sąjungininkų išsilaipinimo 
Normandijoje 1944 m. - sėkmę. 


OTTO SKORZENY 

Aš - Hitlerio komandosas 

A. Hitlerio vertinamo 55 oberšturmbanfiure- 
rio, dalyvavusio daugybėje pavojingų 
operacijų, įskaitant B. Musolinio išlaisvinimą, 
atsiminimai. 


DANIIL GRANIN 

Mano leitenantas 

Vieno žymiausių rusų rašytojo, Antrojo 
pasaulinio karo dalyvio žvilgsnis iš apkasų į 
siaubingą „didžiojo tėvynės“ karo kasdienybę, 
Leningrado blokadą ir pokario sovietinio 
gyvenimo realybę. 


WENDY LOWER 

Hitlerio furijos. Kodėl jos žudė? 

Remiantis archyviniais dokumentas, liudininkų parodymais, 
pasakojama apie vokiečių moterų, nacių sistemoje dirbusių 
slaugėmis, mokytojomis, sekretorėmis, žiaurumą Reicho 
vykdytame genocide. 


THOMAS G00DRICH 
Pragaro audra 
Nacistinės Vokietijos žlugimas 1944—1947 m. 


HEINRICH VON EINSIEDEL 

Išgyvenimo keliu: Bismarcko provaikaičio išpažintis 
Vokiečių naikintuvo piloto, 1942 metų rugpjūtį patekusio į sovietų 
nelaisvę, atsiminimai. 


PAUL BRICKHILL 

Didysis pabėgimas 

Tai tikra istorija, kaip daugiau nei 600 žmonių vokiečių belaisvių 
stovykloje sutelkė jėgas, kad suplanuotų neįtikėtiną pabėgimą. Pliko- 
mis rankomis ir primityviais įrankiais jie kasė tunelius, padirbinėjo 
pasus ir gamino netikrus ginklus. Atėjus lemiamai nakčiai, 
pabėgimas buvo suplanuotas iki sekundės dalių, tačiau ne viskas 


vyko pagal planą... 


MIKA KULJU 

Tali-Ihantalos mūšis 

1944-aisiais, per Tęstinį karą, Tali-Ihantaloje buvo sprendžiamas 
Suomijos likimas. Sovietų Sąjungos planas įsiskverbti giliau į Suomiją 
žlugo. Knygoje detaliai atskleidžiama didžiojo mūšio eiga. 


VLADIMIR BEŠANOV 

Lūžio metai 

Neregėto masto kautynių vaizdai, generolų klaidos, pražudžiusios 
milijonus karių - lemtingo lūžio „didžiajame tėvynės“ kare, po kurio 
prasidėjo Raudonosios armijos žygis į Vakarus, kaina. 


ROBERT HUHN JONES 

Keliai į Rusiją 

Jungtinių Amerikos Valstijų lendlizas Sovietų Sąjungai per Antrąjį 
pasaulinį karą. 


REINHOLD BUSCH (sud.) 
Stalingradas. 6-osios armijos žlugimas. Išsigelbėjusiųjų 
pasakojimai 


Knygos sudarytojas, remdamasis niekur nepublikuotais interviu, 
dienoraščiais, neskelbtomis ataskaitomis, atskleidžia dramatiškas 


istorijas. 


WINSTON S. CHURCHILL 
Antrasis pasaulinis karas 


Pakeliui į katastrofą (I tomas) 
W. Churchillio atsiminimai apie Europos politinį 


“gyvenimą po 1919 m. Versalio taikos ir apie 


esmines Antrojo pasaulinio karo priežastis. 


Vieni (II tomas) 


"Antrajame savo atsiminimų tome 


W. Churchillis aprašo Prancūzijos sutriuškinimą ir 
vokiečių išsilaipinimo Anglijos pakrantėje 
grėsmę, mūšį dėl Britanijos. Prieš prasidedant 
Vokietijos ir Sovietų Sąjungos karui 1941 m. 


“birželio pabaigoje, britai su galinga A. Hitlerio 


karo mašina kovojo beveik vieni. 


Didžioji Sąjunga (II! tomas) 

Trečiajame atsiminimų tome pasakojama apie 
prasidėjusį Sovietų Sąjungos ir Vokietijos karą, 
japonų oro pajėgų ataką Perl Harbore 

bei amerikiečių įsitraukimą į pasaulinį konfliktą, 
mūšius Koralų jūroje ir Midvėjaus atole, kovas 
prie Alameino ir Stalingrado, sąjungininkų 
susitikimą Kasablankoje. 


Triumfas ir tragedija (IV tomas) 

Ketvirtasis tomas pradedamas Vakarų 
sąjungininkų išsilaipinimu Sicilijoje. Konferenci- 
joje Teherane aptariami pokario Europos 
kontūrai ir Antrojo fronto atidarymo klausimai. 
Vokietijai kapituliavus, sąjungininkai švenčia 
pergalę, tačiau tarp sovietų ir vakarų 
demokratijų atstovų vis labiau ryškėja 
tarpusavio nesutarimai. 


WINSTON S. CHURCHILL 

Tai vienos iškiliausių XX a. asmenybių sero 
Winstono S. Churchillio (1874—1965) 
memuarai, už kuriuos jam skirta Nobelio 
literatūros premija. 


I tomas - „Pakeliui į katastrofą“ 


II tomas - „Vieni“ 


III tomas - „Didžioji Sąjunga“ 
IV tomas - „Triumfas ir tragedija“ 


Įsigykite kolekcinį rinkinį dėžutėje! 


Dėžutę galima įsigyti ir atskirai. 


ISTORINĖ PROZA IR 
PUBLICISTIKA 


MINDAUGAS MILINIS 
Partizanas 


MARK LAWRENCE SCHRAD 
Vodkos Imperija: alkoholis, valdžia ir politika Rusijoje 


JUZEFAS IGNACAS KRAŠEVSKIS 
Paskutinė iš Slucko kunigaikščių 


JUZEFAS IGNACAS KRAŠEVSKIS 
Vilnius per amžius 


INGEBORG JACOBS 
Vilko vaikas 


GENEROLAS SERAS RICHARD SHIRREFF 
2017-ieji. Karas su Rusija 


. IGNAS ŠEINIUS 
Raudonasis tvanas 


 inspiruota istorinių pervartų Lietuvoje 

"(1940-ųjų sovietinės okupacijos, 

: Nepriklausomos Lietuvos žlugimo) ir 
išgyventa asmeniškai (stebint sovietų 

karinę invaziją, trečiuoju bandymu 

emigruojant iš okupuotos Lietuvos). 


ROMANAS JUDINAS 
Karūnos švytuoklė 


Mindaugo valdomą Lietuvos karalystę. 
1263-iųjų naktį mėginama karalių 


Nuo šios akimirkos Lietuvos karalystės 
likimas sukasi kita linkme. 


BUS IŠLEISTA: 


ANDREW LEATHERBARROW 

Černobylis. 01:23:40 

Įtraukiantis pasakojimas apie didžiausią branduolinę katastrofą 
atskleidžia, kas iš tiesų įvyko 1986 m. Černobylyje. Istorinė plotmė 


susipina su autoriaus kelionės į apleistą Pripetės miestą ir Černobylio 


draudžiamąją zoną įspūdžiais. 


ARKADIJ BABČENKO 
Karas 
Autorius dalyvavo abiejuose Čečėnijos karuose, vėliau tapo karo 


Memuarinės publicistikos knyga, tiesiogiai 


Alternatyviosios istorijos romanas nukelia į 


nužudyti, tačiau pasikėsinimas nepavyksta. 


SERIJA 
KOMUNIZMAS BE GRIMO 


IGOR BUNIČ 
Partijos auksas 


NIKITA PETROV 
Budeliai. Jie vykdė Stalino užsakymus 


VARLAM ŠALAMOV 
Kolymos apsakymai 


VLADIMIR VOINOVIČ 
Kareivio Ivano Čonkino gyvenimas ir nepaprasti nuotykiai. 
Neliečiamasis asmuo 


JUKKA RISLAKKI 
Vorkuta! Sukilimas lageryje 


ROBERT CONOUEST 
Sielvarto derlius: sovietinė kolektyvizacija ir teroras badu 


AKIM ARUTIUNOV 
Leninas be grimo 


ROBERT SERVICE 
Blogio sėkla: komunizmas pasaulyje 


VLADIMIR BEŠANOV 
Kruvina Raudonoji armija 


MICHAIL SOLOVJOV 

Be mitų: sovietų karo korespondento 
užrašai 

Autorius žvelgia į aprašomų Raudonosios 
armijos vadų gyvenimą bei veiklą iš vidaus, 
atskleisdamas įvairių dar nežinomų jų 
elgsenos detalių, taip pat brutalius „čekistų“ 
veiklos metodus. 


SERIJA 
MARK SOLONIN 


MARK SOLONIN 

Birželio 25-oji: kvailystė ar agresija prieš Suomiją 
MARK SOLONIN 

Katastrofos chronologija 


MARK SOLONIN 
1941-ųjų birželis. Galutinė diagnozė 


MARK SOLONIN 
Pyro pergalė: kaip Sovietų Sąjunga 
nugalėjo kare 


PYRO PERGALE 


korespondentu, dirbo Gruzijoje ir Ukrainoje. Knygoje atskleidžiama 
18-mečio Arkadijaus, pašaukto atlikti karinės tarnybos, patirtis 
Čečėnijoje. A. Babčenka rusų kariuomenę vaizduoja kaip itin gausiai 
ginkluotą nusikaltėlių gaują, kuriems karas — galimybė išvengti 
kalėjimo. Čia viešpatauja sadistiniai impulsai ir godumas. 


Ši knyga - lietuviškai nepublikuotų M. Solonino 
straipsnių ciklas. Autorius rašo apie Miuncheno 
suokalbio užkulisius, strateginius sovietų žaidimus 
' rengiantis karui su vokiečiais, Leningrado blokadą. 
Jis atskleidžia, kaip iš tiesų SSRS nugalėjo kare. 


SERIJA 
KARAS UKRAINOJE 


SERGEI LOIKO 
Oro uostas 


ROMAN ZINENKO 
 Ilovaisko dienoraštis 

Savanorių bataliono „Dnipro-1“ karys pasakoja 
apie Ilovaisko tragediją 2014 m. Jis rašo, kaip 
 antiteroristinėje operacijoje dalyvavę 
| ukrainiečių kariai pateko į vietos separatistų ir 
į šalį įsiveržusių rusų kariuomenės dalinių 
jiems surengtą „katilą“. 
SERGEI LOIKO 
Reisas 
Virš separatistų kontroliuojamos Rytų Ukrainos 
numuštas tarptautiniu reisu skridęs civilinis 
“lėktuvas. Žuvo keli šimtai niekuo dėtų keleivių, 
“daugiausia moterų, vaikų. Kas, kaip, kodėl įvykdė 
“šį siaubingą nusikaltimą ir, svarbiausia, kas buvo 
* joorganizatorius, užsakovas, kaltininkas? 


BUS IŠLEISTA: 


MAKSIM MUZYKA, ANDREJ PALVAL 
Savur Mohyla. Karių atsiminimai 
Dviejų autorių — Ukrainos kariuomenės savanorių — atsiminimai apie 
kovas Savur Mohylos aukštumoje, patekimą į rusų nelaisvę ir ilgą 
kelionę pas saviškius. 


ANDREJ CAPLIJENKO 

Permainų knyga 

Garsaus žurnalisto ir rašytojo apsakymų rinkinyje pasakojama apie 
įvykius Ukrainoje, sudėtingus herojų tarpusavio santykius Kijevo 
Maidano ir prasidėjusio karo Donbase fone. 


ALEKSANDR MAMALUJ 

Karo dienoraštis. 2014-2015 m. 

Karo Rytų Ukrainoje dalyvio, snaiperio dienoraštis. Tai knyga ne apie 
didvyrius ar šventuosius, o apie paprastus vaikinus, likimo nublokštus 
kovoti už savo šalį. 


SERIJA 
VILNIUS LIEPSNOSE 


GINTAUTAS ŠIRONAS (sud.) 

Liepsnojantis Vilnius. Liudininkų prisiminimai 

Beviltiška gynyba ir sunkus puolimas, kruvini mūšiai siaurose 
senamiesčio gatvelėse. Visa tai - lūpomis žmonių, praleidusių tas 
lemtingas dienas liepsnojančiame Vilniuje. 


ANTANAS VERKELIS 

Kas sugriovė Vilnių 

Sovietinė propaganda tikino, kad per Antrąjį pasaulinį karą buvo 
sugriauta 40 96 Vilniaus senamiesčio. O kas nutiko iš tikrųjų? Kur dingo 
ištisi viduramžių Vilniaus kvartalai, sovietmečiu virtę plačiais bulvarais ir 
niūriomis automobilių stovėjimo aikštelėmis? 


JOZEF MACKIEWICZ 


SERIJA 
ŠALTASIS KARAS 


M. STANTON EVANS, HERBERT ROMERSTEIN 
Stalino slaptieji agentai. Poveikis Roosevelto vyriausybei 


BEN MACINTYRE 

Šnipas tarp draugų. 

 Kimas Filbis ir didžioji išdavystė 

“Knyga apie K. Filbį, įžymiausią XX a. šnipą, kuris 
ištisus 20 m. išdavinėjo Sovietų Sąjungai savo 
šalį ir draugus. Remiamasi neviešintais britų 
žvalgybos dokumentais, atskleidžiami nauji 
jaudinantys šaltojo karo istorijos puslapiai. 


2 SHERRY SONTAG, CHRISTOPHER DREW, 
ANNETTE LAWRENCE DREW 

Medžioklė po vandeniu. Neatskleista 
povandeninių laivų šnipinėjimo istorija 
“per šaltąjį karą 

JAV karinio jūrų laivyno povandeninės 

“ operacijos šaltojo karo metais. 


BUS IŠLEISTA: | 


DAVID E. HOFFMAN 

Negyvėlio ranka 

Remiantis mokslininkų, karių, diplomatų ir šnipų liudijimais, 
pasakojama apie JAV ir SSRS šaltojo karo laikotarpio vidinius motyvus 
ir slaptus sprendimus. 


LT. GEN. ION MIHAI PACEPA, PROF. RONALD J. RYCHLAK 
Dezinformacija 

Buvęs Rumunijos žvalgybos vadovas I. M. Pacepa ir istorijos bei teisės 
mokslų profesorius R. Rychlak atskleidžia didžiausias plačiajam 
pasauliui nežinomas dezinformacijos kampanijas. 


Nereikia garsiai kalbėti 

Atskleidžiami nežinomi Vilnijos istorijos faktai Antrojo pasaulinio 
karo metais, kai komplikuotų santykių raizgalynėje susipynė vieni su 
kitais kovojantys vokiečiai, lietuviai, lenkai ir sovietų diversantai bei 
teroristai, save vadinantys „partizanais“. 


ANTANAS VERKELIS 

Operacijos „Ostra brama" blefas 
Žlugusio Armijos krajovos Vilniaus puolimo anatomija. 
ANTANAS VERKELIS 


Fester Platz Vilna 
Penkios 1944 m. liepos mėnesio kruvinų kovų dienos Vilniuje. 


Wendy Lower 


HITLE4IO 


FURIJOS 


Kodėl jos žudė? 


Vertėja Dangirutė Giedraitytė 
Redaktorė Ona Balkevičienė 
Maketuotojas Arūnas Latišenka 
Viršelio dizainerė Augustina Trijonytė 


Išleido leidykla „Briedis“, 
Parodų g. 4, LT-04133 Vilnius, Lietuva, www.briedis.lt, infoabriedis.lt 


Spausdino „Standartų spaustuvė“, 
Dariaus ir Girėno g. 39, LT-02189 Vilnius, Lietuva, www.standart.lt, infoastandart.lt 


Jei iliustracijų autoriai pareikštų savo teises, 
esame pasirengę vykdyti visus pagrįstus reikalavimus. 


„HITLERO FURIJOS“ — tai amerikiečių istorikės Wendy Lower best- 
seleris, kuriame nagrinėjamas mažai tyrinėtas Trečiojo reicho is- 
torijos aspektas — moterų vaidmuo, o neretai ir tiesioginis daly- 
vavimas nacių organizuotoje žudymo mašinoje Vokietijoje bei jos 
okupuotose teritorijose. Ši knyga buvo nominuota JAV nacionaline 
knygų premija dalykinės literatūros srityje. 

Jos dirbo slaugėmis nacių „eutanazijos centruose“, mokytojo- 
ropos teritorijose. Jos buvo koncentracijos stovyklų komendantų, 
Žydų getams vadovaujančių esesininkų Žmonos, ne tik aklai pa- 
klūstančios savo vyrams ir juos visokeriopai remiančios, bet ir ne- 
vengiančios tyčiotis iš savo aukų, netgi žudyti. 

„Hitlerio furijos“ įrodo, kad moterų dalyvavimas nacių žudymo 
politikoje anaiptol nebuvo nei atsitiktinumas, nei išskirtiniai atvejai. 

